
CAPITOLUL 1. REPERE ISTORICE 
ÎN DIMENSIUNEA ETICII 


1.1. INTRODUCERE 


De-a lungul timpului, civilizaţia umană şi-a relevat iden- 
titatea culturală ca urmare a rezolvării conflictelor ideologice și 
politice, descoperind echilibrul necesar dintre unitatea valorilor și 
diversitatea sistemului valoric. Umanitatea a devenit conștientă că 
sistemul normelor și al valorilor determină într-un mod 
inconștient acțiunea sa culturală. În interdependenţele și interco- 
nexiunile societății postmoderne, cultura nu mai poate fi câmpul 
de luptă al diferitelor conflicte ideologice și politice determinate 
de diversitatea culturală. Este necesar ca ea să devină „elementul 
unificator al membrilor comunității omenești” (Râmbu, Nicolae, 
2006, p. 49), un reper al întregii acțiuni, care să construiască echili- 
brul axiologic al umanităţii. În această societate dominată de 
tendinţele globaliste și impactul acestora asupra statelor, unde 
procesul de „colonizare” a noii orânduiri sociale din anumite zone 
geopolitice de interes este tot mai evident, asistăm de cele mai 
multe ori la transplantarea unor sisteme de valori și la distrugerea 
altor valori morale în jurul cărora este desemnat întregul echilibru 
axiologic. 

In acest nou cadru cultural, individul își ghidează acțiunea 
prin raportare la standardele de normativitate socială, unde se 
observă mecanismul de dislocare axiologică, de decentrare 
valorică. Astfel, valorile clasice (apartenența naţională, etnică sau 
confesională, patriotismul-o valoare atât de subliniată de înaintașii 
noștri) și excesul cultivării acestora la nivel societal primesc, în 
noua restructurare politică și socială, o interpretare negativă. În 
noua dimensiune socială, când libertatea este în opoziţie cu 
autoritatea, ridicând probleme de o adâncă profunzime ideologică 
şi filosofică dispuse în jurul conceptelor de libertate și deter- 

minism, individul este expus riscului de a fi opus comunităţii 
sociale şi profesionale, prin nerespectarea standardelor de 
normativitate morală și socială. Însă regulile şi normele morale, 
seturile de prescripţii care guvernează comportamentul indivi- 
dului în raportul său direct/indirect cu semenii sau societatea 
deţin un nivel ridicat de interiorizare, fiind transpuse în actele de 
conduită ale individului (responsabil faţă de o valoare ultimă sau 
autoritate, care poate pretinde o ascultare necondiționată), ca 
urmare a presiunii explicite sau implicite a opiniei publice, dar şi a 
propriei conştiinţe. 

Moralitatea este măsura în care individul sau grupul de 
indivizi se conformează la sistemul de reguli şi norme morale legi- 
ferate la nivel societal. Moralitatea reprezintă reflectarea la nivelul 
conştiinţei individului a moralei sociale, simbolizând morala în 
acţiune, moravurile şi obişnuinţele individului care s-au dezvoltat 
în cadrul ideii de civilizaţie ca un proces relativ autonom, cu toate 
legitimităţile sale, neizolat de celelalte fenomene ale vieții umane. 
Prin consemnarea și integrarea normelor etice scrise alături de alte 
categorii de norme care construiesc sistemul de valori societal și 
prin implementarea acestora în planul activităţilor practice, 
atitudinale și comportamentale, s-a legiferat logica unei societăţi 
stabile. 

Consemnarea acestor scrieri s-a realizat spre sfârșitul 
mileniului al IV î.e.n., cu aplicabilitate în centrul unic sau în centre 
unice din Mesopotamia şi Egiptul faraonic, din care au iradiat 
către societate valorile morale, filosofice, culturale sau religioase, 
determinând trecerea la un mod de viaţă citadin, cu un nou sistem 
de organizare  administrativ-teritorială, influenţat de factorul 
demografic. Realitatea noii colectivităţi umane a fost dominată de 
diversitate, de concepțiile noi, de abordările noi a ceea ce numim 
„viață”, „natură” sau „fire a lucrurilor”. În timp, natura a devenit 
o carte deschisă pentru om, noua structură socială care s-a 
organizat ca o colectivitate diferențiată, cu nevoile sale spirituale, 
cu legile ei de constituire şi de creștere economică. Această nouă 
strategie de dezvoltare societală se fundamentează şi pe marile 

descoperiri de tehnică agricolă, de difuzare a ideilor 
magico-religioase. 

Creşterea demografică o populaţiei în centrele unice, în 
orașele-state din Mesopotamia, Babilon, Caldeea sau Egiptul 
faraonic (Uruk, Ur, Eridu, Tir, Akkad) a impus existența unor 
reguli, norme sau principii de moralitate, a unui model nou de 
viață, datorită necesităţii de convieţuire a unei populaţii care 
devine din ce în ce mai numeroasă. Se legiferează un model de 
normativitate funcțional, cu aplicabilitate în plan material, 
spiritual, dar și informațional. Treptat, comunităţile și-au 
structurat conceptele etice, regăsindu-le în sistemul de reguli, 
norme, în anumitele obiceiuri, datini, în atitudinile sociale, în acel 
memento al existenței lor sociale. Pornind de la moștenirea 
social-culturală de care omul a dispus, acesta și-a construit mediul 
artificial de existenţă, și-a cristalizat modelele etice, tipurile de 
comportament prin intermediul mitologiei, care sublinia existența 
umană exemplară a eroilor, însă echilibrul valoric a fost 
determinat și de promulgarea unui sistem legislativ. Astfel, 
valorile morale au asigurat echilibrul axiologic, acel flux de 
valoare care a combătut la nivel societal haosul, dezordinea și 
tendinţa sistemelor relativ închise de a părăsi ordinea interioară a 
funcţionalității elementelor componente, cu tot cortegiul de 
frustrări și de consecințe dezumanizante în planul inter- 
relaționării umane. Fundamentată pe această nouă teorie și 
evidenţiată în practică prin noile jocuri sociale, etica (ştiinţa 
despre morală) emană sistemul de legi şi reguli morale care se 
echilibrează reciproc și în acelaşi timp determină întregul. 
Individul, încorsetat de normele şi legile limitative şi apăsătoare 
ale libertăţii umane, a trebuit să înveţe că valoarea fundamentală o 
reprezintă viața. În acest context, se dezvoltă principiile etice din 
Epopeea lui Ghilgameş, care ne sunt sugerate de structura şi 
conținutul poemului. Prin crearea unei etici a muncii, acestea sunt 
prezente în raporturile regelui cu supușii săi, cărora li se dedică, îi 
protejează, contribuind la buna stare a cetății Uruk. Normalitatea 
din acest registru este redată de responsabilitatea regelui față de 
poporul său, care îi aduce binecuvântarea divină. 

Pornind de la următorul citat, analizați critic 

profunzimea inițierii dincolo de  primitivitatea 
q presupusă a eroului semilegendar Ghilgameş, aflat 

sub influența eternului omenesc și a stilului de viață 
etic, stăpânit de taina nemuririi. 


„Cel care a văzut totul până la marginea lumii, 
Cel care a ştiut totul și a cunoscut totul, 
Ghilgameș, a pătruns totodată și taina tuturor lucrurilor, 
El s-a împărtășit de toată înţelepciunea lumii, 
A văzut ceea ce era tăinuit și a cunoscut ceea ce a 
Rămas ascuns oamenilor” 
(Epopeea lui Ghilgameş, 1999, p. 5) 


Odiseea lui Ghilgameș, omul civilizaţiilor îndepărtate (care 
nu a putut afla secretul nemuririi, din neştiința căutării, a trăit 
tragedia nefericirii, neimpăcat cu ideea timpului filosofic bivalent), 
reprezintă expresia conștiinței de sine a omului babilonian. 
Individul civilizaţiilor îndepărtate a perceput această dimensiune a 
veșniciei, a nemuririi în planul temporal-material al lucrurilor, în 
existența biologică și nu în dimensiunea realităţii spirituale a 
civilizației. Având ca reper construcţia acestei moralităţi şi stilul de 
viaţă etic fascinant pentru greci, civilizaţia Egiptului este funda- 
mentată pe o etică proprie, bogată în principii morale, construită pe 
acest pământ sacralizat încă de la originea societăţii umane. Rolul 
eticului în societatea egipteană a fost de sistem de control al 
normelor juridice, prin raportarea la un bine axiologic. 

Cultura iudaică încheie seria vechilor culturi semite, astfel 
încât „atunci când celelalte civilizaţii ale Vechiului Orient erau încă 
înconjurate de întuneric, cea a Israelului începe să joace un rol în 
cadrul patrimoniului cultural și religios european” (Moscati, 
Sabatino, 1975, p. 143). 

Etica evreilor antici, redată în textele din Scripturi, 
realizează revoluția valorilor prin modul de a concepe universul și 
divinitatea, dar și prin desprinderea şi separarea forțelor naturale 

de Puterea divină, prin proiectarea dimensiunii divine în 
transcendental. 

Valoarea morală fundamentată de către un popor străvechi 
este determinată de istoria sa, de așezarea geografică și de 
organizarea sa socială; cu atât mai mult la poporul evreu, prin 
istoria sa profană, fundamentată pe un măreț monument de 
mitologie și literatură, strâns împletite cu istoria religioasă, din care 
răzbate forța stimulativ-psihologică a viziunii evreiești despre viaţă, 
concepţia despre lume. Omul, împreună cu întreaga comunitate, 
este chemat să înveţe să armonizeze contradicţiile vieţii, dar şi să 
ştie să le stăpânească în toată complexitatea lor. Acest popor, greu 
încercat de realitatea terorii istorice, de suferinţele consacrate unor 
„adevăruri” militate de sistemele totalitare, se remarcă prin 
maturitatea spiritului uman, fundamentat pe concepția existenței 
unui Dumnezeu unic, ca principiu de universalitate și unitate: „Eu 
sunt Alfa şi Omega, zise Domnul Dumnezeu, Cel ce era Şi cel ce 
vine, Atotţiitorul” (Faptele Apostolilor 1, 8). 


Vă propunem un moment de reflecţie și analiză: 


„Tora nu este un dicţionar de concepte, ci Cartea 
Alianţei prin care Dumnezeul lui Israel face 
cunoscută voinţa Sa poporului pe care EI l-a ales şi 
care acceptă jugul regatului Cerurilor şi autoritatea 
comandamentelor divine-miţvot. Voința Creatorului se exprimă în 
Tora, «a cărei măsură e mai intensă decât pământul»*1; voinţa 
divină se exprimă sub formă de comandamente pe care omul 
trebuie să le recunoască și să le respecte într-un mod scrupulos, la 
orice oră și în orice moment. Aceste comandamente nu pot fi reduse 
la concepte; îi revine omului misiunea de a îndeplini 
comandamentele, pentru fericirea sa. Această fericire la el ajunge 
prin cunoaștere și îndeplinirea comandamentelor divine” (*1 Iov 11, 
9; Bereşit Raba 10, 1 și urm. citat de Şafran, A., 2005, pp. 23-24). 
Valorificând atitudinea eminenței sale Alexandru Șafran, 
mare rabin al Genevei și fost șef rabin al României, reflectați și 
argumentaţi din prisma propriilor experiențe de viaţă, școlare şi 

universitare, de ce morala şi societatea nu există prin sine însele, 
prin prisma normelor și regulilor morale reglementate în raport cu 
sistemul etic de referință, ci doar învățătura Torei divine le dă 
dreptul de existenţă! 

Cartea Sfântă este istoria sacră a umanităţii; este un tezaur 
spiritual de o mare profunzime intelectuală, constituită ca o zestre 
de simboluri, care s-au fundamentat ca adevăruri-simbol, docu- 
mente de o mare frumusețe spiritual-morală și etică, constituind 
începutul de căutare ideologică și sacră al unei istorii universale. 

Iudaismul şi-a constituit propriul sistem de valori spirituale 
şi morale nu în baza unei forme de guvernare caracteristice lumii 
antice (unde autoritatea emanată de la divinitate a fost exercitată de 
prelați, prin intermediul spiritului teocrat al dogmelor canonice ale 
Bibliei), ci în baza unei noi gândiri filosofice, a unor valori morale, 
care au influențat dezvoltarea religiilor și a popoarelor în lungul 
drum al cunoașterii. 

La baza moralei umane stă voința lui Dumnezeu, iar etica 
evreiască, cu toată legislația biblică, a vizat evoluţia întregii 
umanități: atitudinea umană, morală și decentă față de aproapele 
tău. Aceasta reprezintă adevărata slujire a lui Dumnezeu, deoarece 
omul este creat după chipul/asemănarea lui Dumnezeu și atinge 
perfecțiunea devenind asemenea Lui. Astfel, principiul etic al 
Bibliei este imitarea lui Dumnezeu, prin milostenie, prin 
respectarea poruncilor Lui şi a Căii Sale, dar și prin atingerea de 
către individ a perfecțiunii morale practicate. Din profunzimea 
exegezelor bibliei, din scrisorile, predicile, testamentele, textele 
mistice sau textele filosofice, la poporul evreu s-a dezvoltat o etică 
comportamentală, care a rezonat din paradigma naturii divine, 

Nu trebuie pierdute din vedere rolul major al concepţiei și 
nici dimensiunea etică a construcției religioase și morale a noilor 
învățături ale profeților, care au adus prospeţime culturii iudaice. 
Aceasta a generat o nouă conștiință morală și religioasă, a condus la 
formarea conștiinței critice de sine atât în plan individual, cât și la 
nivel colectiv, la speranţa poporului iudeu intr-o nouă renaștere, la 
nostalgia templului, a capitalei, a statului iudeu, toate fiind posibile 
doar printr-o nouă reconstrucție. Motivul învățăturii își găsește 

acum adevăratul său loc, prin suferința morală și fizică resimțită. 
Dumnezeu este cel care a dat, dar totul a fost luat de către 
Dumnezeu Unul, Dumnezeu Creatorul Universului și Creatorul 
Israelului. 

Principiul binelui trebuie să conducă poporul în calea cea 
dreaptă, pentru curmarea suferinței și a unei cumplite nedreptăți. 
Etica evreiască desprinsă și din învăţăturile cărţii lui Daniel oferă 
un nou răspuns evreilor la problematica teodiceei, găsește calea 
acestei doctrine filosofice și religioase. Noua paradigmă transmi- 
tea omului că existența răului și a nedreptăţii în lume nu poate 
infirma bunătatea divină, iar dacă omul cel milostiv, bun, drept, a 
cărui viaţă este guvernată după legea divină, suferă aici pe 
pământ, el va fi răsplătit înzecit în viaţa de dincolo. Astfel, viața 
morală, decentă, viața etică a omului nu mai are însemnătate 
pentru construirea unei societăți bazate pe etică, unde răul guver- 
nează, iar sfârșitul este aproape. Doar trecând pragul morţii omul 
va putea să trăiască într-o societate fundamentată pe principii 
etice, dar până la marea trecere acesta trebuie să urmeze calea cea 
dreaptă în viaţa de zi cu zi. 

O conduită etică este posibil de dezvoltat în societatea 
civilă, prin respectarea regulilor impuse de Alianța-legământ, prin 
binecuvântarea divină a individului, dar și a naţiunii iudaice și prin 
acceptarea condiţiei umane, cu răsplata și pedeapsa cuvenită. Ca o 
abordare paralelă se dezvoltă și etica lui Qoheleth, care va da un alt 
sens vieții, fundamentat pe principiul „trăiește clipa”, necrezând în 
judecata de apoi a omului. Fundamentul acestei etici este că viața 
pentru individ este tot ceea ce a primit de la Creatorul Universului, 
iar omul devine răspunzător de propria evoluție. Din „esența 
învăţăturii sale a rămas etica muncii, însă nu a fost omisă nici 
semnificația unei vieţi responsabile care trebuie trăită în veselie” 
(Larue, Gerald, A., 2006, p. 63). 

În general sunt acceptate următoarele mari tradiţii etice: 
etica indiană, etica budistă, etica chineză clasică, etica evreiască, 
etica islamică, etica creştină — o etică superioară, unică, fără egal și 
divină, având în centrul său expresia unui Dumnezeu Unic, Unul 
cuprins în trei și trei alcătuind Unul — Sfânta treime. Fiecare dintre 

acestea are o lungă reprezentare istorică, aşa cum reiese din textele 
care au ajuns până la noi. Analiza acestor texte ar constitui însă 
obiectul unei alte lucrări decât cea de faţă. Potrivit scopului acestui 
curs, este prezentată o scurtă istorie a eticii filosofice occidentale. 
Această istorie poate fi prezentată pe următoarele etape; etica în 
antichitatea greco-romană, etica Evului Mediu şi a Renaşterii, 
filosofia morală modernă. 


Care sunt izvoarele eticii? De-a lungul timpului, prin 
substratul său istoric, dar și prin intermediul autorităţii sale 
legitime, umanitatea a clădit fundamentele acestei întrebări, prin 
miturile tradiţionale. Aceste mituri încărcate de simboluri și arhe- 
tipuri culturale pe care le-a zămislit arta populară sau cultă sunt la 
înălțimea marilor arhetipuri mitologice ale indo-europenilor, care 
prezintă cosmogonia, într-o viziune filozofică. Această viziune 
ilustrează idei și motive din vechile scrieri indiene, din miturile 
greceşti şi creștine. În acest infinit, în această extensie universală, 
omul, cu toată nimicnicia sa, își poartă cu atâta povară 
individualitatea timpului său, încărcat de confuzie, durere și 
conflictualitate. 

Trecerea implacabilă a timpului individual, dar și colectiv, 
i-a provocat individului pe de o parte melancolia profundă a 
menestrelului, iar, pe de altă parte, a condus și la agonia 
individuală şi colectivă, care, printr-o acumulare de energii 
negative, a deschis cutia Pandorei, revărsând „în lumea largă” 
durerea, înfruntările dintre culturi, dar și dezastrele. Toate au un 
demers, fluidizarea societăţii, prin reguli, norme, principii, pe baza 
cărora indivizii să coexiste. Secole după secole, filosofia greacă, 
creștină, Immanuel Kant sau Arthur Schopenhauer, Friedrich 
Nietzsche, Jean-Paul Sartre, Arthur C. Danto sau J. Dewey, 
relativismul etic sau moral, gândirea postmodernă au dorit să 
găsească răspunsuri sistematice, cu un conţinut mai filosofic sau 
mai literar, la conflictele care au izvorât în sinele individual sau 
colectiv al moralei înseși, au definit principiile şi valorile morale cu 
pretenţie de universalitate. 

În orice societate sau cultură, stările conflictuale au condus 
la agonia socială, din această cauză este nevoie de un sistem de 
reguli sau principii care, prin aplicarea și respectarea lor, mediază 
conflictul, dar întregesc și eterna căutare umană pentru care timpul 
a reprezentat arbitrul suprem, care a definit esența moralei. După 
haosul mondial fără precedent din Primul Război Mondial, după o 
diviziune mondială a anilor '50, iar apoi căderea Blocului Comunist 
și sfârșitul totalitarismului, când se dorea instaurarea unei noi 
ordini mondiale și reîntregirea marii familii europene, a urmat o 
nouă dezordine mondială, care a adus consecinţe la nivel mondial: 
haos şi divizare mondială. În această conjunctură politică, 
economică, dar și cu repercusiuni sociale, H. Kung identifică 
cauzele crizei, propunând ca soluţie la nivel mondial teoria păcii 
globale, pentru o nouă ordine mondială, care să înlăture haosul 
instaurat la nivel comunitar, cât și global. S-a dorit la acel moment 
construirea unui spațiu al păcii globale, a unui spațiu în care să 
poată convieţui indivizi care aparțin unor confesiuni, religii și 
grupări etnice diferite; s-au avut în vedere și indivizii care aderă la 
multitudinea sistemelor de acţiune și gândire, dar și la diversitatea 
modelelor socio-economice și familiare existente. 

Anii '90 au reprezentat debutul procesului de interconecti- 
vitate globală, care a cuprins sistemele politice, financiare, 
economice, dar și sistemul cultural și educațional. Pentru H. Kung 
„lumea este în agonie” datorată crizei de natură morală. Soluția 
trebuia să aibă un temei și fundament moral, prin reclădirea 
societății postmoderne pe o etică globală, înfăptuită prin contribuția 
religiilor lumii, deoarece nu există ordine mondială fără o pace a 
religiilor, iar supraviețuirea democrațiilor occidentale este asigurată 
de relația dinamică dintre particular și universal, dintre unitate și 
diversitate ideologică, filosofică, religioasă, iar în această relație 
dinamică și echilibrată factorul important îl reprezintă etica. Dacă 
începutul de secol XX se afla sub semnul sentinței nihiliste a lui 
Friedrich Nietzsche, după care „Dumnezeu este mort”, şi, odată cu 
El şi credința, atunci viața reală, cu experiența însăși a 
postmodernităţii, se află acum sub efectul eticii globale, ale cărei 
influenţe au revigorat noua ordine mondială, centrată pe valorile 

umanismului religios. Dacă etica îşi are originile în filozofia greacă, 
atunci izvoarele ei se nasc și odată cu relevarea imperfecţiunii 
umane, de care dăm dovadă în fața voinţei supreme a lui 
Dumnezeu. Decăderea omului, toată nimicnicia sa, lumea 
imperfectă care s-a transpus în ființa umană (Geneza) au condus la 
nevoia de reguli, de autoritate, care au fost admise de învăţătura 
creştină, cu trimiteri încă de la Facerea Lumii: „lată Adam s-a făcut 
ca unul dintre Noi, cunoscând binele şi răul. Şi acum nu cumva 
să-şi întindă mâna şi să ia roade din pomul vieţii, să mănânce şi să 
trăiască în veci!...” (Facerea, Geneza: capitolul 3). Astfel, Dumnezeu, 
Creatorul Suprem, reprezintă Autoritatea Supremă, iar în spatele 
doctrinelor şi al dogmelor religioase se află un sistem de standarde 
și idealuri, care, prin liberul nostru arbitru, ne conferă nouă, 
indivizilor „vigilenţi” care populăm această societate egoistă, reguli 
de moralitate care conferă semnificaţie vieții umane. 

În această universalitate, timpul individual a fost acaparat 
de cel colectiv, iar acesta la rândul său trăieşte împovărat de reguli 
și iar reguli, de structura sistemelor de normativitate, care, de cele 
mai multe ori, nu au avut nici o consideraţie față de semenii noștri. 
Toate acestea au creat dificultăți de funcționalitate majoră, 
conducând la dezvoltarea unor teorii în baza cărora cel puternic 
supravieţuieşte, în această stare de cooperare şi colaborare între 
indivizi, dar dominată de o puternică competiție. Suntem egoiști, 
am devenit în această societate de consum oameni care, de la o zi la 
alta, deşi pledăm prin forumurile noastre pentru o comunicare 
eficientă şi umanizată, ne izolăm, totuși, protejându-ne spiritual, 
afectiv, iar uneori chiar fizic. Competiţia a devenit un concept atât 
de vehiculat, încât accepţiunile sale s-au modificat dramatic, în 
procesul de evoluţie. Este necesar să se facă o departajare între 
sistemul de speculații, motive umane, impus de ideologii în calitate 
de caracteristici ale unui competitor, şi procesul în sine, cu tot 
mecanismul său. Societăţile, creștinismul prin definiţia sa au luptat 
pentru construirea unui sistem de cooperare cât mai armonioasă, 
care să fundamenteze comportamentul colectiv bazat pe motivații, 
altruism, din interiorul căruia să se dezvolte fenomenul de 
competiţie. Toată problematica cu care societatea se confruntă la 

nivel mondial, globalizarea şi globalismul, subnutriția, intervenţiile 
militare, drogurile, lupta continuă pentru egalitate, dreptul la viață, 
dezvoltă trăsături sociale precum grija, bunătatea, sentimentul de 
ocrotire, o dorință de asanare socială, de protecţie mutuală a 
indivizilor. 

Regulile au stabilit într-o cultură sau societate echilibrul 
dintre morala umană și tendința naturală. Această problemă s-a 
structurat de-a lungul vremii prin ideologiile care au susținut-o sau 
care au combătut-o. Curentul behaviorist proclamă faptul că 
„oamenii nu au nicio înclinație naturală, fiind tabula rasa la 
naştere“(Midgley, Mary, 2006, p. 34), că totul se defineşte prin 
învăţarea socială sau învăţarea prin imitație, iar premisa este că 
interiorul uman este exprimat prin comportament, cu accent pe 
manifestările exterioare. B.F. Skinner este cel care fundamentează 
noțiunea de modelare comportamentală, care se obține prin 
intermediul întăririlor pozitive, guvernate de permisiunea de a 
avea acces la ceva agreabil, respectiv negative, obținute prin 
posibilitatea de a evita stimuli neplăcuți. Această teză a primit un 
răspuns prompt din direcţia de cercetare sociologică, care „afirmă 
[că] înclinațiile sociale există, dar sunt toate «egoiste» într-un 
anumit sens” (Midgley, Mary, 2006, p. 34). Teoria cognitivistă, 
elaborată de psihologul gestaltist Wolfgang Köhler, pornește de la 
premisa că fenomenele trebuie observate și cercetate în totalitate, 
fără a descompune părţile de ansamblu, pentru că, în afara 
întregului, părțile nu mai au aceeași semnificaţie, iar evoluţia 
individului se bazează pe învăţarea prin intuiție, învățarea latentă 
(ca un răspuns la teoria behavioristă), care se produce și fără o 
modificare vizibilă a comportamentului. În teoria dezvoltării, 
cercetătorii s-au concentrat asupra modului cum individul își 
organizează informaţiile achiziționate, totul depinzând de stadiul 
de dezvoltare în care se aflată. Vom avea în vedere și organizatorii 
cognitivi daţi în avans, teorie fundamentată de David Ausubel, care 
pornește de la premisa că anumite pattern-uri structurează 
cunoștințele, iar, odată identificate, ele pot fi orientate prin 
prezentarea lor. Observăm deci că oamenii au și anumite înclinații, 
dar și unele tendințe sociale naturale. Însă toate acestea au o 

legătură cu morala, contribuind la existența ei, procurând 
elementele vitale ale vieții morale, construind direcția existenţei 
morale, a datoriei individului faţă de societate, cu toate luptele 
interioare care s-au succedat între motivele puternice și tendința 
naturală, ceva ce a condus la dobândirea conștiinței morale, 
deoarece „instinctele sociale — principiul primordial al constituţiei 
morale umane, cu ajutorul forțelor intelectuale active și al efectelor 
obișnuinţei, ar duce, în mod natural, la Regula de Aur, adică 
«poartă-te cu ceilalţi aşa cum ai dori să se poarte ei cu tine», care stă 
la baza moralei” (Midgley, Mary, 2006, p. 36), respectiv porunca a 
X-a, „ce ţie nu-ți place, altuia nu-i face”. 

Avem nevoie de reguli, norme, principii, care trebuie să 
fundamenteze în societate priorităţile indivizilor, avem nevoie de 
reguli nu pentru a nivela, a uniformiza indivizii unei societăţi, ci 
pentru a exclude posibilitatea unei „ispite” și a abaterii individului 
de la norme. Avem nevoie de standarde de normativitate socială 
pentru a nu oferi indivizilor unei societăţi posibilitatea de decădere 
individuală sau colectivă într-o stare de neajutorare, confuzie și 
conflictualitate. Între grupări, culturi, societăţi există diferențe 
majore de gândire, dezvoltare și evoluţie, dar toate aceste diferențe 
sunt anihilate de idealurile şi priorităţile comune, care dau naştere 
unei morale comune, dinamizată de o empatie activă, bazată pe 
găsirea unui limbaj comun, a unor alternative, a unor soluții 
comune pentru atenuarea conflictelor care contribuie la formarea și 
dezvoltarea unei culturi comune, împărtășite. 

Etica postmodernă, prin fundamentele sale, redirecționează 
egoismul, aroganța moralizatoare, care, prin abstracţiile lor 
nerealiste, atentează la supraviețuirea și evoluția speciei umane. 
Etica s-a fundamentat odată cu societatea, cu interacțiunile sociale, 
ea s-a născut și s-a dezvoltat în colectivităţi de mici dimensiuni, 
retrase sau deschise către relaționarea cu exteriorul. Aceste 
relaționări sociale, indiferent că erau statice sau dinamice, necesitau 
coordonarea și monitorizarea lor, prin numeroase metode, tehnici, 
strategii, dar aveau în vedere și abilităţile, competențele indivizilor, 
precum și orientarea acestora. 

În acest plan al comunicării umane, găsim o realitate 
empirică de necontestat: sistemul moral și etic, care asigură 
orientarea socială și sistemul de evaluare individual și colectiv, care 
asigură la nivelul inserţiei sociale şi profesionale clasificarea şi 
ierarhizarea. Cunoaşterea etică şi fundamentarea morală permit 
instituţiilor fundamentale ale societăţii să guverneze mult mai 
eficient şi mai adecvat interesele individului, să creeze proiecte etice 
cu aplicabilitate legislativă în domenii de interes major. Paradigma 
eticii moderne, construită pe sintagma „libertatea individului”, 
contribuie la susținerea sistemului de valori al societății, a 
legislativului și a instituțiilor statului, printr-o raportare raţională a 
acestuia la sistem. Însă nu trebuie să pierdem din vedere metafora 
metodologică a lui Norberto Bobbio: libertatea, autonomia și 
persoana, pe de o parte, iar individul și individualitatea pe de altă 
parte (Egyed, Peter, 2008). 


1.2. ORIGINILE ETICII 


1.2.1. INCURSIUNE ÎN ETICA ANTICĂ 


Etica filosofică occidentală își are izvoarele în filosofia 
greacă, traversează gândirea elenistică, romană și medievală. Ea își 
deschide registrul prin obiectul meditaţiei lui Socrate (470-399 
î.e.n.), ființa umană, cunoașterea de sine, contemplarea interioară și 
introspecția, dar se distinge prin succesorii săi Platon și Aristotel. 
Substanţa filosofică a versului „Toate-s vechi și nouă toate” conține 
adevăruri universal valabile exprimate concis, la fel ca problemele 
şi interesele majore care s-au intersectat în filosofia greacă cu cele 
din filosofia eticii moderne. Ideile filosofilor greci au avut puterea 
de a influența gândirea filosofică modernă, au remodelat relaţiile 
postmoderne din domeniul cercetărilor eticii, dar și al eticii aplicate, 
din această cauză considerăm necesară o reflecţie asupra sistemului 
de gândire al filosofiei antice cu temele sale majore: teoria 
existenței, teoria cunoașterii, studiul raționării în sine, teoria 
generală a valorii, studiul fundamentelor și al principiilor morale, 

studiul principiilor şi al expresiilor frumosului etc. Culoarul de 
referință al eticii grecești este reprezentat de Socrate, Epicur, 
împreună cu fondatorii stoicismului grec. Este o perioadă de peste 
150 de ani de idei filosofice greceşti, încărcate de relevanţă, 
vivacitate și puterea de a modela direct gândirea urmașilor, însă 
documentele rămase ca referinţă sunt foarte puţine. De la Epicur s-a 
păstrat colecţia de doctrine şi trei sumare; chiar dacă Diogenes 
Laertios a menţionat 40 de titluri remarcabile prin accesibilitatea 
stilului și a limbii, prin claritate, în prezent există cele trei scrisori, 
catehismul celor 40 de sentințe, dar şi fragmente izolate din restul 
operei. Dintre lucrările sale amintim: „Peri physeos” (Despre 
natură). Filosofia lui Epicur este fundamentată pe trei principii: 
Kanonika (Logica), prin care se realizează distingerea adevărului de 
fals, Physika (Fizica), ce presupune o explicaţie filosofică a naturii, 
și Ethika (Etica), care tratează condiţiile vieţii fericite ale 
individului. Ordinea dezvoltării acestor principii este importantă 
deoarece corespunde sistemului filosofic al lui Epicur. Astfel etica 
devine scopul filosofiei, care are ca fundament fizica, iar, datorită 
acestui drept, după norme bine stabilite ale cunoașterea naturii, îi 
va permite înţeleptului să cunoască fericirea. 


Epicur, continuând învăţăturile lui Democrit, 
realizează o teorie atomistă a naturii (meditaţiile 
filozofice atomiste sunt datate de pe vremea 
vechilor gânditori greci și indieni, a secolelor al 
VI-lea și al V-lea î.e.n.), unde lumea este alcătuită 
din elemente indivizibile, respectiv este cea mai mică particulă 
dintr-o substanță numită atom. Pentru Epicur ia naștere ataraxia, 
concepție despre natura care poate fundamenta morala autentică, 
eliberând individul de miturile şi întreaga mitologie populară, de 
superstițiile din care se hrănesc în realitate cotidiană ignoranţa, 
egoismul nostru cu privire la originea lucrurilor. 

În anul 1417, poemul epic filosofic De rerum 
natura al lui Titus Lucretius Carus (cca. 99-cca 55 
îe.n., poet și filosof) este redescoperit în 
Germania, într-o mănăstire, de Poggio 
Bracciolini. Prin intermediul doctrinei sale a jucat 
un rol important în dezvoltarea teoriei atomiste, influențând 
gândirea lui Pierre Gassendi și contribuind la fundamentarea 
umanismului creștin). Poemul De rerum natura introduce cititorul în 
coerentul sistem al principiilor epicuriene, cu trimiteri la doctrina 
etică a vremii. 

Etica grecească este reprezentată cu atâta profunzime de 
către Socrate, Platon și Aristotel. Impresionat de descoperirea 
cunoașterii lui Socrate, Platon o reinterpretează și o generalizează, 
astfel încât Dialogurile sale continuă tradiţia socratică de filosofie 
orală în formă scrisă, împărtășind ideile și metodele prede- 
cesorului său. Însă Platon aprofundează conceptul lui Socrate, 
transformându-l în „idee”. Ideile sunt esențe imuabile, eterne și 
sensibile, fac parte din acea lume aflată în afara spaţiului și a 
timpului uman. Teoria ideilor devine esența filosofiei sale, 
izvorâtă din nevoia asigurării ontologice a valorilor. Teza 
principală a învăţăturii lui Platon își găsește fundamentul în 
susținerea unei lumi a ideilor, care constă în afirmarea realităţii 
unei lumi a ideilor structurate din esenţele și modelele tuturor 
lucrurilor. Teoria Ideilor şi a participării, emisă în Dialogurile de 
maturitate, este cercetată, se renunţă la forma rigidă a teoriei, fiind 
supusă reconstruirii și autocriticii în Dialogurile de bătrânețe. 
Acest instrument principal de lucru al teoretizării ideilor deschide 
în etica platonică o relaţie strânsă cu viziunea antropologică şi 
metafizică a Ideilor. Pentru Platon, cine cunoaște binele este un 
individ bun, făcând numai bine pentru sine și colectivitate, iar 
nedreptate nimeni nu face de bunăvoie, ci doar. dintr-o neștiință. 
Astfel, în viaţa omului există doar două idealuri: Plăcerea, ca scop 
ultim al existenței omului și Binele, scopul suprem al vieții umane. 
Dar ce este binele? Întrebare la care umanitatea încercă să 
găsească definiția de mii de ani. În „Gogias” Platon definește acest 
concept relativ pentru societate: bun este omul care se află in 

posesia virtuţii, iar pentru om există o singură virtute — ştiinţa 
despre Bine. 

Cu mai bine de 2000 de ani în urmă, Platon realiza 
legătura între etică și psihologie, arătând că celor trei facultăţi 
psihice le corespund trei virtuţi cardinale, care pot fi dezvoltate 
eficient în cadrul unui proces instructiv-educativ cu efecte 
benefice pentru educabil: astfel, gândirea este raportată la înțe- 
lepciune, voinţa — la vitejie, iar pofta la cumpătare. Între acestea, 
trebuie să domine înțelepciunea, deoarece, într-o societate 
dezechilibrată de propriul sistem intern, prin înțelepciune se 
înfăptuieşte dreptatea. Prin înțelepciune, ca virtute supremă, se 
dobândeşte fericirea, care este scopul vieţii, dar din ea vor deriva 
și celelalte virtuți — cumpătarea, curajul, dreptatea, bunătatea, care 
vor contribui la fericirea omului. În mod inevitabil, după două mii 
de ani, etica își găseşte sursele în relevanța doctrinei lui Platon, a 
filosofiei orale a acestuia, implicând dependența de linia 
directoare a dialogul fixat în scris, dar şi de explicaţiile orale ale 
filosofului, acest domeniu al oralităţii care, în permanenţă, prin 
superioritatea tehnicii, oferă completările necesare. În această 
redimensionare a societății trebuie să aplicăm măsura cunoașterii 
la Ideea Binelui, prin linia directoare, prin mesajul său ontologico- 
gnoseologic, să ordonăm regulile, normele şi principiile, 
ancorându-ne în construirea societății, a cetăţii, prin implicarea 
reformatorilor, dar şi prin „dezlegarea” individului, eliberarea de 
sine şi recâștigarea libertăţii. Cu Aristotel, filosofia a ajuns la 
deplina sa formă clasică, prin tratatele etice Etica eudemică, Etica 
nicomahică şi tratatul de filosofie politică Politika. 

Meritul filozofilor sofişti este de a fi tratat pentru prima 
dată problema esenței moralității, în privința căreia aceştia au 
găsit o soluție individualistă și relativistă, deoarece legile, dreptul 
şi principiile morale se fundamentează pe tradiţie și bunul plac, 
ceea ce le conferă devenind o valoare relativă. Socrate combate 
sofiștii, arătând că există un bine pentru toți indivizii, acel 
„Daimonion”, glasul conştiinţei care există indiferent de părerea 
lor. Platon realizează o introspecție şi mai adâncă la această teză, 
unde accentul cade pe lumea transcendentă, cu valorile sale. 

Aristotel este cel care găseşte un nou drum, nebătătorit de 
înaintașii săi, Socrate, și Platon, devine realist și în etică, nu mai 
discută la aceeași profunzime despre idee de bine, despre 
moralitate ca un lucru în sine. Pe Aristotel îl preocupă adevărata 
viață reală, cu toată moralitatea sa, moralitatea ca fapt. Etica sa nu 
mai este condiționată de cunoașterea unui ideal etern și 
neschimbător, ci abordează înțelegerea conceptului de bine ca o 
realitate ce poate fi înfăptuită în această societate de către oameni, 
care se individualizează în funcție de sex, stare socială, profesie și 
cultură, în funcţie de dreptul la libertate și egalitate. 

Rolul eticii pentru Aristotel nu este doar unul teoretic, de 
definire a virtuţilor, ci de raportare la viață ca „întreg”, printr-o 
ordonare cât mai rațională a scopurilor, printr-o valorificare a 
calităților și a tuturor oportunităţilor pe care societatea ți le oferă, 
însă fără a pierde din vedere telos-ul, regăsindu-se în stoicism în 
rigoarea de a „trăi coerent”. În susținerea acestei afirmaţii îl cităm 
pe T.H. Irwin cu un fragment dintr-un studiu despre etica virtuții: 
„Aristotel pretinde că, având în vedere lucrurile la care ținem și 
avem motive să ținem în vieţile noastre, ar fi prostesc să nu le 
organizăm în jurul unei anumite concepții despre viețile noastre 
ca întreguri (Etica eudemică, 1214b, 6-14), o concepție care să 
exprime părerile noastre chibzuite despre importanța relativă a 
diferitelor scopuri și despre modul în care acestea ar trebui să se 
armonizeze, să se înfrâneze sau să se susțină unele pe altele” (T.H. 
Irwin, 1998, p. 41). Această teorie despre un proiect cât mai amplu 
în managementul calității vieții umane explică de ce stoicii au 
recunoscut fericirea ca un „fapt de a trăi coerent”. Recunoaştem 
aici „aceeași poziţie pe care Aristotel o exprimă pretinzând că 
fericirea ar trebui să fie ceva întreg și desăvârșit, astfel încât viața 
noastră să nu fie doar o serie de urmăriri necoordonate ale unor 
scopuri distincte. Atunci când trăim «coerent» am găsit o 
concepție despre viaţa noastră care face ca scopurile noastre 
distincte să se armonizeze într-o anumită structură rațională” 
(T.H. Irwin, 1998, p. 41). Mai târziu, Cicero subliniază că nu există 
o diferență esenţială între filosofia lui Platon și filosofia lui 
Aristotel, chiar dacă acest aspect a fost luat în considerare din 

perspectiva opoziţiei dintre cei doi filosofi şi Epicur. Etică greacă a 
fost guvernată de cele două concepte „arete” şi „eudaimonia”, 
traduse prin „virtute” și „fericire”, care au cuprins spaţiul de 
gândire și scriere al filosofilor. 

Conexiunea dintre „arete” și „eudaimonia” este completă 
şi complexă, deoarece indivizii sunt posesori ai unor arete, iar de 
cele mai multe ori oamenii dobândesc calităţi care nu vor deveni 
niciodată arete, ele nu vor poseda calitatea morală. Din alt punct 
de vedere exprimat de către Socrate și Platon -majoritatea 
calităţilor pe care ființele umane le consideră virtuţi se află în 
ființa umană, iar conceptul arete se limitează la acestea. Pentru 
Aristotel, capacitatea individului de a filosofa cu succes și 
„spiritul” sunt elemente care se află în afara domeniului moralei. 
Filosofia greacă a acordat un loc important conceptului de arete, 
dar în această viață arete va fi oare suficientă pentru eudaimonia, 
nu va mai necesita și alte elemente în compoziția sa? Va putea o 
persoană să atingă un nivel de eudaimonia fiind lipsită de bunurile 
materiale și de puţinul noroc de care are nevoie în viaţă? Sunt 
întrebări la care etica, de-a lungul timpului, a căutat răspunsuri 
prin discipolii săi. În lungul său drum filosofic de iniţiere, 
Aristotel a atins idealul vieții umane, binele cel mai înalt, 
Fericirea? Răspunsul, prin natura sa, devine atât de relativ odată 
cu trecerea timpului şi cu adăugarea unui nou pas spre 
cunoaşterea universală. Reflecţia teoretică a lui Aristotel nu a avut 
scopul practic de a reduce filosofia la un discurs, la un simplu 
ansamblu de informaţii, dezvoltate în cunoştinţe, ci a urmărit o 
finalitate practică mult mai profundă, demonstrată de către 
Aristotel în scrierile sale etice, care au relevat modul de viaţă pe 
care filosofia, ca „artă de a trăi”, trebuie să-l inspire adepților săi, 
prin dimensiunea concretă și aplicativă a exerciţiilor spirituale. 
Acest model de viaţă a construit modele veritabile de conduită 
stoică, a reprezentat o pârghie între rațiune și acțiune. Astfel, „arta 
de a trăi” promovată de filosofia antică avea ca finalitate 
transformarea personalității umane, deoarece adevărata 
cunoaştere umană nu poate fi atinsă decât prin conversia morală. 


Lă 

1.2.2. ETICA EVULUI MEDIU ȘI A RENAȘTERII 


Creștinismul dezvoltă o nouă „conversie filosofică” a 
propriei concepții despre viaţă, probată prin practica exerciţiului 
spiritual, construind norme și principii capabile să fundamenteze o 
nouă cultură și stare spirituală. Pentru începutul de secol al XI-lea, 
sintagmele emblematice ale filosofiei greceşti, „eliberarea de sine”, 
„imitarea naturii”, „gândirea ființei” sau dorința ca individul să fie 
însuși natura creatoare, reconstruieşte solidaritatea ontologică între 
cele două concepte, „ființă” și „gândire” sau „natură” şi „om”. 
Astfel, istoria gândirii creştine se dezvoltă în jurul teoriei că lumina 
credinţei şi lumina raţiunii sunt în numele Creatorului, provin de la 
Dumnezeu, care este o realitate personală atotputernică şi creatoare. 
Omul are darul şi chemarea după desăvârşire, trăieşte nostalgia ei, 
iar prin libertatea spiritului, prin curajul de abordare al adevărului, 
prin biruirea prejudecăţilor se desăvârşeşte credinţa individului. 

Credinţa îl transpune pe om într-o relaţie corectă cu 
Dumnezeu, permițându-i să reflecteze asupra conţinutului şi a 
finalităţilor acestei relaţii, dar îi întregeşte dorința de a accede prin 
cultivarea propriei individualităţi la natura universală a gândirii. 


Vă propunem un moment de reflecţie și analiză: 
„Aceea pe care o numim credinţă este baza vieţii 
omeneşti. Pe ea se întemeiază prietenia, căci gândurile 
prietenului nu pot fi văzute şi totuşi sunt crezute”. (De 
utilitate credenti, XII, 26, Sfântul Augustin, citat de 
Copleston, Frederick, 2009, pp. x/xi) 


Valorificând natura filosofiei Sf. Augustin, 
experiențele proprii de viață și universitare, 
formulaţi reguli de comportare, norme morale 
şi etice pentru colectivul dumneavoastră 
profesional sau grupul de prieteni, pornind de la sistemul de valori 
pe care colectivul/grupul şi l-a asumat. 

Exerciţiul filosofic are acum o altă valență, deoarece din 
secolul al XI-lea şi până în secolul al XIV-lea se remarcă o activitate 
filosofică susţinută de ritmul şi tonul argumentației, dar influenţată 
şi de fenomenul absorbției. 

Trebuie să privim realitatea istorică a debutului acestei 
societăţi umane și prin prisma analizei planului conturat de către 
Tertulian și Irineu, evidenţiat şi de către Eusebiu în lucrarea „Istoria 
ecleziastică”. Având în vedere, la început de mileniu, diversitatea 
comunităţii creștine, din punct de vedere cultural, social și 
economic, accentul trebuia să cadă pe conţinutul propovăduirii. 
Începutul secolului al II-lea a fost zguduit de criza deosebit de acută 
pe care comunitatea creştină a resimţit-o, de diversitatea și 
divergenţele (în ceea ce înseamnă natura divină a lui Hristos, 
legătura dintre Tatăl și Fiul, eschatologie, interpretarea Sfintei 
Scripturi) care au existat în aceste comunități, generând 
mecanismul care putea să sfărâme noua religie într-o mulțime de 
mișcări religioase, chiar în acele momente când era declanșat 
sistemul autoritar la nivel politic, social, ideologic, iar creștinismul 
își pusese în mișcare mecanismul de expansiune. Creştinismul este 
calea către Dumnezeu, este doctrina mântuirii, a dragostei şi a 
salvării lumii prin Lumina Lumii, Domnul Isus Hristos. 
Creştinismul nu s-a fundamentat ca un sistem teoretic sau utopic 
prin teorii abstracte; creştinismul nu este un alt sistem filosofic, care 
prin învățații săi să construiască un nou sistem de gândire adâncit 
în discursul academic al filosofilor antici. Creştinismul este calea 
către adevăr, prin doctrina sa apără Credinţa, devine pentru 
erudiţii creştini un nou mod de a gândi şi trăi, fundamentat pe o 
nouă învăţătură, construită printr-o viziune mai profundă asupra 
lumii şi asupra vieţii umane, în lumina dominată de credinţă şi 
fundamentată prin stâlpul său, Biserica. 

În această problematică atât de vastă se fundamentează 
sistemul principiilor eticii creștine, bazat pe autoritatea pe care o 
dobândesc scrierile care vor constitui Noul Testament, ia naștere 
tradiţia şi autoritatea Bisericii locale, se dezvoltă diversitatea în 
gândire și acțiune a comunităţilor încă diferite unele da altele. Un 
prim pas al eticii creștine îl reprezintă doctrina coerentă a tradiției, 

elaborată de către Irineu: „o credință unică transmisă de bisericile 
unite prin apartenenţa la succesiunea apostolică, ale cărei origini 
urcă, dincolo de apostoli, până la Hristos” (Bădiliță, Cristian, 2003, 
p. 148). 

Un alt element al eticii creștine îl reprezintă redefinirea 
cunoașterii în sensul său absolut. Gnoza, așa cum este ea definită de 
către filozofii antici, o cunoaștere imediată, intuitivă, a adevăratei 
naturi, ascunsă înăuntrul ființei umane, devine un element de 
dezbatere. Se realizează un pas înainte în filosofia cunoaşterii 
umane. Cunoașterea este definită ca o religie a sinelui, această 
încercare a individului (în existența sa efemeră) de identificare a 
propriei rădăcini divine, o încercare de a înfăptui aspirația umană 
de a deveni una cu Dumnezeu, Creatorul moral al Universului, 
prin abolirea distincției dintre Dumnezeu și om, dintre Creator și 
creația sa, prin descoperirea naturii atât de profunde a sufletului 
uman, iluminat de cunoaştere și adevăr. Se vor ridica semne de 
întrebare asupra acestui principiu, din punctul de vedere al celor 
trei monoteisme: creștin, ebraic și islamic. Dar toate teoriile 
cunoașterii, dezbătute la nivelul dogmatic al celor trei monoteisme, 
au un element central: profunda identificare cu Dumnezeu, prin 
moralitatea actelor umane. 

Secolele al II-lea și al V-lea au fost guvernate de scrierile 
postclasice de filosofie medievală, care își au originea în perioada 
patristică a creștinismului. Astfel, Părinţii Bisericii au inclus în etica 
lor teistă concepte și noțiuni care vor fundamenta filosofia 
medievală și cea renascentistă și potrivit cărora „tradiţia creștină 
devine o modalitate prin care sinele își descoperă consubstan- 
țialitatea cu divinul” (Bădiliță, Cristian, 2003, p. 157). Este perioada 
în care teologii Bisericii orientale și occidentale au ca scop 
interpretarea și analizarea scripturilor și a tradiţiilor iudeo-creştine, 
prin intermediul unei metodologii derivate din sistemul de gândire 
filosofic grec, iar apoi roman. 

Filosofia antică, prin Platon şi Aristotel, care susțineau 
gândirea raţională a individului preocupat de identificarea 
sistemului cât mai coerent și corect de acțiune, cu toată structura 
modului de viață al individului, influențează doctrina învăţăturii 

moral-creştine. Autorii teologi readuc din filosofia greacă 
semnificaţia filosofică a noțiunii de gândire corectă (gr. orthos logos, 
lat. recta ratio) şi gândire practică (lat. ratio practica). lar ca 
instrument fundamental și exhaustiv al filosofiei creştine se 
dezvoltă funcția terapeutică a filosofiei creştine, iar finalitatea 
existenţială a exerciţiilor de etică aplicată încă din primele secole ale 
creştinismului se fundamentează pe virtutea intelectuală a gândirii 
practice, dar și pe conduita individuală, care se află într-un deplin 
acord cu consecințele sale. Toate acestea pun bazele temeiniciei 
virtuții morale. 

Din lucrările lui Irineu, ale lui Origene, ale lui loan Gură de 
Aur, ale lui Vasile cel Mare sau ale lui Tertulian s-au dezvoltat 
dogmele. În baza unei cercetări a Scripturii, prin lectura şi analiza 
discursului teologic (chiar cu prețul unor rupturi ideologice și 
conflictuale profunde), observăm obiectul de studiu întreprins de 
Părinţii Bisericii, care este reprezentat de logosul divin, dar și de 
misterul economiei divine. 

Clementin Alexandrinul (150-215 e.n.) prin scrierile sale 
„s-a dovedit receptiv față de cultura greacă, încercând chiar o 
conciliere a filosofiei grecești cu doctrina creştină. Filosofia greacă îi 
este necesară creştinismului pentru întărirea credinței sale... 
învățătura este indispensabilă pentru mântuire, deoarece prin 
intermediul ei putem dobândi știința asupra lucrurilor 
dumnezeieşti și lumești, prin ea putem accede la înţelepciune și 
dobândi priceperea premergătoare faptei. Gnosticul creștin este 
omul desăvârșit, care, după moarte, ajunge în Împărăția cerului” 
(Albulescu, Ton, 2009, P- 91). În cunoaşterea morală, Clementin 
Alexandrinul pune față în față, spre dezbatere, caracterul practic al 
comportamentelor etice, susținut de filozofia greacă și principiul 
universalității moralei creștine. De multe ori a fost ridicată 
întrebarea retorică, atât de către omul profan, cât și de către 
practicantul creștin: Cum trebuie să-și trăiască omul viața sa pentru 
a respecta principiile creştine? La ce model de cunoaștere morală 
trebuie să apelăm pentru educația publică? Spiritualitatea, care 
exprimă atitudinea doctrinară, este capabilă prin intermediul 
pârghiilor sale să-i ofere individului elementele necesare pentru 

realizarea unei „strategii” întru mântuirea sa? Răspunsurile au 
venit încă de la Părinţii Bisericii, care au arătat că Mântuitorul îi 
oferă fiecărui om mijloace suficiente pentru a se salva, a-și salva 
sufletul și trupul născut în păcat. 

Toate aceste principii au fost dezvoltate într-o perioadă în 
care creștinismul dezvolta prin instrumentul său fundamental —, 
predica, paradigma  universalităţii moralei creştine. Atât 
practicantul creștin, cât și clerul simțeau nevoia dezvoltării 
doctrinei creştine, o analiză a Scripturilor, a modului în care trebuie 
să fie înțelese principiile doctrinare. Clerul, prin reprezentanții săi 
(ca tendință manifestată după epoca martirilor, victoria 
creștinismului și eliminarea din instituțiile educaționale a tuturor 
elementelor specifice educaţiei păgâne), doreşte o clarificare în 
privința interpretării alegorice a textului sacru. Unii reprezentanți, 
printre care se număra și episcopul Aurelius al Carthaginei, propun 
educarea clerului, prin redactarea unor manuale care să-i îndrume 
pe tineri spre înțelegerea adevărului Scripturilor. 

În acest sens, Sfântul Augustin continua tradiția Sfinţilor 
Părinţi (Clement Alexandrinul, Origene, Vasile cel Mare), prin 
lucrările sale „Confessiones” și „De doctrina christiana”. Gândeşte 
un nou sistem de educaţie creștină, în cadrul căreia se construiește 
o nouă imagine a Bisericii, a individului și a sistemului său de 
valori. Acest sistem este fundamentat pe filosofia grecească, pentru 
înțelegerea de către cler şi practicantul creștin a doctrinei și a 
adevărului creștin. Astfel, artele liberale contribuie la formarea 
personalității individului, prin valoarea pedagogică reală, 
fundamentată pe idealul creștin, dar negând prejudecățile filosofice 
şi de asemenea erorile morale. Pentru Sfântul Augustin, doctrina 
„definește câmpul educaţional al ştiinţei creştine, întemeiată pe 
triada tradiţie, Scriptură şi autoritatea Bisericii. Astfel, doctrina 
devine un termen polisemantic, care, în urma unor aprofundate 
analize, desemnează un proces de predare-învăţare de priceperi, 
deprinderi, cunoștințe, un proces instructiv-educativ complex, 
unde creştinul trebuie să devină un participant activ la propria sa 
formare. 

Timpul nu şi-a pus amprenta asupra acestui sens 
intelectual, a consideraţiilor metodologice a materiei, nu a modificat 
nici doctrina, nici modul de exprimare al acesteia şi-a păstrat 
semnificaţia modernă de artă rafinată, de cunoaștere savantă, lipsită 
de experiența senzorială, ca primă sursă a cunoașterii și a 
cunoștințelor individului. Referindu-se la recunoaşterea valorii 
formative, Sfântul Augustin elabora „programul unui umanism 
creștin fondat pe credinţa în unitatea întregului adevăr pentru că 
întregul adevăr are o origine divină” (apud Albulescu, lon, 2009, p. 
104) și considera adevărul ca fiind absolut și putând fi atins doar 
prin trăirea și definirea acestuia în sufletul creștin, ceea ce conduce 
la construirea conceptului unei sapientia creştine. Deoarece consideră 
că viaţa pastorală și liturgică nu mai este mulțumitoare în formarea 
profesională inițială, Sfântul Augustin pledează pentru preluarea 
principiilor formatoare ale educaţiei greco-romane, adaptate însă 
unui scop nou, delimitat de vechea ideologie, unde preotul trebuie 
să vegheze asupra educaţiei societăţii pe care o păstorește și să 
orienteze religios comunitatea, încât omul să nu se rezume în 
formarea sa doar la acumularea de fapte, ci să urmărească un scop 
mult mai înalt, iluminarea sufletească și valorificarea individului 
numai întru Domnul Dumnezeu. Un drum al vieții inițiatice care a 
fost atât de anevoie de străbătut de către om, de la conceperea sa, și 
care a fost presărat cu umilință, smerenie, bunătate și 
conştientizarea deșertăciunii, a zădărniciei, a lipsei de însemnătate 
și valoare în faţa perfecțiunii divine. 

„De doctrina christiana” este construit ca un manual de 
exegeză creştină, lucrarea prezintă teoria cunoașterii morale, care se 
construiește pe natura a ceea ce conștiința revelează. Lucrarea 
imprimă direcția de analiză, interpretare şi expunere a Sfintei 
Scripturi, în conformitate cu cerinţele epocii și este destinată 
oratorului creştin, pentru predicarea adevărurilor biblice. Printr-o 
împletire a principiilor pedagogice, a hermeneuticii cu tradiţia 
retorică clasică (influenţată de creaţia lui Cicero, de unde Augustin 
preia principiile retorice, recunoscându-le valoarea şi aplicându-le 
în analiza textului biblic) și cu elementele de retorică nouă ale 
autorului, lucrarea Sfântului Augustin este o întoarcere la doctrina 

lui Cicero, la fundamentul teoriei clasiciste, într-o perioadă dominată 
de excesele formaliste și de decadenţă a artei oratorice. Prin puterea 
cu care ființa umană a fost înzestrată de către Dumnezeu, Cuvântul, 
aceste constructe lingvistice devin pentru om instrumentul de 
legătură cu realitatea. Omul descoperă Adevărul, cunoașterea se află 
în Hristos, iar Dumnezeu înzestrează ființa umană cu conștiință, care 
îi va permite să descopere noua lege morală. 

Cu toate acestea, cunoașterea în sine nu îi este de ajuns 
omului; pentru a deveni o virtute, ea necesită voința umană care 
delimitează binele de rău, deoarece „fiecăruia îi este dezvăluit atât cât 
poate el primi, potrivit relei sau bunei sale potriviri”, din veșnica 
înțelepciune (Augustin, A., 1994, p. 127). Acest drum benevol de 
iluminare a sufletului deschide calea către bunătăţile lui Dumnezeu, 
fundamentează virtutea, încarcă sufletul cu iubire pentru 
perfecțiunea creaţiei lui Dumnezeu, caută ca, la marea trecere de 
dincolo, să se unească cu Tatăl. Urmând acest fundament, religia 
creștină, prin vocea primilor apologeți și Părinţi ai Bisericii, 
integrează practica exerciţiului spiritual, dar respinge cercetarea 
filosofică a analizei conceptuale, având, în același timp, un nou 
fundament conceptual, omul, ca creație a lui Dumnezeu. În jurul 
acestui concept, al analizei și al dezbaterilor consensuale sau 
contradictorii va guverna întreaga activitate spirituală a Evului Mediu 
și a Renașterii. Omul este creația lui Dumnezeu, se aseamănă cu El și 
tinde spre a se înălța și a sta la a doua Înviere de-a Dreapta Tatălui. 
Însă omul este marcat de păcatul originar, iar viața sa pe Pământ 
trebuie trăită cu multă evlavie, smerenie și rugăciune, pentru a se 
mântui. Trupul său, odată cu izgonirea din Rai, a devenit un izvor al 
păcatului, în timp ce sufletul devine un izvor pentru fericirea umană 
și pentru mântuirea omului. Se fundamentează această concepție de 
prețuire și mântuire a sufletului faţă de trup, care este lut și în lut se 
întoarce. Rostul vieții pe Pământ a omului muritor este de purificare 
sufletească prin rugăciune și smerenie, pentru a se pregăti în noua 
taină a unei noi dimensiuni spirituale, Împărăția Cerurilor. 

Idealul creștinismului, Postulatul său, este desăvârșirea 
spirituală continuă, pentru care omul de-a lungul vieții sale trebuie 
să ducă o luptă asiduă, începând cu viața plină de ispite, desfătări 

lumești și de păcat și continuând cu lupta acerbă dusă cu dorinţele 
care invadează lumea noastră interioară. Depășirea acestui prag 
spiritual se realizează prin repudierea lumii pământeşti, aspirația la 
mântuire, prin marea trecere în lumea de dincolo și prin supunerea 
față de Dumnezeu, care ne va conduce către desăvârşirea spirituală. 

În secolul al XII-lea, Toma din Aquino poate fi considerat 
cel mai mare scolastic și filosof născut între Aristotel și Descartes. 
Acesta a armonizat filosofia lui Aristotel cu dogmele creștine, 
considerate de către autor drept surse pentru definirea Adevărului 
absolut, deoarece credința unică este cea care găseşte alinarea 
individului acolo unde raţiunea nu a putut ajunge. Principiul său îl 
reprezintă stabilirea unui acord între credință și rațiune. În 
structura acestui mecanism interior al individului, revelația umană 
este mai puternică decât conceptul de gnoză, iar principiile și 
dogmele acceptate de către individ au o putere mai mare decât 
informaţia explicată rațional. Din acest punct de vedere, teologia își 
va concepe metodologia de argumentare pe baza revelației, în timp 
ce filosofia se va limita doar la principiul argumentării prin rațiune. 
Pornind de la acest deziderat, va dezvolta un alt principiu al 
gândirii despre conduita umană, unde conceptul de rău trebuie 
evitat de către individ, iar binele trebuie acceptat și urmat în această 
viaţă efemeră. 

Acest principiu referitor la conduită se situează în 
continuarea principiului introdus de către Sfântul Ieronim 
(347-420), după care discernerea binelui de rău este concepută ca o 
realitate, prin puterea înnăscută de a delimita binele de rău, prin 
intermediul suruderesis-ului. Este descrisă ca fiind „scânteia de 
conștiintă... prin care discernem că păcătuim... mai târziu, a devenit 
o obişnuinţă să se rezerve termenul de «conştiinţă» (conscientia) 
pentru abilitatea de a deosebi binele de rău la nivelul acţiunilor 
particulare” John Haldane, 2006, p. 165). Regula synderesis-ului nu 
vizează corectitudinea, greşeala acţiunii demarate, ci urmărește 
relațiile care se dezvoltă, se atrag, sau se resping, pe această axă a 
conduitei individului. Cunoaşterea imediată a adevăratei naturi 
umane nu va fi suficientă pentru a îndruma omul în drumul său 
inițiatic, de aceea este necesară această capacitate care să-l ajute pe 

om să distingă acţiunea cu caracter negativ de cea pozitivă. lar 
această capacitate este denumită de către Toma din Aquino 
couscientia, în timp ce conștiința este un echivalent pentru rațiunea 
practică, „recta ratio”. Însă scrierile Sfântului Ieronim și ale Sfântului 
Augustin au subliniat natura aparte a conștiinței, care poate fi 
desemnată chiar „urechea internă a minţii umane, prin care un om 
ar putea asculta cuvântul lui Dumnezeu” (John Haldane, 2006, p. 
165). Ideea purificării morale și această dorință de eliberare a 
sufletului, în urma drumului inițiatic în această lume plină de 
nimicnicie, traversează întreaga gândire patristică. Dumnezeu a 
înzestrat omul cu conștiință, rațiune, voinţă și suflet, pentru a-și 
construi un sistem moral și a accede la legea morală. 

Legea desemna ordine, reguli bine definite și o regularitate 
sistematică, iar conștiința este o formă de a cunoaște legea morală, 
de a desemna valorile și faptele morale, care conduce către ipoteza 
conform căreia conștiința devine calea către cunoaşterea lui 
Dumnezeu, calea de a cunoaște poruncile și legile sale. 

Sistemul și capacitatea minţii Sfântului Toma din Aquino 
au fost puse în slujba filosofiei creștine, unde teoriile filosofiei 
grecești, îndeosebi ale scrierilor etice ale lui Aristotel, și ale doctrinei 
catolice se armonizau, iar sinteza eticii și a filosofiei morale s-a 
fundamentat pe ideile de virtute a filosofiei antice clasice și pe cele 
recurente în sistemul de gândire creștină, care au regândit 
adevăratele virtuți ale ființei umane inteligente, noua lege morală, 
tratată dintr-o perspectivă teoretică și normativă. 

Sprijinindu-se pe scrierile etice ale lui Aristotel, Toma din 
Aquino a amplificat într-un mod creator această concepţie de 
eudemonism logic, unde acţiunea corectă se recunoaște a fi 
conduita, contribuind la dezvoltarea personalității individului, dar 
și la evoluţia speciei umane. 

Opere mari ale autorului (Scriptum super Sententiis, Summa 
contra Gentiles, Summa Theologiae), dar și alte lucrări independente 
tratează valoarea, implicit sistemul de valori, construind pe baza 
calității informaţiilor noua etică creștină, care desemnează o nouă 
natură umană plină de esenţă, distinctă, asociată cu valorile care 
guvernează excelența ființei umane. 

e  Eudemonismul — teoria morală s-a făcut 
cunoscută în filosofie sub două direcții: 
eudemonismul raţional („Etica nicomahică”, 
Aristotel) şi eudemonismul teologic (Augustin 
din Hippona), ambele fiind exemplificări ale eticii 
teleologice. Eudemonismul are la bază interpretarea naturii, 
identificarea mijloacelor prin intermediul cărora omul realizează 
Binele suprem. Cele două sensuri ale eudemonismului diferă prin 
metodele de a identifica natura şi mijloacele de realizare a fericirii. 
Obiectivul general al eudemonismului este de a demonstra că 
fericirea este tangibilă, are un caracter concret și se manifesta ca 
esenţă în activitatea raţională conformă cu virtutea. 

e  „EUDEMONISM s.n. Doctrină morală care consideră că 
scopul conduitei umane este fericirea, (Pr.: e-u-)/fr. eudemonisme, 
lat. Eudaemonismus” (DEX, 2012, p. 364). 


În acest context, „legea naturală” reprezintă ordinea 
universală, care guvernează materia și implicit umanitatea, cu 
reforma sa de evoluţie și progresul său către perfecțiune. Această 
lege promovează dreptul la viaţă, la conservarea vieții, dreptul 
individului de a procrea, de a-și creşte în liniște și pace universală 
vlăstarele. Dar peste această lege se află legea Creatorului moral, 
legea lui Dumnezeu, adusă la cunoștință umanității cu titlul de 
document executoriu prin revelaţiile divine şi implicit prin tablele 
legii primite de Moise pe muntele Sinai. Sunt legi revelate de 
Dumnezeu lui Moise, iar prin Moise tuturor oamenilor, care aveau 
ca scop de a îndruma viaţa omului pe calea cea dreaptă, prin 
raportarea individului la Creator și la semeni. Astfel, Dumnezeu a 
creat omul cu condiţia sa finită, a creat ființa umană spirituală, 
caracterizată prin existenţă, cunoaştere, voință şi liber-arbitru. 
Creștinul trăiește cu această dualitate a ființei sale, omul interior 
evlavios, credincios, care caută divinitatea şi omul exterior, dedicat 
lumii senzoriale. Însă omul în adevăratul înțeles al doctrinei 
creştine este omul interior. 

În paralel cu gândirea filosofică a Sfântului Toma au 
evoluat şi s-au dezvoltat concepţii și teorii de origine augustiniană, 

exemplificăm prin cazuistica misticii Sfântului Bonaventura 
(1217-1274), a lui Raymundus Lullus (1235-1315) sau a lui Meister 
Eckhart (1260-1327). Aceste teorii argumentează că Dumnezeu este 
un adevăr înnăscut, înseamnă sursa cunoaşterii autentice. Astfel, 
Divinitatea reprezintă cea mai importantă sursă în „întoarcerea 
voinței sufletului spre Dumnezeu”, unde omul, suflet rațional și 
spirit limitat, nu reprezintă decât un instrument care, prin 
intermediul cuvintelor, exprimă voinţa Lui, având bucuria de a 
trece de la perceperea incompletă și parţială a fenomenelor și a 
lucrurilor către înțelegerea logosului originar. 

În evoluţia concepţiei morale a Evului Mediu un rol 
important îl are Duns Scotus, dar și William Ockham, care au 
determinat sursa moralei în voinţa divină, unde Dumnezeu este 
omnipotent, poate să desemneze Totul, chiar și ceea ce este 
perceput ca imposibil, perceput din punct de vedere logic. S-au 
discutat idei, s-au fundamentat ideologii, a fost o perioadă de multe 
dispute și controverse, care s-au scurs spre mijlocul secolului al 
XIII-lea şi începutul secolului al XIV-lea, s-a construit vârful de 
lance al gândirii medievale, care a condus la o înflorire a gândirii 
umane. 

Postulatul creștin a reprezentat gândirea medievală, a 
fundamentat filosofia creștină, a format un model pentru gândirea 
etică dezvoltată în perioada medievală și Renaștere. Marile opere 
au fost gândite în cadrul a două ordine importante ale vremii, 
ordinul franciscan şi dominican, care prin Sumele de teologie și 
filosofie medievală au influențat conţinutul cunoașterii occidentale, 
au reprezentat adevărate sisteme de construire a exerciţiilor de 
filosofie spirituală. 


e Ordinul dominican (lat. Ordo Praedicatorum) 
reprezintă un ordin călugăresc catolic înfiinţat la 
început de secol al XIII-lea de către Sf. Părinte 
Dominic de Guzman. Reprezentanţi: Giordano 
Bruno, Albertus Magnus, Fra Angelico, 
Christoph Schönborn, Toma de Aquino, Girolamo Savonarola. 
(http://ro.wikipedia.org/wiki/Ordinul_dominican) 

e Ordinul Franciscan (lat. Ordo Fratrum Minorum, 
„Ordinul Fraţilor Mici”) „este principala ramură a ordinelor 
franciscane — franciscani „Ordinul Fraţilor Mici”, capucini, minoriți. 
Franciscanii „Ordinul Fraţilor Mici” s-au individualizat la mijlocul 
secolului al XIV-lea în Italia, Spania, Franţa și respectă strict regula 
sfântului Francisc de Assisi. În secolul al XV-lea franciscanii 
observanţi au devenit populari prin critica socială a vremii în 
favoarea săracilor și prin angajamentul lor public, iar cealaltă 
ramură a franciscanilor, minoriţii de mănăstire sau conventuali, 
întâmpină un regres din cauza epidemiilor de ciumă care au afectat 
mănăstirile lor situate în interiorul oraşelor. „Franciscanii 
observanţi s-au angajat în predici populare și misiuni ambulante, 
delimitarea lor de conventuali accentuându-se din ce în ce mai 
mult”  (http;//ro.wikipedia.org/wiki/Ordinul_Franciscan). Papa 
Leon al IX-lea prin bula Ite et vos în vincam meam („Mergeţi în via 
mea”) consfinţește la 19 mai 1517 despărţirea ordinelor franciscane 
în diviziuni distincte ale observanţilor (franciscanii „Ordinul 
Fraţilor Mici”) şi ale conventualilor (minoriţii). Ordinul franciscan 
își are în România sediul în Cluj-Napoca, dar principala sa 
mănăstire se află la Șumuleu Ciuc, unde de Rusalii se realizează un 
pelerinaj al credincioșilor romano-catolici la mănăstirea franciscană. 

Renașterea, caracterizată prin explozia spirituală, materială 
și efervescenţa culturală, a adus cu sine această nevoie de adevăr şi 
raționalitate, această dorință de renunțare la dogme. Ea a trezit 
spiritul uman, s-a construit și dezvoltat ca o nevoie de schimbare 
spirituală şi de creaţie, de acumulare de noi cunoștințe și de 
afirmarea nestingherită a individualităţii umane. Este momentul în 
care lumea intelectuală, dar și politică se redefineşte, iar Biserica 
Mamă de Apus se află în declin. Europa occidentală traversează o 
perioadă de conflicte religioase, politice, se nasc noi ideologii, sunt 
puternice atacuri la credinţa străveche, atât din interiorul Bisericii 
creștine, de la membrii ordinelor creștine, de la clerul nemulțumit și 
scandalizat de întorsătura evenimentelor, a politicii urmate de către 
conducătorii Bisericii, cât şi atacuri din exterior. 

Din punct de vedere geografic, dar și din cauza intereselor 
religioase și laice, etica lui Aristotel se va diviza în două direcţii de 

gândire, concentrate atât în zona Padovei, unde s-a fundamentat un 
curent de abordare a filosofiei etice cu desăvârșire naturalistă, cât și 
în Peninsula Iberică, reprezentată de catolicii neoscolastici, care au 
extins analiza și interpretarea scrierilor Sfântului Toma și ale lui 
Aristotel, adoptându-le și la circumstanțele existente. Amintim 
elementele de etică normativă propuse de iezuitul Francisco Suarez, 
ale cărui idei metafizice s-au aflat sub influența ultimului mare 
filosof al scolasticii medievale, Ockham, pentru care valoarea 
morală a conduitei este determinată de voința individului și a 
Divinităţii. 

Prin intermediul lui Francisco Suarez, concepţia scrierilor 
Sfântului Toma, filosofia morală a acestuia a devenit cunoscută și 
mult mai accesibilă în societate. „Anglicanul Aquino”, cum a fost 
denumit Richard Hooker în epocă, a dezvoltat un alt element de 
etică normativă, pornind de la teoria legii naturale a lui Toma de 
Aquino, respectiv conexiunea dintre legea naturală și legea 
observată, relevată. În această perioadă de mari disensiuni ale 
Bisericii Catolice, de fragmentare a acesteia, apare, în contextul 
dezvoltării științei empirice, o mișcare filosofică care se manifestă 
printr-o reacţie împotriva scolasticii şi a aristotelismului, susținând 
revenirea la doctrina lui Platon, prin redescoperirea scrierilor antice 
clasice și accesul individului la ele, prin intermediul traducerilor. 
Majoritatea clerului nu era însă formată critic pentru a face față 
acestor compilaţii de idei, pentru a percepe consistenţa internă şi 
pentru a putea prețui calitatea estetică a întregii lucrări sau a 
fragmentelor edificate. Se naște o nouă etică fundamentată pe 
metafizica lui Pitagora și a lui Platon, dar și pe mistica creștină. 
Astfel, în Florenţa secolului al X-lea, patronată de Cosimo de 
Medici, ia ființă sub Școala neoplatoniciană, o nouă etică, ale căror 
figuri marcante sunt Marsilio Ficino (1433-1499), Giovanni Pico 
della Mirandola (1463-1494) și Nicolaus Cusanus (1401-1464). Prin 
ideile presocratice și augustiniene se elaborează o nouă teorie 
asupra realităţii, asocierea, văzută ca o mișcare a întregii umanități 
înspre Divinitate, către Dumnezeu Creatorul Divin, o mișcare 
generată de iubirea mistică. Principala idee etică este „eficacitatea 
cauzală a iubirii ca principiu universal”, care dezvoltă „ideea 

umanităţii (rumanitas) ca valoare morală primară” (John Haldane, 
2006, p. 174). A fost o perioadă propice pentru dezvoltarea 
utopiilor, ca, spre exemplu, la Francisco Suarez prin lucrarea 
„Despre legi” şi Tommaso Campanella (1568-1639), care a creat 
„Cetatea Soarelui”, sau în scrierile lui Thomas Morus (1478-1535, 
Utopia), care a susținut tendinţa evidentă de remodelare a naturii 
fundamentale a omului și eliminarea surselor de conflict, adică „o 
modalitate de manifestare a acestui element normativ specifică 
epocii, cum o atestă istoria gândirii politice, este tocmai schiţarea 
unor astfel de proiecte ideale. Această modalitate va fi restaurată, în 
condiţii şi cu mijloace noi, de umanismul renascentist sub forma 
utopiilor; e una dintre manifestările reinvierii antichităţii, proprii 
acestui tip de umanism” (O. Trăsnea, 1970, p. 27). 

Sfârşitul Renaşterii construiește direcții noi în dezvoltarea 
eticii, oferă perspective homocentrice, prin viziunea asupra 
viitorului politic al occidentului, a noilor mişcări politice îndreptate 
împotriva arbitrariului feudal, încearcă să definească conceptul de 
putere și supunere, dreptul de ordonare și frânare, dar menţine și 
teocentrismul teoriei etice medievale, potrivit căreia Dumnezeu se 
află în centrul lumii, al experienţei în general. Se dorește armo- 
nizarea, echilibrarea raporturilor celor două componente, în sensul 
domniei legii, al apărării drepturilor şi a libertăților individuale. 


1.2.3. ETICA MODERNĂ ȘI CONDIŢIA 
POSTMODERNĂ 


Gândirea epocii moderne a dezvoltat noua teorie a realităţii 
ca făcut, astfel încât realitatea vieţii creştine este „marcată atât de 
perspectivele concentrate asupra factum-ului, de la Descartes la 
Kant, cât și de cele concentrate asupra faciendum-ului, de la Marx 
la contemporani ai noștri” (Marga, A., 2010, p. 120). Creştinismul 
este calea către Dumnezeu, este doctrina mântuirii; prin doctrina sa, 
individul învaţă că raționalitatea şi credința formează o unitate, iar 
prin legătura directă cu viaţa și învăţătura lui lisus Hristos se 
fundamentează ca religie a umanităţii bazate pe credinţă, viaţă și 
rațiune. Mântuirea sufletului devine dezideratul creștinismului, iar 

idealul căruia se subordonează individul îl reprezintă binele 
suprem atins prin mântuirea sufletului, prin credința în Dumnezeu. 
Însă prin doctrina sa a complicat drumul pe care omul de-a lungul 
vieții trebuie să-l parcurgă; a complicat accesul la calea cea dreaptă 
şi la modalitatea de ascultare a poruncilor divine. În acest context, 
etica modernă își construiește propriul sistem, fiind determinată ca 
individul să constate că binele suprem, voința divină sunt concepte 
care în această epocă devin din ce în ce mai neputincioase în 
aplicabilitatea lor. Întrebările umane sunt total diferite de epoca 
trecută, omul a devenit conștient că problematica practică a vieţii de 
zi cu zi nu-și mai găsește rezolvarea în spectrul religios, el se 
confruntă cu noile reprezentări despre lume ale științelor moderne 
ale naturii, această matematizare a experienţei umane care va 
conduce la un progres continuu al cunoașterii. Substanța acestei 
frământări metafizice a întrebărilor iminente care îl frământă pe 
individ deschide calea gândirii filosofice moderne. Această nouă 
filosofie pune sub semnul întrebării dacă individul în noul context 
acceptă sau nu valorile absolute. De ce se devalorizează valorile 
absolute? Binele suprem este stabilit prin puterea lui Dumnezeu 
sau de legile naturii? Sau nu? Care este natura umană? Care este 
modalitatea prin care vom determina dacă aspiraţiile umane sunt 
drepte sau nu? Acceptăm sau nu existenţa legilor divine? Prin 
reflectarea acestor probleme s-a cristalizat filosofia morală 
modernă, unde se pot stabili trei etape majore ale evoluţiei 
(Schneewind, J.B., 2006, p. 176): 

Prima etapă se defineşte prin delimitarea de dogma 
tradițională, unde morala reprezenta sursă de autoritate a Bisericii, 
calea către mântuire a individului. Acceptându-se teoria, această 
etapă este dominată de eseurile lui Montaigne (1595), opera lui 
Kant (1785), lucrările lui Reid (1785, 1788) şi cele ale lui Bentham 
(1789). i 

În a doua sa etapă, reprezentanții filosofiei morale moderne 
au fost preocupați de emiterea și apărarea tezei potrivit căreia omul 
își poate conduce singur viaţa, este rezultatul propriei sale formări, 
nu mai este sub influența de putere a lui Dumnezeu, a cunoașterii 
valorilor absolute. Omul în această mare iniţiere a devenirii și a 


42 MARIA CLAUDIA CUC 


trecerii, prin acest instrument de conservare era ocrotit „impotriva 
faptului ca omul să se disprețuiască pe sine ca om, să se opună 
vieţii şi să dispere datorită cunoaşterii” (Surdu, A., 2003, p. 175). 
Efectele acestei noi paradigme îl scutesc pe Dumnezeu de vina, dar 
şi răspunderea reală pentru dezvoltarea individului, pentru ceea ce 
este şi va deveni. Este perioada care pe lângă alternativele și 
obiecțiile la paradigmele dezvoltate de Reid, Bentham, Kant, Hegel 
şi Schopenhauer încearcă să identifice semnele prevestitoare la 
problematica cu care viitorul umanităţii se va confrunta. Pentru I. 
Kant acest prezent al Luminilor reprezintă noua direcţie către un alt 
„mod de viaţă”, se definește „prezentul unei ieșiri. Adică nu 
sfârșitul, nu începutul, nu prevestire, ci Auspang, încheiere, ieșire. 
Anume ieşire din starea de minorat” (Mihali, C., 2006, p. 10). 

A treia etapă este cea actuală, în care filosofia morală „ca 
mod de viaţă” s-a transferat de la problema individului autonom la 
noi aspecte care ţin de morala publică, reflectând erorile ce decurg 
de aici, precum și atitudinea inexplicabilă și inacceptabilă pe care 
societatea o are faţă de individ, care se confruntă cu o problematică 
majoră de existenţă. Individul este direct părtaş la mecanismul 
social prin care prin care valorile recunoscute ca fiind cele mai 
înalte și mai profunde ale societăţii sunt devalorizate. Morala este 
recunoscută ca fiind acel „sistem de evaluări legate nemijlocit de 
condițiile vitale ale unei ființe” (Surdu, A., 2003, p. 177). Prin 
Friedrich Nietzsche, Karl Marx și Friedrich Engels, ]. Paul Sartre, 
John Dewey, Freud, Heidegger şi reprezentanţii Şcolii din Frankfurt 
se continuă proiectul Luminilor de iluminare interioară a 
individului prin intermediul cunoașterii raționale; se îmbunătăţeşte 
întreaga metodologie prin care se contribuie la apărarea demnităţii 
umane, iar filosofi ca J. Francois Lyotard sau Jacques Derrida, 
dezvoltă strategia deconstructivistă. Din acest punct de vedere o 
atenţie aparte este acordată temelor de etică prin care 
responsabilitatea individului în viaţa cotidiană este raportată la 
principiile morale și etice generale, dar este asociată și cu tot ceea ce 
desemnează comportamentul public. În această societate de 
„maturitate infinită” (Mihali, C., 2006, p. 26), confruntată cu noile 
experiențe politice, militare sau culturale, asistăm la „violența 

ascunsă în irupţia modernă a rațiunii identitare, sancţiunile pe care 
le instituie această rațiune la adresa a tot ceea ce este exterior unei 
norme considerate ca universală” (Mihali, C., 2006, p. 19). În jurul 
dimensiunii de responsabilitate și viață cotidiană se dezvoltă 
relațiile dintre valorile fundamentale, în general și valorile morale, 
în special, ale eticii și ale moralei și spaţiul vieţii cotidiene. 
Important de subliniat este modalitatea în care, la nivelul societății, 
se va redefini responsabilitatea sunt influenţa directă și explicită a 
mecanismelor de derulare a vieţii cotidiene, dar și a modului de 
gândire actuală. Efectele eticii se regăsesc în societate, ele au 
stimulat reflecția filosofică, au dat o altă consistență principiilor 
juridice și codurilor deontologice, au creat noi instituții de drept, au 
definitivat noi practici și au condus colectivitatea spre noi aspirații. 
Prin tehnici și strategii bine determinate, ele au invadat mass- 
media, construind în societate o caritate mediatizată, cu efecte 
directe și indirecte asupra carității umanitare, asupra salvării 
mediului, a educaţiei, dar și a familiei, prin impunerea unor valori 
morale în politică, justiţie, business, mass-media. Nu trebuie să 
uităm de cruciada dusă pentru revitalizarea valorilor, a spiritului 
de dreptate, egalitate, responsabilitate și totodată lupta împotriva 
maladiilor provocate de subnutriție, împotriva încălzirii globale, 
împotriva drogurilor, a criminalităţii, dar și împotriva avântului 
unor ideologii apocaliptice, a fundamentalismului islamic, a 
războiul religiilor, care este adus acum la o subtilitate strategică și 
îndreptat împotriva umanităţii, lupta împotriva genocidului, dar și 
intervenţiile militare pentru „susținerea” păcii mondiale, toate fiind 
justificate de înfruntarea răului care s-a cuibărit în sufletul uman. 

Putem recunoaște, prin urmare, în aceste efecte directe și 
indirecte, o problematică morală, atât de fapt, cât și de drept, care 
trasează principiile eticii globale: garantarea libertăților religioase și 
de conștiință, prin sprijinirea drepturilor fundamentale ale omului. 
Astfel se dezvoltă paradigma postmodernă a eticii, susținută de 
decodarea noului spirit al timpului, de responsabilizarea umană și 
deschiderea spre colaborare și cooperare mondială, pentru 
realizarea păcii globale. 

Toate aceste elemente stârnesc în sufletul rebel al omului 
semne de întrebare: 

Oamenii vor găsi calea spre pacea mondială? 

Vor coopera indivizii cu orientări politice, culturale, sociale, 
religioase diferite? 

Vor fi oamenii responsabili de viitorul planetei şi al 
societăţii în care trăiesc? Se vor responsabiliza indivizii pentru 
pacea mondială? 

Sunt acțiuni care își găsesc răspunsul în rezultatele 
individuale şi colective. Însă, în ultimul deceniu, societatea și-a 
descoperit noi interese în plan moral și spiritual, iar etica, prin 
multitudinea structurilor și infrastructurilor sale (asociațiile, 
fundaţiile, centrele de cercetare, comisiile funcționale la nivel 
național și internaţional) a ajuns o afacere a timpului prezent, 
dominat de dezbateri şi acţiuni de mare amploare. Această nouă 
dimensiune, cu obiectivele sale majore, a devenit rezultatul modu- 
lui în care a ajuns să fie observată, organizată, condusă și 
monitorizată problematica predominantă a societăţii în care trăim — 
securitatea globală, cu întreaga sa divizie: economică, ecologică, 
socială si politică. În aceste mari schimbări şi dezechilibre la nivel 
mondial, media, academicul, chiar și sistemul politic susțin 
revenirea la etică, în special la etica aplicată, la trendul general 
ascendent, de care societatea noastră are atâta nevoie, în refunda- 
mentarea valorilor morale, a conştiinţei sociale şi a noilor atitudini 
sociale ale indivizilor, suspectate de un puternic relativism. În 
aceste condiții, etica se transformă incet-incet într-o nevoie 
universală, nuanțată de sarcasm, pătrundere morală și spirituală, 
atat de necesare civilizaţiei noastre, pentru supraviețuirea sa ca 
specie. 

Această perioadă pe care umanitatea o traversează, 
bulversată de dezechilibrele financiare, politice și, de ce nu, chiar şi 
umane, poate fi caracterizată ca o civilizaţie a multiplicităţii și a 
devenirii, a deschiderii spre cunoaştere, dar şi a interrelaționării, la 
un nivel pozitiv sau negativ, a egoismului şi a luptei pentru avere, 
dominație, supremație. În aceste condiţii, a descoperi care sunt 
originile eticii, de ce trebuie indivizii să respecte regulile, principiile 

care au construit societatea umană, se dovedește a fi un demers 
fundamental, pentru că omul, de atâtea ori în evoluţia sa, s-a 
raportat la performanțele sale anterioare; la sistemul de reguli pe 
care l-a respectat, în evoluţia sa; la regulile și normele care s-au 
impus, pentru a nu spori stările conflictuale; la mecanismul de 
vigilență egoist pe care umanitatea l-a impus, în contractul său 
social cu individul; la starea de solidaritate de care indivizii au dat 
dovadă în fața suferinței umane, a nenorocirilor, a descurajărilor, 
dar și faţă de nevoia de pace și călăuzire supremă. 


Comentaţi afirmaţia lui L. Feuerbach din 
articol „Grundsätze der Philosophie”, care 
tălmăcea credincioşilor săi istoria: 
„Aşa-numita epocă modernă de până acum este 
evul mediu protestant, în care am păstrat, numai 
cât cu negatiuni pe jumătate şi cu paliative, biserica romană, dreptul 
roman, dreptul penal, universitățile după croiala veche ș.a.m.d. Cu 
disoluția creştinismului protestant ca putere și adevăr religios, ce 
determină spiritul, am intrat în epoca modernă. Spiritul timpului său, al 
viitorului este acela al realismului. Locul credinței i l-a luat necredința, 
locul bibliei rațiunea, al religiei și al bisericei politica, al cerului pământul, 
al rugăciunei munca, al iadului nevoia materială, al creștinului omul”. (L. 
Feuerbach 1842/43, p. 411 citat de Paulsen, Friederich, 1920, p.442). 

0  Realizaţi o analiză axiologică a valorilor fundamentale 
subliniate de către filosofia postmodernă și comentaţi importanța 
formării individului autonom în spiritul fiecăreia dintre valorile 
enumerate. 

0 Reflectați asupra valorilor fundamentale pe care 
filosofia postmodernă le consideră necesare pentru împlinirea şi 
dezvoltarea personală, în spiritul participării active la viaţa civică a 
societăţii și la incluziunea socială. 

+ Argumentați necesitatea și importanța principiilor 
eticii și ale moralei postmoderne care proiectează aspectele moralei 
publice necesare pentru activitatea practică a cadrelor didactice. 

Sarcini de reflecţie și exerciţii aplicative: 


. 


e Explicați de ce a fost necesar ca asupra Babilonului să se 
aplice Legea Divină, iar prevestirea lui Isaiia să se împlinească: 
„Așa i se va întâmpla Babilonului, podoaba împăraţilor, mândria 
coroanei caldeenilor, întocmai ca Sodomei şi ca Gomorei, pe care 
Dumnezeu le-a nimicit. Nu va mai fi locuit în veci și în neam de 
neam, ci numai fiarele sălbatice se vor sălășlui într-însul și casele lui 
vor adăposti numai bufniţe... și șacalii vor urla în palatele lor și 
lupii în castelele lor de petrecere” (Tănase, AL, 1986, p. 215). 

e  Arătați prin ce se aseamănă și se deosebeşte Babilonul 
de afirmaţia Sf. loan: „Babilonul cel mare, mama curvelor şi a 
urâciunilor pământului... Cetatea cea mare, învesmântată în in și în 
porfiră și în stracojiu și împodobită cu aur, cu pietre scumpe şi 
mărgăritare” (Apocalipsul Sf. loan citat de Tănase, Al., 1986, p. 207). 

e  Realizaţi un eseu în care să relevați, prin analiză și 
interpretare, acea înţelepciune a poeziei vedice care se datorează 
gândului înalt despre existența unui adevăr lăuntric (Poemele 
vedice îl numesc pe Agni „gardian luminos al Adevărului care 
străluceşte în propriul său lăcaș”) (Zimmer, Heinrich, 1983). 

* Urmând adevărurile înalte exprimate de gândirea 
mitică indiană, prezentaţi care sunt legile Adevărului în societatea 
contemporană: „Există un Adevăr, ascuns de un alt adevăr, unde se 
deshamă caii soarelui, unde miile de cai erau adunaţi laolaltă: aici 
era acel Unul (Adevărul suprem), am văzut acolo cele mai glorioase 
forme ale zeilor” (Zimmer, Heinrich, 1953). 

e  Realizaţi un exercițiu de meditaţie individual sau în 
grup, având ca sursă de inspiraţie citatul „După ce viitorul Buddha 
îşi tăiase părul și îşi schimbase veșmintele regale cu rasa 
galben-portocalie a cerşetorului ascet, îi spune vizitiului: «Channa, 
du-te și spune-le tatălui și mamei mele, din partea mea că sunt 
bine»” (Zimmer, Heinrich, 1953). 

e  Analizaţi şi interpretați din punct de vedere etic 
următorul citat: „După cum ochiul nu este în stare să se întoarcă 
spre strălucirea dinspre întuneric, decât laolaltă cu întreg, corpul, la 

fel, această capacitate prezentată în întunericul fiecăruia, ca și 
organul prin care fiecare cunoaștere trebuie să se răsucească 
împreună cu întreg sufletul dinspre tărâmul devenirii, până ce ar 
ajunge să privească la ceea ce este și la măreaţa lui strălucire. Binele 
pe aceasta o numim, nu? Da. Iată deci arta „răsucirii”! Se pune 
problema în ce fel se va obţine transformarea cea mai rapidă și mai 
eficientă a sufletului. Nu-i vorba de a-i sădi simțul văzului, ci de a-l 
face să vadă pe cel ce are acest simţ, dar nu a fost crescut cum 
trebuie și nici nu priveşte unde ar trebui” (Republica, 518 c-d). 

e  Realizaţi o prezentare scrisă în care să argumentaţi 
importanţa scrierii, care este incapabilă „să învețe suficient, 
adevărul” (Platon, Phaidros, 276c 9), deoarece ea nu poate oferi 
întrebări noi, răspunsuri noi. Ea nu se poate apăra împotriva 
atacurilor și nici nu se poate tăcea față de unii şi vorbi altora 
(Platon, Phaidros, 275d 4-e-T19, vezi şi 275a 6-7). 

e Care dintre virtuțile prezentate de Platon în Republica și 
Dialogurile de maturitate, consideraţi că este cea mai importantă? 
Argumentați răspunsul dumneavoastră. 

e Analizati şi interpretați din perspectiva etică următorul 
citat: 

„Rezultă deci că desăvârşit în mod absolut este scopul 
urmărit întotdeauna pentru sine şi niciodată pentru altceva. Un 
asemenea scop pare fericirea: pe ea o dorim întotdeauna pentru 
sine şi niciodată pentru altceva; pe când onoarea, plăcerea, 
inteligenţa şi orice virtute le dorim atât pentru sine (chiar dacă nu 
ar duce la nimic, noi tot am simţi un impuls pentru toate acestea, 
cât şi de dragul fericirii, pe care credem că, prin intermediul lor, am 
putea-o atinge” (Etica nicomahică — Aristotel). 

e  Comentaţi și argumentați următoarea aserțiune despre 
conceptul de fericire: „Expunerea noastră concordă deci şi cu 
afirmaţia că fericirea constă în virtute în general sau într-o anumită 
virtute; căci fericirii îi este proprie activitatea sufletului conformă cu 
virtutea”. (Etica nicomahică — Aristotel) 

e  Realizaţi o analiză comparativă a filosofiei lui Platon şi 
Aristotel, raportându-vă la idealul vieții umane — Binele. 

e Care sunt argumentele dumneavoastră pentru a susține 
teza lui Aristotel potrivit căreia fericirea este un scop în sine pentru 
individ? 

e Pornind de la expresia „Carpe diem”, din poemul latin 
scris de Horaţiu, prezentați care ar fi demersurile implicate în 
realizarea sistemului de valori morale ale individului contemporan. 

e  Analizaţi şi interpretați din punct de vedere filosofic 
următorul citat: 

„Platon, Aristotel şi toată mulțimea de învăţaţi care, mai 
apoi, au urmat căi felurite, au tras mai multe învățăminte din 
purtarea lui Socrate decât din cuvintele lui” (Seneca, Epistole câtre 
Lucilius, |, 6). 

e  Redactaţi un eseu în care să argumentaţi filosofia ca 
„mod de viaţă” a dumneavoastră şi a propriei familii. 

e  Realizaţi un eseu/Organizaţi schema unei dezbateri 
pornind de la celebrul verset biblic: „Să facem om după chipul şi 
după asemănarea Noastră, ca să stăpânească peştii mării, păsările 
cerului, animalele domestice, toate vietăţile ce se târăsc pe pământ 
şi tot pământul!” (Biblia, Facerea «Geneza», Capitolul 1) 

e  Oteriţi răspunsuri de etică și morală pentru următoarele 
interogaţii: 

„Ce bine este esenţial pentru ființarea umană?” 

„Ce îl defineşte pe om ca specie?”. 

e  Realizaţi un eseu reflexiv pornind de la următoarea 
afirmaţie: „Să ai un singur Dumnezeu, căruia să 1 te închini, iar 
aproapelui să nu îi greşeşti cu nimic” (Tablele Legii). 

e  Prezentaţi şi explicaţi direcţiile de etică creștină, având 
ca element ilustrativ afirmaţia: Tablele erau scrise de însuși 
Dumnezeu, „cu degetul Său”: „După ce a încetat Dumnezeu de a 
grăi cu Moise, pe Muntele Sinai, i-a dat cele două table ale legii, 
table de piață, scrise cu degetul lui Dumnezeu” (leșire 31, 15). 

e Având ca reper influenţa covârşitoare a filosofiei lui 
Kant, a pesimismului lui Schopenhauer şi a cosmogoniilor 
orientale, realizați un exerciţiu de meditaţie individuală având 
sursă de inspiraţie citatul: 

„Străin de toţi, pierdut în suferința 
Adâncă a nimicniciei mele, 

Eu nu mai cred nimic şi n-am tărie. 
Dă-mi tinereţea mea, redă-mi credința 
Şi reapari din cerul tău de stele 

Ca să te-ador acum pe veci, Marie” 


(Mihai Eminescu, sonet Răsai asupra mea) 


e  Formulați o definiție proprie a moralei, având ca reper 
caracteristicile prezentate în fundamentul teoretic. Identificați 
activităţi umane care ţin sau nu de morală. Analizaţi-le prin prisma 
avantajelor şi a limitelor aferente. 

e  Argumentați aserțiunea: Istoria culturii este și 
„Progresul omenirii în conştiinţa libertăţii” (Hegel). 

e Propuneţi și susțineţi un contraargument la teza lui B. 
Spinoza, conform căreia binele suprem al subiecţilor morali care 
practică virtutea este comun tuturor. 

e  Analizaţi preocupările lui Richard M. Hare și prezentaţi 
cele trei niveluri ale gândirii morale. 

e  Realizaţi o prezentare scrisă în care să argumentați 
concepţia lui I. Kant asupra eticii. 

e  Formulaţi și analizaţi o problemă importantă din etica 
postmodernă având ca punct de plecare viziunea lui Gilles 
Lipovetsky. 

e  Identificaţi exigenţele din argumentului lui Constantin 
Noica prin intermediul căruia este susținută diferenţa dintre bunuri 
și valori. 

CAPITOLUL 2. 
INTRODUCERE IN SPATIUL 
ETICII ȘI DEONTOLOGIEI 


2.1. ETICA — DEFINIREA CONCEPTULUI, 
OBIECT, FUNCŢII 


În concepțiile, teoriile, orientările care s-au conturat de-a 
lungul timpurilor, cele de ordin politic, social, moral-juridic și etic 
se înscriu la loc de frunte. În evoluția sa și în cugetarea filosofică, 
individul a fost interesat de reglementarea relațiilor dintre el și 
semenii săi, care au fost stabilite prin intermediul unor raporturi 
legale, legiferate prin norme. Aceste norme aveau ca finalitate 
garantarea şi protejarea drepturilor individuale, dar și trasarea unor 
norme colective pentru segmentele societăţii. Însă norme pentru a 
se impune în societate prevedea: 

e recunoașterea lor de către toți indivizii sau marea 
majoritate a colectivului; 

+ delimitarea individuală a interdicţiilor, a drepturilor şi a 
obligaţiei civile; 

e impunerea în folosul comunităţii a sancțiunii nerespectă- 
rii regulilor; 

e ocrotirea persoanei fizice prin mijloacele de drept civil. 

Indiferent de orientările conturate, de filosofiile exprimate, 
de autoritatea regimurilor politice s-au dezvoltat școli de gândire, 
care au iradiat norme de conduită la baza cărora s-a aflat valoarea și 
promovarea acesteia. Aceste norme s-au dezvoltat în jurul unor 
întrebări pe care individul le-a trasat de-a lungul existenței sale: 
Care este sursa? Ce reprezintă valoarea? Care este sensul existenţei 
umane? 

Pornind de la aceste exerciţii de` reflecţie, societatea, prin 
autoritatea sa, a alcătuit acest parteneriat între valoare-normă, 

destinat la nivel macro să reglementeze societatea în conformitate 
cu idealul uman trasat şi, bineînțeles, cu sistemul de interese 
promovat de către societate într-o anumită perioadă de evoluţie, iar 
la nivel micro să reglementeze viaţa individului. Din acest sistem 
de reglementări s-au desprins norme, care trasau sfera de 
problematică a individului, raportate la sensul, valoarea, scopul 
ființei umane, la conceptele de dreptate, adevăr, categoriile de bine 
sau rău, toate susţinute şi apărate prin răspunderea în faţa propriei 
conștiințe și a opiniei publice. 


2.1.1. DEFINIREA CONCEPTULUI 
În studiul eticii un punct important îl va reprezenta 


înțelegerea corectă a sensului, a semnificației 
termenilor și utilizarea corectă a acestora. 


Termenii de etică și morală provin din două culturi 
diferite. 

Etimologic, termenul „etică” provine de la grecescul 
„«ethos» (Homer), cuvânt polisemantic = caracter, fel de a fi, morav, 
obișnuință, dar și obicei, și «ethike» — virtute morală, știința 
cunoaşterii.” (http;//biblioteca.regielive.ro/cursuri/filosofie/etica- 
profesionala-15:4147.html) 

Termenul de ethicos a derivat din etimologia cuvântului ethos, 
iar conţinutul noționa! al termenului este „din sau pentru morală, 
utilizat de greci când discutau despre principiile comporta- 
mentului uman” (http;//biblioteca.regielive.ro/cursuri/filosofie/etica- 
profesionala-154147.html) 

„Obiceiul” se defineşte ca o valoare colectivă, termen care 
în gândirea etică a lui Aristotel desemna un „habitus” colectiv, în 
timp ce „obisnuința” are dimensiunea unei valori individuale, ea 
constituindu-se într-un „habitus”. 

Termenii grecești „ethos” și „ethike” îşi găsesc corespon- 
dent în limba latină în termenul „moralis” — obicei, datină, obiş- 
nuinţă, care a derivat în limba română cuvântul „morală”. 

Termenul „mos”, „mores” desemnează tot „datină”, 
„obicei” și „obişnuință”. Transpune același conținut al termenului 
grecesc „ethos”, obiceiuri sociale care oferă unui grup, colectiv sau 
societăţii o logică internă. Dacă obișnuinţa este un obicei individual, 
atunci obiceiul este o obișnuință colectivă. Atât obişnuința, cât și 
obiceiul sunt indicatori ai unui comportament constant, 
neschimbat, supus unor reguli, norme, pe o durată de timp mai 
îndelungată. Polisemantismul termenilor conduce la ceea ce 
desemnăm prin conţinutul noțional de morală individuală și 
morală colectivă. Cu toate că la origine cei doi termeni (grecesc, 
latinesc) au aceeași conţinutul logic, evoluția etimologică a 
cuvintelor a condus la scindare, iar în timp acești termeni s-au 
consacrat în vocabular și în spectrul practic-aplicativ. 

Azi, când: vocabularul fundamental al societăţii este 
dominat de termeni tehnici și ştiinţifici, morala a devenit un 
fenomen real, care guvernează viaţa practică și spirituală a 
individului și a colectivităţi, iar etica s-a fundamentat ca o teorie și 
ştiinţă care cercetează această cauză, acest „obiect” al vieţii reale, 
acest fenomen real cu care individul zi de zi se confruntă. Preluând 
analiza subtilă a lui Hegel, Kant, Mill Stuard, Max Weber sau G.E. 
Moore, putem concluziona că de la poporul roman, prin definiție 
un popor practic în organizarea administrativă, teritorială, juridică, 
a sistemului financiar și militar, am preluat cuvântul care 
desemnează un fenomen real, încadrat în structura praxisului, iar 
de la poporul grec, prin excelență un mare neam al teoriei în 
filosofie și ştiinţă, am moștenit cuvântul care definește etica, ca 
teorie (Cătineanu, T., 1982, p. 10). Astfel, se va distinge teoria de 
obiectul ei, adică etica de morală, care în vocabularul cotidian de 
cele mai multe ori sunt sinonime, nerealizându-se o distincţie între 
ele. Dincolo de semnificaţia acestor termeni, etica și morala se 
fundamentează pe nevoile, necesitățile, viciile și vulnerabilitățile 
umane, pe care fără să vrem societatea le-a resimțit de mii de ani, 
derivate în basme, mituri, opere epice și religiile omenirii. Conform 
primei tradiţii semantice, etica este considerată: „știință a 
comportamentului, a moravurilor; studiu teoretic al principiilor 
care guvernează problemele practice”, iar morala este definită: 

„totalitatea mijloacelor pe care le folosim pentru ca să trăim intr-un 
mod omenesc; ansamblul prescripţiilor concrete adoptate de către 
agenți individuali sau colectivi” (Miroiu, M.; Bledea Nicolae, G., 
2000, p. 7 şi http://www.scrigroup.com/istorie-politica/stiinte- 
politice/Semnificatia-conceptelor-Preju623285.php, http://biblioteca. 
regielive.ro/cursuri/filosofie/etica-profesionala-4315$.html). 
Conform celei de-a doua tradiţii de definire, „etica este ansamblul 
regulilor de conduită împărtășite de către o comunitate anumită, 
reguli care sunt fundamentate pe distincţia între bine şi rău. Morala 
este ansamblul principiilor de dimensiune universal-normativă 
(adeseori dogmatică), bazate pe distincţia între bine şi rău” (JJ. 
Wundenburger, 1993, p. XIV, citat de Miroiu, M.; Bledea Nicolae, 
G., 2000, p. 8). În domeniul politicii, al mass-media, al afacerilor, în 
educaţie sau medicină vom aborda termenul de etică, pentru că 
aceasta cercetează viața publică a societății, studiază relațiile care se 
construiesc între strategiile utilizate de către o instituție publică şi 
finalităţile pe care și le propune acea instituţie în viața publică, atât 
civică, profesională sau politică. Termenul de morală, din punctul 
de vedere al ariei de referință, are următoarele semnificaţii: 

e În sens restrâns, semnifică relaţiile concrete şi normele 
reglementate în sistemul interrelațional dintre o femeie şi un bărbat; 

e În sens larg, semnifică relaţiile concrete și normele pe 
care le reglementează relațiile interumane. În această dimensiune, 
morala este un fenomen omniprezent al vieții umane şi sociale. 

Pentru omul de știință Tudor Cătineanu, morala „este un 
fenomen real, colectiv şi individual, care cuprinde atât normele 
(principiile) ce reglementează relaţiile umane și tipurile umane de 
activităţi, cât şi toate manifestările (subiective şi obiective) care sunt 
realizate, în diverse grade şi modalități, sub semnul acestor norme 
sau comaândamente, manifestări supuse aprecierii colective şi 
individuale” (Cătineanu, T., 1982, p. 11). Pentru consonanța ei 
ideatică sau conceptuală, poate fi adusă în discuţie și teoria lui 
Michel Foucault, care insistă pe cele două sensuri ale termenului de 
morală: 

e „morala [este] un ansamblu de valori şi reguli propuse 
indivizilor şi grupurilor, prin mijlocirea diverselor sisteme 

normative, cum ar fi familia, instituţiile educative, biserica” 
(Foucault, Michel, 1995, p. 140 citat de Ghiaţău, R., pp. 13-14); 

e Morala reprezintă comportamentul individului, corelat 
la regulile și valorile societății. Mulţi dintre exegeți au numit acest 
aspect moralitate. 


În redefinirea actuală a societăţii, discutăm de 
termenul de morală în viața privată a individului, 
cuprinzând manifestări, aprecieri, valori, norme, 
principii specifice sistemului interrelaţional al 
individului, supuse conștiinței individului, dar 
reflectând condiţiile de exigenţă ale opiniei publice. 

„Moralitatea este un ideal în sens normativ al termenului 
ideal. Moralitatea exprimă ceea ce ar trebui să facem şi ceea ce nu ar 
trebui să facem dacă am fi raţionali, binevoitori, imparţiali, bine 
intenţionaţi” (Timo Airaksinen, 1988, p. 202, citat de Miroiu, M; 
Bledea Nicolae, G., 2000, p. 8,). Astfel, scopul intervenției etice îl 
constituie moralitatea. 

G.E. Moore, în lucrarea Principia Ethica, definește termenul 
de etică și obiectul acesteia „cercetarea generală a ceea ce este 
binele” (p. 106), iar răspunsul la întrebarea: „Ce este binele? Și ce 
este răul? sunt dezbateri legate de această întrebare (sau de aceste 
întrebări), eu îi dau numele de etică, din moment ce această știință 
trebuie, obligatoriu, în toate cazurile, să o includă” (p. 107). 

Julia Didier, în Dicţionarul de filozofie, delimitează disciplina 
cu termenul de morală, explicând această definire ca o „Ştiinţă a 
scopurilor vieţii, a principiilor de acţiune”, dar şi ca „ştiinţa binelui 
şi a regulilor acțiunii umane” (pp. 218, 217). 

Pentru a ne face o viziune completă asupra acestor distincţii 
conceptuale și terminologice, trebuie să avem în vedere și definirea 
acestui termen în Dicţionarul de filosofie (1978): „Disciplină filosofică 
care studiază problemele practice şi teoretice ale moralei” (p. 246). 

2.1.2. Obiectul eticii i 

De-a lungul istoriei, încă de la începutul cunoașterii, etica, 
asemenea altor ştiinţe, a căutat să-și definească obiectul de studiu în 
această cercetare pluridisciplinară, dar și interdisciplinară, chiar pe 

baza încălcării reciproce a granițelor disciplinelor, pentru a-si găsi 
identitatea și pentru a-și defini esența sa. Reflecţiile etice s-au 
dezvoltat de la Platon la Aristotel, de la tradiția dominantă a Evului 
Mediu până la viziunile unui viitor politic laicizant construit în 
Renaștere, prin gândirea filosofică a lui Kant, Max Weber sau G.E. 
Moore, s-a dezvoltat dorința de îndepărtare a dogmelor tradiţionale, 
de orientare a filosofiei morale moderne către o nouă teză, găsirea 
noilor direcţii în filosofia actuală prin autonomia individului și 
construirea noilor aspecte/principii de morală publică. Reflecţiile 
etice tradiționale au devenit actuale prin problematica lor, în această 
experiență morală a societăţii și au avut ca scop: 

e originea și esența moralei; 

e morala definită ca un fenomen de esență socială; 

e clasificarea normelor morale și elaborarea unui Cod 
moral al societății noastre; 

e studierea dintr-o perspectivă diacronică și sincronică a 
moralei și a doctrinelor etice; 

e precizarea valorilor și a normelor morale specifice unor 
profesii; 

e investigarea comportamentelor individuale și colective, 
dar şi a atitudinilor morale; 

e cercetarea raportului dintre etică și celelalte discipline 
aflate la graniţă. 

In toată această evoluţie a sa, etica a avut ca demers central 
explicarea existenţei individului și garantarea autonomiei sale. 


2.1.3, FUNCŢIILE ETICII 


Se disting trei funcții specifice ale eticii influențate de 
anumiţi factori de structurare (modelul epistemologic şi axiologic, 
tradițiile de gândire, natura problemelor morale cu care receptorul 
se confruntă, gradul de receptivitate al acestuia etc. (Cătineanu, T., 
1982, pp. 38-59): 

e Funcția cognitivă 

Din perspectiva științelor normative, această funcție este 
prioritară pentru realizarea celorlalte funcţii ale eticii. În evoluția 

gândirii etice, funcția cognitivă s-a realizat pe parcursul a patru 
etape succesive: 

e Etapa descriptivă oferă un început de ordonare a 
datelor și a informaţiilor care alcătuiesc viața morală, realizându-se 
prin crearea unor tipologii şi caracterologii, puse în evidenţă ca 
realităţi descoperite sau în curs de a fi descoperite. 

e Etapa analitico-sintetică. Pentru depășirea etapei 
descriptive, în analiza dialectică pentru obiectul investigat sunt 
necesare structurarea legăturilor interne și externe, iar valorile, 
normele, faptele morale trec din planul empiric în planul științific, 
fiind supuse mecanismului de cercetare prin intermediul metodelor 
de tip epistemic (analiză directă, analiza logică formalizantă, 
analiza istorică-critică, analiza experimental-genetică). 

e Etapa explicativă urmăreşte, prin procedeul de 
retrogresiune, să evidenţieze cauza unui efect. Este etapa în care 
doctrinele etice își găsesc aplicabilitate și prezintă caracterul 
particular de analiză şi interpretare a fenomenului moral, a moralei 
în întregul său construct. 

e Etapa comprehensivă, în care universul noțional al eticii 
trece de la fundamentul teoretica spre calea aplicativă, construind 
experiența valorică, atingându-se finalitatea teoretică, unde 
individul creator de fapte morale este iluminat pe calea intuitivă şi 
rațională, astfel între cunoașterea comună și cunoașterea științifică 
existând o unitate necesară. 


e Funcția axiologică sau normativă 

Din structura acestei funcții se deduce că funcţia normativă 
derivă ca o dezvoltare a funcţiei axiologice a gândirii etice. Funcţia 
axiologică se fundamentează pe diferența pe care gândirea etică o 
realizează în cadrul vieţii morale, între valori sau nonvalori, între 
valori și pseudovalori, între valori sau antivalori, în timp ce funcția 
normativă stabilește temeinicia în crearea sistemului de norme. 
Etica nu este disciplina care creează normele, ele sunt construite şi 
dezvoltate în viaţa reală a unei colectivități umane. Din acest punct 
de vedere, etica analizează, compară, sintetizează şi clasifică 
normele, în funcţie de gradul lor de valoare, recomandând normele 

care sunt admise și au posibilitatea de a fi generalizate în societatea 
actuală sau viitoare; în același timp, şi normele care au ieșit din uz 
prin conţinutul lor sau în contextul societal sunt discutabile. 

e În orice reflecţie etică este prezentă explicit şi implicit 
funcţia axiologică sau normativă; 

e Legătura dintre reflecția etică specializată şi stadiul 
natural cognitiv al vieţii morale; 

e  Diferența/concordanţa între scala orientărilor valorice 
individuale şi standardele de moralitate ale societăţii; 

e Relația dintre elementele sistemelor latente și dez- 
voltarea explicită a acestora în cadrul dimensiunii reflecției siste- 
matice; 

Tudor Cătineanu (1982, pp. 54-55) subliniază modalitățile 
deficitare de realizare a funcţiei normative sau axiologice privind 
discursul etic: 

e Pluralismul moral existent în discursurile etice, în doc- 
trinele etice din cadrul vieții morale a instituțiilor fundamentale ale 
societății, care disting, din formele conştiinţei sociale categoriile 
conceptuale ale binelui - valorile pozitive, nesocotind categoriile 
conceptuale ale răului, valorile negative; 

e  Neutralitatea reprezintă modalitatea prin care se creează 
percepţia falsă că se descriu și în același timp se analizează faptele 
ca atare, fără a se justifica puritatea acestor fapte; 

e  Estetismulamoral, forma imponderabilă a neutralității; 

e  Dogmatismul etic, forma restrânsă a pluralismului 
moral, care este consecința unei scindări intervenite la nivelul 
funcției cognitive şi axiologice. 

e Funcția persuasivă 

Cu mai bine de 2000 de ani în urmă, Aristotel, în lucrarea 
Etica nicomahică, a făcut distincția dintre raţionamentul silogistice și 
raționamentul dialectic, caracteristic științelor normative, astfel si 
eticii. Dacă raționamentul silogistic se bazează pe demonstraţia 
riguroasă și logică, în raționamentul dialectic va interveni 
argumentarea punctelor de vedere, ca mijloc de convingere a 
interlocutorului. Ştiinţele normative și, implicit, etica, îi explică 
interlocutorului, dar îl şi conving, prin intermediul deschiderii 

conştiinţei spre raționalitate, prin respectarea normelor, neapelând 
la calea manipulării, care este opusă normelor de etică. 


2.1.4. ETICA - DISCIPLINĂ FILOSOFICĂ ȘI 
ȘTIINȚIFICĂ 


Statutul eticii indică: etica este o disciplină filosofică şi 
științifică. 


Etica este o disciplină filosofică prin fundamentele sale 
teoretice, prin tradiţia sistemului de gândire filosofică şi prin istoria 
conceptelor etice care s-au fundamentat. Gândirea etică și-a extins 
sfera iniţială a concepțiilor elaborate sistematic și coerent în cadrul 
sistemului filosofic de reflecţie. 

Configurate în mod global, cele mai reprezentative con- 
cepții, teorii, paradigme sau doctrine etice s-au fundamentat în 
sistemul de gândire filosofică. De-a lungul anilor, gândirea etică și-a 
găsit izvorul conceptual și s-a fundamentat în concepțiile filosofice 
ca un domeniu autonom de reflecţie. 


Explicităm argumentativ prin ideile ancoră dezvol- 
tate de prof. dr. Cătineanu, T. prin care este valori- 
ficat conceptul (1982, pp. 24-29): 

v Viziunea lui Heraclit implementată cu 
elemente de gândire etică elaborate sibilinic; 

v Dialogurile lui Platon subordonate problematicii gene- 
rale de filosofie, dar cu trimitere la problematica etică; 

v Aristotel, plecând de la analiza temelor particulare de 
gândire etică, politică sau estetică, a dezvoltat teoria particulară a 
măsurii; 

v Pentru Epicur, punctul de conturare al reflecţiei este 
planul particular de natură etică; 

V Demersul eticii lui Spinoza se construieşte în jurul 
fericirii și al libertății umane; 

v Hegel, a cărui concepţie etică trebuie degajată din 
lucrările acestuia (Prelegeri de filosofie a dreptului, Fenomenologia 
spiritului) minuţios elaborate şi articulate; 

v Nu trebuie să-l uităm pe Kant, care în lucrarea sa 
Critică a rațiunii practice realizează o desăvârșită pledoarie etică, o 
dezvoltare, o explicitare și particularizare a reflecţiei etice; 

v O lectură atentă asupra lucrărilor lui Sartre Fiinţă și 
neant, Critica rațiunii dialectice demonstrează problematica gândirii 
filosofice abordate, libertatea în general și morala în particular, 
concepte de natură etică. 

v Nu vom uita nici gânditorii nesistematici, prin Pascal şi 
Nietzsche, în concepţia cărora discursul filosofic și discursul etic se 
intersectează, iar, la o anumită dimensiune, se suprapun. 

În marea dimensiune a gândirii umanităţii, reflecţia 
filosofică și reflecţia etică se influențează reciproc, astfel încât 
problematica își păstrează specificitatea, soluţiile — valoarea lor 
referenţială, iar paradigmele devin solitare, în condiţiile societăților 
diferenţiate și printr-o abordare complexă a problematicii 
contemporane. 

Etica este o disciplină filosofică care are ca element central 
al gândirii categoria de referință bine-rău, prin intermediul căreia se 
organizează întregul mecanism al procesului de reflecţie etică; 
situațiile-problemă existente în viața morală a unei comunități; 
determinanţii moralității prin care se fundamentează obiectul de 
studiu. Prin intermediul procesului de cristalizare şi 
conceptualizare a reflecției etice, aceștia devin categorii etice, 
Fundamentată de meditaţia filosofică a lui Socrate și pe dialectica 
lui Platon, etică s-a concretizat prin căutarea definirii esenței 
binelui, analizat ca determinant esenţial al existenței umane, al 
existenței, în definirea generală. În gândirea etică tema 
fundamentală este binele, ca o categorie a reflecției etice, dar și un 
determinant al vieţii, în general și al vieţii morale, în particular. 
Istoria sa dinamică şi complexă, care s-a constituit într-un sistem 
complex de interacțiuni, aflat în continuă schimbare şi echilibrare, a 
demonstrat că înțelegerea esenței binelui denotă un proces complex 
de observare, analiză a problematicii fundamentale a vieţii morale, 

cu care se confruntă în plan ontic individul și în planul logic 
meditaţia. Prin fundamentările vieţii morale, cât şi a reflecţiei etice 
(idealul și realitatea, necesitatea și libertatea morală, sensul vieții 
morale ca moment sau dimensiune a sensului vieţii în general), 
etica se întemeiază ca o disciplină filosofică „prin determinațiile 
esenţiale ale obiectului ei și prin produsele sale, care sunt categorii 
ce definesc în formă esenţializată și generalizată determinațiile reale 
ale vieţii morale” (Cătineanu, Tudor, 1982, p. 31). Etica este o 
disciplină filosofică prin însăși acțiunea sa conceptualizată și 
sintetică, de la obiect la rezultat, un demers atât de analitic, dar și 
atât de ramificat, la nivel interdisciplinar. 


Este necesar să reflectați în profunzime definirea 
conceptului de etică: 

„Etica este o disciplină filosofică prin tradiţia și 
fundamentul ei teoretic, prin obiect și rezultate, prin 
demersul speculativ” (Cătineanu, Tudor, 1982, p. 
sI) 


Etica este o disciplină științifică deoarece: 

e Are un obiect de studiu al său: morala și un conţinut 
specific, conţinutul etic; 

e Știință de sine stătătoare, nu rămâne la un nivel pueril 
de cercetare; 

e Demersul reflecţiei etice este de natură filosofică, are o 
valoare ştiinţifică, definind esenţa și cauzele fenomenelor pe care le 
investighează, știința este un plus de valoare, indiferent de căile 
folosite pentru obținerea lui; 

e  Areun instrument de investigație şi un limbaj științific, 
care subliniază trăsăturile coerenței interne, a caracterului siste- 
matic de știință în sine; 

e Relația pe care reflecţia etică o are cu diversele științe 
particulare care au o legătură directă sau indirectă cu morala. Etica 
are un caracter interdisciplinar și pluridisciplinar; 

e Disciplină normativă și axiologică având propria sa 
modalitate de abordare; 

e Există ştiinţe particulare ale căror conţinut poate fi 
valorificat în reflecţia etică: 

e Discipline particulare proxime, unde legătura dintre 
morală și etică este directă; 

e Discipline îndepărtate, unde legătura dintre morală și 
etică este indirectă. 

Exemplu de discipline: psihologia și sociologia (discipline 
proxime), dreptul și politica (discipline normative), matematica și 
biologia (discipline exacte), metodologia particulară (analiza 
semiotică, analiza structurală, logica deontică). 


2.2. ETICA, MORALA ȘI DEONTOLOGIA - 
DOMENII ÎNRUDITE 


După un parcurs de 25 de ani de la Revoluţie, problematica 
cotidiană a vieţii sociale și profesionale o derulăm sub influența 
principiilor democraţiei, a noilor probleme din sfera teoriei politice 
și a direcțiilor pragmatice spre care se orientează etica şi 
deontologia profesională. Exercitarea profesiunilor şi a activităţii 
umane ştiinţifice, productive şi politice în spaţiul românesc se 
derulează sub influenţa verbului „a trebui” şi „a putea”, deoarece 
„a trebui din punct de vedere moral îl implică pe a putea, şi deci a 
trebui din punct de vedere epistemologic nu poate fi o subspecie a 
lui a trebui din punct de vedere moral, din moment ce nu îl implică 
pe a putea, căci a crede, şi deci a crede în mod nejustificat, nu este, 
dacă suntem oneşti, un act voluntar” (Haack, Susan, 2012, p. 347, 
citat de Găşpărel, C.M., 2014, p. 16). Trăim și luptăm pentru o lume 
a valorilor. Însă, în prezent „prețul” este eronat pentru valoare. 
Problema ierarhiei valorilor se confruntă de cele mai multe ori cu 
dificultatea cunoașterii lor, iar ordinea valorilor nu mai este 
condusă rațional. Pentru cei mai mulţi indivizi, în fruntea 
ierarhiilor valorilor se află valoarea economică, valoarea comercială, 
prin utilizarea limbajului cotidian. Societatea se află sub influența 
acestor noi sintagme, unde valoarea se confundă iremediabil și 
eronat cu prețul: valoarea de schimb, valoarea de întrebuințare a 

unui obiect sau lucru. O altă maladie care a cuprins societatea este 
criza resurselor, aflată sub influența creșterii demografice şi a 
folosirii neraționale a acestora. Sub influența mass-media, este 
adusă în prim plan valoarea nutritivă a alimentelor care se 
comercializează pe piața naţională și internațională. Însă discursul 
acestui domeniu deviază de cele mai multe ori, conducând spre 
afirmarea nonvalorilor, dar și spre ceea ce înseamnă pentru 
societatea actuală „tânărul de valoare”, mediatizându-se „preţul” 
pe care tinerii sunt obligați să-l plătească pentru a fi „un tânăr de 
valoare”. Indiferent cum şi în ce culoare este definită realitatea 
acestei societăţi sau indiferent de modul în care societatea își 
redefineşte valoarea, trebuie să afirmăm că valorile economice sau 
comerciale sunt bunuri, nu valori. Valoarea se defineşte prin 
caracterul său sacru, iar reprezentanţii eticii catolice o definesc ca 
fiind „vocea lui Dumnezeu” (Kurt Port, op.cit, p. 62, citat de 
Râmbu, N., 2006, p. 344), deoarece „valorile nu provin decât din 
trăirile axiologice ale omului” (Râmbu, N., 2006, p. 344). 


Vă propunem un moment de reflecţie şi analiză 
personală sub auspiciile unor interogative etice: 


> Avem convingerea că am făcut alegerea cea 
mai bună pentru condiţia noastră socială și 
profesională? Am decis corect? 

> În baza căror norme am făcut această alegere? Am 
procedat conform principiilor, care ne guvernează existența 
efemeră? 

> Cum ar trebui să construim societatea în această nouă 
conjunctură politică și socială? 

> Care ar fi metodologia cea mai eficientă pentru a preda 
lecţia vieţii noastre? 

> De-a lungul acestor ore, pe care viaţa ni le-a ținut, 
ne-am ascultat frământările conștiinței? 

>  Careestetipologia de persoană care suntem şi ar trebui 
să devenim prin raportare la condiţiile socio-economice și 
culturale? 

Sunt întrebări la care uneori am găsit răspunsul, dar de cele 
mai multe ori îl căutăm în esenţa fiinţei noastre. Raportat la aceste 
frământări trebuie private poziționările etice față de propriile 
noastre decizii, omniprezente în spațiul profesional. De-a lungul 
carierei profesionale, introspecţia în câmpul de studiu științific al 
drepturilor și al obligaţiilor morale este necesară pentru fiecare 
individ. 


a Prin prisma experienței de viață personală, 
AE academică şi profesională, argumentați în scris 

modalitatea în care valorile pozitive se opun altor 
; valori pozitive, valorile se opun nonvalorilor, iar 
& nonvalorile se opun altor nonvalori. 


2.2.1 RAPORTUL DINTRE ETICĂ ȘI MORALĂ 


„Specificul nostru faţă de co-generaţionalii din 
Occident era limpede: ei luptau cu societatea de 
consum. Nu era cazul nostru. Pe ei, excentrismul 
şi libertatea (atâta vreme cât nu degenera violent) 
nu îi costa nimic mai mult decât afuriselile 
mediatizate ale conservatorilor. Pe noi ne costa: 
tunderea cu forţa a băieţilor, lungirea obligatorie a uniformei fetelor 
(pedepse minimale), scăderea notei la purtare, sancţiuni UTC, 
eliminări de la liceu sau chiar exmatriculări, inacces la facultăţi care 
presupuneau dosar curat (biografie conformistă şi fără rude în 
Occident). „Noi trăiam pe altă planetă. Freud era obiectul unor 
cursuri de psihologie specializate, nu era mediatizat, deci nu avea 
cum să creeze fani, să fie mai popular ca Gigi Becali, 
contemporanul” (Miroiu, Mihaela; Ofrim, Alexandru, Sexul în 
comunism, în Dilema Veche, 7.10. 2008). 

Evoluţiile la scară mondială i-au confruntat, încă o dată, 
dramatic şi dureros pe tinerii generaţiei '70-'80 cu morala acelei 
ideologii, unde „moraliştii” erau apărători ai „purităţii”, indivizi puși 
să-i judece pe alții, să-i condamne la opinia publică. Tinerii visau la 

libertatea şi excentrismul apusean, construiau o nouă viziune, care 
exprima forța de a privi dincolo de acest orizont. S-a regăsit mai 
târziu această generație în riscurile globalizării și ale puterii absolute? 
S-a schimbat această moralitate sau nu? Sunt răspunsuri care vin din 
realitatea cotidiană, care trebuie „fotografiată” sau modelată în 
funcţie de sistemul de valori. Unii reprezentanți și-au epuizat 
substanţa, alţii au ţinut piept acestor gardieni ai regimului. Dar în 
ultimii 25 ani vrem să credem că am crescut ca societate, în aceste 
dezbateri de principii care reglementează aria de cuprindere socială, 
unde individul nu este un simplu consumator de servicii sociale sau 
profesionale, el participă direct la procesul de formare profesională 
prin competențele, capacităţile, motivațiile şi atitudinile sale, 
devenind un purtător de scopuri şi valori profesionale. 

Însă răspunsurile la noile probleme morale cu care azi ne 
confruntăm le găsim în sistemul de valori, dar și în morala comună, 
nereflexivă, în obiceiurile și standardele de moralitate, pe care 
comunitatea în care conviețuim le construiește. Un individ se va 
apropia de aceste standarde de morală ale comunităţii în care 
trăiește, indiferent că este o comunitate politică, profesională sau 
religioasă, în momentul în care adoptă aceste standarde, fără a 
deschide o paletă prea mare de întrebări asupra lor. Respectând 
aceste standarde morale, individul se bucură de apreciere, încredere 
din partea membrilor, iar reversul medaliei atrage blamarea 
persoanei, care va fi considerată imorală, comunitatea sancționând-o 
prin izolare, marginalizare, dispreţ, excludere, iar cea mai dură 
pedeapsă pentru om va fi alungarea acestuia din spaţiul public al 
comunităţii. Morala este definită prin capacitatea unui individ, al 
unui grup sau al societăţii de „a atribui judecăţi de valoare în relaţie 
cu o anumită atitudine, idee sau comportament, prin care acestea 
sunt acceptate sau respinse, pe baza unei grile de evaluare 
contextuale sau generale” (Găşpărel, C.M., 2014, p. 18). 

Morala este parte integrantă a vieții, astfel ea nu poate fi 
justificată. Morala reprezintă modalitatea în care individul în cadrul 
unui grup sau la nivelul societăţii se raportează la norme, 
comandamente şi principii. Sursele moralei pentru exeget sunt greu 
de identificat, dar comportamentul moral al individului este educat 

în cadrul unor experiențe de învăţare şi formare dezirabile, 
organizate într-un mod explicit şi implicit, unde sarcinile sunt 
determinate de regulile transmise de către societate, de modelele de 
gândire şi de viaţă cotidiană. Morala are nevoie de o metodologie 
specifică cu care să opereze pentru a identifica obstacolele. În 
îndeplinirea acestor cerinţe intervine etica. Raportându-ne la planul 
etimologic, etica şi morala definesc acelaşi fapt, morav, obicei sau 
obișnuință și cutumă. O primă definire este că etica a devenit filosofia 
moralei sau teoria despre morală. Problemele fundamentale ale 
individului care țin de morală sunt incluse în sistemele filosofice, în 
timp ce doctrinele morale își găsesc identitatea în doctrinele 
filosofice. Din acest punct de vedere, etica a fost abordată în sistemul 
de gândire filosofică în urma demersului analitic, ca o disciplină 
filosofică și ştiinţifică, al cărei obiect de studiu este morala. Privită în 
acest ansamblu, etica este înzestrată cu metodele sale de studiu, 
limbajul specific, concepte şi principii, finalităţi teoretice și practice, 


Având ca reper citatul lui $. Odobleja 
(Psihologia consonantistă, 1982, p. 548), 
proiectaţi o dezbatere în care să evidenţiaţi 
modalităţi de evaluare a comportamentului 
uman în aria de cuprindere socială-familie şi 
societate, viaţă privată vs. viaţă socială: „moralitatea sau imora- 
litatea unui act, a unui sentiment, a unei idei variază: după apre- 
cierea individului sau după individ (rasă, sex, vârstă, clasă socială, 
profesie, caracter personal), după regiuni şi moravuri, după 
împrejurări... după epoci sau faze evolutive, după moralitatea sau 
imoralitatea scopului urmărit etc. Acelaşi lucru este valabil pentru 
viciu şi virtute, drept şi îndatorire, merit şi culpabilitate”. 

Rolul eticii este de a sprijini indivizii şi instituţiile, de a 
determina motivațiile morale în acţiunile lor, care sunt criteriile pe 
baza cărora vor realiza selecţia și de a constata cum trebuie să 
acţioneze și ce este bine să facă. Din acest punct de vedere, etica 
presupune detaşare, reflectare, analiză şi investigaţie a 
alternativelor, fiind preocupată de principii raţionale de evaluare 
a conduitei morale a subiectului. Procedând etic se determină 

crearea unui context de emergenţă a indivizilor, antrenându-se în 
acest mecanism absolut spontan interogaţiile subiectului referitor 
la finalităţile activităţilor sale. Etica este legată de aspectul vieţii 
publice, de contextele oficiale, de societate ca întreg, de acea 
„scientifizare a tuturor reglementărilor, demersurilor, atitudinilor 
fundamentate pe simţul moral” (Găşpărel, C.M., 2014, p. 18). În 
viaţa publică, etica va implica: stabilirea raţională a criteriilor de 
evaluare morală a regulilor, a legilor, a instituţiilor, a atitudinilor 
şi a comportamentului, pe care cetățeanul îl are în comunitate, va 
stabili comportamentul profesional al funcţionarului public, dar și 
al politicienilor și a guvernanților. În același timp va trasa criteriile 
în funcţie de care organizațiile și instituţiile vor facilita libertatea, 
drepturile, obligaţiile persoanelor, dar şi gradul de implicare al 
acestora în instituţie. Etica urmărește şi modul de evaluare a 
dreptăţii în sistemul legislativ, respectare și aplicare a legilor. Sunt 
condiţii care îi fac pe indivizi să ridice probleme de etică, la nivelul 
vieţii publice, profesionale, civice sau politice (adaptat după 
Miroiu, M.; Bledea Nicolae, G., 2000): 

e Rezistența individuală 

Normele morale,  comandamentele sau aprecierile 
colective sau individuale prin structura lor sunt stricte, de cele 
mai multe ori fiind în opoziție cu dorințele personale. Din această 
condiție a iradiat un subiect de dezbatere la nivel etic, dacă însăşi 
norma nu ar trebui să fie modificată, astfel încât să poată să fie 
respectată de majoritatea societății. 

e Conflictele de roluri 

Indiferent de statutul nostru economic, social, profesional, 
se întâmplă uneori ca rolurile noastre să intre în conflict: statutul 
profesional cu dorinţele noastre sau ale celor apropiaţi, cariera să 
ocupe locul vieţii private. În aceste cazuri trebuie să știm să 
gestionăm viaţa personală, să ne realizăm un management al 
carierei, dar, ceea este mai important, să cunoaștem care dintre 
situații primează în viața de zi cu zi. 

e Alegerea între moduri de viaţă 

Într-o societate deschisă, democratică, putem să optăm 
pentru orice mod de viaţă eficient. În cele închise (totalitare, 

autoritare, hipertradiţionaliste), modul de viaţă este prescris 
normativ de către cei care deţin monopolul pe autoritatea morală 
(exemplu Codul eticii şi echităţii socialiste, al muncii şi vieții 
comuniştilor, în regimul comunist românesc). Dilemele morale ale 
alegerii modurilor de viaţă alternative sunt legate de situaţiile în 
care individul poate fi drept, autonom, corect şi responsabil. 
Aceasta este posibil într-o societate deschisă spre cunoaștere și 
informaţie, fără îngrădirea libertăţilor personale. 

e Schimbările sociale 

Societatea secolului al XXI-lea este dinamică, se 
fundamentează pe o economie a cunoaşterii, cea mai importantă 
problemă de politică internă introdusă în agenda guvernamentală 
o reprezintă comunicarea şi tehnologia informaţiei, libertatea de 
expresie și educaţia. Problematica socială, fluctuaţia financiară, 
problemele de securitate naţională, combaterea acestei caracatițe 
de crimă organizată, traficul de persoane... toate acestea afectează 
și produc schimbări profunde la nivelul societal. Şi societatea 
românească şi-a regândit geopolitica, a suferit transformări 
profunde la nivelul ideologic (sistem comunism = tranziție spre 
capitalism - dezvoltare a instituţiilor democraţiei liberale şi a 
capitalismului-autohtonism, integrare şi globalizare). Cu fiecare 
sistem politic, normele şi valorile s-au modificat, chiar în 
interiorul societăţii românești, unde coexistă comunităţi diferite 
prin obiceiuri, tradiţii, cutume, norme şi valori. 

e Pluralismul social 

O societate închisă, totalitară și autoritară este monistă, la 
baza funcţionalităţi ei se află un singur principiu, fiind dominată 
de un centru unic și atotcuprinzător, din punct de vedere 
normativ de autoritate. Acesta trasează modul în care indivizii 
unei societăţi convieţuiesc, finalităţile pe care trebuie să le urmeze. 
În mod legal, într-o societate pluralistă influenţele sunt trasate din 
partea multor factori: familia, grupurile de interese, comunitatea 
locală, cultura tradiţională, sfera politică. Individul poate să 
aleagă ceea este mai bine pentru el şi ceea ce este mai justificat să 
urmeze ca principii şi moduri de conviețuire umană. 

e  Responsabilitatea pentru standarde 

Individul prin definire nu este supus principiilor şi 
normelor, acceptă sau nu o morală, o chestionează: este bună, cum 
poate să fie schimbată, în funcţie de interesele sale, respectând 
binele și dreptatea. În acest context, individul devine subiect, un 
creator de norme, nu doar obiect al normelor, supus respectării 
normelor sau vizat de normă. 

e Standardele trebuie să fie drepte 

Individul se orientează spre acele norme care au 
obiectivitate şi sunt acceptate de către comunitate. În funcţie de 
finalităţile acestora, îşi formulează aspiraţiile profesionale, sociale, 
familiale. Indivizii se află într-un joc existenţial, pe de-o parte sunt 
liberi să aleagă, pe de altă parte vor să fie respectaţi, acceptaţi în 
comunitate, pentru aceasta îşi întăresc stima de sine și respectă 
regulile trasate de societate (Miroiu, M.; Bledea Nicolae, G., 2000). 

Etica este predictivă, iar interesul pentru această știință nu 
reprezintă doar o simplă curiozitate, se bazează pe un conflict de 
interese la nivel societal și este generată de o problematică concretă. 
Piatra de temelie a eticii o reprezintă realitatea psihosocială, scopul 
său este întoarcerea la real și construirea de situaţii care să provoace 
schimbări dezirabile în conduita indivizilor. Din această cauză, etica 
antrenează în mod conștient detașarea individului, explorarea și 
acceptarea de către acesta a modurilor de viață alternative pe care 
societatea le oferă. Acceptarea normelor și principiilor etice nu 
presupune pentru subiect renunțarea la morala privată, necesită 
considerarea celorlalte norme și principii morale ca alternative 
existente în diferitele contexte. Rolul eticii este de a ajuta individul, 
instituţia, în actul decizional, de a decide ce este mai bine, care sunt 
criteriile de selecţie și care sunt motivațiile morale în acţiunile 
înfăptuite, Astfel, putem concluziona: etica și morala sunt moduri 
convergente prin care individul accede prin modalităţi diferite la o 
existență mai umană și mult mai fericită. Etica și morala au registre 
diferite, dar ele sunt discipline normative. Dacă morala recunoaște 
valoarea de bine și rău, ca o valoare absolută, universală pentru om, 
etica abordează conceptul de bun și rău, dar ca o valoare relativă 
pentru persoană, grup şi comunitate. Morala provoacă individul la 

aceste întrebări: „Ce se cere să fac? Ce este obligatoriu să fac? De ce 
comandamentul moral este supus aprecierilor colective sau 
individuale?”, iar răspunsul care este lipsit de clemenţă vine din 
această doctrină a datoriei, impunând practicarea virtuţii pentru 
toți indivizii. Etica, axându-se pe doctrina fericirii, îi permite 
individului, prin practicarea relativismului și a reflexivității, să 
răspundă la interogaţia „pentru a fi fericit, cum trebuie în această 
viaţă să trăiesc?” De-a lungul existenţei sale, individul a constatat că 
trebuie să fie rațional, are nevoie de fericire, este obligat să își facă 
datoria, dar este necesar în viaţă și de supunere. Rezumând într-o 
sintagmă, constatăm că morala comandă, dar cea care recomandă 
este etica; morala înseamnă normă, etica este viziune; morala 
privește individul, etica societatea ca întreg; morala reprezintă 
moralitatea subiectivă, etica se fundamentează pe moralitatea 
obiectivă, iar etica a devenit piedestalul teoretic al oricărei morale, 
având ca obiect de studiu conceptele fundamentale, binele și răul, 
responsabilitatea și obligația. 


Susţineţi sau combateţi principiul conform căruia 
dacă valorile materiale sunt deseori amenințate, 
valorile spirituale sunt mereu amenințate. 
Argumentaţi-vă opinia, prin idei, aspecte teoretice 
și practice, dar având ca reper și afirmaţia ironică a 
personajului lui Diderot: 

„Vocea conştiinţei și a onoarei nu se aude când îți chiorăie 
maţele” (Diderot, Denis, Nepotul lui Rameau, trad. de Gellu Naum, 
Editura Rao, București, 2005, p. 46). 


2.2.2. RAPORTUL DINTRE ETICĂ ŞI RELIGIE 


Etica este o disciplină filosofică și ştiinţifică, în care etica 
virtuţii se dorește a fi o pledoarie pentru un nou stil de viață în 
epoca postmodernă, iar mecanismul de derulare al drepturilor 
omului este mult prea controlat și manipulat în raport cu 
capacitatea de a înţelege concepția etică hedonistă, în măsura în 
care virtutea se redefineşte în societate, devenind un subiect de 

căutare personală și reflecţie pentru individul modern. Etica se 
defineşte prin știința sa, iar religia prin credinţă. Etica nu este religie 
și nu va putea prin instrumentele şi metodologia sa să-i ia locul. 
Etica va interfera cu problematica religiei, cu concepția despre lume 
și viață, reglând principalele cauze ale problematicii sociale. În 
această „gaură neagră” a societății, etica oferă instrumente necesare 
pentru analiza problemelor aflate în dezbatere, furnizând moduri 
dezirabile de conduită, prin raportare la valori și norme ideale, dar 
şi la setul de standarde de normativitate după care indivizii unei 
societăţi se ghidează cu privire la acţiunea faptelor şi a actelor 
întreprinse. Etica, fiind și o știință filosofică, tinde în cele din urmă 
să prezinte sensul lucrurilor, pentru ceea ce pentru filosof este 
însuşi binele suprem şi ultimul scop. Acesta îl vede în lume ca scop 
al ei, crede că îl va găsi apoi în ea. Dar, vorba Sfântului Augustin, 
„fides praecedit rationem” este un adevăr general uman, care 
reprezintă cheia pentru înțelegerea gândirii filosofice de la Platon la 
Hegel, Kant, Max Weber, G.E. Moore la noile direcţii, ale oricărei 
filosofii, indiferent că este idealistă sau materialistă, optimistă sau 
pesimistă. inta spre care tinde realitatea, după concepția 
fundamentală comună, este această revenire a realității la sine 
însăși. Astfel, fiind în sine o idee, ea se dorește să se definească prin 
aceasta, să fie cunoscută ca idee sau rațiune. În această mișcare atât 
de spontană se defineşte conștiința absolută de sine, filosoful 
analizează universul şi-l interpretează pornind de la sine însuşi, de 
la aspiraţiile sale cele mai înalte. Însă, din perspectivă religioasă, 
universal este Dumnezeu, iar creștinul este atent la clipă, pentru 
mântuirea sa: „O secundă, o biată secundă, la care nici nu suntem 
atenţi, și mântuirea poate fi pierdută! Un moment e foarte 
important dacă știi să-l trăieşti. Deci, trăiește momentul ca să repari 
trecutul și să câștigi viitorul!” (Stanciu, B., 2007, p. 7). 


Vă propunem un moment de reflecţie și analiză: 

„Religia este virtutea prin care oamenii îi oferă lui 
Dumnezeu adoraţia și închinarea pe care l-o 
datorează ca «ca principiu prim al creaţiei și al 
guvernării lucrurilor». Este superioară altor virtuți 


80 MARIA CLAUDIA CUC 


morale pentru că este mult mai apropiată de Dumnezeu, de 
finalitatea ultimă” (Copleston, Frederick, 2009, p. 407) 


Postulatul religiei este credinţa: „crede și nu cerceta facerea 
lumii, nu lăsa rațiunea să interpreteze minunile, ea nu duce decât la 
necredinţă, la erezie”. Pentru că „Totul a început de la Cuvânt... 
primul Cuvânt este sinonim cu Dumnezeu” (Mâșu, Stefan, 2012, p. 
116), iar în mâna lui Dumnezeu unic, Unul cuprins în Trei este 
universul, măreţia, bunătatea şi virtutea iubirii sale. EL este izvorul 
normelor morale, este Legea supremă, iar preceptele morale sunt 
revelația divină a profetului sau a apostolului. Misticul creștin 
acceptă morala religioasă fără a se îndoi, fără a căuta în grădina 
legilor lui Dumnezeu izvorul, nu lasă rațiunea și dovezile palpabile 
să-i macine sufletul și spiritul; credința sa se fundamentează pe 
principiul: „Cereţi şi vi se va da; căutați şi veți afla; bateti şi vi se va 
deschide. Că oricine cere ia, cel care caută află, şi celui ce bate i se va 
deschide” (Matei 7, 7-8). Porunca divină este temelia credinţei, ea nu 
devine o problematică de deliberare rațională pentru credincios în 
practica exerciţiilor spirituale. Religia nu izvorăște din cugetare, nici 
din „consolările” căutate de individ în religie, ci din experienţa 
individului și a poporului, din experienţa de a ne purifica propria 
credinţă în Dumnezeu. Religia va exista pe pământ atâta vreme cât 
marii predicatori ai săi, viaţa și moartea, vor predica omului. 
Religia este veșnică și prin cele trei sentimente pe care omul le 
dezvoltă în sufletul său, prin raportare la viaţă și moarte: frica, 
dezamăgirea și bucuria admiratoare. Frica și Nevoia sunt rădăcina 
principală a religiei, care l-au învăţat pe om să se raporteze la 
supranatural, să caute scăparea de natura sa, de nimicnicia umană 
și să se ridice deasupra naturii sale efemere. Bucuria și Admiraţia 
vin să completeze natura umană, care prin evlavie, recunoștință, 
iubire va găsi calea cea dreaptă. Iubirea pentru Dumnezeu, faţă de 
aproapele tău nu este o consolare a individului, este lumină, este 
găsirea căii drepte către credinţă, deoarece sensul vieţii îl reprezintă 
mântuirea, iar modalitatea de a o dobândi este respectarea 
poruncilor divine întrupate în Hristos, revelate profeților şi 
sfinţilor. Pecetea moralei religioase este fericirea veşnică, din viaţa 

veşnică, iar moralitatea este pregătirea individului în viaţa 
pământească pentru a fi demn de această fericire: „Să iubeşti pe 
Domnul Dumnezeul tău din toată inima ta şi din tot sufletul tău şi din 
toată puterea ta şi din tot cugetul tău, iar pe aproapele tău ca pe tine 
însuți” (Luca 10, 25-37). Al treilea sentiment religios este redat prin 
dezamăgire și dezgustul de viaţă. Orice filosofie idealistă de la 
Platon la Fichte îşi găsește recurența în acest sentiment, în această 
indignare pe care individul o simte faţă de societate și demersurile 
ei, față de oameni. Dar nu trebuie să uităm, ne amintește dogma, 
lumea aceasta este prea mică, are scopuri mici, intenții josnice; este 
o lume efemeră, neînsemnată, lipsită de puritatea sentimentelor, 
dominată de simţiri josnice, supusă acestui proces de sensibilizare. 
Nu este lumea adevărată, curată spre care tindem. În această 
aparentă realitate, unde totul este fals, mic prin esența sa, individul 
este cuprins de dezamăgire și dezgustul de viață, indignare; el 
apelează, împotriva judecății umane, la un judecător mai înalt și 
mai drept, are nădejdea în bunul Dumnezeu. Omul, în acest 
întunecat drum al inițierii, a luptat pentru dreptate, libertate, 
frumos, adevăr, dar de cele mai multe ori în viața sa se simte obosit, 
dezamăgit, devine astfel îngăduitor şi, spre marea bucurie a lumii, 
face pace cu ea. Împlinirea, însă, și-o găsește numai în existența 
religiei, în credința în care a trăit și murit neamul său, nu în 
rațiunea științei, nu în ideile plăsmuite de către individ. Teoriile 
marilor gânditori se pierd în timp, sistemele filosofice se redefinesc, 
în timp ce marile simboluri ale credinței sunt veșnice, străbătând 
spaţiul și timpul, din generaţie în generație. Filosoful J.E. Renan în 
Fragments Philosophiques, p. 327 medita critic asupra acestei teorii: 
„Să lăsăm religia să vorbească de Dumnezeu și să ne ferim de a o 
nimici, cu gândul că o simplificăm. Să nu ne lăudăm cu 
superioritatea noastră... Dogmele catolicilor ne sunt antipatice, 
vechile lor biserici sunt încântarea noastră. Mărturisirile de credință 
ale protestanților ne sunt indiferente, poezia austeră a serviciului 
lor divin ne atrage cu vioiciune. Iudaismul ne spune puţin, dar 
vechii săi psalmi tot mai vorbesc inimii noastre” (Paulsen, 
Friederich, 1920, p. 461). Sunt gânditori care speră la înfăptuirea 
unei religii bazate pe filosofie, dar acest deziderat nu se 

înfăptuieşte, pentru că religia este clădită pe formule abstracte, nu 
se naşte prin generatio aequivoco. Religia este zidită din simbolurile 
concrete ale umanităţii; o religie poate dezvolta mlădițe noi, dar 
acestea au legătură cu religia, exemplul este creștinismul, care, prin 
cult şi credință, a menţinut legătura cu religia lui Israel, a afirmat 
caracterul personal al Dumnezeului Unic. Fără transcendent nu 
există religie, iar religia, de-a lungul existenţei umane, nu a cerut 
individului să gândească ceea ce nu poate gândi, ci să creadă cu 
întreaga sa fiinţă ceea ce corespunde voinţei, sufletului, spiritului și 
să nu contrazică în existenţa sa efemeră cugetarea. Însă societatea 
modernă şi postmodernă a consfințit ieşirea din particularismul 
religios. Credinţa nu mai este pentru individ natura sa cea mai 
gingașă, cea mai liberă și mai intimă manifestare a vieţii. A te 
pierde în acest context al integrării și al globalizării, intrând în jocul 
societal al constrângerii şi al politicului, inseamnă să nu mai 
realizezi separarea bisericii de instituţiile laice. In acest context de 
integrare, de separarea privatului de public, de dezvoltare a 
instituţiilor, a organizațiilor “guvernate după coduri etice 
particularizate, se ridică întrebarea dacă vom putea păstra religia în 
istoria popoarelor apusene. Cum vor putea coexista indivizii în 
aceste instituţii, indiferent de principiile şi obişnuinţele morale 
private, de credinţele religioase ale acestora? Într-o societate a 
marketingului, guvernată de acest mecanism dinamic al 
cunoaşterii, morala religioasă devine o opţiune personală a 
individului, dar şi a comunităţii. Morala religioasă nu mai poate 
funcţiona în organizaţii neguvernamentale cu caracter laic, în 
administraţia statului, în viaţa politică sau profesională. În viaţa 
publică avem nevoie de o morală raţională, o morală publică, 
pentru o bună funcționalitate, în locul celei religioase. Morala 
rațională necesită înlocuirea credințelor, a obiceiurilor, a 
certitudinilor transcendentale cu norme și principii raționale, 
unde morala este de tip convenţional. Discutăm de un nou spaţiu 
de analiză etică, în care delimitarea dintre etică şi religie trebuie să 
fie riguros precizată, chiar şi în contextul în care religia este cea 
care în evoluţia sa, de la societăţile primitive şi până la societatea 
democrată, este cea care a fundamentat sistemul normelor morale, 

a construit morala pe structura de raționalitate a comunităţii 
umane. Etica, ca reper al înţelegerii „rolului şi modului în care 
ființează omul” (Găşpărel, C.M., 2014, p. 23) îşi trasează suportul 
raţional, poziția față de modul în care conviețuim în societate, faţă 
de sensul vieţii și modurile de viaţă alternative, cu coduri relativ 
diferite (religios, familial, comunitar, politic, profesional). Se 
resimte justificarea etică, dar şi intervenţia acesteia în progresul şi 
evoluţia individului, prin influența conceptelor etice de 
util-just-echitabil sau bine şi rău. În ultimele două decenii, etica a 
cunoscut o dezvoltare substanțială, abordând o problematică 
specifică societăţii și cu rezoluţie pentru aceasta: Egalitate, discri- 
minare și tratament preferenţial; Sărăcia — o problematică globală; 
Eutanasia; Etica ecologică; Etica relaţiilor interumane; Etica 
relaţiilor de afaceri; Politica şi problematica „mâinilor murdare”; 
Crima organizată; Sexul; Avortul; Animalele; Războiul și pacea 
ete. Morala se fixează pe componenta sa normativă, precizând ce 
trebuie şi ce nu trebuie să facă individul pentru a fi demn de 
respect (componenta descriptivă). Exemplu de enunţ etic normativ: 
„În exercitarea profesiei sale, medicul acorda prioritate intereselor 
pacientului, care primează asupra oricăror alte interese” (Codul 
de deontologie medicală al Colegiului Medicilor din România, 
art.4). Exemplu de enunţ etic descriptiv: În exercitarea profesiei 
sale, unii medici nu acordă prioritate intereselor pacientului, 
primând alte interese personale. Dacă vor să fie buni profesioniști, 
demni de încredere, morali, medicii nu trebuie să se lase conduși 
de alte interese. Este un fundament pentru coeziunea institu- 
țională, profesională și comunitară, pentru întreg sistemul de 
sănătate. Normele pot fi redactate ca imperativ ipotetic, stipulând 
obligaţii şi reprezentând surse, reguli generale pentru celelalte 
reguli din aria de cuprindere socială şi fundamente ale eticii (Gert, 
Bernard, Stone, 2006, citat de Găşpărel, C.M., 2014, p. 24): „Tine-ți 
promisiunea!, Fii drept!”, interdicții: „Să nu furi!, Să nu provoci 
durere!, Să nu ucizi!, Să nu minți!” și permisii: „Poţi să nu te supui 
ordinelor, dacă acestea încalcă drepturile omului”. Asemenea moralei, 
etica se fundamentează pe două principii: 

e Principiul egalității în fața normelor 

Morala este trasată pentru oameni, nu este făcută pentru 
eroi şi sfinţi. Și geniile, eroii, sfinţii trebuie să se supună normelor 
morale şi comandamentelor, doar că morala este regula, nu 
excepţia. Principiul de egalitate între oameni nu ne raportează la 
egalitatea lor biologică, intelectuală sau estetică, ci la egalitatea 
acestora în faţa normelor şi a principiilor morale, la egalitatea în 
faţa legii. La fel cum din punct de vedere religios, toți suntem egali 
în faţa lui Dumnezeu. Normele și principiile morale trebuie să fie 
accesibile ca înțelegere, indiferent de gradul de educaţie şi instruire 
al individului, să fie practicabile, pentru ca o astfel de egalitate să 
fie posibilă. De asemenea, principiile şi normele morale trebuie să 
fie accesibile şi realizabile pentru orice individ care are 
discernământ, indiferent de nivelul de pregătire intelectuală. 
Recunoaşterea discernământului este o condiţie a libertăţii, a 
responsabilităţi și a autonomiei. 

e Principiul clarităţii şi a clarificării (conceptelor, pozi- 
tiilor). 

Într-o societate pluralistă și deschisă, indivizii pot să-şi 
precizeze poziţia faţă de o problemă morală şi să acţioneze în 
consecinţă. De exemplu, dacă un medic crede că eutanasia este un 
act imoral, este definită de persoană ca un act criminal, nu are de ce 
să lucreze într-o clinică în care această metodă este abordată de 
familia pacientului. Sau dacă un individ nu dorește să acționeze 
pentru binele publie, moral ar fi să nu se implice în viața publică a 
societăţii. Există societăţi în care o religie este impusă ca morală de 
stat şi transferată în legislaţie. Astfel, etica nu va invoca adevăruri, 
ci va trasa poziţiile diferite raportate la problemele de alegere 
morală. 


În temeiul filosofic al teoriei morale a lui 
Aristotel, valorificând teoria etică sau a vieții 
morale mult mai complexă propusă de Sf. Toma 
de Aquino, reflectați şi argumentaţi din prisma 
propriilor experienţe de viaţă, şcolare și universitare de ce crede Sf. 
Toma că „omul are de facto un scop unic, o finalitate supranaturală, 

aşa încât etica filosofică este în ochii lui doar un îndrumar 
insuficient pentru practică.” (Copleston, Frederick, 2009, p. 411) 
Etica, în calitatea sa de disciplină filosofică și științifică, 
studiază standardele generale care se aplică indivizilor, în cea mai 
mare parte a existenței lor. Din această cauză nu se ține cont de 
anumite particularităţi legate de statut social, rasă, capacităţi, sex, 
talent etc. Aceste particularităţi sunt dezbătute şi tratate într-un 
context tematic — egalitate de şanse între femei și bărbați — egalitate 
de şanse pentru persoanele din mediile defavorizate, dreptate, 
drepturi ale minorităţilor religioase, rasiale, etnice și sexuale. 


Să analizăm principiul Sf. Toma conform 
căruia „scopul societăţii este viața bună și că 
viaţa bună este viaţa în acord cu virtutea, 

= mi astfel că viața virtuoasă este scopul societății 
umane” (Copleston, Frederick, 2009, p. 412). 


2.2.3. RAPORTUL DINTRE ETICĂ ȘI DEONTOLOGIE 


Preocupându-se de studiul valorilor morale, etica a devenit 
o teorie a relaţiilor sociale, unde condiţiile etice sunt trasate ca fiind 
obligaţiile de a înfăptui bine omului, dar şi tuturor fiinţelor 
înzestrate cu simţire. Pornind de la teoria filosofului şi 
reformatorului social Jeremy J. Bentham, de la volumul de 
informaţie existent în scrierile pe această temă, de la teoriile etice ale 
dreptăţii și ale binelui, care promovează consecințe pozitive ale 
acţiunii se dezvoltă tot mai mult perspectiva acestei interogații la 
nivel interpersonal: Ce înfăptuim împreună? Cum trebuie să 
acţionăm împreună? Când și în ce condiții acționăm împreună? 
Toate aceste răspunsuri parcurg domeniul de cercetare și 
dezvoltare al unor taxonomii etice. Eticile multiple atrag atenția 
într-un mod special asupra golului pe care trebuie să-l acoperim în 
societate. Din acest punct de vedere, s-a realizat clasificarea eticii 
urmărindu-se mai multe traiectorii: teoretic — practic/aplicativ, 
subiectiv — obiectiv, conștiintă — conduită, personal — profesional — 
social, individual - colectiv — global. 

Etica abordează două mari teme: 

e Problematica legată de procesul de constituire a unor 
concepții, reflecția etică asupra problematicii procesului social, etic 
în sine constituie ceea ce definim etica de ordin |. 

e De ordin epistemologie, psihologic, semantic și 
ontologic, privind morala reprezintă metaetica, ceea ce definim 
elica de ordin II. 

Părintele sociologiei, Max Weber, distinge etica convingerii, 
reprezentată de creştinul practicant, care urmează legea lui 
Dumnezeu şi îşi supune acțiunile sale, conștiința și 
comportamentul său legii divine, şi etica răspunderii, guvernată de 
principiul potrivit căruia individul răspunde pentru tot ceea ce 
înfăptuieşte. Raportându-ne la sistemul nostru de principii şi valori, 
omul se alătură uneia dintre aceste perspective. O altă perspectivă 
asupra diviziunii eticii este trasată de către Carmen Cozma (1996), 
exegetul identificând: sociologia morală, psihologia morală, 
metaetica, deontologia, etica şi deontologia profesională, bioetica şi 
etologia. Există alți autori, printre aceştia numărându-se și Mihaela 
Miroiu (2000, 2001), care au realizat o clasificare a ramurilor eticii: 
etica standard, orientată spre clasica analiză a drepturilor, a 
obligațiilor şi a datoriilor dintr-o profesie şi etica pentru situații 
încurcate, unde accentul cade pe aspectul dilematic al situațiilor și a 
problemelor. Problematica diversificată a societăţii a condus la o 
expansiune a eticilor aplicate, a substratului teoretic şi metodologic, 
în defavoarea eticii teoretice şi a filosofiei morale, acoperite de un 
văl de umbră. În ultimele decenii, etica aplicată a dorit să devină o 
interfaţă între teoriile etice şi beneficiarii externi ai acestora, prin 
metodologia sa neconvenţională (etica drepturilor, consultanţa 
morală, cazuistica morală, etica situaţională etc.), dar adaptabilă la 
problematica socială. Astfel, eticianul îşi exercită rolul său activ, în 
cadrul problemelor morale care se dezbat în diversele profesii. 


Cercetările de etică aplicată au o problematică 
diversificată: 

. Etica educațională stabileste standardele 
generale și specifice de conturare a exigențelor 

activităţii cadrului didactic, normele şi principiile morale din 
spaţiul educaţional, contribuind la armonizarea exigenţelor moralei 
profesionale și a exigenţelor standardelor de normativitate socială 
pretinse cadrului didactic în raport cu morala personală. 

e Etica medicală este domeniul care a condus la o 
revigorare a filosofiei prin dezvoltarea unor topici: dreptul la viaţă, 
drepturile pacienţilor, clonarea, experimentarea pe fiinţe umane, 
eutanasia, avortul, problematica morţii; 

e Etica afacerilor a devenit un domeniu important al 
vieţii publice, prin aplicarea unor principii etice în situaţii de criză 
socială, economică, financiară sau politică. Tematica acesteia nu este 
mai veche de un deceniu; ea se înfăptuieşte în cadrul unor activități 
umane, unde partenerii de dialog, practicienii, acești participanţi 
activi în lumea afacerilor, nu au un statut profesional bine definit, 
fiind preocupaţi doar de acest mijloc al schimburilor cotidiene — 
banul. 

e Etica ecologică consideră că politicile de mediu trebuie 
evaluate, de asemenea aceasta identifică un criteriu decisiv de 
semnificaţie morală, evidenţierea unor noi trăsături morale, pe care 
anumite perspective etice de până acum le-au ignorat pe nedrept; 
este necesară o analiză a caracterului natural și existența unei 
diversităţi de părți. Iar o etică ecologică poate fi justificată prin etica 
centrată pe om, etica centrată pe animal, etica centrată pe viață, pe 
noi perspective etice care deschid interogaţii şi dau noi răspunsuri: 
Considerăm că lucrurile fără viaţă au valoare din punct de vedere 
moral? Au rocile drepturi? Devine pentru societate important 
holismul ecologic? Sunt câte întrebări la care acest domeniu în 
ultimii ani a găsit răspunsurile necesare pentru menținerea 
echilibrului ecosistemelor, care este mult mai, important pentru 
societate decât orice interes uman. 

e Etica profesiunilor juridice conferă explicit obligațiile 
profesionistului, valorile și interdicțiile a căror respectare își aduc 
aportul la înfăptuirea Justiţiei într-un Stat de Drept. Promovarea 
principiilor care stau la baza organizării justiției ca serviciu public: 
înfăptuirea justiţiei reprezintă monopol de stat; dublul grad de 
jurisdicție; gratuitatea justiţiei; colegialitatea; accesul liber la justiţie; 

procesul echitabil şi durata procedurilor; caracterul permanent şi 
sedentar al instanţelor; principiul distribuirii aleatorii a cauzelor şi 
cel al continuității, egalitatea în faţa justiției conturează un cadru 
ideatic al valorilor, al obligaţiilor şi interdicțiilor afirmate și 
promovate de către codul oricărei profesiuni juridice = magistrat, 
avocat, notar, expert juridic, auxiliar, definit prin Constituţia 
României și actele UE, prin integrarea României în ianuarie 2007. 

e Etica în administraţia publică — Etica urmărește și 
asigură prin metodologia specifică ca legislativul să fie un prestator 
de servicii publice. Interesul public conturează cadrul moral 
circumscris valorilor din speța: libertate, demnitate personală, 
respectul pentru ordine şi lege, în care administratorii publici au 
datoria să abordeze raţional, dintr-o perspectivă deontologică şi 
utilitaristă,  responsabilităţile instituționale în defavoarea 
aspirațiilor personale, în sensul eficienței profesionale. Această 
zona etică, cea a administrației publice în România, este un 
domeniu sensibil faţă de alte state cu administrații democratice 
solide și consolidate. După revoluţie, procesul de fundamentare 
legislativă a administraţiei publice româneşti a fost unul foarte 
anevoios şi dificil, deoarece se încearcă menţinerea încrederii 
publice în funcţionarea instituţiilor de stat, încredere care a lipsit 
uneori, procesul de democraţie devenind un spectacol pe scena 
politicii. 

e Etica politică și problematica „mâinilor murdare”. De 
la Machiavelli la Kennedy, de la criza rachetelor din Cuba anului 
1962 la căderea Blocului comunist și criza financiară a acestui 
deceniu, s-a discutat despre riscurile din politică, de natură aparent 
imorală, despre codul minciunilor politice, despre actele de cruzime 
și crima organizată. Filosofii postmoderni discută intr-un mod acut 
sau dramatic despre „necesitatea” conceptului de „mâini murdare” 
în politică, printr-o trimitere metaforică la opera lui Sartre. Acest 
concept arată că vocaţia pentru politic cere practicianului să incalee 
uneori într-un mod deliberat, chiar justificat, normele şi principiile 
morale ale societăţii de drept. Faptul că politicul face excepţie de la 
ordinea morală a necesitat o cercetare de natură morală a activităţii 
politicului, în care s-a analizat că morala publică nu este o derivare 

a moralei personale, ci reprezintă un caz de „considerații imperso- 
nale legate de consecinţe” (Coody, C.A.], 2006, p. 408). Trebuie să se 
accepte că din punct de vedere moral, mediul politic este adesea 
corupt, afirmaţie susţinută chiar de Psalmi: „Mâinile lor sunt 
îndreptate să facă rău: cârmuitorul cere daruri, judecătorul cere 
plată, cel mare îşi arată pe faţă ce doreşte cu lăcomie, şi astfel merg 
mână-n mână” (Mica 7, 3). Acest domeniu realizează o evaluare 
morală și critică nu numai a normelor greșite din comportamentul 
politic, ci și a implicațiilor acestora asupra domeniilor care fac 
obiectul preocupărilor morale. De asemenea, atenţia se îndreaptă și 
asupra căilor prin care aspectele complicate ale politicului conec- 
tează politicul la apolitic, construind „situaţii morale” de eliberare, 
compromis și izolare morală, prin renunțarea la valori şi apariţia 
unor avantaje/ dezavantaje pentru sine și pentru alţii, denaturând 
condiția umană. 

e Etica în mass-media — În societatea contemporană 
această diversitate din media, dar şi pluralitatea profesiilor au 
deschis problematică existenţei unei etici comune, a unui cod unic 
în care să se figureze normele valide pentru toate domeniile care 
alcătuiesc serviciile media. În acest domeniu accentul cade pe 
libertatea absolută a comunicării, pe o exprimare lipsită de orice 
constrângere socială, dreptul la o liberă exprimare, dar prin 
asumarea unor norme clare formulate în coduri elaborate de 
profesioniști și responsabilitatea socială, care impune obligaţii faţă 
de colectivitate 


Având ca fundament etica lui Immanuel Kant, care trasează 
noile direcţii în studiul moralei construind teoria datoriei, putem 
discuta de eticile deontologice, care sunt subordonate aceleiași 
rațiuni, rațiunii practice. Argumentul pentru apariția și dezvoltarea 
deontologiei ca ştiinţă îl reprezintă instituirea ştiinţelor sociale. 
Pionieratul în noile direcţii ale marelui gânditor au contribuit la 
impunerea pe scena ştiinţifică a lingvisticii, a sociologiei, a 
psihologiei experimentale, dar și a studiilor privind analiza muncii, 
organizarea și eficientizarea acesteia, dezvoltând linia pragmatică. 
Sub acest deziderat se fundamentează noile cercetări de etică, 

conturându-se sensul ei restrâns de știință a îndatoririlor specifice 
unor tipuri de interrelaţionări umane sau specifice unor profesii. În 
sensul actual, etica empirică, normativă, legată de îndatoririle 
specifice unei profesii, implicit exercitarea unei profesii se identifică 
uneori cu deontologia. În acest nou spirit de gândire al umanității, 
în care omul a căutat să descopere noi sisteme de condiții materiale 
și spirituale, au iradiat noile orientări în cercetarea morală a vieții: 
existenţialismul, filosofia analitică, logicismul filosofic post-kantian, 
utilitarismul sau filosofia vieţii. Filosofului, juristului și reforma- 
torului social Jeremy Bentham i s-a atribuit crearea termenului de 
deontologie, pus în operă în lucrarea „Deontologia sau știința 
moralității” (1834). Mult timp această nouă știință a fost neglijată și 
s-a aflat în umbra liniei de arhitectură filosofică conturată de 
epistemologie, logică sau prin natura interdisciplinară. Însă după o 
perioadă de căutări, de acumulare de noi informaţii, după perioada 
neinstituțională, a urmat o etapă de cercetare sistematică pentru 
definirea obiectului de preocupări, a problematicii, a obiectivelor și 
a metodologiei specifice de constituire. Este etapa de afirmare a 
autonomiei domeniului pentru această disciplină abstractă şi 
tehnică. 


Etimologia cuvântului „deontologie” se aflată în 
termenii proveniţi din limba greacă: „deon” 
(datoria, obligaţia) și „logos” orientează spre ideea 
de studiu, discurs, ştiinţă. Aceasta sugerează faptul 
că deontologia este ştiinţa (studiul, discursul) 
despre obligaţii (datorii). 

e DEONTOLOGIA este știința care studiază normele de 
conduită și obligaţiile specifice unei activităţi profesionale. 

Astăzi deontologia reprezintă un sistem de reguli pe care 
profesionistul din domeniu trebuie să le respecte, chiar dacă sunt 
reglementări juridice sau tehnice, fie că sunt reguli care au la bază 
morāla. lar codurile deontologice definesc comportamentul unui 
profesionist prevăzând sancțiunile care sunt aplicate pentru 
încălcarea lor. Paleta conținutului de definire este diversificată; 
deontologia este definită ca fiind un „studiu”, o „disciplină”, 

„teorie” sau „doctrină”, un „ansamblu de reguli” și o „parte a 
eticii” sau un „cod”. 


“+ În Dicţionarul Enciclopedic Român, Editura Cartier, 
2004 se utilizează termenul de „doctrină” şi „teorie”, în Dicţionar 
de filosofie şi logică, Editura „Humanitas”, 2006 apare termenul de 
„teorie etică”, în Dicţionarul de filosofie, Editura Politică, Bucureşti, 
1978 vom întâlni terminologia „disciplină”, „parte a eticii” și „cod”, 
iar Marele Dicţionar de neologisme, Editura Saeculum Vizual, 
București, 2008 utilizează accepțiunea de „parte a eticii” și „teorie”. 
Terminologia dominantă la acest palier pentru această știință este 
de „teorie”. 

Definiţiile prezentate privesc în sensul larg noțiunea defi- 
nită ca fiind „datoria”, în general având semnificaţia de obligaţie, 
iar în sensul restrâns vizând ansamblul de norme (obligaţii, reguli) 
morale după care se ghidează o profesie, instituţie, organizaţie prin 
medierea instanțelor profesionale, care ajung să fie forumul 
însărcinat cu elaborarea, aplicarea și etapa cea mai „catifelată” a 
acestui mecanism, modul de aplicare a acestor norme morale. 
Având ca reper diferența conceptuală pe care Kant o subliniază, din 
perspectiva „direcției de a acţiona din datorie și de a acţiona 
conform datoriei”, se stabileşte modalitatea individului de a acționa 
profesional din datorie. 


Definirea deontologiei: 

Deontologie: 

„S.f. 1. Doctrina privitoare la normele, obligaţiile şi regulile 
etice ale unei profesii. | 

2. (i.s) Deontologie medicală, etică medicală. (fr. 
deontologie)”, (Bucă, Marin, 2013, Dicționar de neologisme, Editura 
Meteor Press, p. 184). 

Deontologie: 

„s.f. (fr. déontologie) 1. Teoria îndatoririlor de ordin moral; 
(p. spec.) ansamblu de reguli, norme şi de obligații specifice unei 
profesii. 2. Deontologie medicală = etică medicală”. (Busuioc, 
Monica Mihaela; Păun, Marin; Ştefănescu-Goangă, Zizi, 2009, 

Dicţionar esenţial de neologisme al limbii române, Editura Corint, 
p. 248). 

Deontologie: 

„(engl. ethies; fr. deontologie). Ansamblul de. reguli de 
comportare pe care profesioniștii şi le impun şi pe care se străduiesc 
să le respecte şi să le impună a fi respectate în exercitare meseriei 
lor. Cu condiţia să nu devină un instrument de apărare a intereselor 
de categorie sau corporație, deontologia sau etica profesională 
permite evitarea elaborării dispoziţiilor legislative, considerate 
constrângătoare, precum şi a aplicării lor de către judecători, cărora 
li se reproşează adesea că nu cunosc constrângerile şi realităţile 
profesionale şi că limitează libertatea. Deontologia prezintă mai ales 
avantajul unei supleți şi adaptabilităţi mai mari. Este expresia, 
într-o profesie, a unei anumite conştiinţe colective şi a sensului 
responsabilităţii, pentru mai multă libertate şi un serviciu mai bun 
oferit publicului” (coord. Balle, Francis, traducere Vasilescu, 
Lucreția; Constantinescu Mihaela, Larousse Dicţionar de Media, 
2005, Editura Universul Enciclopedic, Bucureşti, p. 108). 

Deontologie: 

„n.f. (gr. Deon, deontos), Ansamblul de reguli și obligații 
care reglementează o profesie şi conduita celor care o exercită. 
Deontologie medicală, etică medicală” (Jeuge-Mavnart, Isabelle 
(coord. gen.), Le petit Larousse illustré, Edition Larousse, Paris, 2012, 
p. 325). 

„Deontologie, în sens filosofic general, discuţie despre 
datorie (de la gr. Deon, deontos = datorie). Folosit de J. Benthan 
pentru a indica morala privată, opera „ştiinţei legislaţiei”, termenul 
d. nu trebuie confundat cu deontologismul, termen care indică 
doctrinele etice ce afirmă caracterul necondiţionat al datoriei. 
Deontologism, doctrină etică ce acceptă drept criteriu de evaluare a 
corectitudinii unei linii de conduită exclusiv conformismul faţă de 
datorie excluzând luarea în considerare a consecințelor” (Drago, 
Marco; Borali, Andreea (coord. gen.), (2004), Enciclopedie de 
Filosofie şi ştiinţe umane, traducere: Cosma, Luminiţa; Dumitru, 
Anca; Frunză, Florin; Gâdei, Radu; lonescu, Cornel; Pop, Mihaela; 

Stănciulescu, Hanibal; Totu, Sabin, Editura All Educational, Editura 
All deAgostini, p. 209) 


e  „(deontos: necesitate; logos: studiu) 

s.f. 1. Doctrina privind normele de conduită și obligaţiile 
etice ale unei profesiuni (de ex. a celei medicale). 

2. Teorie a datoriei, a obligaţiilor morale” (Dicţionar 
Enciclopedic Român, Editura Cartier, 2004 sau Mic Dicţionar 
Enciclopedic Român, Ediţie a II-a, revizuită şi adăugită, Editura 
Enciclopedică, Bucureşti, 2008.) 

e „s.f. 1. Totalitatea normelor de conduită şi a obligaţiilor 
etice ale unei profesiuni (mai ales a celei medicale). 2. Teorie a 
datoriei, a obligaţiilor morale (fr. Deontologie)” (Dicționar 
explicativ al limbii române, Editura Univers Enciclopedic Gold, 
Bucureşti, 2012, p. 29) 


e  „(gr. deon, deontos: „ceea ce se cade”, „ceea ce este 
necesar” şi logos: „ştiinţă”) 

1. Cod al moralei profesionale, al principiilor şi a normelor 
specifice pe care le implică exercitarea unei anumite profesii. Acesta 
poate fi un cod scris sau transmis prin tradiţie, pe cale orală şi 
acceptat tacit de către toţi practicanţii unei profesii. Un astfel de cod 
este, pentru medici, de ex., cunoscutul „Jurământ hipocratic”. 

2. (în doctrina etică a lui J. Bentham, cel care a folosit pentru 
prima dată noţiunea). Disciplina al cărei scop ar fi evaluarea 
preliminară a consecinţelor unei acţiuni, pentru a putea stabili, în 
funcţie de cantitatea de plăcere sau durere pe care acea acţiune o 
procură, dacă ea merită sau nu să fie îndeplinită. Aici, noțiunea „d.” 
capătă o semnificaţie utilitaristă. Ulterior, „d.” a fost separată de 
axiologie, prima având în vedere acţiunile ce decurg din datoria 
morală, iar ultima referindu-se la aspectul valoric al acţiunilor, la 
calitatea lor de a fi „bune” sau „rele”. - 

3. (în sens larg) Parte a eticii care se ocupă cu studiul 
datoriei morale, al originii, al naturii şi al formelor acesteia, în 
calitate de componentă de bază a conştiinţei morale” (Dicţionarul 
de filosofie, Editura Politică, Bucureşti, 1978) 

e „Teorie etică potrivit căreia datoria este baza moralei, 
concepţie conform căreia unele acte sunt moralmente obligatorii 
indiferent de consecințele lor. Deşi termenul a fost folosit ca titlu al 
unei lucrări considerate a fi a lui Bentham, etica deontologică poate 
fi pusă în contrast cu orice fel de utilitarism, care în mod necesar 
este în totdeauna teleologic” (coord. Antony Flew, Dicţionar de 
filosofie şi logică, Editura „Humanitas“, Bucureşti, 2006) 


O particularitate care se distinge din aceste definiții redate 
din dicționarele de specialitate ar fi considerarea deontologiei drept 
etica medicului, ca o amintire a timpurilor îndepărtate când idealul 
de model profesional îl reprezenta medicina. Tot la acest nivel de 
definire se remarcă particularitatea de a identifica deontologia cu 
ideea de teorie. 


Aceste definiții subliniază nota dominantă, 
dar și diferenţele specifice, care plasează 
deontologia la niveluri diferite de speci- 
ficare: 

„DSI: datorie, obligaţii, reguli-nivel general; 

DS2: datorie, obligaţii, reguli, norme morale; 

DS3: norme, reguli şi obligaţii profesionale; 

DS4: norme, reguli şi obligaţi imorale specifice unei 
profesiuni-specializare” (http://www scritub.oom/sociologie/ 
psihologie/DEONTOLOGIA-ȘI-ETICA-AUTORITAT1242422619.php). 

Din punctul de vedere al statutului epistemic, atât etica, cât 
și deontologia sunt considerate „disciplină filosofică”, „ştunță”, 
„teorie”, „studiu“. Raportând deontologia la termenul de „teorie”, 
aceasta se va identifica prin mai multe concepții care sunt 
dezvoltate coerent și sunt redate în configuraţia cadrelor largi ale 
conceptualizării și exprimă opinia sau o doctrină, în funcție de 
nivelul de definire. 

Termenul de „teorie” se va identifica prin mai multe sensuri: 
reprezintă o creaţie a spiritului uman, o filosofie. Definit ca fiind o 
filosofie în baza căreia a fost elaborată această ştiinţă. Din acest 
punct de vedere se dezvoltă interogațiile: Ce tip de teorie sunt etica 

şi deontologia? Sunt teorii filosofice? Sunt teorii științifice? În 
capitolul 2.1.4 am argumentat din mai multe perspective 
problemele de statut ale eticii, disciplină filosofică şi științifică. Se 
ridică interogaţia: deontologia este o disciplină filosofică şi 
ştiinţifică? Care este nivelul de teorie abordat? Prin raportare la un 
nivel superior, termenul de teorie este acela de instrument al 
limbajului științific. Cezar Bârzea (1995) în lucrarea „Arta şi ştiința 
educației” a arătat că etica şi deontologia nu se raportează doar la 
tratarea normei ca atare, ci și la teoretizarea acesteia, de asemenea 
nu trebuie să pierdem din vedere faptul că teoria normativă, prin 
orientarea acţiunii, susține trecerea de la reflecția spontană la 
normativitatea sistematică. Dacă pedagogia este o știință 
descriptivă, o teorie normativă preocupată de ceea ce trebuie să fie, 
având o dimensiune practică, etica, în calitatea ei de disciplină 
filosofică și ştiinţifică, are ca obiect de studiu -— morala şi 
moralitatea, are o metodologie specifică și elaborează principii şi 
teorii. Au existat contexte în care deontologia a fost considerată o 
ramură a eticii, dar deontologia astăzi este înțeleasă ca un corp de 
reguli interne domeniului de activitate, reguli de autoguvernare și 
autocontrol, pe care profesionistul dintr-un anumit domeniu 
trebuie să le respecte; este știință a comportamentului profesional și 
se construiește într-un mod global ca știință a datoriei, care tratează 
drepturile, obligațiile, trasează talonul de raportare, apreciere și 
acţiune specific unui domeniu al vieţii publice. 

Termenul de deontologie este introdus de J. Bentham în 
lucrarea „Deontologia sau știința moralei”, unde autorul 
delimitează conceptul de ontologie de ceea ce reprezintă spaţiul de 
interes al deontologiei, spaţiul a ceea ce un profesionist şi societatea 
trebuie să respecte. Schimbările la nivelul arhitecturii sociale au 
produs şi modificări ale activităţilor umane, cu repercusiuni asupra 
exercitării şi a responsabilităţi profesionale. Diversificarea 
instrumentelor prin care ceea ce trebuie respectat şi ceea ce este 
permis unui profesionist şi-a pus amprenta asupra comunităţilor 
profesionale, prin intermediul normelor morale şi deontologice care 
filtrează conştiinţa şi conduita indivizilor, dar şi a grupului 
profesional. Deontologia îşi lasă amprenta asupra sistemului de 

relații interumane, de la nivelul comunității profesionale, unde 
individul are responsabilitatea şi obligația de a alege şi de a emite 
judecăţi de valoare şi profesionale, prin exercitarea profesiunii. 

Izvorul deontologiei se află în dezbaterile şi deliberările 
corpului de profesionişti, nu în conceptul de autoritate, ca o putere 
legitimă, a cărei misiune este de a supraveghea şi controla. 


Să analizăm exemplele date cu ajutorul cărora 

vom surprinde caracterul dinamic și inovator al 

| conceptului de deontologie. 

U Realizând o analiză a definiţiilor amintite mai 
sus, observăm: 

s% definirea deontologiei ca un ansamblu de drepturi și 
datorii din practica unui domeniu (medicina fiind exemplificată în 
definire), printr-o reflectare a procesului de elaborare a acestor 
drepturi şi datorii. 

se se distinge și nuanța de definire a deontologiei ca fiind 
un ansamblu de drepturi şi obligaţii. 

*% Trebuie avută în vedere o delimitare a terminologiei de 
datorie și obligație, unde datoria este sarcina morală, care 
delimitează aspectul moral impus, iar obligaţia are o cauză externă, 
ține de raportul juridic; determinând sancţiunile juridice. 

Pentru identificarea datoriilor și a obligațiilor există trei 
categorii de acțiuni (Cornelia, Popa citat de Poenaru, Romeo, Sava, 
Florin, 1998). 

1. acțiuni interzise; 

acțiuni permise obligatorii; 

acțiuni permise neobligatorii. 
Responsabilitatea și datoria devin acțiuni permise 
neobligatorii, iar obligația și răspunderea sunt corelate ca acțiuni 
permise obligatorii. Autoritatea legalităţii se instaurează în 
stabilirea acțiunilor interzise și a acțiunilor permise obligatorii. 

Raportându-ne la regulile și legile de convieţuire în 
societate, omul societății postmoderne dispune de drepturile 
universale fundamentate pe Declarația Universală a Drepturilor 
Omului, drepturile fundamentale ale fiecărui cetățean al unei țări 


zoo 

nominalizate de Constituţie și drepturi statutare, pe care le 
dobândeşte prin aderarea la statutul profesional. 

Deontologia își dezvoltă obiectul de studiu pe baza 
drepturilor statutare, care reprezintă o aplicare într-un domeniu 
profesional a drepturilor universale și fundamentale ale omului, 
prin urmare deontologia asigură fundamentul moral al respectării 
egalităţii şi a drepturilor inalienabile ale omului, ca principii de 
viaţă (viaţa şi dreptul la viaţă, libertatea, demnitatea umană, 
respectul de sine, dreptul la liberă dezvoltare a personalităţii, 
dreptul la identitate, demnitate, responsabilitatea etc.). 


EXEMPLUL nr. 1. 
Drept universal, redăm: 
V Art. 1 „Toate ființele umane se nasc 
q libere şi egale în demnitate şi în drepturi.” 


V Art. 19 „Orice om are dreptul la liber- 

tatea opiniilor și a exprimării; acest drept include libertatea de a 
avea opinii fără imixtiune din afară, precum și libertatea de a căuta, 
de a primi şi de a răspândi informații și idei prin orice mijloace și 
independent de frontierele de stat” 

v Art. 20 „1. Orice persoană are dreptul la libertatea de 
întrunire şi de asociere paşnică. 

2. Nimeni nu poate fi silit să facă parte dintr-o asociație.” 

(Declaraţia Universală a Drepturilor Omului). 


EXEMPLUL nr. 2. 

Dreptul la identitate, un drept fundamental garantat de 
art. 6: „(1) Statul recunoaşte şi garantează persoanelor aparţinând 
minorităţilor naţionale dreptul la păstrarea, la dezvoltarea şi la 
exprimarea identităţii lor etnice, cultu rale, lingvistice şi religioase. 

(2) Măsurile de protecţie luate de stat pentru păstrarea, 
dezvoltarea şi exprimarea identităţii persoanelor aparţinând mino- 
rităţilor naţionale trebuie să fie conforme cu principiile de egalitate 
şi de nediscriminare în raport cu ceilalţi cetăţeni români” (Consti- 
tuția României). 

EXEMPLUL nr. 3. 

Viaţa intimă, familială şi privată prevăzută de art. 26, „(1) 
Autorităţile publice respectă şi ocrotesc viaţa intimă, familială şi 
privată. (2) Persoana fizică are dreptul să dispună de ea însăşi, dacă 
nu încalcă drepturile şi libertăţile altora, ordinea publică sau bunele 
moravuri” (Constituţia României) pot să fie într-o contradicţie cu 
normele de loialitate impuse de codul deontologic profesional sau 
de normele unei instituţii. 


În acest proces de elaborare, o atenţie aparte este acordată 
conceptului de „datorie”. Momentul inițial al teoretizării a ceva ce 
constituie „trebuie” este marcat de concepţia lui Socrate, Platon și 
Aristotel sau Kant, când valoarea datoriei se interpreta în funcţie de 
valoarea binelui, ca o valoare absolută, aflată în afara oricăror 
determinări şi se extinde până la gândirea postmodernă. 

Pentru Socrate, datoria juridică aflată sub incidenţa legii nu 
este în contradicție cu cea etică, care vizează binele şi subordonează 
conceptul de datorie. Aristotel va lărgi coordonatele de determinare 
a valorii de bine şi ale dreptăţii, iar datoria este forma și 
instrumentul etic al raportării omului față de comunitate. 

Pentru Aristotel „datoria este o funcție a alegerii morale, 
este cerința morală care ne determină să evităm exagerările şi 
lipsurile și să alegem asa-numita cale de mijloc, adică virtutea, ceea 
ce prezintă în etica aristotelică o culme a Binelui... îndeplinirea 
datoriei morale este expresia alegerii libere, voite, conștiente. 
Datoria morală presupune o anumită constrângere, dar cerința de 
conduită pe care o exprimă este în puterea alegerii omului” (Gorea, 
B., Puha, E., 2010, p. 30). 

Potrivit teoriei lui Immanuel Kant, morala datoriei își 
găseşte motivaţia în existența unui scop în sine „acţionează astfel 
încât să tratezi umanitatea, atât în persoana ta, cât şi a oricărei 
alteia, totdeauna şi în acelaşi timp ca scop şi niciodată numai ca 
mijloc „a acționa din datorie” (|. Kant, Întemeierea metafizicii 
moravurilor citat în Miroiu, M., Bledea, N. 2000, p. 20) De 
asemenea, |. Kant, prin instituirea conceptului de libertate a voinţei 
şi prin transferul conceptului de datorie dinspre sensul de libertate 

raţională înspre sensul de autoobligativitate, înlătură dilema cu 
privire la autonomia individuală și la sensul restrâns al conceptului, 
astfel încât intervine acea „reconciliere a binelui cu datoria, a 
moralei interioare cu cea exterioară, a autonomiei cu respectul” 
(Găşpărel, C.M., 2014, p. 16). Ca un semn al maturizării individului, 
când acesta a ajuns la interiorizarea normelor morale, intervine 
acţiunea din datorie, ca un moment fundamental în reprezentarea 
moralității. În viaţa publică, dar şi în derularea vieții sociale a 
individului, acesta poate să respecte cu strictețe prevederile legale 
mult mai ușor decât legea supremă a datoriei morale, care este 
supervizată de către conștiința noastră. Despre evoluţia conceptul 
de datorie se poate discuta şi din punctul de vedere al termenilor de 
„acţiune” şi „influenţă”, realizată cu scopul de a provoca schimbări 
dezirabile la nivelul sistemului de valori prin care se defineşte 
umanul, deoarece datoria presupune fundamentarea legii pentru 
individ. Immanuel Kant, prin raționamentul gândirii sale filosofice, 
distinge: datorii morale perfecte și datorii morale imperfecte. 
„Caracterul perfect al acestor datorii derivă din aceea că nu 
admit nici o excepţie, sunt obligaţii morale perfecte, arată ce trebuie 
să nu facem sau să ne abţinem să facem, oricând, oricare dintre noi, 
indiferent de situaţie” (M. Miroiu, G. Blebea Nicolae, 2000, p. 22). 
Distingem datorii morale perfecte faţă de sine — abţinerea de la 
suicid, să nu atentezi la propria viaţă și a celor din jur și datorii 
morale perfecte faţă de alții — să nu facem promisiuni amăgitoare. 
Datorii morale imperfecte se clasifică în: morale imperfecte față de 
sine (arată ceea ce nu ar trebui să facem indiferent de context, susțin 
ceea ce ar fi bine să facem) și datorii morale imperfecte față de alții 
(să ne ajutăm și să ne sprijinim semenii). Având ca reper etica 
datoriei raţionale a lui Kant, care a acordat-o atenţie sporită 
aspectelor pur formale ale moralității, deducem, „datoria este ceea 
ce va vrea o voinţă bună” deoarece „trecerea de la cunoașterea 
morală a rațiunii comune la cunoașterea filosofică este cea a voinţei 
bune” (Kant, I., citat de Kuhn, M., 2009, p. 243), iar „dacă o acțiune 
este efectuată din datorie, doar astfel de acte au valoare” (Kuhn, M., 
2009, p. 244). Datoria se definește ca fiind conceptul central al 
științei deontologice, dispunând respectarea moralei, având ca 


100 MARIA CLAUDIA CUC 


reper conștiința agenţilor. Conceptul de „datorie” cuprinde 
responsabilităţile, care sunt într-o în legătură strânsă cu actele 
premise neobligatorii și obligaţiile aflate în corelație cu actele 
premise obligatorii, tot mecanismul urmărind a se impune 
conştiinţei pentru susţinerea binelui și a valorii sale. Datoriile 
morale sunt principii la nivel intuitiv comune pentru anumite 
categorii sociale, medici, avocaţi, bancheri, oameni de afaceri etc., 
şi au cea mai înaltă utilitate a acceptării, dacă vom analiza 
societatea ca un întreg, iar încălcarea lor presupune a fi 
condamnată. Sintagma „a acţiona conform datoriei” și „a acționa 
din datorie” prezintă sensuri de interpretare distincte. Prin 
raţionamentul gândirii sale filosofice, Kant remarca diferențele 
dintre sintagma „a acţiona doar în conformitate cu acea maximă 
prin care poţi voi în același timp ca ea să devină o lege universală” 
(Kant, lL, citat de Kuhn, M., 2009, p. 245) prin care se definește 
mobilul real al acţiunii, nu norma în sine, sintagma „a acționa 
astfel încât să foloseşti umanitatea, atât din persoana ta, cât și din 
persoana oricui altcuiva, întotdeauna în același timp ca scop, și 
niciodată doar ca mijloc” (Kant, ., citat de Kuhn, M., 2009, p. 245), 
prin care prevede respectul faţă de datorie cu oricine, oricând și 
oriunde și sintagma care defineşte al treilea concept „fiecare fiinţă 
rațională trebuie înțeleasă ca una care trebuie să se privească pe 
sine ca o voință universal legislatoare prin toate maximele sale” 
(Kant, L, citat de Kuhn, M. 2009, p. 245). Din acest punct de ve- 
dere, Kant defineşte imperativul categoric prin cele trei argumen- 
tări, ultima argumentare din punct de vedere a conceptului de 
datorie este mult mai practică, „întrucât aceasta permite introdu- 
cerea ideii unui imperiu al scopurilor în opoziţie cu un imperiu al 
naturii, dând posibilitatea distingerii între noțiunea de autonomie 
şi heteronomie” (Kuhn, M., 2009, p. 245). Astfel, Kant delimitează 
categoria datoriilor reale caracteristice ființei umane, indiferent de 
religie, etnie, cultură sau profesie (ex. datoria recunoștinţei, da- 
toria respectului, datoria castității, datoria autoconservării etc.) de 
categoria datoriilor speciale, umanităţii, in general, comunităţilor 
socio-culturale și profesionale, în special, avându-se în vedere 
variabilele: statutul profesional, sexul și vârsta. Datoriile speciale 

sunt cele care se află incluse în codurile deontologice. „Bardul 
eliberării postmoderne”, Gilles Lipovetsky, autor al unor lucrări 
fundamentale pentru acest domeniu, „Era vidului” sau „Amurgul 
datoriei”, susţine că ne aflăm în epoca postdeontică sau era 
postdatoriei, iar comportamentele indivizilor sunt eliberate după 
un lung război al „poruncilor opresive” de ultimele rămășite ale 
„obligaţiilor”. Autorul se află în opoziţie cu alți exegeți care 
consideră că „datoria/obligaţia ar constitui modul de desfășurare 
al vieţii omului, care îl susţine în efortul de a depăși sfera 
individualităţii lui bio-psihice spre a intra în sfera culturii, 
configurându-le uman pe cele dintâi” (Gorea, B., Puha, E., 2010, p. 
31). 

Sociologul polonez Zygmunt Bauman consideră că ideea 
sacrificiului de sine în această epocă postdeontică a pus capăt 
utopiilor și este delegitimată pentru că oamenii au devenit mult mai 
pragmatici şi au înlăturat multitudinea constrângerilor care sufocă 
societatea, aflată într-un moment al renașterii eticului și a 
juridicului. În acest context, se ridică întrebarea: Unde ne raportăm 
când discutăm de datorie și obligaţie? 

Etimologic, conceptul de „datorie” derivă din limba latină 
„dator/datoris”, care înseamnă „dătător”. Conceptul de „obligaţie“ 
provine din cuvântul latin „obligatio/obligationis”, care defineşte 
garanţie, angajament, legătură. Cei mai mulți exegeți utilizează 
conceptul de „datorie” pentru a se raporta la fenomenele morale și 
la specificul lor, iar noțiunea de „obligaţie” pentru a desemna 
raporturile politice și juridice. 

Filosoful Ion Grigoraş preciza că în „sfera moralei obligația 
apare ca moment al datoriei, întrucât datoria angajează intenţio- 
nalitatea subiectului-conștiința, rațiunea, voința, sentimentul-ale- 
gerea liberă” (Ion Grigoraș, 1968, pp. 99-114, citat de Gorea, B., 
Puha, E., 2010, p. 32). În procesul de constituire a conştiinţei morale, 
în acest mecanism dinamic al interiorizării normelor, obligația 
devine convingere, voinţă și sentimentul cel mai profund al 
datoriei. 

Vă propunem un moment de reflecţie și analiză 
personală prin construirea într-o structură 
interogativă a sferei de preocupare a deontologiei: 
> Cum se vor particulariza datoriile, 
obligaţiile şi drepturile profesionale? 
> Cine şi cum stabilește aceste datorii, 
obligaţiile și drepturile profesionale? 

> Care sunt categoriile de datorii, obligații şi drepturi 
fundamentale pentru fiecare categorie profesională? 

> Cine este subiectul de drept al acestor drepturi, datorii 
și norme? 

> Ín ce condiţii se pot retrage drepturile beneficiarului? 

> Cum se defineşte o greșeală/eroare profesională? 

Sunt întrebări la care deontologia, ca teorie a tuturor 
drepturilor şi obligaţiilor morale și juridico-administrative ale 
indivizilor aflaţi într-un raport profesional (raport formal și raport 
de autoritate), doreşte să ofere răspuns. 


e Deontologia, ca ramură a eticii 
profesionale, construiește argumentele nece- 
sare pentru dilemele etice întâlnite în activi- 
tatea profesional. 


e  Oblipaţiile profesionistului, interdicțiile 
și valorile activează obiectul codului deon- 
tologic. 


e  Situaţiile profesionale tot mai complexe, pot construi 
situații juridice și etice caracteristice, iar aceasta face ca deontologia 
să fie considerată ramură a dreptului, dar și a eticii prin particu- 
larităţile dezvoltate, prin acest interes de a găsi un sistem de reguli 
și principii care, acceptate de către comunitatea de profesioniști, să 
reprezinte un ghid şi un reper pentru aceștia. 


e Deontologia, ca ramură a dreptului, cuprinde ansam- 
blul de norme juridice, reglementate de forumul extern (drepturile 

și datoriile juridice fiind prevăzute în sistemul legislativ, statute, 
convenţii, contracte de muncă sau protocoalele încheiate), iar ca 
ramură a eticii profesionale, normele ideale de comportament 
reglementat intern, prin intermediul conștiinței. 


e Orientarea deontologică spre latura aplicativă, practică 
a profesiei, printr-o garantare legislativă a autonomiei organizării 
instituționale și ierarhice, în același timp a autonomiei răspun- 
derilor, pretinde ca problematica deontologică să fie abordată ca o 
problematică practică și numai în subsidiarul acesteia ca o 
problemă teoretică. 


e  Constrângerile, acceptate de comunitatea de profesio- 
niști prin sistemul de norme, impun procedura de asigurare a 
corectitudinii, de armonizare și de legitimare a acesteia. 


e Deontologia „garantează moralitatea actelor de putere, 
de influenţă care se exercită asupra subiecţilor umani şi de a proteja 
individul (sau grupul) faţă de „eventualele agresiuni” ce s-ar putea 
exercita din partea celor care îl conduc” (Voiculescu, Florea, 2004, p. 
219) 


Identificati - situații-problemă pentru comunitatea 
dumneavoastră profesională. 


Întocmiți liste cu soluțiile identificate la diferitele situații- 
H problemă ale comunității cadrelor didactice. 
N 


Formulați criterii de analiză a soluțiilor identificate. 


Evaluaţi soluţiile propuse de către dumneavoastră și propu- 
neți o decizie de politică comunitară. 

2.3. DE LA NORMA MORALĂ, NORMA JURIDICĂ 
ŞI NORMA DEONTOLOGICĂ LA 
NORMATIVITATEA DIDACTICĂ 


Etica, dreptul și deontologia sunt discipline care aparțin 
sistemului normativ, iar obiectul lor de studiu este construit în 
principiu pe reglementarea  inter-relaţionării umane, prin 
intermediul normelor și al principiilor. 

În domeniul ştiinţelor umane, norma este definită ca fiind: o 
conduită, criteriu, regulă, rânduială, ordonanţe, instrucțiuni, 
regulamente, dispoziţie, directivă, decrete sau lege, care abordează 
realitatea din perspective diferite. 


Originea epistemologică a termenului de „normă” 
se află în termenul grecesc „nomos” desemnând 
ordine („nomos” apare în discursul filosofului în 
sec. al V-lea î.e.n., desemnează ordinea caracteris- 
tică vieţii umane, prevede elementele coerenţă și 
unitate socială), transmițându-se și pe filiera din limba lat. „norma”, 
fr. „norme”. 

„NORMĂ, norme (+ fr., lat, rus.) s. f. 1. Regulă, dispoziţie 
etc. (obligatorie) fixată prin lege sau prin uz; ordine recunoscută ca 
obligaţie sau recomandare; 

0 N. morală sau etică = model sau recomandare privind 
respectarea principiilor, indeplinirea datoriilor și a regulilor morale; 

0 N. juridică = regulă de conduită cu caracter general și 
impersonal, emisă de organele de stat competente, a cărei aplicare 
poate fi asigurată prin constrângere. 

2. Criteriu de apreciere, de reglementare;” (Dicţionarul 
Explicativ al Limbii Române, Academia Română, Institutul de 
Lingvistică  „lorgu  lordan-Al. Rosetti”, Editura Univers 
Enciclopedic Gold, 2012, Bucureşti, p. 721) 

v Norma reprezintă o dispoziţie obliga- 
torie fixată prin uz sau prin cadrul legislativ. 
SI y Prima semnificaţie a normei este aceea 
de instrument prin care se trasează direcţiile de 
orientare, se stabilesc limitele activității umane. 

/ La nivel teoretic, se realizează o distincţie între normele 
sociale fără o implicaţie juridică, redate prin obiceiurile, cutumele 
unui grup, norme morale, norme de convieţuire, norme ale unor 
organizații și instituţii nonguvernamentale și normele juridice. 

V Norma, desemnând fenomene constante, dar și 
repetabile, are și o semnificaţie de lege vizând, în activitățile umane, 
raporturile generale, necesare, stabile și repetabile. Legea are un 
conţinut ireductibil, iradiind în contexte multiple: legea sacră, legile 
naturii, legile statului, legile morale, legile logicii sau legile 
lingvistice. 

V Termenul de normă, dar și cel de lege desemnează 
conţinuturi diferite, se fundamentează pe caracterul prescriptiv al 
normelor și pe caracterul descriptiv al legilor. 

V Dacă legea divină este sacră, legile naturii sunt 
inviolabile, normele morale și normele juridice devin violabile prin 
natura lor însăși, dar normele etice și normele juridice nu vor fi 
abrogate de faptele care le violează. 

V Norma morală se naşte, se transmite și se multiplică în 
sistemul dinamic și practic al vieţii cotidiene. Ea îşi are începuturile 
în conștiința subiectului moral individual, în legea sacră şi în 
mecanismul eticii sociale. 

V Normele morale se definesc într-un context de relații 
referenţial, prin însăși autonomia lor ca o rețea selectivă de relaţii și 
fiind „propoziţii sau enunţuri prescriptive, prin care se indică ce 
trebuie să facă sau să nu facă, respectiv cum trebuie să fie sau să nu 
fie subiectul conștient în situații repetabile, pentru ca manifestarea 
sau felul de a fi să fie apreciate ca bune și nu ca rele” (Cătineanu, T., 
1982, p. 87). l 

Se observă legătura normelor morale cu toate componentele 
faptului moral, ele fiind obiective, dar această obiectivitate a lor nu 

constă în sensul obiectivităţii lucrurilor materiale. Însuși I. Kant, 
figura emblematică pentru modul în care sunt înțelese în epoca 
modernă sarcina filosofiei, programul filosofiei teoretice, dar și 
natura eticii, considera norma ca fiind obiectivă, dacă aceasta este 
universală şi este universală pentru gânditor, dacă ea se adresează 
şi în acelaşi timp are semnificaţie pentru conștiința individuală. 
Norma ideală este ideea unui „«primat al rațiunii practice față de 
rațiunea teoretică», o coordonată fundamentală a gândirii kantiene” 
(Hadot, 1997, pp. 287-292, citat în Iftode, C., 2010, p. 57), unde 
esenţa normei se află în adâncul conștiinței individuale. 


- Filosofia modernă a inversat raportul în acest 
4 postulat, argumentând că norma are semnificație 
pentru individ chiar înainte de a-l viza pe acesta, 
deoarece norma există şi se construieşte la nivelul 
conştiinţei colective. Norma poate fi văzută prin 
intermediul a două sisteme de referință. Natura concretă sau natura 
abstractă a normei reprezintă două moduri care construiesc aceeași 
normă. Norma este concretă când a parcurs procedeul de asimilare 
si interiorizare la nivelul afectiv-emoţional și volitiv, până la stadiul 
limită, când aceasta devine parte a conștiinței și element 
motivațional al comportamentului individului. Norma abstractă 
reprezintă aceeași normă, asimilată și însușită de către subiect la 
nivel cognitiv, când acesta îi înțelege mecanismul semnificației. 
Pentru educat, un rol important în procesul 
instructiv-educațional îl reprezintă mecanismul de înțelegere și 
decodificare a sistemului normativ generat de principiile morale. 
Atât normele concrete, cât și normele abstracte pot fi obiectivate și 
decodificate în funcţie de diferiți parametri: vârstă, experiența 
profesională și socială raportate la subiectul moral individual şi în 
funcţie de interesele grupului social, raportându-ne la subiectul 
moral colectiv. Norma morală nu este obligatorie pentru subiectul 
moral, > nepresupunând sancțiuni, pedepse, reprimare sau 
condamnarea, iar, dacă acestea există, se aplică la nivelul sancțiunii 
psihologice, prin remușcări, regrete din partea individului. Morala 
este convingerea intimă, ea stă sub semnul umanităţii individului şi 


N 

începe, pentru om, de acolo de unde acesta se simte liber, unde 
nicio presiune externă nu este eficientă, posibilitatea pedepsei nu se 
face simțită, iar condamnarea individului nu mai este necesară 
pentru acesta și societate. Abordată dintr-un alt spectru, norma este 
definită din punct de vedere logic ca „un raţionament practic în 
structura căruia — premisa majoră şi premisa minoră — scopul şi 
convingerea privind mijloacele necesare atingerii scopului sunt 
vizate direct” (Gorea, B., Puha, E., 2010, p. 17). Pornind de la norma 
morală, care este obligaţie imperfectă, negarantată de instituția de 
drept a statului, putem defini norma de drept ca fiind o obligaţie 
perfectă, sancționabilă. În cadrul normativităţii generale, normele 
de drept sunt mult mai restrânse, sunt norme obligatorii, impuse 
din exterior, iar abaterea de la acestea este sancționată prin 
instituţiile coercitive ale statului. Ele vizează restabilirea 
echilibrului societal, apără societatea de negaţie și anarhie, pe care o 
implică fapta penală. De asemenea, norma de drept în societate 
garantează ordinea publică, face posibilă convieţuirea umană, 
așezând liniştea necesară peste viața de zi cu zi. Astfel, dreptul 
contribuie la promovarea principiilor și a normelor morale, iar 
morala îşi face simțită influența asupra forței juridice în elaborarea 
dreptului și aplicarea normelor de drept. În raţionamentul deontic, 
scopul este atât al subiectului care instituie norma, cât şi al 
agentului care acţionează, iar convingerea în legătură cu atingerea 
scopului poate priva agentul, fiind prezentă la legislator, deontolog, 
ca emiţători ai normei. 

Deontologia, prin construcția sa strategică și instrumentală, 
devine elementul de contact între etică și drept, întărind agentului, 
prin structura normelor specifice, prezumția că starea de fapt pe 
care decid a o realiza se află sub incidenţa normei. 

Normele deontologice, incluse în cadrul normelor sociale 
nejuridice, în cadrul normelor de conviețuire, se structurează 
treptat, uneori spontan, nefiind creația imediată a unui grup, 
instituţii sau a unei organizaţii. Sub influența timpului, ele vor fi 
colectate și consemnate într-un statut. În această situaţie poate să 
acționeze reglementarea juridică printr-un act normativ, iar norma 
socială din categoria normelor de convieţuire prin statutul juridic 

cu care este investită să devină o normă juridică. Din cercetarea lui 
Jean Marie-Bailly sursele normelor deontologice sunt: cele elaborate 
de către instituţiile statului, provenite din surse etatice și 
deontologiile extra-etatice. 

Deontologiile etative se divizează în (Gorea, B., Puha, E., 
2010): deontologii care au forma unor instrucțiuni generale 
prevăzute de către instanțele statale, dar care nu îmbracă texte 
specifice — deontologii ale protecției consumatorului, ale comisiilor 
de evaluare a politicilor publice etc; deontologii constituite 
dintr-un sistem de norme şi obligații specifice unor categorii 
profesionale — codurile și cartele deontologice în sensul strict al 
cuvântului. 

Deontologia reprezintă şi o știință a îndatoririlor 
profesionale, din această cauză ea prevede un regim de sancțiuni 
disciplinare pentru încălcarea normelor deontologice şi instanțe de 
deliberare în respectarea normelor sale. Individul care săvârşeşte o 
abatere deontologică este sancționat în primul rând de conștiința sa, 
apoi de către opinia publică prin instanţele însărcinate (comisii de 
disciplină, comisii de ordine), iar sancţiunea poate fi dusă până la 
punctul limită de excludere din profesie sau chiar suspendarea 
temporară sau definitivă prin interzicerea dreptului de exercitare a 
profesiei. Sancţiunea deontologică are efect asupra profesiei și a 
statutului său, nu asupra unei persoane, având un caracter moral 
care presupune acele măsuri de avertizare, de susţinere a ordinii și 
de descurajare a infracțiunilor deontologice. Sancţiunea disciplinară 
aplicată subiectului permite, în acest context, o suprapunere a 
normei deontologice peste norma de drept și o apropiere în efect şi 
rezultat a acestor norme. Supleţea normei deontologice face 
posibilă această aderare la lumea empirică, oferind posibilitatea de 
detectare a unor reglementări procedurale legale, dar permite 
normelor de drept în anumite contexte să inlocuiască sau să 
completeze inexactitatea normelor deontologice. În această 
confruntare normativă, normele morale, normele de drept sau 
normele deontologice nu se neagă niciodată reciproc, mecanismul 
lor de funcţionare nu este izolat, ele stabilesc raporturile de 
complementaritate prin care se regândesc exigenţele acestor 

categorii de norme, între drepturile, obligațiile şi datoriile existente. 
La această intersecţie între morală, etică, deontologie, muncă și 
profesie de-a lungul timpului s-au dezvoltat mai multe domenii de 
analiză. 


Morala profesională reprezintă un ansamblu de 
atitudini, convingeri, idei și sentimente care pri- 
vesc sistemul relaţiilor personale dintre subiecţii 
cu o profesie comună, care percep existența uma- 
nă pornind de la valorile unei anumite profesii. 
> Având ca reper definiția propusă, cum ați defini și 
caracteriza, din perspectiva educației, morala profesională a 
cadrelor didactice? 

> Identificați o experiență de formare profesională pe 
care ați trăit-o pe parcursul evoluției profesionale și pe care o 
considerați reprezentativă pentru propria formare/ dezvoltare 


profesională. 


În serviciile militarizate (Forţele Armate Române, 
Poliția Română, Jandarmeria Română) morala 
profesională susține ordinea, disciplina, respectul 
profesional și ierarhic pentru îndeplinirea ordinelor şi 
a dispoziţiilor legale ale şefilor ierarhici privind activi- 
tatea profesională, deoarece aceste instituţii respectă drepturile şi 
libertăţile fundamentale ale omului, Constituţia şi legile ţării, sunt 
garanții și apărătorii de liniște, ordine şi dreptate ai cetățeanului. 
Munca ocupă cea mai mare parte a timpului omului, care 
consideră că este foarte importantă în viaţa sa. Din această cauză, 
etica şi-a construit un domeniu nou, de-a lungul evoluţiei sale, în 
relaţie directă cu tipologia de muncă exercitată de către om. Astfel, 
s-a dezvoltat etica muncii sau etica ocupaţională, care își funda- 
mentează obiectul de studiu pe normele, principiile, dar şi stan- 
dardele care definesc și prezintă comportamentele corespunzătoare 
ale omului, în raport direct și indirect cu activitatea desfășurată la 
nivel global. Dintre lucrurile evaluate în viața unui om, munca se 
situează pe locul secund după familie. Dar, în ultimii 20 de ani și în 


N 

special în această criză social-economică la nivel mondial, în multe 
tări din Europa munca ocupă aceeaşi poziţie, devenind un pilon 
central în viaţa omului. Munca reglează suportul financiar al 
familiei, influenţează starea socială și psihologică a individului, iar 
în funcţie de aceasta omul îşi modelează de cele mai multe ori 
identitatea în societatea de consum. Procesul muncii este reglat de 
tipologia diferită de valori şi urmăreşte pentru individ satisfacția 
muncii, studiază relația om-muncă, adaptarea omului la muncă, 
dar şi adaptarea muncii la persoana care o efectuează, caracte- 
risticile dorite ale locului de muncă, luarea deciziilor la locul de 
muncă, lipsa locurilor de muncă, într-un cuvânt se construiește 
etica muncii. Un alt domeniu de analiză vizat este etica profe- 
sională, care cercetează normele și principiile morale din aria 
exercitării profesiunilor. Profesorul John Kultgen de la Universi- 
tatea din Chicago, specialist în etica profesională, conturează o 
nouă direcţie în acest domeniu, prin studiul său asupra normelor și 
a principiilor morale din domeniul profesiilor (1988). Realizează o 
clasificare a normelor: componentele comune ale convențiilor și ale 
codurilor asociaţiilor profesionale; norme ideale de comportament 
la locul de muncă al individului, cu trimitere la principiile și 
valorile morale; norme comune pe care corpul de profesionişti le 
confirmă în plan profesional, reprezentate de practicile profesionale 
specifice; acordul încheiat între profesioniști şi societate, vizând 
perspectiva domeniului. 

Normele deontologice s-au impus în exercitarea profesiu- 
nilor şi a activităţilor umane prin regulile şi regulamentele 
elaborate, prin statutele şi codurile profesionale proiectate în cadrul 
oficial al comunităţii profesionale, reglementând obligaţiile şi res- 
ponsabilităţile profesionale ale indivizilor, comportamentul profe- 
sional al acestora şi statutul social. În acelaşi timp, normele deonto- 
logice care alcătuiesc codul profesional reprezintă şi setul de reguli 
prin care profesionistul este protejat în faţa unui risc profesional, in 
fața eventualelor acuzări sau mustrări şi învinuiri care i s-ar putea 
aduce în cazul unei nereuşite profesionale, dar având amenda- 
mentul că acest eşec profesional s-a produs fără încălcări sau abateri 
de la normele de etică şi deontologie profesională. 

Dacă etica, dreptul şi deontologia au un concept comun de 
normă, în educaţie și implicit în didactică s-a concretizat termenul 
de normă și normativitate didactică, delimitând sistemul de reguli, 
norme și principii legate de componentele fundamentale ale 
procesului de învățământ, vizând caracteristicile moderne, 
demersul de organizare, funcţionarea optimă a sistemului 
educaţional și a procesului de învățământ, reglementările admi- 
nistrative aferente, incumbând de asemenea și reglementările 
disciplinare. În același timp, se utilizează și sintagma de 
normativitate a educaţiei, operaţionalizată la nivelul conceptului de 
predare, învățare și evaluare, dar având un spectru de acţiune și la 
nivelul managementului clasei de elevi, delimitându-se normele 
din sistemul relaţiilor interpersonale profesor-elev în actul 
educaţional și în dezvoltarea umană, în toată această perspectivă 
integratoare. 


În 1996, Marin Călin remarcă diferenţa existentă între 
normele care acţionează în câmpul educațional (pp. 
65-66): 
° norme obligatorii procedurale 
pozitive, desemnate prin imperativul „trebuie”; 
e norme interdicții, individualizate prin forma negativă a 
imperativului „trebuie” — „nu trebuie”; 

e norme permisive relaţionale, individualizate prin 
adverbele și locuţiunile adverbiale predicative: poate, desigur, firește, 
aproape, fără doar şi poate. 

Identificăm asemănarea, în modul de formulare, dintre 
norma morală, norma juridică și cea pedagogică, deoarece spațiul 
educaţional își construieşte normele sale etice și deontologice în 
acest cadru al confluenței dintre domeniul juridic și pedagogic. 
Aceste norme ale spațiului educaţional vizează problematica 
pedagogică existentă, cu întregul său conținut moral, dar 
modalitatea de formulare și limbajul aparțin normelor juridice. 
Normativitatea, în spațiul educaţional și în desfășurarea activității 
educaţionale, vizează un ansamblu de reguli care reglementează 
acest proces. Elementele constitutive pot fi identificate la nivelul 

regulilor, al procedurilor sau a normelor. Normele sunt cele care 
reprezintă valori ale grupului, ale instituției sau ale individului, 
dezvoltate la nivel de grup sau instituțional și nefiind impuse din 
exterior. Astfel, rolul profesorului-manager este de a integra 
normele cu elementele curriculare și de a contribui la dezvoltarea 
normelor cu încărcătură pozitivă, care conduc la modelarea unor 
comportamente pozitive din partea agenților acțiunii. 


În 1999, E. Păun (citat de Cucoș, C. 2009, p. 556) 
realizează o distincţie la nivelul categoriei de 
normă: 
e Norme explicite: normele cu o formă 
tipică, norme clar exprimate, norme prescriptive, 
având rolul de a reglementa activitatea educațională. Acestea 
reprezintă un ansamblu de referință pentru organizația 
educaţională, subliniind apartenenţa acestora la macrogrupul 
şcolar; ţin de „cum” se reglementa activitatea educaţională. Se 
divizează în clasa de: 

e Norme instituționale, care provin din prezentarea 
instituţiei şcolare cu toate implicațiile și nevoile sale, ca o instituţie 
socială inclusă în bunul demers al vieţii publice; 

e Norme constitutive, care sunt identificate de câtre 
specialiştii în ştiinţele educaţiei sub denumirea de „normativitate 
didactică”. Acestea. rezultă din caracteristicile procesului de 
învățământ și din procesul de transmitere a valorilor fundamentale 
ale cunoaşterii umane. 

e Norme implicite: norme ascunse, apărute datorită 
influențelor explicite şi implicite, directe și indirecte, provenite din 
interiorul grupului, din ambianța educaţională și din exterior, din 
mediul psiho-social și cultural al grupului, al școlii, dezvoltate în 
viața dezi cu zi a individului. 

Normele vizează modelarea comportamentului subiectului 
moral, în conformitate cu valorile unui grup, ale instituției şcolare, 
cu procedurile și regulile, care sunt prototipul și exemplul standard 
al tipului principal de normă. Au drept scop reglementarea 
agenţilor acțiunii cu ceea ce trebuie să cunoască, pentru o eficientă 

funcționalitate în comunitatea şcolară. Respectarea acestor reguli 
reprezintă pentru binomul educațional o fortificare împotriva 
înclinațiilor adamice la care ar putea fi supus: ignoranță, 
imprudență, neglijență, abateri de la normele de etică profesională 
etc. Din acest punct de vedere, deontologia pedagogică se impune 
în cadrul oficial prin regulile şi legităţile sale, devenind un cod de 
bune practici, un cod moral al conduitei cadrului didactic, menit să 
impună obligațiile şi  responsabilităţile profesionale, să 
reglementeze şi să garanteze caracterul dezirabil al direcțiilor de 
acţiune educaţională asupra educabilului. În acelaşi timp, 
deontologia pedagogică garantează moralitatea actelor de putere, 
de influenţă exercitată de către cadrul didactic asupra educabilului, 
dar îşi impune şi reglementările necesare pentru protejarea 
educabilului de eventualele abateri de la normele de etică 
profesională pe care educabilul, dintr-un exces de zel, le-ar putea 
produce asupra educatului. Pentru ca toate aceste elemente de 
normativitate ale educaţiei să funcţioneze în condiții optime trebuie 
să se aibă în vedere anumite condiţii: 

> să fie rezonabile, 

> să fie clare, 

> să fie realizabile, pentru toți cei implicaţi şi prezenți în 
spaţiul educativ, în general, și pentru binomul educaţional, în 
special. 

Profesia didactică susţine, pe lângă valorile câmpului său, 
norme şi valori comune, general valabile pentru tot ceea ce 
reprezintă câmpul profesional: dreptul la informare, dreptatea, 
demnitatea, autonomia, principii prioritare ființei umane. 

Educaţia fiind un demers intenționat, reprezintă 
coordonata întregii existențte umane, orientată conştient în 
conformitate cu anumite finalități bine delimitate. Pe lângă 
caracterul axiologic al educației privind vehicularea valorilor, 
aceasta este definită şi de caracterul teleologic susținut de corelarea 
acțiunilor desfășurate pe baza unor reguli, norme bine definite, 
cunoscute și în același timp aplicate de către cadrul didactic în 
activitatea didactică. 

Norma reprezintă prevederea obligatorie cuprinsă 
$ într-un regulament sau lege. 


i Norma, norme sf. „l. regulă, dispoziție etc. 
© Obligație fixată prin lege sau prin uz; ordine 
recunoscută ca obligaţie sau recomandabilă 

Normă morală sau etică = model sau recomandare privind 
respectarea principiilor, îndeplinirea obligaţiilor şi a regulilor 
morale. 

Normă juridică = regulă de conduită cu caracter general și 
impersonal, emisă de organele de stat competente, a cărei aplicare 
poate fi asigurată prin constrângere. 

2. Criteriu de apreciere, de reglementare. Din fr. norme, lat. 
norma” (Dicţionarul Explicativ al Limbii Române, Academia 
Română, Institutul de Lingvistică „lorgu lordan-Al. Rosetti”, 
Editura Univers Enciclopedic Gold, 2012, Bucureşti, p. 721). 

Regulă, reguli sf. „1. Normă, lege pe baza căreia are loc un 
proces, se desfășoară o activitate sau se produce un fenomen; 
percept. 

2. Rânduială, ordine, regularitate. Din lat. regula, it. Regola” 
(Dicţionarul Explicativ al Limbii Române, Academia Română, 
Institutul de Lingvistică „lorgu Iordan - Al. Rosetti”, Editura 
Univers Enciclopedic Gold, 2012, Bucureşti, p. 938) 


Regula reprezintă o cerință a complexității morale a actului 
educaţional, o măsură sau hotărâre cu o dimensiune mult mai 
restrânsă decât principiul, luată de un organ ierarhic superior din 
sistemul de învățământ și instituţia școlară, o cerință obligatorie 
pentru organul în subordine. 

Principiile sunt „enunţuri, teze de maximă generalitate, 
repere filosofice care orientează proiectarea şi realizarea activităţilor 
umane. Principiile fundamentale ale educaţiei reprezintă direcţii de 
natură pedagogică, norme generale cu valoare strategică şi 
operaţională menite să ghideze şi să orienteze axiologic, acţional şi 
metodologic practicile educaţionale, asigurându-le fundamentare 
ştiinţifică, coerenţă, rigoare şi eficiență” (Chiş, Vasile, 2014, pp. 

64-66). Constantin Cucoș (2006, p. 346) prezintă, normativitatea 
educaţiei în funcţie de gradul de extensie: 

e  Normativitate, instituțională, garantată prin sistemul 
legislativ existent la nivel național, nu poate să fie controlată de 
către managerul instituției școlare sau cadrul didactic, iar factorul 
politic are un rol decisiv; 

e  Normativitatea funcțională, de categorie/ordin didactic, 
praxiologic, deontologic, vizează competenţa cadrului didactic, care 
are la dispoziție modalităţi diferite de alegere, subliniere şi 
combinare a normelor într-un echilibru cu activitățile didactice pe 
care le proiectează și desfășoară. 

Din acest punct de vedere, norma admite generalizare și un 
continuu educaţional în timp și spațiu. Trebuie subliniat că anumite 
norme au un grad diferit de opționalitate și obligativitate. 

Din această cauză normativitatea funcțională este 
influențată de o relativizare indusă de anumite variabile: 

> factorul timp; 

documentele de etică instituțională; 

caracteristicile şi condiţiile climatului moral al 
ţii școlare, cu dreptul de comunitate etică; 

caracteristicile culturale ale comunității; 
> serviciile educaţionale; 

> personalitatea educatorilor și a educabililor; 

> resursele educaţionale și ale părinților raportate la 
autoritatea instituției școlare; 

>  drepturile/obligaţiile educabililor; 

> nivelul sau ciclul școlar etc. 

Dacă norma de drept, care definește normativitatea 
legislativă garantând ordinea publică, impune o anumită voinţă și 
din acest punct de vedere se cere a fi respectată de către toți 
beneficiarii, și norma didactică impune obligativitatea respectării ei 
de către cadrele didactice. Însă, în unele contexte ale practicii 
educative, cadrul didactic creează și impune în colectiv noi reguli, 
care sunt susţinute de situațiile de învăţare efectivă a elevilor. 
Aceste norme sunt individualizate prin intermediul principiilor 
didactice, care prevăd norme orientative, „teze generale cu caracter 


comuni 

director, care pot impune procesului paideutic un sens funcțional, 
asigurând, prin aceasta, o premisă a succesului în atingerea 
obiectivelor propuse” (Cucoş, C., 2006, p. 346). Principiul reprezintă 
substratul de continuitate regăsit în activitatea de predare-învățare, 
desemnând statornicia procedurală, fiind o construcție a legității 
procesului educativ. De asemenea, principiul are sarcina de a-l 
instrumentaliza pe cadrul didactic cu acel cumul normativ în 
intenţia de a împiedica proiectarea, organizarea și desfășurarea 
activităţilor de  predare-invățare improvizate sau mediocre. 
Principiul desemnează un câmp mult mai larg, de valabilitate, 
reprezentând normele generale, pe când regula este o obligaţie 
mult mai restrânsă, care se particularizează la anumite elemente ale 
proceselor didactice. Norma a fost prezentă în educaţie din etapa 
empirică a ştiinţei educaţiei, construind în continuumul educaţional 
sistemul de normativitate, acest garant al eficacității educaţiei şi, de 
asemenea, a reprezentat rezultatul acumulării unor modele de 
experienţe de învăţare și formare. Însă particularitatea specifică 
normelor deontologice ale profesiunii didactice rezultă din faptul 
că educabilul trebuie: 

e să respecte securitatea, demnitatea, identitatea şi 
personalitatea în formare a subiecţilor asupra cărora îşi proiectează 
întreaga activitate profesională; 

e să-şi exercite prestaţia profesională în exerciţiul 
implicit şi explicit al educabilului, respectând particularităţile 
dezvoltării psihofizice şi socio-culturale; 

e  sănufacă abuz de eventualele „agresiuni profesionale” 
pe care le-ar putea exercita asupra educabililor; 

e erorile profesionale produse pe fondul abaterilor de la 
normele de etică şi deontologie profesională reprezintă acţiuni 
bumerang, cu efecte negative, care se fac simţite pe o perioadă lungă 
de timp şi necesită acţiuni de remediere cu un consum de resurse, 
dar şi energie psihică şi fizică. 

Sarcini de reflecţie şi exerciții aplicative: 


e „Ori vorbește cum ți- portul, ori te poartă cum ți-e vorba” 
— zicală românească în care sunt redați simplu și plastic termenii de 
teorie și obiect. Construiţi un eseu în care să argumentați științific 
terminologia de etică și obiectul său, evidențiind relația existentă. 

e Gândirea filosofică kantiană are o orientare și o valoare 
fundamental normativă. Parcurgând lectura lucrării „Critica rațiunii 
practice” de I. Kant, argumentaţi necesitatea şi importanța funcției 
normative față de cea explicativă și descriptivă. 

e  Identificaţi argumente în sprijinul aserţiunii: „Tribunalul 
acesta pe care omul îl simte în el este conștiința” (I. Kant). Analizați 
critic această aserţiune în cadrul societăţii postmoderne. 

e  Analizaţi citatul propus și organizați o dezbatere pe 
problematica sa: „Ideea libertăţii nu este decât raportul dintre o cauză 
inteligibilă și efectul ei fenomenal” (I. Kant). 

e  Identifică și exemplifică din viața cotidiană cele trei 
atitudini fundamentale existente în „Etica nicomahică” a lui Aristotel, 
pe care oamenii le pot avea în faţa vieții. 

e Realizează un studiu de caz în care să fie prezentat cel 
puţin un caracter moral. 

e  Analizaţi citatul propus: „Morala privește acţiunea și 
reflexia imediată ce se poate purta asupra acestora pentru ale justifica. 
Etica va fi o meditație primă care vizează elucidarea conceptelor 
necesare reflexiei morale” (Eirick Prairat). 

e  Argumentați următoarea afirmaţie a lui J. Bentham, 
potrivit căruia moralitatea este pur arbitrară spre deosebire de natură. 
„Virtutea este capul unei familii mari ale cărei virtuți sunt membri. 
Este imaginaţia pe care o are mamă în urma unei posterități 
numeroase [...]. Aceasta este o ființă rațională, o entitate fictivă, născută 
din imperfecţiunea limbajului”. 

e  Explicați configuraţia conceptelor morală — moralitate — 
etică, relaţiile dintre acestea și analizați fiecare concept. 

e Etica „exprimă un gen de meditație transcendentală care 
face posibilă reflecția morală, furnizându-i acesteia instrumentele 

necesare. Ea nu se opreşte asupra diferitelor morale substanțiale, ci 
asupra conceptelor cerute de reflectia și acţiunea morală” (Eirick 
Prairat). 

e  Reflectaţi la cuvântul de învățătură al Sf. Antonie cel 
Mare: „Trăieşte ca și cum ai muri în fiecare zi”. În ce măsură în 
societatea postmodernă acesta își păstrează actualitatea și învăţătura. 

e  Realizaţi un exercițiu de meditaţie şi identificaţi care sunt 
credințele care vă umplu vidul și vă îndulcesc amărăciunile. 

e Identificați problemele fundamentale ale moralei. 

e  Analizaţi principiile pe baza cărora se fundamentează 
etica. 

e  Evidenţiați necesitatea și importanța eticii în viaţa publică. 

e  Analizaţi următorul citat: „Concepţia etică obișnuită, 
asemenea multor tradiții aparținând gândirii etice occidentale, 
recunoaște faptul că există lucruri pe care un om moral nu le-ar putea 
face, indiferent ce s-ar întâmpla... Minciuna sau crima sunt fapte care 
nu trebuie săvârșite sub niciun motiv, nu doar în ideea că sunt fapte 
rele, ci total greșite... În acest sens, normele care exprimă judecăți 
deontologice (cum ar fi: Să nu ucizi) sunt considerate formulări 
absolute; ele nu afirmă: Evită minciuna şi alte lucruri asemănătoare, ci pur 
şi simplu Să nu minți. Atât” (Fried, 1979, pp. 7, 9 citat în Davis, N., 200, 
p. 235). 

e  Argumentați această afirmaţie pornind de la forma 
pozitivă a regulii de aur „tratează altă persoană aşa cum ai dori să fii 
tratat tu însuţi”. 

e  Motivaţi de œ considerăm libertatea, demnitatea a fi un 
scop în sine, un scop major al existenţei umane. 

e Sunteţi de acord cu următoarea aserțiune? „Acum eu 
spun: omul şi în genere orice fiinţă raţională este scop în sine, nu 
numai mijloc” (Imm. Kant, Intemeierea metafizicii moravurilor). 
Argumentați-vă răspunsul. 

e  llustrați structura normativității dintr-o clasă sau dintr-o 
scoală. 

e  |dentificaţi rolul respectării şi consecințele nerespectării 
principiilor didactice în procesul de învăţământ. 

CAPITOLUL 3. ETICA PROFESIONALĂ ȘI 
DEONTOLOGIA CÂMPULUI EDUCAŢIONAL 


3.1. RELAŢIA ÎNTRE PROFESIA DIDACTICĂ ȘI 
SFERA POLITICO-ECONOMICĂ A SOCIETĂŢII 


În perioada contemporană diversele societăţi au ridicat în 
discuţie în dezbaterile morale şi politice probleme morale 
controversate: sancţiuni sociale, obligaţiile față de semenii noștri, 
dar şi faţă de generaţiile viitoare, sistemul relaţiilor personale, 
egalitate, discriminare şi tratament preferenţial, război şi pace sau 
politica „mâinilor murdare”, însă fără a se ţine seama la nivel 
internaţional de tradiţiile culturale şi religioase, atunci când au fost 
luate spre dezbatere probleme legate de sărăcie sau putere 
regională, drepturile omului şi încălcarea premeditară a acestora. 

Asistăm la construcţia unui sistem social subordonat 
obiectivelor şi acţiunii majore a politicului, astfel încât politologul 
G. Burdeau sublinia că societatea noastră este martora unei 
politizări universale: „totul a devenit politic, deoarece totul se afla 
sub influenta politicii sau se oglindește în ea” (G. Burdeau, 1952, p. 
52). În acest context politic se trasează idealul moral liberal, care 
trebuie să fie construcția cea mai coerentă a doctrinei drepturilor 
universale legitime şi respectate la nivelul societal. Arhitectura 
socială este guvernată de valori şi principii, dar și de interesele, 
nevoile actorilor sociali și politici, care își valorizează propriile 
acţiuni, înțelegeri economice şi sociale, prin construirea inteligentă 
a capcanelor financiare și sociale privind atingerea scopurilor. 
Astfel, politica guvernamentală ar trebui să identifice 
circumstanţele care determină dezvoltarea unui conflict de interese 
la nivel social, prin prejudicierea materială sau morală a intereselor 
cetăţenilor şi să stabilească cât mai adecvat mecanismele și sistemul 
de administrare a conflictelor identificate. Așa cum prevede art. 1 
alin.3 „în spiritul tradiţiilor democratice ale poporului român şi 

idealurilor Revoluției din decembrie 1989”, în România 
postdecembristă sunt puse în evidență norme, valori și principii 
împărtășite în comun de membrii societății noastre. Însă o politică 
guvernamentală necoerentă, reflectată printr-o distorsionare la 
nivelul reglementărilor guvernamentale, conduce în diferitele etape 
ale evoluţiei noastre ca societate, membră a UE, a forurilor și a 
organismelor internaţionale, la încurajarea unor comportamente 
etice care nu au limitat aria de acţiune a acțiunilor imorale. 
Dezvoltarea unei politici economice de cele mai multe ori 
nefundamentate pe interesul comun al cetățenilor a condus la 
apariţia unor dileme etice în societatea noastră, care au fost con- 
diționate de abilitatea și profesionalismul reprezentanților guverna- 
mentali de a menţine un dialog deschis în relaţiile României cu 
mediul internaţional. Acest dialog, guvernamental obturat uneori 
de strategia politicii externe, alteori deschis către negociere și 
cooperare cu organismele internaționale, trebuie în cele din urmă să 
genereze pentru România încrederea internațională și să faciliteze 
menţinerea unor relații de politică comunitară și internaţională cât 
mai armonioase din punct de vedere financiar, social, politic și, de 
ce nu, cultural. 

România, prin toată această implozie pe care a traversat-o 
în ultimii ani, reprezintă încă prin resursele sale un mare izvor 
pentru piața financiară. Dar, printr-o politică coerentă, sistemică și 
comprehensivă adecvată palierului internaţional, ea poate deveni o 
mare sursă de export a resurselor umane. Întrebarea este cât timp 
vom mai exporta o materie brută, care se va califica în sistemul 
internațional. Specializându-se în diverse domenii educabilii în 
viitor vor putea construi un sistem educaţional raportat la cerințele 
societăţii, performant, care să gireze prin calitatea sa, cu fiecare 
promoţie de absolvenţi. În această conjunctură societală este nevoie 
de un control riguros asupra exercitării oricărei profesii și în special 
a profesiei didactice. 

Dezvoltarea sistemului de tehnologie informațională şi 
comunicațională la nivel național a permis un transfer 
informaţional instantaneu pentru toate regiunile economice ale 
țării, dar şi aderarea la piaţa globală a serviciilor, a bunurilor, a 

ideilor și a capitalului, conturându-se tot mai profund economia 
naţională. În această perspectivă naţională, de dezvoltare a liniei de 
desfacere a bunurilor și a serviciilor companiilor internaționale și 
mai puțin a liniei de producţie autohtonă, sistemul educaţional din 
România trebuie să se raporteze la această nouă economie 
naţională, cu un capital extrem de mobil și fluctuant, în care statul 
încearcă să implementeze măsuri legislative protecţioniste. 
Analizele politice realizate în ultimul timp aduc în atenția 
organismelor mondiale (FMI, BM, ONU, OECD, Comisia 
Europeană ca și organismul executiv al UE, Consiliul European 
etc.) pierderea autorităţii guvernelor din ultimii ani, care au fost 
incapabile să exercite o politică guvernamentală care să aplaneze 
problematica socială și economică, să mai exercite credibilitate în 
fața electoratului dezamăgit de lipsa unei transparențe politice și de 
inconsecvenţă în mediul internaţional. De asemenea, teatrul de 
luptă politic, implicarea unui număr tot mai mare de organizații 
non-guvernamentale internaționale a făcut ca politica națională și 
internaţională implementată de actorii decidenţi să fie difuză, iar, 
când strategia a fost gândită, să fie aplicată inconsecvent. 
Considerăm, prin complexitatea problematicii, că este necesar, 
într-un regim de urgenţă, reconsiderarea demersurilor politice, 
economice cu mari repercusiuni sociale pentru România, 
întoarcerea la valorile și tradiţiile naționale şi o stabilizare politică și 
socială a ţării. În acest construct, implicaţiile în domeniul educa- 
tional sunt incontestabile, iar impactul politicilor girate de stat are 
implicaţii serioase asupra promoțiilor de absolvenţi și trebuie 
reanalizat apelându-se la o altă viziune și profunzime de idei şi 
strategii. Implicaţiile organizațiilor regionale și mondiale au 
demonstrat că sistemul de învățământ românesc nu mai poate fi 
controlat doar de către instituţiile guvernamentale prin politicile 
trasate; iar şocul globalizării pe care România l-a resimţit din plin în 
ultimii ani a demonstrat că educaţia la nivel naţional trebuie să 
pregătească tineri profesioniști, care să se poată integra pe piaţa 
forței de muncă a UE, iar ca cetăţeni ai UE să adere la valorile 
acesteia. Această finalitate poate să fie atinsă doar prin profesio- 
nalismul cadrului didactic existent în sistem, printr-un proces de 

indigenizare, a unei educaţii mai puţin difuze, formalizată şi mult 
mai naturală şi particularizată pe activitatea binomului educator- 
educat. Totodată nu trebuie să pierdem din vedere în formarea 
inițială a cadrului didactic această deschidere către educația 
interculturală, către diversitate culturală configurată pe particu- 
larităţile istorice regionale şi dezvoltarea unei strategii de formare 
influențate de schimbările politice, economice sau doctrinare, deoa- 
rece la nivel internațional aceste strategii de formare au fost 
demarate eliberându-se de influențele culturale naţionale, religioase 
sau lingvistice. În acest spectru internaţional, educația din România 
nu mai poate să rămână doar o educaţie națională, nu ne mai 
putem mulțumi cu tradiția educațională. Trebuie să găsim poarta 
către mediul internațional, iar tinerii noștri specializaţi în sistemul 
de învățământ să fie competitivi, să aibă o formare temeinică şi să 
admită într-un mod conştient acțiunea formării oriunde le este 
deschisă calea spre cunoaştere. În această mare familie, cadrul 
didactic trebuie să înveţe să protejeze interesul comunității şi să 
urmărească scopurile propriei profesii. Astfel, profesionalismul se 
evidenţiază şi prin loialitatea faţă de comunitatea profesională, dar 
şi față de cerinţele şi exigenţele domeniului. Apar dezacorduri în 
sistemul valorilor, când resursele alocate învățământului sunt 
reduse. Sistemul educațional românesc nu a beneficiat de o 
finanțare de 6% din PIB până în anul 2014, cum prevedea Legea 
educaţiei naționale și Strategia Fiscal Bugetară pentru 2012-2014, 
chiar dacă în Guvernul României au existat cadre didactice care au 
votat pentru aceste prevederi. Fenomenul conduce la manifestări, 
greve, insubordonare, dar ceea ce agravează și mai mult 
comunitatea profesională și implicit societatea este lipsa unei 
loialităţi profesionale. Dacă în campaniile electorale sunt vânate de 
viitorii aleşi lozincile electorale de susținere a educaţiei, de 
incheiere a drumului de reformare a acesteia şi de o coerenţă și 
cursivitate politică, toate acestea au rămas doar „un vis de vară” 
pentru profesioniștii din sistemul de învățământ. Comunitatea 
profesională a conştientizat că după o luptă grea cu sistemul, de 
influență profundă a politicului în bunul demers educațional, 
politicul este palierul important al deciziilor profesionale şi al 

bunului demers în această profesie. Cu toții suntem conștienți că 
printre factorii decidenți se află și cadre didactice, care la momentul 
votului în comisia de specialitate a Parlamentului sau în ședințele 
de Guvern dorim să credem, că își aminteasc de această profesie 
nobilă. De asemenea sperăm că, aceste cadre didactice având 
puterea decizională vor orienta resursele necesare și vor deschide 
drumul emiterii unor standarde, care să direcţioneze rezultatele de 
creştere a calității educaţionale, a instituției și a serviciilor 
educaţionale. În ultimii ani, sistemul de învățământ a devenit un 
serviciu public, aflat într-un proces dinamic care de multe ori a fost 
compromis de către instituţiile de stat, agenţii acțiunii sau factori 
decidenţi ai comunităţii. Dacă la începutul de drum postdecembrist 
acesta nu reprezenta un domeniu de profit, era acaparat de stat și 
nu putea fi listat la bursă, anii care au urmat au demonstrat că 
lumea capitalului a descoperit o nouă sursă de venit foarte 
profitabilă, iar din acest punct de vedere sistemul de învățământ 
devine dependent de piaţa economică. Odată cu noile concepte pe 
care le-am descoperit și trăit, globalizarea, liberalizarea capitalului, 
integrarea, noile tehnologii informaţionale, asistăm la o nouă 
dimensionare a educaţiei și a formării din punct de vedere 
procesual și formal, iar „universităţile și alte instituţii de formare 
continuă sau reconversie profesională lasă în umbră modelul 
profesorului artist, mitul dascălului mânat de iluminarea 
dezinteresată a naţiunii. Ceea ce pare a interesa sunt eficiența, 
randamentul, câștigul simbolic și financiar” (Cucoș, C., 2009, p. 58). 


3.2. RAŢIONAMENTE ALE ETICII ȘI ALE 
DEONTOLOGIEI PROFESIEI DIDACTICE 


„Când se spune că educaţia este dezvoltare, totul depinde 
de cum este concepută dezvoltarea... viața este dezvoltare, iar 
dezvoltarea, creșterea înseamnă viaţă. Tradus în echivalenți 
educaţionali,... procesul educaţional este unul de continuă 
reorganizare, reconstrucţie, transformare” (Dewey, John, 1997, p. 
49). Concluziile exprimate de către filosoful pragmatic și criticul 

social ]. Dewey reprezintă o reinterpretare în sistemele educaţionale 
la nivel mondial a conceptelor de „experienţă” și de „gândire” a 
dezvoltării personalității individului, prin cunoaştere și acțiune. În 
noua realitate educațională, a unui curriculum complex, dinamic și 
flexibil, educabilul este capabil să interiorizeze, să evalueze şi să 
discearnă sistemul de valori ale cunoaşterii umane de 
pseudovalorile sociale valorizându-le pentru propria formare și 
dezvoltare în societatea pe care urmează să o deservească. Într-o 
societate în care spontaneitatea, creativitatea, autonomia sau 
inițiativa individului primează, educaţia reprezintă esența 
capitalului uman și are misiunea de formare a omului cu 
personalitate, susține distinsul prof. Miron lonescu. Aceasta 
conduce la permanenta reformare a sistemelor educaţionale, la 
corelarea condiţiilor de dezvoltare a umanităţii cu achiziţiile 
constante de cunoștințe și cu provocările societăţii postmoderne. În 
același timp, în cadrul mecanismului atât de complex al procesului 
mondializării, educaţiei îi revine și misiunea de a realiza ansamblul 
de acţiuni în vederea derulării procesului de universalizare a 
individului, o coordonată a ființei umane de valorizare a existenţei 
socio-profesionale. Mondializarea se impune în societatea noastră 
ca un fenomen pozitiv, care trezeşte multe dintre mecanismele 
„amorţite și ruginite” de timp, dezvoltă o cultură a calităţii şi de 
depășire a propriilor limite într-un sens cât mai profund, toate 
concretizându-se prin intermediul educaţiei, ca o activitate 
conștientă și finalistă, fundamentată pe valorile și exigenţele trasate 
de către societate. Într-un astfel de context, sistemele de învățământ 
sunt confruntate cu procesele de reformare și înnoire. Ghidată de o 
serie de politici educaţionale reformatoare, de modele, strategii în 
interiorul acestui sistem, se dezvoltă o susținută mişcare de 
normativizare deontologică a activităţii profesionale didactice. În 
cadrul instituţiilor economice, juridice, ştiinţifice, medicale s-au 
elaborat seturi proprii de reguli, reglementări ale acțiunii și ale 
responsabilităţi, definitivându-se astfel, aria lor de competenţă. S- 
au produs schimbări majore în domeniul activităţii, în cadrul 
raporturilor profesionale, dar și al raporturilor existente cu socie- 
tatea și puterea. Aceasta a condus la respectarea profesioniştilor 

domeniului, prin competențele profesionale specifice dezvoltate, 
prin valorile etice fundamentate, dar și prin comportamentul social 
pozitiv adoptat în activităţile socio-profesionale. Descoperim 
nenumărate iniţiative în acest domeniu. Din această perspectivă și 
sistemul de învățământ și-a conceput deontologia profesională 
pentru a orienta practicienii în activitatea didactică „pentru a le 
lumina sau clarifica deciziile și a le conferi un supliment de putere 
sau de hotărâre în acţiunile lor” (Gorea, B., Puha, E., 2010, p. 7). De 
la an la an asistăm la o regândire a cadrului legislativ care a 
influențat normativitatea deontologică prezentă în regulamentele, 
statutele sau codurile profesionale elaborate la nivel oficial, care 
impune pentru comunitatea profesională obligaţiile de exercitare a 
profesiunii şi a activităţii didactice. Din acest punct de vedere, 
constatăm tot mai mult că normativitatea, atât în cadrul oficial sau 
neoficial, nu doar restrânge libertatea profesionistului, prin faptul 
că reprezintă codul moral care direcţionează statutul profesional şi 
social, dar şi garantează, prin regulile fundamentate, protejarea 
drepturilor profesionistului, a integrităţii şi a demnităţii sale 
profesional-sociale. Astfel, deontologia, prin domeniile ei de 
aplicare, devine atât pentru actanții comunitari, cât şi pentru 
cadrele didactice sau pentru educabili, comandamentul moral 
fundamental la nivel profesional prin intermediul căruia își pot 
stabili statutul şi regulile de acţiune. Din această poziţie îşi pot 
apăra mult mai bine teritoriile de „joc” profesional de influenţele 
intenționate sau nu asupra activităţilor profesionale, cu efecte 
benefice sau negative. Considerăm deontologia „departe de a fi o 
carcasă care-i încorsetează sau aservește, este un ghid pentru a-și 
asuma și susține o responsabilitate în act, pentru a găsi răspunsuri 
unor probleme care nu-l orientează pe agentul acțiunii spre sine, ci 
spre acţiunea ca atare şi rezultatele ei” (Gorea, B., Puha, E., 2010, p. 
7). Deontologia pentru cadrele didactice nu propune reguli externe 
de control și supraveghere, ci regulile și reglementările interne 
domeniului propriu de activitate. Statutul şi codurile etice şi 
deontologice ale profesiei didactice formulează standardele de 
conduită ale profesionistului, conform rolului său. Spectrul amplu 
de acţiune a exigențelor deontologice se va regăsi și în sfera 

serviciilor extraprofesionale ale cadrelor didactice cu o putere de 
influențare şi a statutului social al educatorului. Realitatea 
educaţională demonstrează că elaborarea prevederilor deontologice 
de către asociaţiile de profesionişti pentru societatea românească în 
plină reformare profesională, prin „imprumutul” de modele de 
reformă, este o reacţie de adaptare la standardele societăţii 
democratice, la standardele de normativitate socială ale unei 
societăţi aflate sub influenţa globalizării şi a globalismului; ghidată 
pe coordonatele multiplicităţii, ale varietăţii valorice, dar şi pe 
afirmarea liberă a setului de valori etice individuale şi 
instituţionale. 


AE e Care au fost argumentele personale în 
A orientarea profesională? 

E e  Identificaţi şi propuneţi alte direcţii de 
E dezvoltare profesională. 


3.2.1. RAŢIONAMENTE ALE GLOBALIZĂRII 


Mondializarea, ca fenomen controvers, a devenit pentru 
lumea contemporană o mișcare de unificare, dar şi de redresare a 
mecanismelor de acțiune „ruginite și amorţite” ale societăţii prin 
schimbările necesare la nivelul economiei globale controlate de 
Occident, dar şi de noile zone de interes financiar. Provocarea 
acestui proces de mondializare a reprezentat-o și problema globală 
a societăţii: condițiile de viață precară, insecuritatea la nivel 
mondial, poluarea și degradarea solului, procentul ridicat al morţii 
infantile, sărăcia extremă a peste un miliard și jumătate din 
populaţie cu toate aspectele ei malformate, lipsa asistenţei pentru 
schimbare și dezvoltare a zonelor defavorizate din punct de vedere 
socio-economic și cultural. Toate acestea subliniază noul joc politic 
şi financiar de evoluţie a zonelor de interes mondial şi modalităţile 
de tinere în subzistență și situaţii de sărăcie extremă. Asistăm la 
fenomenul de „compasiune” din partea organismelor și organi- 

zaţiilor pentru asistență pentru dezvoltare privind noile zone create 
de lumea a treia, iar instituțiile fundamentale și acordurile interna- 
tionale prevăzute de către acestea ar trebui să reflecte la finalitățile 
mondiale pe termen lung, la modurile de acțiune şi strategiile 
instituite de distribuire și, de ce nu, redirecționare a resurselor 
mondiale către zonele defavorizate. În mod direct, noi, indivizii, 
suntem beneficiarii noului sistem social care funcţionează la nivel 
mondial, iar prin „compasiunea” noastră față de oamenii aflați în 
situaţii de sărăcie extremă și incultură nu vom săvârși decât doar 
acte de caritate. Această societate are nevoie urgentă de un nou 
„sistem de impozitare progresivă care să asigure nevoile de bază 
ale tuturor indivizilor” (Dower, Nigel, 2006, p. 302), care să 
abordeze procese de înnoire și reformare, să dezvolte politici 
reformatoare în vederea creșterii economice, dar și noi moduri de 
acțiune în direcţia dreptăţii, nu a actelor de caritate și „compasiune” 
umană. În această nouă culoare a globalizării, politicile reforma- 
toare influențează și sistemele educaționale, prin dezinstituţio- 
nalizarea sistemului şi internaționalizarea unor dimensiuni ale 
educaţiei, prin decentralizarea decizională și financiară, care a 
contribuit la creşterea competivităţii și la reformarea pieței 
educaţionale, dar şi prin privatizarea instituţiilor școlare și 
dezvoltarea sectorului de educaţie privată. Globalizarea cu toate 
nivelele ei dominante financiar, economic, strategic și politic, 
impune o nouă regionalizare administrativ-teritorială, unde asistăm 
la procesul de translocaţie a modelelor socio-economice și culturale 
și a proceselor de acţiune. Deschiderea permanentă și dinamismul 
îi obligă pe agenţii acțiunii să se integreze prin reconcilierea 
diferenţelor socio-culturale în mecanismul complex al societăţii, să 
devină competitivi, să se implice activ la nivelul comunității 
profesionale și civice, prin eficientizarea activităţii şi prin 
schimburile de experienţă şi expertiză. În această nouă dimensiune 
a globalizării şi a globalismului se conturează la nivelul sistemelor 
de învățământ paradigma dualității global-local impunând 
dezvoltarea culturii umane, dar și creșterea economică a regiunilor, 
care va afecta în mod pozitiv indivizii. Noua paradigmă afectează și 
procesul de universalizare a individului prin intermediul educaţiei. 

Procesul de supradezvoltare a țărilor bogate contribuie la alocarea 
unor resurse financiare mult mai mari sistemelor de învățământ, 
atât către instituţiile școlare publice, cât şi private. De asemenea 
contribuie la conturarea unui cadru legislativ şi instituțional de 
dezvoltare a practicilor de management al calităţii. În timp ce 
consecințele de la nivelul educaţional al statelor de tip consumator 
preiau din efectele societăților subdezvoltate, și. influențează 
mecanismul politicilor educaţionale de a adopta modelul unei 
educaţii excesiv standardizate şi centralizate. In structura acestui 
concept multidimensional ar trebui să asistăm la dialogul deschis şi 
continuu la nivelul priorităților și al politicilor guvernamentale ale 
statelor, dar și la acţiunea de a corobora rezultatul ei la nivelul 
asistenţei guvernamentale în viaţa socio-economică cu implicaţii 
profunde asupra sistemului educaţional. Din această cauză, 
sistemul de învățământ trebuie ancorat în procesul de înnoire și 
reformare guvernamentală, deoarece prin mecanismele sale 
contribuie la întemeierea valorilor universale și la provocările 
societății contemporane de a „experimenta” și paradigma educaţiei 
globale. În noua redirecţionare a fondurilor mondiale către zonele 
de interes economic şi social, finalitățile și strategiile de realizare a 
educaţiei globale permit individului o  inserție socială și 
profesională activă în mecanismul de angrenare la mobilitatea pe 
piața forţei de muncă și de echilibrare optimă a identităţii etnice, 
naționale și globale în funcție de contextul socio-profesional în care 
evoluează. În cadrul unei economii globale bazate pe concurenţă, 
sistemul de învățământ din România în ultimii 25 de ani a fost 
nevoit să se adapteze politicilor educaţionale necoerente, lipsite de 
cele mai multe ori de fluenţă şi eficienţă, toate acestea fiind 
influențate de realitatea naţională și de problematica complexă cu 
care aceasta se confruntă. În acest context, educația din România, în 
general şi procesul de învățământ, în particular, sunt nevoite să 
răspundă obiectivelor majore pe care UE le-a trasat prin politicile 
sale comunitare privind promovarea competitivităţii şi a coeziunii 
sociale, dar și să contribuie la soluționarea problemelor cu care 
societatea contemporană se confruntă. Să se adapteze 
mecanismului de tip cerere-ofertă, specific instituțiilor de 

învățământ autonome, care la nivelul cadrelor didactice și al 
educabililor stimulează mult mai profund responsabilitatea profe- 
sională şi morală, susținerea valorilor social-morale ale comunității. 
Sistemul de învățământ românesc trebuie să răspundă realităților în 
schimbare din societatea globală, să adopte o integrare progresivă 
a modelelor educaționale de tip european, să dezvolte politici 
educaţionale care contribuie la progresul economic, social și cultu- 
ral, dar şi la o dezvoltare a societăţii echilibrată şi durabilă. 
Investind în educaţia naţională, investești în cetățenii acestui popor, 
în dezvoltarea competențelor lor profesionale, în menţinerea 
competitivităţii și a dezvoltării practicilor de management al cali- 
tăţii. În acest sens individul nu mai resimte atât de dur aspectul de 
control și conformare al vieţii sociale, revizuirea instituită la nivelul 
recunoașterii sociale a „valorilor conducătoare, subordonate profi- 
lului necondiționat” (Marga, A., 2010, p. 322), dar nici influența 
mecanismelor economiei globalizate, care are nevoie „de logica 
politicii şi de logica darului (Geschenk) fără contraserviciu... de 
valori echivalente” (Marga, A., 2010, p. 322). 


3.2.2. RAŢIONAMENTE ALE 
INTERCULTURALITĂȚII 


În contextul socio-psiho-economic, dominat de diversitatea 
şi specificitatea instituţională, de noile orientări de politică cultu- 
rală, educaţională, dezvoltare legislativă, concentrate în jurul 
conceptului de globalizare, societatea noastră devine din ce în ce 
mai complexă prin structurile și reperele europene și mondiale 
contemporane. Dualitatea local-global a fundamentat dezvoltarea 
culturii umane, stimulând societatea, prin fenomenul de apărare a 
unor particularităţi regionale, dar și prin efectul de îmbogăţire 
spirituală, când, în procesul de comunicare spirituală, a intervenit 
dinamismul conceptual sau ideatic. Dispariţia frontierelor, 
asimilaționismul, migraţia spre o regiune economică și socială cu 
pondere mai mare de dezvoltare, au deschis noi seturi 
problematice: gestionarea relațiilor interumane, a identităţii 
culturale, a modurilor de gândire și acţiune din noile zone 

populate. În întâmpinarea acestora s-a recurs la strategii 
destructurante, uniformizante ori s-au instaurat noi moduri de 
comunicare, de conexiune, de afirmare a fiecărei culturi, cu normele 
specifice, cu modurile de gândire şi codurile expresive diferite, spre 
construirea unei noi civilizaţii europene comune. Aceasta repre- 
zintă garanţia solidă pentru societatea noastră, a eficientizării 
strategiei globale, care a echilibrat paradigmele conservatoare în 
dimensiunea politică și economică. În acest context, dimensiunea 
economică şi socială a educaţiei este relevată prin necesitatea de a 
pregăti indivizii pentru o integrare socială și profesională optimă, 
dar și prin deschiderea spre alte culturi. Inserţia într-un nou mediu 
profesional și cultural implică coexistența plurală, acceptarea 
celuilalt, toleranță, respect și solidaritate faţă de cultura celuilalt. 
Individului i se oferă totodată şi șansa manifestării atitudinii 
proprii fundamentată și pe sistemul valorilor morale și etice ale 
comunității profesionale: cooperare, colaborare, întrajutorare, 
libertate de argumentare, respectul faţă de sine și față de celălalt, 
respectul reciproc, empatia, libertatea de exprimare a opiniilor 
profesionale etc. În această nouă realitate socială, scoala are sarcina 
de a le forma educabililor o conștiință europeană, concepte, valori 
pe care se fundamentează marea familie europeană: tradiţiile 
culturale, echilibrul ecologic, aspiraţia către democraţie, justiţia 
socială, respectarea drepturilor omului și a drepturilor copilului, 
pacea, solidaritatea, toate fiind o decantare a culturilor locale, 
regionale existente. În noua configuraţie spirituală occidentală, prin 
valorile-cheie prezente în programele școlare, școala încurajează și 
dezvoltă la elevi dialogul cultural, deoarece „nu numai că şcoala 
trebuie să-i înveţe pe elevi să trăiască împreună, în același univers 
mobilat de valori diferite, dar, mai mult, ea trebuie să le ofere 
ocazia să descopere că acest univers este hrănit prin mii de fire ce 
converg, se întretaie și se completează in același timp, construind 
astfel un mediu nou în care toți sunt chemaţi să trăiască” 
(Hannoun, Hubert, 1987, p. 112 citat de Cucoş, Constantin, 2006, p. 
137). După 1990, noul context european a condus la alinierea 
politicii interculturale a instituției școlare la diversitatea 
experienţelor culturale, la conturarea unor noi parteneriate şcolare, 

colaborări între străini și autohtoni, pe coordonatele intercultu- 
ralității, la regândirea conținutului de învățământ. În comunitate, în 
sfera preocupărilor diverse și diversificate ale școlii de recunoaștere 
a egalității valorice a culturii, formarea iniţială și continuă a 
cadrelor didactice a reprezentat a prioritate pentru aplicarea 
principiului interculturalităţii. Sub influența mediului socio- 
economic, noua piață educațională s-a diversificat, privatizarea 
educaţiei, chiar a celei publice, a afectat și școlile din România, care, 
pentru a-și îmbunătăți oferta educațională și pentru a favoriza 
formarea continuă a cadrelor didactice, au luptat pentru obținerea 
unor fonduri extrabugetare. Aceasta a reprezentat o premisă pentru 
creșterea autonomiei instituționale. În aceste circumstanțe și prin 
intermediul experienței relaționale și culturale a educabililor, s-au 
regândit, în comunităţile academice, strategiile, prioritățile, 
metodologiile, obiectivele și practicile pedagogice de formare a 
cadrelor didactice, în acord cu nevoile comunităților, pentru o 
recunoaștere şi conștientizare a valorilor culturale, pentru 
stăpânirea şi distingerea diversităţii culturale, dar și pentru o mai 
bună circulaţie a valorilor de la o cultură spre alta. Comunitatea 
cadrelor didactice contribuie semnificativ la sensibilizarea indivi- 
zilor față de contextul cultural al aproapelui. Profesorii se angajează 
în formarea relaţională și comportamentală a elevilor, iar comporta- 
mentele culturale construite admit concepte afective sau atitu- 
dinale. Sub influența educaţiei ca factor și rezultat al globalizării, 
cadrul didactic trebuie să organizeze experienţe de învăţare și 
formare care să provoace schimbări dezirabile în comportamentul 
elevilor și să deschidă calea preocupărilor acestora către domenii 
spirituale inedite. Susţinute de normele morale, situate sub semnul 
umanităţii noastre, normele deontologice vor organiza și regle- 
menta, sub auspiciile responsabilităţii, activitățile profesionale, vor 
propune soluţii concrete, vor circumscrie condiţiile cooperării 
profesionale și setul de reguli care reglementează profesia. În 
consecință, codul deontologic se va defini ca o arie de acțiune 
calificată, ca un instrument care sprijină cadrele didactice din zone 
geografice diferite să înţeleagă modelul profesiei didactice din țara 
în care profesează sau în schimbul de experiență aflat, cu toate 

elementele sale componente și toate conexiunile existente. Chiar 
dacă normele se află într-un raport de complementaritate, se resimt 
influenţele culturale regionale, dar există în sistemul de norme 
respectiv şi norme neutre la spațiul cultural, în contextul în care 
eticul este un element esenţial al integrării într-un pluralism valoric 
autentic. 


Proiectaţi o dezbatere în care să analizaţi 
tipologia nevoilor de educaţie interculturală. 


3.2.3. RAŢIONAMENTE DE FACTURĂ 
PSIHOSOCIALĂ 


„Educaţia își împlinește menirea când oamenii care o 
realizează meditează profund asupra sensului (sensurilor) 
acțiunilor, când sunt permanent conștienți de scopurile spre care 
tind” (Cucoș, Constantin, 2009, p. 224). Prin urmare, putem afirma, 
cadrul didactic cunoaște într-un mod ştiinţific cum învață 
educabilii, dar şi cum se dezvoltă, iar activitatea instructiv-edu- 
cativă premeditată în atingerea unor scopuri nu este condusă de 
elementul tehnic, ci, în cadrul ei, primează aspectul uman, 
sensibilizat prin empatie, reflexivitate, creativitate și diversitate, 
egalitate, încredere, care susține în demersul său pedagogic relaţia 
dintre cele două subiectivităţi. Educatorul este un modelator de 
personalități, elevul devine obiect și subiect activ al educaţiei, al 
cunoașterii și al acţiunii pedagogice, în sens pozitiv. După 1989, în 
România prima pagină a ziarelor a fost ținută și de articolele care 
prezentau și analizau elementele procesului de manipulare și 
constrângere a tinerilor în şcoala românească, prin îndoctrinarea 
ideologică în formarea omului multilateral dezvoltat. Am luptat 
pentru libertate, pentru democraţie, pentru o nouă schimbare în 
viața societății românești și implicit a educaţiei. În această „rupere” 
a tiparelor umane, s-a instaurat o nouă direcție de studiu și acțiune 
în educaţie, prin „asigurarea unui mai mare grad de certitudine în 

activităţile  instructiv-educative; intensificarea procesului de 
învăţare; intensificarea și valorizarea dimensiunii formative a 
procesului de învățământ și a instrucției; instaurarea unor relații 
educator-educat bazate pe colaborare și cooperare, care să faciliteze 
individualizarea activităţii instructiv-educative și dezvoltarea 
optimă a capacităţilor și a competenţelor individuale; orientarea 
spre o educaţie permanentă; asigurarea mecanismului de feedback 
formativ și/sau sumativ permanent; transformarea sistemului de 
activitate pe clase și lecţii într-o activitate diferențiată, realizată pe 
grupuri și microgrupuri” (Ionescu, Miron, 2011, pp. 42-43). Inte- 
racțiunea binomului profesor-elev este construită dintr-o asimetrie 
bio-psiho-comportamentală a părţilor implicate, este o relaţie de 
maturitate și posibilitatea maturizării discipolului; o relație între 
adultul, care până la acel moment a investit continuu și articulat în 
dezvoltarea profesională, şi copil, acest bulgăre de aur care, prin 
competența didactică a educatorului, este impulsionat în direcția 
evoluţiei individului spre stadiul de personalitate formată, 
autonomă, responsabilă, creativă conform modelului social dezi- 
rabil, prin participarea activă la propria sa formare. Educatorului îi 
revine sarcina de a organiza câmpul educaţional, de a proiecta, 
conduce și îndruma activitatea instructiv-educativă din școală și 
din afara ei, în vederea formării conduitei educatului. În acest 
context, elevul este dezavantajat din punct de vedere cognitiv, din 
punctul de vedere al construcţiei cunoștințelor, dar și din punct de 
vedere afectiv și adaptativ, la noul context al formării sale. Prin 
caracteristicile bio-psiho-comportamentale, educabilii în contextul 
social sunt vulnerabili. Din această cauză, cadrul legislativ îi 
individualizează cu multă atenţie și precizie: „minorul care nu a 
împlinit vârsta de 14 ani are capacitatea de exerciţiu restrânsă”, art. 
43 alin. 1 Noul Cod Civil, iar „După împlinirea vârstei de 14 ani, 
minorul își exercită singur drepturile și își execută tot astfel 
obligaţiile, însă numai cu încuviințarea prealabilă a părinților spre 
a-l apăra împotriva abuzurilor din partea celor de-al treilea”, art. 
105, Codul Familiei actualizat. Acest aspect vizează capacitatea de 
exerciţiu restrânsă a minorului: „Cu toate acestea, minorul cu 
capacitate de exerciţiu restrânsă poate face singur acte de 

conservare, acte de administrare care nu îl prejudiciază, precum şi 
acte de dispoziţie de mică valoare, cu caracter curent şi care se 
execută la data încheierii lor”, art. 41 alin. 3 (Noul Cod Civil, 2014, 
p. 97). Textul legii reglementează dobândirea şi exercitarea 
drepturilor civile, dar şi asumarea și executarea obligaţiilor civile, 
prin încheierea personală a unor acte juridice civile. Astfel, 
vulnerabilitatea minorului în faţa adultului este ocrotită prin cadrul 
juridic, iar în unele situaţii care au existat în instituţia școlară, când 
minorul a fost victima adultului, comportamentul profesorului 
neavizat din punct de vedere legal a fost sancționat etic, civil, dar și 
penal (ex. lovirea sau alte violenţe — art. 195, vătămarea corporală — 
art. 194, relele tratamente aplicate minorului = art. 197, coruperea 
sexuală a minorilor = art. 221, racolarea minorilor în scopuri sexuale 
— art. 222, hărţuirea sexuală — art. 223, ameninţarea - art. 206, 
şantajul — art. 207 şi în special art. 220 — actul sexual cu un minor, 
coruperea sexuală a minorilor — art. 22, Noul Cod Penal). Literatura 
de specialitate este foarte bogată în ceea ce priveşte prezentarea, 
analizarea şi propunerea unui sistem de relaţii interpersonale între 
cele două entităţi, deoarece se doreşte construirea unei relaţii 
durabile, profesionale, care să determine climatul educogen al 
activităţilor didactice, cu valențe formative certe: „Relaţiile 
profesor-elev devin importante în cristalizarea climatului propice 
activităţilor şcolare, a unei atmosfere tonice de muncă şi pentru 
cultivarea simțului de răspundere. Principiile pedagogiei pozitive 
invită profesorul să cultive în școală relaţii de apropiere și 
înțelegere faţă de elevi, fără a cădea în familiarism, să manifeste 
exigenţă raţională, fără a ajunge la severitate excesivă, să fie 
autoritar, dar lipsit de enervare și patimă. Să fie drept și imparţial... 
Relaţiile profesor-elev sunt, pe de-o parte, raporturi interpersonale, 
pe de altă parte, ele sunt mediate de colectivul clasei” (Chiş, Vasile, 
2005, p. 65). Nesiguranţa atrage de la sine protejarea relaţiei 
educative și stabilirea de raporturi interpersonale în cadrul 
binomului profesor-elev, în parametrii aflați în conformitate cu 
drepturile sociale, obligaţiile morale și cu noile tipuri de drepturi de 
integrare dispuse în regulamentele și reglementările instituției, dar 
şi al asociaţiilor profesionale existente la acest moment în sistemul 

de învățământ. Din acest punct de vedere acești parametri sunt 
reglementaţi și prin raportare la normele morale, la normele 
juridice, dar și la normele deontologice. Într-o organizație, relația 
profesor-elev, ca modalitate principală de mediere didactică și 
relaţiile dintre cadrele didactice care colaborează, muncesc în 
echipă, devin eficiente prin acuratețea, viteza şi satisfacția 
comunicării. Acestea reprezintă o construcţie reciprocă, dinamică, 
care se regrupează continuu, în funcţie de finalitățile educaţionale și 
de circumstanţe. Argumentele de natură psihosocială privesc acest 
sistem de relaționare, care nu trebuie redus doar la un aspect 
administrativ, formal, deoarece este reglementat și de normativele 
instituționale și de normele deontologice. Aceste raporturi se vor 
personaliza şi se vor dimensiona în funcție de specificul 
organizaţiei sau prin raportare la membrii acesteia. Instituția 
școlară fiind o comunitate socială, ea implică și socializarea cadrelor 
didactice, iar sistemul relațional dintre colegi se fundamentează de 
cele mai multe ori pe reguli inechitabile sau pe reguli nescrise, pe 
care atât novicii, cât şi veteranii trebuie să le respecte. Această 
realitate este construită de raporturile invocate pe baza unei 
asimetrii obiective şi se găsește într-un oarecare dezechilibru, din 
punctul de vedere al statutului social, al capitalului cultural și 
valoric, al diferențelor de vârstă sau de cumul experienţial, așa încât 
strategiile de mediere a conflictelor interpersonale vor fi guvernate 
de normele etice și deontologice. Diferenţele între oameni există, 
acestea influențând relaţia pedagogică, „dar ele nu trebuie să 
devină motiv de depreciere..., de infatuare, de impunere a propriei 
persoane, de exercitare a autoritarismului. Este indicat ca aceste 
valențe ale profesorului să fie supravegheate, camuflate, 
autocenzurate. Autoritatea, care este o dimensiune pozitivă în 
educaţie, nu se impune, ci se câștigă, este atribuită de către 
partenerii actului formativ. Autoritatea liber atribuită potențează, 
de bună seamă, calitatea actului educativ” (Cucoș, Constantin, 2006, 
p. 331). Mulţi specialişti în câmpul educaţiei și al pedagogiei, în 
cercetările lor, au realizat o radiografiere a diferitelor etape de 
dezvoltare profesională a procesului de învățământ. Distinsul 
profesorul dr. Vasile Chiş, din perspectiva pedagogiei pentru 

competenţe, defineşte profesia didactică prin intermediul concep- 
tului de competență/competențe: competenţe personale (cuprinzând 
cele morale, dar şi capacitatea de a iniţia schimbări, responsa- 
bilitate, toleranţă, creativitate, empatia, capacitatea de a rezolva 
probleme), competențe psiho-pedagogice şi metodologice, precum 
şi competențele de specialitate (2001, p. 5). Pe baza experiențelor de 
construcție profesională, dar şi de creștere personală, Elena Macavei 
(2001,http;//Awwwscribd.com/doc/55251879/Competente-Cadnu-Diclactic) 
evidenția competențele de metacomunicare (atitudine mentală 
pozitivă, farmecul personal, simţul umorului, gândirea pozitivă, 
dispoziția pentru umor), dar în demersul său teoretico-acțional 
accentul cade și pe competențele profesionale ale cadrului didactic, 
cu deschidere către corpul de reguli al deontologiei (consecvență, 
autonomie și responsabilitate, verticalitate, respect, dragoste faţă de 
semeni şi profesie, exigenţă/auto-exigenţă, fermitate, integritate, 
integrare, mobilizare). G. Le Boterf, referindu-se la competențele 
profesionale, „consideră că evoluţiile contextelor și organizațiilor de 
muncă, dezvoltarea noilor tehnologii de informare și de comu- 
nicare, precum și avansul cercetărilor asupra procesului de învățare 
și a funcţionării cognitive, conduc în mod necesar la un concept de 
competență care nu se limitează la deprinderi punctuale... care 
răspunde la întrebarea ce înseamnă a acţiona cu competenţă?... care 
să facă diferenţa între „a reuși” și „a înțelege”... care să ia în calcul 
că a fi competent nu înseamnă doar a fi capabil de a acţiona într-un 
singur context, ci de a fi... capabil de a transfera sau de a transpune 
competenţa în alte contexte” (2000, pp. 15-18, citat de Voiculescu, V, 
2010, pp. 19-20). 


3.2.4. RAȚIONAMENTE ÎNSCRISE ÎN UNITATEA 
STATUTARĂ A CADRELOR DIDACTICE 


„Calitatea procesului de predare reprezintă un element- 
cheie “pentru a stabili dacă Uniunea Europeană poate să îşi 
mărească competitivitatea într-o lume globalizată” (Comisia Co- 
munităților Europene, Bruxelles, 2007, http'//eur-lex.europa.eu/ 
LexUriServ/LexUriServ.do?uri=CELEX:52007DC0392:RO:NOT) 

Într-o economie europeană bazată pe cunoaștere, capitalul 
uman reprezintă un concept amplu și complex de studiu, care va 
acumula în sine multitudinea de investiţii în oameni pentru 
promovarea unui progres economico-social echilibrat şi durabil, 
pentru afirmarea identităţii proprii pe scena internațională, dar și 
pentru întărirea drepturilor și intereselor UE. În aceste circumstanțe 
munca educativă se concretizează și în modelul profesional al 
cadrului didactic, deoarece multe dintre concepțiile, abordările 
profesionale sunt desuete, făcând loc de-a lungul timpului noilor 
modele, orientări, paradigme, ca rezultate ale cercetărilor 
psihopedagogice, care au provocat schimbări dezirabile în formarea 
profesională (iniţială și continuă). În introducerea la Comunicarea 
Comisiei către Consiliu şi către Parlamentul European privind 
îmbogățirea calității formării profesorilor {SEC (2007) 931SEC 
(2007)933) din 2007 se dispunea: „Există aproximativ 6.25 milioane 
de profesori (cu normă întreagă) în Europa[1]. Profesorii joacă un 
rol important în ajutorarea oamenilor de a-şi dezvolta talentele şi de 
a-şi pune în valoare potenţialul de creşteri şi bunăstare personală şi 
în a-i sprijini să dobândească o gamă largă de cunoştinţe şi 
competenţe de care vor avea nevoie ca cetăţeni şi ca muncitori. 
Profesorii şcolari au rolul de mijlocitor între lumea în continuă 
evoluţie şi elevii care sunt pe cale să pătrundă în această lume. 
Profesorii au o meserie din ce în ce mai complexă. 
Responsabilităţile profesorilor sunt în creştere. Mediile în care 
aceştia lucrează sunt din ce în ce mai dificile.” (http://eur-lex. 
europa.eu/LexUriServ/LexUriServ.do?uri=CELEX:52007DC0392:RO 
:NOT). 

Aceste prevederi au susținut responsabilitatea cadrelor 
didactice în spaţiul social, economic european, condiţiile dificile în 
care mulți profesori își desfășoară activitatea profesională, dar au 
arătat că modelul profesional didactic este încă incomplet și el 
necesită la nivelul UE profunde transformări, deoarece profesorii 
sunt „pregătiţi pentru sarcinile importante pe care le îndeplinesc în 
numele societăţii europene.” (http://eur-lex.europa.eu/LexUriServ/ 
LexUriServ.do?uri=CELEX:52007DC0392:RO:NOT). 

Strategia de la Lisabona, lansată în 2000, al cărei obiectiv 
major îl reprezenta transformarea Europei în „economia bazată pe 
cunoaştere cea mai competitivă şi cea mai dinamică din lume până 
în 2010”, de asemenea Consiliul de la Barcelona, martie 2002, care a 
adoptat obiective majore pentru îmbunătăţirea sistemelor de 
educaţie şi formare ale statelor membre, au inclus în aceste 
dispoziții şi îmbunătăţirea educaţiei şi a formării profesorilor şi a 
formatorilor („Consiliul din martie 2006 a consemnat faptul că 
„Educaţia şi formarea reprezintă factori esențiali “ai dezvoltării 
potențialului pe termen lung al UE pentru competitivitate, precum şi 
pentru coeziune socială”). 

Consiliul a mai adăugat, de asemenea, că „Reformele 
trebuie de asemenea accelerate pentru a asigura sisteme de educaţie 
de înaltă calitate, care să fie atât eficiente, cât şi echitabile”, 
http://eur-lex.europa.eu/LexUriServ/LexUriServ.do?uri=CELEX:520 
07DCO392:RO:NOT), şi continuă prin intermediul direcției din 2004, 
când Consiliul şi Comisia au prevăzut elaborarea principiilor 
europene comune în privinţa competenţelor şi a calificărilor 
necesare profesorilor şi formatorilor, iar în 2006 Consiliul declară că 
„motivaţia, calificările şi competențele profesorilor, ale 
formatorilor, ale altor membri ai personalului didactic şi ai 
serviciilor de orientare şi ajutor social, precum şi calitatea 
conducerii şcolilor figurează printre factorii-cheie pentru obținerea 
unei mai bune calități a rezultatelor învățării” şi că „eforturile 
personalului didactic trebuie însoţite de o perfecţionare 
profesională continuă şi de o bună cooperare cu părinţii, serviciile 
de ajutor social pentru elevi şi comunitatea mai largă”. 
„Îmbunătăţirea calităţii educaţiei şi a formării profesorilor trebuie 
să fie, deci, un obiectiv important al sistemelor educative europene, 
în aşa fel încat să poată fi efectuate progrese mai rapide în direcţia 
îndeplinirii obiectivelor comune care au fost stabilite în cadrul 
programului pentru educaţie şi formare pentru anul 2010” 
(http://eur-lex.europa.eu/LexUriServ/LexUriServ.do?uri=CELEX:52 
007DC0392:RO:NOT). Toate aceste dispoziţii ale Consiliului şi ale 
Comisiei au subliniat necesitatea unei prezentări detaliate şi 
diferenţiate a profesiei didactice în plan european. Astfel, în iunie 

2005 Comisia Europeană elaborează principiile comune pentru 
competențele şi calificările profesorului: pregătirea universitară, 
plasarea în contextul învăţării permanente, mobilitatea (încurajarea 
schimburilor cu alte ţări) şi parteneriatul. Distinsul profesor 
Philippe Meirieu, în discursul său pedagogic, subliniază valoarea 
profesională în societate a cadrului didactic, care este sursa de 
diagnosticare a nevoilor personale ale individului în această 
societate dinamică și nu trebuie ignorată nici realitatea conform 
căreia prin intermediul cadrului didactic toți indivizii au accesul 
egal la universal (2005). În documentul UNESCO L'education et le 
rôle des enseignants a l'horizon 2020 (http://woww.barbier-rd.nom.fr/ 
educroleenseig.1.PDF) sunt trasate direcțiile principale ale politicilor 
educaționale care sprijină evoluțiile în profesia didactică, 
enumerându-se „axele forte ale politicilor educaționale care 
însoțesc evoluțiile în profesia didactică” (la anexa documentului), 
iar în cadrul celor zece axe prevăzute identificăm şi axa 
deontologiei, ca indicator decisiv în proiectarea în următorii 
douăzeci de ani a modelului profesiei didactice. Vom evidenția cele 
zece axe, precizând locul prioritar al deontologiei prin raportare la 
exigenţele societății contemporane din perspectiva europeană 
asupra profesionalizării. 


Axa 1 Elaborarea curriculumului: pentru toate 
nivelurile de educaţie, constă în elaborarea a trei 
câmpuri de obiective (obiective de învățare 
instrumentală, obiective de învăţare socială şi 
obiective cu caracter cultural prin cunoașterea conținutului cultural 
care este considerat esenţial în formarea individului într-un context 
dat), prin comparații internaţionale. 

Axa 2 Organizarea evaluărilor: se disting în formarea 
profesională evaluările formative şi sumative sau obţinerea unor 
certificări la finalizarea şcolarizării obligatorii.. Aceste rezultate 
trebuie studiate cu multă atenţie și diseminate la o scară cât mai 
largă la nivel internaţional, urmând ca fiecare țară să-și introducă 
democratic, la nivel naţional, obiectivele obligatorii de școlarizare. 


~y 

Axa 3 Acompaniamentul individualizat al elevului insistă 
asupra inegalităţilor din mediul social, familial, cultural din care 
provine educabilul: formele de susţinere, deși sunt diverse, nu sunt 
suficiente, mai ales prin încurajarea programelor de cercetare 
educaţională în acest domeniu. 

Axa 4 Furnizarea de resurse variate în materie de situații de 
învățare, asigurarea unor resurse umane, documentare, tehnologice, 
oferite în sens mai larg, din punct de vedere social, cultural, 
profesional (crearea unei bănci de resurse pentru învățare), astfel 
încât elevul să se poată informa şi singur, indiferent de condiţiile 
sociale-economice traversate sau de distanţă. 

Axa 5 Organizarea parteneriatelor între scoală şi comunitate 
stipulează ca foarte necesară întocmirea unei carte internaţionale a 
parteneriatului şcolar, care să precizeze drepturile şi datoriile şcolii, 
precum şi ale partenerilor implicaţi în activitatea educaţională. 

Axa 6 Deontologia învățământului prin erodarea unor modele 
tradiționale de învățământ: în această privinţă, printre alte probleme 
stipulate, se urmăreşte realizarea unui cod internaţional de 
deontologie a învăţământului, puternic articulat pe concepţia 
umanistă a educaţiei. Autorul evidenţiază faptul că, neexistând un 
model procedural unic de concepere, documentele deontologice 
inițiate sunt obiectul unor dispute contradictorii din partea elevilor, 
a părinţilor, a profesorilor, a instituţiilor, dar ele se bazează pe o 
compatibilitate a textului cu dispoziţiile dispuse în Declarația 
Universală a Drepturilor Omului şi Convenţia Drepturilor Copilului. 

Axa? Cunoştințele fundamentale orientează cadrele didactice 
asupra perceperii procesului instructiv-educativ ca activitate ce 
contribuie la cultivarea valorilor esenţiale ale condiţiei umane 
(educaţia pentru pace este una dintre ele), valori care mai degrabă 
ne unesc decât ne despart. De aici, promovarea în instituţiile şcolare 
a diversităţii sociale și culturale, astfel încât educabilii să descopere 
elementele care ne unesc în pofida inerentelor diferenţele existente. 

Axa 8 Coordonările indispensabile ale politicilor educative şi 
culturale subliniază importanța pe care educaţia, ca instituție 
şcolară, o are în păstrarea şi transmiterea valorilor culturale și de 
patrimoniu ale societăţii; prin urmare, inițiativele politicilor 

culturale şi educative din diferitele state trebuie gândite conform 
unor țeluri comune la nivel internațional. 

Axa 9 Formarea cadrelor didactice subliniază necesitatea 
adoptării modelului formării universitare (specializarea) şi a 
formării psihopedagogice pentru toate cadrele didactice, indiferent 
de ţară. 

Axa 10 Dubla strategie în educaţie presupune că aceasta este 
stimulată atât de promovările reformelor globale, cât şi în planul 
inovaţiilor locale, prin mobilizarea actorilor sociali în susținerea 
educaţiei. 


Această unificare statutară a cadrelor didactice europene 
sub egida celor zece axe prezentate a fost în măsură să contribuie la 
o nouă regândire, mult mai profundă și cu o concretizare 
practic-aplicativă mai conceptuală în construcția profesionalismului 
didactic. Pilonul acestor prevederi la nivel european în ceea ce 
priveşte educaţia și formarea profesională este întregit prin 
concluziile Consiliului din 26 noiembrie 2012, privind educația și 
formarea profesională în Europa 2020 — contribuţia educaţiei și a 
formării profesionale la redresarea, la creșterea economică și la 
crearea de locuri de muncă (2012/C 393/02): „prin care s-a instituit 
un cadru strategic pentru cooperarea europeană în domeniul 
educaţiei și a formării profesionale pentru perioada 2020 („ET 
2020”) (1), al cărui scop principal este acela de a sprijini continuarea 
dezvoltării sistemelor de educaţie și formare profesională ale 
statelor membre, sisteme care sunt menite să asigure împlinirea pe 
plan personal, social și profesional a tuturor cetăţenilor, precum și 
prosperitatea economică durabilă și capacitatea de inserție 
profesională, promovând în același timp valorile democratice, 
coeziunea socială, cetățenia activă și dialogul intercultural” 
http://eur-lex.europa.eu/LexUriServ/LexUriServ.do?uri=0]:C:2012:3 
93:0005:0007:RO:PDF pe, 

În general, există puţine norme care reglementează 
activitatea cadrelor didactice și întregesc obiectivul deontologiei. 
De-a lungul activităţii sale, cadrul didactic are de luat multe decizii 
în mod singular, prin urmare aceasta trebuie să-l facă mult mai 

precaut în munca sa, pentru că instabilitatea care domneşte în 
sistemul birocratic își lasă amprenta şi asupra sistemului de norme 
care conduce întregul sistem de acţiune al educabilului. 


Exemple de acte normative privind educaţia și 
formarea profesională la nivelul comunității 
Uniunii Europene. 
http://old.eur-lex.europa.eu/ro/consleg/latest/chapl 
630.htm; http://ec.europa.eu/europe2020/ index_ro. htm; 
http://eur-lex.europa.eu/legal-content/RO/TXT/?uri= OJ" o3AC 
903 A2012%3A393%3ATOC) 


32014D0773 

2014/773/UE: Decizia de punere în aplicare a Comisiei din 
30 octombrie 2014 de acordare a unor derogări de la punerea în 
aplicare a Regulamentului (CE) nr. 452/2008 al Parlamentului 
European și al Consiliului privind producerea și dezvoltarea de 
statistici în materie de educaţie și învăţare continuă în ceea ce 
priveşte Belgia, Irlanda, Franţa, Malta și Finlanda [notificată cu 
numărul C (2014) 7865] 


32014R1175 

Regulamentul (UE) nr. 1175/2014 al Comisiei din 30 
octombrie 2014 de punere în aplicare a Regulamentului (CE) nr. 
452/2008 al Parlamentului European și al Consiliului privind 
producerea și dezvoltarea de statistici în materie de educaţie și 
învățare continuă, în ceea ce privește statisticile privind 
participarea adulților la învățarea continuă, şi de abrogare a 
Regulamentului (UE) nr. 823/2010 al Comisiei Text cu relevanţă 
pentru SEE 


32013R0912 

Regulamentul (UE) nr. 912/2013 al Comisiei din 23 
septembrie 2013 de punere în aplicare a Regulamentului (CE) nr. 
452/2008 al Parlamentului European și al Consiliului privind 
producerea şi dezvoltarea de statistici în materie de educaţie și 


INTRODUCERE ÎN ETICA ȘI DEONTOLOGIA PROFESIEI DIDACTICE 155 


învățare continuă, în ceea ce privește statisticile în materie de 
sisteme de educaţie și formare Text cu relevanţă pentru SEE 


32013R1288 

Regulamentul (UE) nr. 1288/2013 al Parlamentului 
European și al Consiliului din 11 decembrie 2013 de instituire a 
acţiunii „Erasmus +”: Programul Uniunii pentru educaţie, formare, 
tineret și sport și de abrogare a Deciziilor nr. 1719/2006/CE, nr. 
1720/2006/CE și nr. 1298/2008/CE Text cu relevanţă pentru SEE 


52012DC0669 

Comunicare a comisiei către Parlamentul European, 
Consiliu, Comitetul Economic și Social European și Comitetul 
Regiunilor. Regândirea educaţiei: investiţii în competenţe pentru 
rezultate socio-economice mai bune 


2012/C 393/02 

Concluziile Consiliului din 26 noiembrie 2012 privind 
educaţia și formarea profesională în Europa 2020 - contribuţia 
educaţiei și a formării profesionale la redresare, la creșterea 
economică și la crearea de locuri de muncă 


32011R0088 
Regulamentul (UE) nr. 88/2011 al Comisiei din 2 februarie 2011 de 
punere în aplicare a Regulamentului (CE) nr. 452/2008 al 
Parlamentului European și al Consiliului privind producerea și 
dezvoltarea de statistici în materie de educaţie și învățare continuă 
în ceea ce priveşte statisticile în materie de sisteme de educaţie și 
formare Text cu relevanță pentru SEE (JO L 29, 3.2.2011, p. 5-27) 


32011H0701 (01) 
Recomandarea Consiliului din 28 iunie 2011 privind 


politicile de reducere a părăsirii timpurii a şcolii Text cu relevanţă 
pentru SEE (JO C 191, 1.7.2011, p. 1-6) 

32011D0082 

2011/82/UE: Decizia Consiliului din 31 ianuarie 2011 
privind încheierea Acordului între Uniunea Europeană și 
Confederaţia Elvețiană privind stabilirea clauzelor şi a condiţiilor 
de participare a Confederaţiei Elveţiene la programul „Tineretul în 
acţiune” şi la programul de acţiune în domeniul învăţării de-a 
lungul vieţii (2007-2013) (JO L 32, 8.2.2011, p. 1-2) 


32010D0786 

2010/756/UE: Decizia Comisiei din 17 decembrie 2010 de 
acordare a unor derogări de la punerea în aplicare a 
Regulamentului (CE) nr. 452/2008 al Parlamentului European și al 
Consiliului privind producerea şi dezvoltarea de statistici în 
materie de educaţie și învățare continuă în ceea ce privește Belgia, 
Germania, Estonia, Irlanda, Grecia, Spania, Franţa, Italia, Ungaria, 
Malta, Polonia, Portugalia, Finlanda şi Regatul Unit [notificată cu 
numărul C (2010) 9126] (JO L 335, 18.12.2010, p. 66-72) 


32010R0823 

Regulamentul (UE) nr. 823/2010 al Comisiei din 17 
septembrie 2010 de punere în aplicare a Regulamentului (CE) nr. 
452/2008 al Parlamentului European și al Consiliului privind 
producerea și dezvoltarea de statistici în materie de educaţie și 
învățare continuă, în ceea ce privește statisticile privind participarea 
adulților la învățarea continuă Text cu relevanţă pentru SEE (JO L 
246, 18.9.2010, p. 33-72) 

Rezoluţia Consiliului din 27 noiembrie 2009 privind un 
cadru reînnoit pentru cooperarea europeană în domeniul 
tineretului (2010-2018) (JO C 311, 19.12.2009, p. 1-11) 


3200910708 (01) 

Recomandarea Parlamentului European și a Consiliului din 
18 iunie 2009 privind stabilirea unui cadru european de referință 
pentru asigurarea calităţii în educaţie și formare profesională (Text 
cu relevanță pentru SEE) (JO C 155, 8.7.2009, p. 1-10) 

32009H0708 (02) 

Recomandarea Parlamentului European și a Consiliului din 
18 iunie 2009 privind stabilirea unui sistem european de credite 
pentru educaţie și formare profesională (SECEFP) (Text cu 
relevanţă pentru SEE) (JO C 155, 8.7.2009, p. 11-18) 


32010D0037 

Decizia Consiliului din 27 noiembrie 2009 privind Anul 
European al Activităţilor de Voluntariat care Promovează Cetăţenia 
Activă (2011) (JO L 17, 22.1.2010, p. 43-49) 


3200600804 (01) 

Revised rules of procedure of the governing board of the 
European Centre for the Development of Vocational Training 
(Approved by the Council on 24 July 2006) (JO C 182, 4.8.2006, p. 
2-4) 


32006R0198 
Commission Regulation (EC) No 198/2006 of 3 February 2006 
implementing Regulation (EC) No 1552/2005 of the European 
Parliament and the Council on statistics relating to vocational 
training, in enterprises (Text with EEA relevance) (JO L 32, 4.2.2006, 
p. 15-33) 

Modificat prin 32010R0822 


32008D1298 

Decizia nr. 1298/2008/CE a Parlamentului European şi a 
Consiliului din 16 decembrie 2008 de stabilire a programului de 
acţiune Erasmus Mundus 2009-2013 pentru ameliorarea calității 
învățământului superior și promovarea înţelegerii interculturale 
prin cooperare cu ţări terțe (Text cu relevanţă pentru SEE) (JO L 340, 
19.12.2008, p. 83-98) 


32008D1350 
Decizia nr. 1350/2008/CE a Parlamentului European și a 
Consiliului din 16 decembrie 2008 privind Anul European al 

Creativităţii și a Inovării (2009) (Text cu relevanță pentru SEE) 
(JO L 348, 24.12.2005, p. 115-117) 


32008G1216 (01) 

Rezoluţia Consiliului din 21 noiembrie 2005 privind o 
strategie europeană în favoarea multilingvismului (JO C 320, 
16.12.2008, p. 1-3) 


32008H0506 (01) 

Recomandarea Parlamentului European şi a Consiliului din 
23 aprilie 2008 privind stabilirea Cadrului european al calificărilor 
pentru învăţarea de-a lungul vieţii (Text cu relevanţă pentru SEE) 
(JO C 111, 6.5.2008, p. 1-7) 


32008R0452 

Regulamentul (CE) nr. 452/2008 al Parlamentului European 
și al Consiliului din 23 aprilie 2008 privind producerea și 
dezvoltarea de statistici în materie de educaţie și învățare continuă 
(Text cu relevanță pentru SEE) JO L 145, 4.6.2008, p. 227-233) 


Defavorizarea cadrelor didactice din punct de vedere 
profesional, social, economic, cultural sau politic faţă de alte 
categorii profesionale a condus la o criză de identitate în interiorul 
profesiei. Politicul, implicit prin Executiv, mizează pe conștiința 
proprie a acestora, de asemenea pe acea stare afectivă care îl 
conduce în dăruirea sa profesională, dar, în același timp, îl face să 
fie atât de vulnerabil din punct de vedere emoțional în fața 
situaţiilor problematice ale societăţii și atât de ușor de manipulat în 
faţa deciziilor luate în viața publică faţă de propriul statut 
profesional. În cele din urmă, cadrul didactic este amăgit de 
deciziile luate la nivel politic, iar ceea ce îi rămâne este deziluzia, 
decepția, satisfacţiile morale mărunte, uneori oboseala din această 
luptă cu gorgonele societăţii. 

Ce perspectivă rămâne pentru acest Don Quijote 
postmodern aflat într-o polemică continuă cu politicile 
guvernamentale, cu strategiile de reglementare a învățământului? 

Ce-i rămâne oare de făcut, atunci când realizează că este 
într-o contradicție cu realitatea sumbră, constatând că birocraţia îl 
apasă din ce în ce mai mult, că nu i se permite să acționeze în 
parametrii optimi, în ceea ce privește noua filosofie educațională? 
Acţiunile sale profesionale sunt interpretate cu atâta ușurință de 
către societate și i se prescriu, de cele mai multe ori fără o 
instrumentare adecvată, hotărâri decisive și irevocabile. Dacă în 
trecut profesia didactică era supusă idealizărilor, în ultimii ani, în 
societatea românească, datorită câmpului de interes, prin 
intermediul mass-media s-au prezentat anumite exemple aduse în 
fața opiniei publice, care au susținut că profesorul nu este un model 
profesional, profesia didactică fiind deformată, lezându-se 
imaginea profesională şi profesionalismul cadrelor didactice din 
interiorul ei. Observăm că mass-media sau alte foruri și organisme 
ale societăţii foarte rar își exprimă părerea asupra modului în care 
ar trebui să își exercite sarcinile profesionale jurnaliștii, magistrații, 
medicii, economiștii noștri, care ne-au făcut viaţa atât „de 
prosperă”. Însă acest lucru se resimte des în profesia didactică, 
începând cu evaluările naţionale, cu rezultatele acestora, pe care 
numai cadrele didactice sunt vinovate, iar interpretările și analizele 
continuă în spectrul maselor largi, care, de fiecare dată când sunt 
intervievate, construiesc un adevărat ghid profesional, care de cele 
mai multe ori aduce cu reţetarul noilor personaje mondene, nici 
măcar cu cartea de bucate a bunicii. În România cetăţenii vorbesc și 
analizează cu atâta „profesionalism” politica, noile politici ale 
Federaţiei de Fotbal și educaţia. Pentru toți este atât de accesibil să 
analizeze procesul de învățământ, starea de fapt a educației. Dar în 
această criză societală, profesorul este un supraom, care prin 
dăruirea sa, pe măsura priceperii și a efortului pedagogic, prin 
adaptarea rapidă la mutaţiile survenite în societatea românească, 
prin bunele sale practici educative, depăşeşte criza ce se resimte 
mult mai profund în sistemul de învățământ. Din această cauză 
profesia didactică se numără în categoria ocupaţiilor unde 
solicitările psihologice sunt mari, controlul decizional este maxim, 
rolurile sunt supraîncărcate și domină o  supraîncărcare 
informaţională. Munca în sistemul educaţional, munca la catedră zi 

de zi semnifică concentrare, informare, responsabilitate, stres, iar în 
acest context, apelând la această linie de argumentaţie a lui Gary 
Johns, „Candidaţii cu mari şanse la epuizare sunt profesorii” (1998, 
p. 411). În munca sa la catedră, profesorul este o categorie 
profesională foarte expusă, prin natura comunicării educaționale, 
prin comunicarea directă cu educabilul, familia sau comunitatea. 
Este o categorie profesională bazată pe principiile cooperării şi ale 
politeţii, pe „cuvintele care descătușează dorinţa de a învăţa” a 
copiilor (Faber, A. și colaboratorii, 2002, p: 10 citat de Albu, 
Gabriel, 200$, p. 16), dar indirect întemeiată pe rezultatele sale, 
materializate şi în rezultatele școlare ale elevilor, pe modul în care 
contribuie la asigurarea unei inserţii sociale active a subiectului 
uman. 

Ce reprezintă o societate fără instituția școlară? 

Ce reprezintă o societate fără mecanismul său de educare și 
instruire? 

Sunt întrebări la care fiecare comunitate trebuie să-și 
găsească răspunsul, deoarece fără aceste componente ale existenţei 
socioumane, omul nu ar putea, la finalul unui proces extrem de 
laborios şi destul de solicitant, să facă faţă rolurilor sociale la care 
este supus de-a lungul existenţei sale. Din această perspectivă, 
deontologia didactică se concentrează pe standardul identităţii 
profesionale, precizează practicile, drepturile, îndatoririle 
practicienilor, legitimează activitatea didactică ca o activitate 
profesională, criticând și sancționând malpracticile profesionale din 
acest domeniu. 

Datoria morală a cadrelor didactice este de dezvoltare a 
integrității profesionale, care se constituie din următoarele valori: 
susținere reciprocă, respect reciproc, responsabilitate, demnitate, 
toleranță, respect, egalitate, loialitate, libertatea de exprimare a 
opiniilor, echitate, onestitate, toate aceste valori amplificându-se în 
multitudinea planurilor care se intersectează în activitatea 
didactică: 

se Reper pentru alte categorii profesionale; 

se Reper pentru membrii profesiei în faţa societății; 

se Reper de integrare, de luptă impotriva excludeni; 

% Regulator al libertăţii academice; 

% Reper pentru gestionarea şi depăşirea conflictelor din 
Mie vului de cadre didactice; 

« Reper în rezolvarea conflictelor cu părinţii și 
comunitatea; 

% Reper în susţinerea unui climat moral în spațiul comun 
al instituţiei școlare, atât pentru experți, cât și pentru novici; 

« Reper în dinamizarea organizaţiilor. 

În integritatea sa, profesia didactică este fundamentată pe 
adevărul realităţii sociale și este percepută de opinia publică prin 
percepția de control asupra rolului axiologic, social și 
psiho-pedagogic. Societatea românească nu a creat încă un cadru 
legislativ generos pentru sistemul de învățământ și pentru profesia 
didactică. Dacă Legea nr.1/2011, Legea Educaţiei Naţionale, a fixat 
cadrul general al politicii educaționale, impunând o anumită 
conduită etică față de problematica în educaţie, ea este completată 
de alte acte normative (care legiferează Statutul personalului didactic, 
Regulamentele organizare şi funcționare a unităţilor de învățământ 
preuniversitar sau Regulamentele de funcționare a instituțiilor), prin 
care se susţine integritatea profesională, dar se dorește o excludere 
a propagandei politice din activitatea instructiv-educativă. Astfel, 
Art. 7 alin (1) dispune: „În unităţile, în instituţiile de învățământ şi 
în toate spaţiile destinate educaţiei şi formării profesionale sunt 
interzise activităţile care încalcă normele de moralitate şi orice 
activităţi care pot pune în pericol sănătatea şi integritatea fizică sau 
psihică a copiilor şi a tinerilor, respectiv a personalului didactic, 
didactic auxiliar şi nedidactic, precum şi activitățile de natură 
politică şi prozelitismul religios” (Legea nr.1/2011); educația nu 
trebuie să fie influențată de ideologiile politice existente la 
guvernare, ea răspunde cerinţelor de evoluţie a realității naționale 
și internaționale pentru și într-o Europă unită, inteligentă, durabilă 
și favorabilă incluziunii (ET 2020) 

3.2.5. RAŢIONAMENTE DE FACTURĂ 
ORGANIZAȚIONALĂ ȘI INSTITUŢIONALĂ 


An de an globalizarea impune societăţii schimbări în cadrul 
raporturilor sociale, culturale, dar cu implicații mult mai profunde 
la nivel politic şi economic, prin respectarea acordurilor interna- 
tionale, regionale, care atrag după sine controlul supranaţional al 
întregului sistem naţional, afectând astfel și sistemele educaţionale. 
Într-o societate în care sistemul de învățământ se transpune într-un 
serviciu public, al cărui mecanism este dinamizat prin sistemul de 
relaţionare dintre stat și publicul său, școala, ca o construcție 
socială, este supusă procesului continuu de schimbare, prin forme 
şi modalităţi diferite. În această nouă dimensiune a schimbării 
societăţii civile, bazată pe nevoia de educaţie pentru o creştere şi 
dezvoltare economică, mecanismele de reglare şi autoreglare de la 
nivelul sistemului social, dar şi a sistemului educaţional sunt 
influențate de două tendinţe: de relevare a dimensiunii organi- 
zatorice şi instituţionale sau de încetare instituţională a raportului 
educativ. Susținătorii ultimei teorii se sprijină pe relaţiile educative 
primordiale, pe fundamentul relației părinte-copil sau pe măsura 
acumulării experienţei transmise de la maestru către discipol, care 
nu necesită reguli sau regulamente de funcționare. În societatea 
postmodernă, unde sistemul de relaționare este atât de dinamic, 
unde competitivitatea îşi lasă tot mai mult amprenta în educaţie, 
funcționalitatea lor nu se mai bazează pe o dinamică ascendentă în 
ceea ce priveşte calitatea, educaţia globală nu mai reprezintă un 
proces dirijat către un scop bine delimitat, orientat de valorile și 
exigenţele societăţii, ci de acelea ale părintelui sau ale maestrului, 
traversate de multe ori de influenţele nedirijate sau nearticulate. Pe 
de altă parte, influențele modelatoare ale mediului socio-uman 
asupra individului vin din partea instituţiilor fundamentale, care îşi 
exercită puterea asupra societăţii şi sunt parte integrantă a cei. 
Instituția şcolară şi-a construit o cultură organizaţională proprie, 
adaptată la nevoia de democratizare a educaţiei şi descentralizare a 
sistemului, la schimbările impuse de criza acţiunilor financiare, dar 

şi la complexitatea mecanismului de schimbare, ca modalitate de 
desprindere de ideologia sistemului anterior şi ca formă de 
dezvoltare şi modernizare a societăţii. S-a construit şi dezvoltat un 
management competitiv, prin care instituţia şcolară şi-a asumat 
direct nevoia de educaţie ca nevoi sociale ale grupurilor şi ale 
comunităţii civile, prin derularea unor programe educaţionale care 
confirmă transpunerea fenomenelor economice şi sociale în nevoile 
explicite şi implicite de educaţie. În același timp asistăm la: 
„integrarea în învățământ a tehnologiilor informației și a comu- 
nicaţiilor, transformarea învățământului într-o marfă, creșterea 
mobilităților și a contactelor dintre actorii implicați în formare sunt 
aspecte concrete ale  internaționalizării educației”  (Cucoș, 
Constantin, 2009, p. 38). Însă fenomenul birocratic care a cuprins 
societatea românească după 1990 nu a ocolit nici sistemul de 
învățământ, iar din această cauză imaginea instituției școlare are 
mult de suferit. În această perioadă, educaţia în România a ajuns să 
depindă de o multitudine de reguli și regulamente, în această luptă 
cu birocrația, expertiza cadrelor didactice, subliniată prin 
creativitatea în planul pedagogic, prin spiritul organizatoric, fac ca 
artificialele reguli și regulamente instituționale să fie acceptate cu 
mai multă ușurință de către profesori sau elevi. Lipsa unei politici 
educaţionale coerente în spaţiul românesc, dar și exigenţele 
europene impuse o dată cu aderarea României la UE, transfor- 
mările radicale de pe piaţa muncii nu au ajutat la rezolvarea 
problemelor majore din sistemul educațional românesc, ele s-au 
amplificat și, analizând instituția școlară, ca organizație, remarcăm 
prelungirea crizei educaţionale, caracterul conflictual al sistemului 
în ansamblul său, constituirea unui management mai mult ca o 
formă de dezvoltare decât ca un management eficient al învăţării, 
dar și caracterul deficitar al rezolvării conflictelor în cadrul 
organizaţiei școlare sau la nivelul clasei de elevi. Dar nu trebuie să 
analizăm instituţionalul numai sub aspectul negativ, întrucât acesta 
ne permite să depășim starea de compromis sau haos care s-ar 
putea instaura. În acest sens, distinsul prof. univ. dr. Vasile Chiș 
consemna „înscris într-un cadru organizațional (unitatea școlară), 
procesul de învățământ se desfășoară în peisajul bogat al relațiilor 

interpersonale... Acestea alcătuiesc o componentă importantă a 
câmpului educaţional, cu valenţe formative” (Chiş, Vasile, 2005, p. 
64). Câmpul educaţional este dominat de activitatea cadrului 
didactic, și de factorul său uman, de dăruirea sa. Definind spontan 
cadrul didactic am preciza: „persoane care tezaurizează un 
ansamblu de cunoştinţe variate din domenii diverse şi care are 
răspunsuri la orice întrebare, a constituit una dintre direcțiile de 
analiză a specialiştilor în educaţie” (Cucoș, Constantin, 2009, p. 644) 
sau „componenta esenţială a procesului de învățământ... cu 
trăsăturile sale specifice de ordin psihomoral, atitudinal-compor- 
tamental” (Cucoş, Constantin, 2009, p. 645). Regulile şi regula- 
mentele din instituția școlară nu sunt suprapuse peste regulile spa- 
țiului privat, astfel școala, „care stă sub semnul valorii şi al valori- 
zărilor” (Cucoş, Constantin, 2009, p. 419) trebuie astfel organizată 
încât să-i permită copilului trăirea vieţii sale, cum propunea J. 
Dewey. In condiţiile mondializării informaţiilor, instituţia școlară 
românească trebuie redefinită, împreună cu actul educativ, prin 
proiectarea într-un context aproximativ firesc, care să conducă la 
noi inițiative, să inducă o schimbare în pragmatica acţiunii de 
comunicare, dar în același timp să aibă şi o contribuţie la 
îmbogățirea inteligenţei colective, toate fiind influențate de 
fenomenul major de dezinstituţionalizare a instituţionalului. Ca 
susținători ai instituţiei, suntem de acord cu aceste deziderate, dar 
fără influenţa promiscuităţii morale şi impunerea regulilor după 
bunul plac al unor factori decidenţi sau prin influenţa unor factori 
externi sistemului de învățământ. Conceptul de instituţionalizare 
nu trebuie tratat rigid, formal și într-un sens unic, absolut, el 
incumbă profesionalismul cadrelor didactice, respectul agenților 
acțiunii și al comunității sociale faţă de normele de conduită pentru 
profesioniștii acestui domeniu în cadrul concret. În societatea 
postmodernă, profesionalismul cadrului didactic desemnează 
depăşirea moravurilor şi a modurilor cotidiene de raportare. la 
educabil, deoarece moralitatea, principiile de viață cotidiană sau 
morala privată trebuie distinse de morala instituției școlare. În 
colectivul unei şcoli sau al unei clase există de multe ori pericolul ca 
experiența morală privată să impună şi să valideze unele norme 

care să conducă la soluționarea situaţiilor problemă sau a 
conflictelor morale dintr-o perspectivă subiectivă. Viziunea 
exprimată de Emil Păun (1999) în lucrarea Şcoala, o abordare 
sociopedagogică reprezintă una dintre concepțiile fundamentale ale 
educației românești, chemând imperios nu doar la o reformare a 
sistemului de învățământ, dar și la depășirea crizei educaţiei 
tradiţionale sau a crizei de educaţie în sine, cum preciza la rândul 
său prof. dr. Miron Ionescu (2011). Această nouă abordare a școlii 
de drept ca o learning organisation constituie premisa pentru a gândi 
adecvat deontologia acestui domeniu, pentru a putea sesiza 
conceptele în care sunt exprimate problemele sale și modul în care 
sunt propuse și soluționate. Școala este learning organization (Emil 
Păun, 1999) deoarece: este organizaţia care produce învăţare, 
adoptă și furnizează serviciile educaţionale; este organizaţia care 
învaţă educabilii, promovează valori și schimbări în sistemul de 
valori al instituţiei; elementul definitoriu al şcolii, ca organizaţie și 
construcție socială, rezidă în activitatea managerial-administrativă 
şi activitatea pedagogică, activităţi interdependente, unde prima 
activitate construiește contextul celei de-a doua, iar deontologia, ca 
o știință a drepturilor, a îndatoririlor profesionale şi a etaloanelor 
de acţiune, se află la confluenţa dintre administrativ, managerial şi 
pedagogic; este angajată în proces complex de formare și 
perfecţionare managerială; faptul de a institui norme deontologice 
determină dimensiunea de staff development. Într-un sistem social 
organizat, cultura organizațională se dezvoltată prin ansamblul 
regulilor care determină mișcările corecte ale jocului, dar și 
mișcările permise, din sistemul normelor, al valorilor, al credințelor 
membrilor unei organizaţii, incluzând şi normele deontologice. 
Astfel, în context şcolar, planul normativ şi planul expresiv, ca 
planuri de analiză ale culturii organizaționale fac trimitere la 
deontologia oficială şi latentă. Deontologia, prin particularităţile 
activităților didactice ce intră în câmpul de interes, determină 
ambianța intelectuală şi morală a grupului, ghidează conştiinţa 
morală şi profesională a cadrului didactic şi a comunităţii 
profesionale, modalitatea prin care se exercită sarcinile profesionale 
de către un profesionist, în structura organizațională. 

Proiectați o dezbatere în care să analizați 
resurse-nevoi şi managementul strategic propus 
la nivelul sistemului de invățământ-expresie a 
nevoilor sociale româneşti (nevoia de protecţie 
socială, nevoia de diminuare a şomajului şi de asigurare a 
reconversiei profesionale sau nevoia de asigurare a locurilor de 
muncă). 


3.3. PROFESIONALISM ȘI PROFESIONALIZAREA 
CARIEREI DIDACTICE 


De-a lungul timpului, munca a reprezentat pentru om 
garanţia materială, asigurând o coerenţă în existenţa sa, dar şi un 
prilej de diversificare a sferei sociale. Confruntările constructive 
care au loc în cadrul vieții economice sau sociale, dar şi dezacordul, 
discordia construiesc această lume în care trăim, complexă și 
diversă, unde coexistă persoane distincte, care îşi doresc lucruri 
diferite și în care există puţine lucruri sau acţiuni care să-i 
mulțumească pe toţi indivizii. Astfel, la nivelul relaţiilor 
interumane stabilite în sistemul societal, fiecare individ are ritmul 
său biologic şi dinamica sa existenţială, în căutarea unui echilibru 
extern, printr-un control al comportamentului său intern, prin 
păstrarea atitudinilor preferenţiale, dar ierarhizate într-o deplină 
armonie cu sunetul și tempoul socio-profesional, din dorinţa de a 
nu fi o persoana „afonă” sau, în corul vieții socio-profesionale, 
pentru a nu aborda o altă gamă. În acest context, preocupările 
regulilor jocului societal sunt impuse şi guvernate de interesele şi 
trebuințele marilor corporaţii, ale căror intenţii sunt variabile în 
timp, în funcţie de geopolitica regională, deoarece evenimentele din 
spectrul politic şi economic impun reacţii şi o reconceptualizare 
poziţională, dar cu penetrare şi asupra câmpului ocupaţional. 
Aceste ultime decenii, dominate de spectrul evoluţiei economice, au 
contribuit la o augmentare a meseriilor/profesiilor, oferind 
cetățenilor posibilitatea de a selecta din spectrul ocupaţional 

alternative cât mai diversificate, care să le asigure nu numai 
echilibrul psihologic, dar şi o bază materială. Profesia şi activităţile 
profesionale specifice fiecărui domeniu îndeplinesc şi un rol de 
socializare, care conduce la o mai bună cooperare şi o competiţie 
între instituţii şi membrii acestora. Dar schimbările de pe piața 
financiară, cu repercusiuni asupra economiei globale, chiar şi 
sindromul ninja de credite prietenoase, pe baza unor venituri și 
garanţii incerte, cu dobânzi majorate pentru a reflecta riscul, 
reducerea din valoarea garantată de cetățean, au condus la 
majorarea ratei de șomaj pe piaţa forței de muncă, ceea ce întăreşte 
sentimentul de disconfort pentru adultul care, în acest context, nu 
este încadrat în dinamica rol-statusurilor ocupaţionale. Această 
perioadă este resimţită de către adultul aflat în șomaj ca o stare de 
anormalitate pentru condiţia sa existenţială. Pentru societatea 
contemporană, care se află sub influența curentului „Noului 
Profesionalism”, noțiunea de „ocupaţie“, „meserie” şi „profesie” 
subliniază deosebiri semantice relevante, chiar dacă în realitatea 
contemporană au acelaşi uz pentru viaţa de zi cu zi. Noţiunea de 
„ocupaţie” desemnează o sferă mult mai amplă, integrând şi 
termenii de „meserie” şi „profesie”. Etimonul pentru „meserie” se 
regăsește în cuvântul latin „ministerium”, care desemnează 
obligaţie în sens larg, iar restrâns, un serviciu casnic, intern 
înfăptuit de către un supus. Originea termenului de „profesie” în 
termenii latini „professio”, „professionis”, o ocupaţie de credință 
respectată în spectrul social. Sesizăm diferența semantică a 
termenilor, care definește meseria ca fiind un meșteșug, o 
acumulare de cunoștințe în special prin practică, în timp ce profesia 
este o activitate permanentă, fundamentată pe baza unor norme și 
principii. 


„MESERIE, meserii, s. f. Profesiune sau 
îndeletnicire bazată pe un complex de cunoștințe 
obținute prin școlarizare și prin practică, care 
permit celui care le posedă să execute anumite 
operații de transformare și de prelucrare a 
obiectelor muncii sau să presteze anumite servicii; îndeletnicirea 

meseriașului; calificarea profesională a meseriaşului; meșteșug, 
meșterie. + P. gener. Profesiune (de orice fel). 0 Școală de meserii = 
școală în care se pregăteau în trecut cadre de muncitori calificaţi. O 
Loc. adj. De meserie = calificat într-un anumit domeniu de activitate; 
de specialitate, competent. e Ocupaţie; preocupare. — Din mesereare 
(înv. „slujbă, funcţie” lat.) ” (DEX, 2012, p. 643). 


„PROFESIUNE/PROFESIE s. f. 1. activitate cu caracter 
permanent desfăşurată de cineva în baza unei calificări; meserie, 
îndeletnicire, ocupaţie. 2. Profesiune de credință = declarație 
publică făcută de cineva asupra principiilor sau a convingerilor 
sale. (fr. profession, lat. professio)” (DEX, 2012, p. 881) 


Dicţionarul juridic este cel care trasează aceste noţiuni 
dispuse de către COR 2012 (Clasificarea Ocupaţiilor din România) 
și care investesc aceste concepte cu noile dimensiuni ale vieţii 
cotidiene. 

Ocupaţia recunoscută de către dreptul muncii din România 
există în COR 2015 și se defineşte ca o „activitate utilă, aducătoare 
de venit (în bani sau natură), pe care o desfăşoară o persoană în 
mod obișnuit, într-o unitate economico-socială şi care constituie 
pentru aceasta sursă de existenţă. Ocupaţia este, deci, proprie 
persoanelor active, care practică o activitate recunoscută de 
societate ca utilă pentru sine şi semenii săi... Ocupaţia unei 
persoane poate fi exprimată prin: funcția sau meseria exercitată de 
aceasta” (http://www.rubinian.com/dictionar_detalii.php?id=4455). 

„Ocupaţie, ocupaţii s.f. - îndeletnicire, treabă, activitate, 
preocupare 

* Profesie, slujbă, post” (DEX, 2012, p. 735) 

„Funcție, funcţii s.f. 1. Activitate administrativă pe care o 
prestează cineva in mod regulat și organizat într-o instituţie în 
schimbul unui salariu, serviciu, slujbă, post. Grad pe care îl deţine 
cineva intr-o ierarhie administrativă. 

2. Sarcină, rol, destinaţie” (DEX, 2012, p. 419) 

Funcţia este reprezentată de „activitatea desfășurată de o 
persoană într-o ierarhie funcţională de conducere sau execuţie. În 

COR, funcţiile sunt cuprinse în grupele majore de la 1 la 5” 
(http://www.rubinian.com/dictionar_detalii.php?id=4455). 

Meseria este definită de către „complexul de cunoștințe 
obținute prin școlarizare și prin practică, necesare pentru 
executarea anumitor operații de transformare și prelucrare a 
obiectelor muncii sau pentru prestarea anumitor servicii. Meseriile 
sunt o formă de ocupaţie și sunt clasificate în COR în grupele 
majore de la 6 la 8” (http://www.rubinian.com/dictionar_ 
detalii.php?id=4455). 

Profesia „este specialitatea (calificarea) obţinută prin studii. 
Uneori profesia poate fi și ocupaţie, alteori nu (persoana a absolvit 
anumite studii, însă nu profesează în domeniul respectiv, fiind 
angajată pe un alt post, într-o ocupaţie (funcţie sau meserie) 
diferită” (http://www.rubinian.com/dictionar_detalii.php?id=4455). 

Din modul în care sunt abordate aceste noțiuni se observă 
ca limitele lor de interferență sunt foarte delicate, chiar fragile, iar 
configurația este dinamică, fiind supusă procesului de convertire a 
unei acțiuni și a unei activități în altă acţiune și activitate. De cele 
mai multe ori, acestea accentuează perspectivele diferite de 
înțelegere a activităţii sau a acțiunii. Astfel, ocupaţia se distinge 
prin ipostaza materială, în timp ce meseria și profesia subliniază 
nivelul de pregătire educaţională a individului, în timp ce funcția 
este activitatea care gestionează nivelul ierarhic ocupaţional, 
ierarhia funcţională de conducere sau execuţie. Dinamica 
transformărilor existente pe piața muncii în România, care se află 
într-o strânsă legătură cu dezvoltarea socio-economică actuală din 
țară, aflată şi ea sub „viziunea” influențelor politice interne sau 
internaţionale, face ca această dimensiune de activitate să fie privită 
din spectrul dimensiunii globale, onorând astfel rigorile pragmatice 
şi economice, însă nu epistemologice. Noile teorii contemporane 
asupra formării profesionale au revalorificat noțiunea de carieră, 
incluzând în spectrul definirii obiectivele individuale stabilite pe 
termen lung, dar și prestarea unor servicii în câmpul profesional, de 
fapt succesiunea de activităţi, acțiuni profesionale prestate de 
individ, sub aspectul poziționării profesionale pe care o atinge o 
persoană, datorită atitudinilor, cunoștințelor, competențelor 


170 MARIA CLAUDIA CUC 


dezvoltate de-a lungul timpului, nu numai în același loc de muncă 
sau în aceeași funcţie. Însă nu trebuie să trecem cu vederea faptul că 
trăim și muncim într-o lume din ce în ce mai complexă şi mai 
diversă, dar, în același timp, nici faptul că trăim şi muncim într-o 
lume care impune limite asupra resurselor noastre, iar de cele mai 
multe ori nu obţinem ceea ce ne dorim sau încercăm să obținem 
plenar, date fiind limitele impuse și opțiunile care există. Intr-o 
astfel de societate, se delimitează categoria de profesioniști care se 
remarcă prin competențele lor și printr-un management al 
timpului, printr-o planificare riguroasă de-a lungul timpului a 
carierei. În prezent, societatea postmodernă, prin mecanismele sale, 
vizează o atenuare a conflictului etnic, rasial, o reconciliere care 
implică diminuarea diferențelor de- valori fundamentale, a 
problemelor de repartiție a resurselor, care au apărut după căderea 
blocului comunist, și soluționarea conflictelor pe baza perspectivei 
confruntării constructive şi a comunicării interumane. În această 
mişcare politică şi socio-economică, dar şi în acest schimb de idei, 
societățile postmoderne, aceste sisteme organice bazate pe sistemul 
relaţional și fundamentate pe relaţiile de producţie de consum, s-au 
dezvoltat în ultima perioadă ca societăţi profesionale. În această 
dinamică a activităţii, schimbarea şi interacțiunea au făcut ca 
individul să poată să-şi proiecteze viitoarea carieră pe care şi-o 
doreşte, ea fiind recunoscută prin profesionalismul în domeniul 
ales. De-a lungul evoluţiei sale, omul încearcă să se poziționeze pe 
diferite trepte sociale, din acest punct de vedere el urmăreşte să-și 
integreze planificarea carierei în spectrul cât mai larg, al planificării 
vieţii, să dobândească cunoştinţele specifice despre ocupațiile 
profesionale şi competențele necesare în domeniul ales, să aibă o 
atitudine de explorare a oportunităţilor, o flexibilitate fermă spre 
cunoaştere. şi deschiderea către ideile noi. În acest spectru vor 
acționa cele două concepte de „profesionist” şi „profesionalism, 
precum şi modul în care etica se exprimă şi valorifică atribuţiile. 

„PROFESIUNE, profesiuni, s. f. 1. Ocupaţie, înde- 
letnicire cu caracter permanent, pe care o exercită 
cineva în baza unei calificări corespunzătoare; 
complex de cunoștințe teoretice și de deprinderi 
practice care definesc pregătirea cuiva; meserie. 2. 
(În sintagma) Profesiune de credință = declaraţie publică pe care o 
face cineva cu privire la principiile sau la convingerile sale. 
[Pr.: -si-u-. — Var.: profesie s. f.] — Din fr. Profession” (DEX, 2012, p. 
881). 


„PROFESIONALISM, s. n. 1. Profesionism. + Conștiinţă 
profesională. 2. Cuvânt care aparţine unui limbaj profesional. 
[Pr.:-si-o-] — Din fr. Professionnalisme” (DEX, 2012, p. 881). 

Definită sub raportul cerințelor etice, profesia „este o 
ocupaţie pe care o au mai multe persoane organizate voluntar să îşi 
câştige existenţa prin slujirea directă a unui anumit ideal într-un 
mod moral permisibil, dincolo de ceea ce le cere nemijlocit legea, 
piața şi morala comună”. (M. Davis, 1999, p. 139 citat în Miroiu, M;; 
Bledea Nicolae, G., 2000, p. 48) 

Din perspectiva clasică, tradițională, existenţa și exercitarea 
profesiei se află și sub influența unor principii definitorii: 


e PRINCIPIUL DETERMINĂRII MATERIAL-FINANCIARE 

Pârghiile pe care democraţia le oferă, participarea 
individului cât mai activă la viaţa publică, angajamentul activ în și 
pentru societate, dar și comunitate, reprezintă confruntarea pe care 
acesta o traversează. Indiferent că este privită sub influența 
profesională, socială sau ca o confruntare de idei și valori, aceasta 
își lasă amprenta asupra elementului prioritar al individului: 
venitul. Într-o societate dinamică, obținerea veniturilor constante 
reprezintă o prioritate pentru individ şi este esenţială într-o 
economie de piaţă. Din această cauză, pentru individ accentul cade 
şi pe legătura între veniturile sale și satisfacția în muncă. Chiar dacă 
satisfacția la locul de muncă este privită ca o experiență subiectivă, 
se pot sublinia factori generali cum ar fi salariul mare, munca 
stimulatoare mental sau oportunitățile de promovare mult mai 

rapidă care o reliefează. Utilitatea socială, dar și elementul 
economic şi financiar sunt variabile care influenţează publicul și 
opinia acestuia în ce priveşte orientarea în vederea fundamentării 
profesionale ulterioare. 


e PRINCIPIUL FORMĂRII PROFESIONALE 

Integrarea României în structurile Uniunii Europene a vizat 
şi adoptarea de noi strategii care privesc, la nivelul 
statului-membru, formarea permanentă, prin raportarea la unul 
dintre obiectivele fundamentale, strategice ale guvernării Uniunii 
Europene, „să devină cea mai competitivă şi mai dinamică 
economie bazată pe cunoaștere din lume, capabilă de creştere 
economică durabilă, mai multe locuri de muncă şi o mai mare 
coeziune socială” (citat în Iucu, R., 2004, p. 16). Aceste strategii ar 
trebui să asigure obiectivele (Ilie, Vali, 2005, p. 46, citat în Diac, 
Georgeta, 2009, p. 658): 

e Creşterea calității şi a eficienţei sistemelor educaţionale 
și de formare profesională în UE; 

e  Facilitarea accesului tuturor în sistemele educaţionale şi 
de formare profesională; 

e Deschiderea sistemelor educaţionale şi de formare 
profesională. 

Trăind într-o Europă care s-a confruntat şi se confruntă cu 
problematica crizei economice, a instabilității pieţei monetare, 
Uniunea Europeană susține eforturi considerabile pentru a depăși 
criza, dar și pentru a crea condiţiile favorabile derulării unei 
economii la nivel de uniune și mondial cât mai competitive și cu un 
grad ridicat de ocupare a forței de muncă. José Manuel Barroso, 
fostul Preşedinte al Comisiei Europene, a prezidat pentru 
instituirea unui sistem de guvernanță economică, susținând 
Strategia Europa 2020, care determină o dezvoltare economică 
durabilă (industrie competitivă, susținerea unei economii cu emisii 
scăzute de carbon, prin reducerea cu 20% a emisiilor de gaze cu 
efect de seră, creșterea ponderii surselor de energie regenerabile), 
favorabilă incluziunii (reducerea sărăciei la nivelul UE prin 
creșterea locurilor de muncă, dezvoltarea unor noi zone de interes 

economic, prin reducerea sărăciei), dar și inteligentă (orientarea 
investițiilor către cercetare și dezvoltare, inovare, găsirea unor 
resurse suplimentare de alocare educaţiei, care să favorizeze 
reducerea abandonului școlar cu 10% și o creștere de 40% a 
absolvenților de studii superioare în spectrul populaţiei în vârstă de 
30-34 ani). Cele cinci obiective majore la nivelul UE definesc poziţia 
pe care UE o deține până în anul 2020, în același timp sunt 
transpuse la nivelul acţiunilor de politică naţională a fiecărui stat 
membru. Acestea se completează și se susțin reciproc, fiind în 
același timp interdependente, acţionând și în plan educaţional prin 
reducerea sărăciei, a excluziunii sociale și prin îmbunătățirea 
direcțiilor profesionale ale cetățenilor. Raportându-ne la aceste 
prevederi, art. 2 alin (4) din Legea educaţiei naţionale stabilește 
„Statul asigură cetăţenilor României drepturi egale de acces la toate 
nivelurile şi formele de învăţământ preuniversitar şi superior, 
precum şi la învăţarea pe tot parcursul vieţii, fără nicio formă de 
discriminare”, susține crearea și dezvoltarea unei piețe 
educaţionale a ofertelor de formare iniţială și continuă, printr-o 
liberalizare și o deplină concurenţă. În acest context societal, de cele 
mai multe ori vocaţia individului este într-un „balans” cu 
dimensiunea educativă, pe un termen mediu și lung, în construirea 
infrastructurii mentale, iar formarea este atestată prin diplome, 
certificate, obținute în universităţi, la nivelul instituţiilor de 
învăţământ superior de stat, particulare sau confesionale. Formarea 
individului nu se încheie cu finalizarea studiilor, aceasta se 
amplifică și diversifică la nivelul practic/aplicativ de la locul de 
muncă. Însă de-a lungul formării este necesară o corelare a 
programelor de formare iniţială cu cele de formare continuă, oferite 
atât de furnizorii de stat sau/și particulari, pe baza standardelor 
elaborate în vederea asigurării calităţii în procesul de formare. Nu 
trebuie să pierdem din vedere nici faptul că educaţia adulților și 
învățarea pe tot parcursul vieţii se bazează pe educaţia inițială de 
calitate, pe formarea continuă specifică, pe structura căilor flexibile, 
pe parteneriat, pe responsabilitate și pe tot ceea ce reprezintă 
dinamismul inserat în mecanismele eficiente de finanţare. 

e PRINCIPIUL EXPERTIZEI PROFESIONALE 

Expertiza împreună cu problematica aferentă în România 
este de o dată relativ recentă, impunându-se datorită 
performanţelor pe care societatea le așteaptă din vastele domenii de 
activitate. S-a impus ca un concept economic şi tehnic, care să 
circumscrie o profesie și condiţiile de acces ale individului pentru 
exercitarea acesteia. A acaparat sectorul tehnologic, financiar şi 
economic, din interesul stârnit de politicile aferente, de a forma un 
corp de experți, de a angrena în mecanismele robuste ale 
domeniilor acestor experţi, care să aducă performanţe la nivelul 
macroeconomic, prin ocuparea forței de muncă, creşterea nivelului 
de trai, construirea infrastructurii societății, a unor pârghii aferente 
unui comerț liber, dar supus politicilor concurenţiale de pe piața 
mondială, prin omniprezența globalizării în viaţa economică, 
politică, socială şi, în același timp, în sistemele educaţionale. Prin 
extinsa utilizare a conceptului în contexte variate şi domenii 
diverse, prin frecvența sa, expertiza a devenit obiectul 
reprezentărilor sociale ale individului, care o poziţionează în vârful 
piramidei valorilor sociale. Pentru societate devine din ce în ce mai 
evident că a fi expert echivalează cu a avea o valoare profesională 
în domeniul aferent respectiv, a avea o competenţă de nivel 
superior, care se fundamentează pe sistemul construit din abilităţile 
specifice, cunoștințe, atitudine, aptitudini, experienţa în domeniu, 
comportament de lider, inteligenţă adaptativă, coeziune în jurul 
scopurilor profesionale și a utiliza metode şi tehnologii specifice 
domeniului pe care doar iniţiaţi, cu grad similar de pregătire, le 
abordează. Expertul devine codul unei profesii, pe care 
comunitatea profesională îl poate decoda. Se consideră ca obținerea 
expertizei reprezintă pentru individul angajat în acest proces un 
interval de aproximativ zece ani, implicând calitate, dar și o 
diversificare a experienţei demersului aplicativ aferent domeniului. 
Elementele transferate expertizei au fost denumite de Cyril Houle 
(1950) „caracteristici de performanţă”, însumând categoriile de 
cunoștințe şi abilităţi: existența unui aparat teoretic-conceptual 
științific bine organizat, formarea şi utilizarea abilităţilor practice, 

autoperfecţionarea, capacitatea de a manageria problematica 
muncii specifice. Factori determinanțţi în construirea expertizei: 

e Pregătirea la un nivel înalt, prin intermediul structurilor 
aferente formării inițiale şi continue, pe baza unor principii 
europene comune; 

e  Condiţionarea accesului în branşa profesională prin 
intermediul unor examene riguroase și a trierilor succesive de-a 
lungul carierei; 

e Separarea problemelor profesionale de cele ale vieții 
cotidiene (o interfață redusă publicului). 

Un expert conștientizează că recunoașterea publică, succe- 
sul său profesional reprezintă o continuare fidelă a îndeplinirii 
atribuţiilor profesionale exemplar: medicul a tratat bolnavul, 
jurnalistul a dus adevărul dincolo de tipar sau ecran, magistratul a 
soluţionat litigiile, iar profesorul a organizat experiențe de învăţare 
și formare, care au condus la schimbări dezirabile în comporta- 
mentul elevilor. În spatele fiecărui profesionist se află un OM, care 
de multe ori este vulnerabil emoțional, se află singur în fața 
propriei conștiințe, care luptă pentru dezvoltarea sa armonioasă, 
pentru autoperfecționarea continuă, datorită dorinței de cunoaștere 
în domeniul profesional și dezvoltării intereselor profesionale. În 
acest mecanism și în acest proces de internaționalizare, de 
mobilitate tot mai pronunţată pe contextul politicilor reformatoare, 
discutăm de implicarea unor experți transnaționali, care prin profe- 
sionalism oferă comunităţilor, organizaţiilor modelul profesional 
competent, deschizând calea uniformizării structurilor şi a 
proceselor. 


e PRINCIPIUL DETERMINĂRII ETICE ȘI JURIDICE 

Succesul în exercitarea unei profesii este condiţionat de 
cunoștințele teoretice, abilităţile profesionale, competențele 
profesionale, competențele transversale, dar și de calitățile morale, 
comportamentul social necesar activității profesionale și sistemul 
de valori etice, care o fundamentează. Acest sistem de valori etice 
impune o responsabilitate profesională; construiește mecanismul de 
identificare și reglare a standardelor de responsabilitate profe- 

sională, prin proiectarea codurilor etice. În sprijinul eticii sau a 
moralei profesionale se află elementul juridic, care emană norma 
juridică, prin intermediul instituţiilor, al autorităţilor publice 
desemnate şi împuternicite în acest sens. Elementul juridic 
desemnează și obținerea acreditărilor legale, care să permită 
organismelor profesionale ca, în procesul decizional, cu o mai mare 
supleţe să se poată evidenția membrilor eficienţa actului decizional 
managerial, erorile apărute în procesul decizional şi tehnicile de 
îmbunătăţire a calităţii actului decizional. Standardele profesionale 
au o conotaţie cognitivă (prin intermediul sistemului de conținuturi 
transmise de profesioniștii dintr-un domeniu de activitate) şi o 
conotaţie etică, deoarece un comportament profesional include un 
comportament etic, iar prin respectarea ansamblului de reguli, 
principii și valori se emană profesionalism într-un câmp de 
activitate dat. Profesia reprezintă ocupaţia pe care mai mulți 
practicieni organizaţi voluntar în activitatea lor sunt dedicați unui 
ideal profesional, se orientează spre excelenţă şi spre beneficiar 
„dincolo de ceea ce le cere legea, piaţa şi morala comună” (Davis, 
Michael, 1999, p. 139, citat în Miroiu, Blebea, 2001, p. 50). Societatea 
postmodernă este construită din societăţi profesionale, unde 
indivizii care se orientează către o profesie, spre urmarea unei 
cariere îşi doresc să fie recunoscuţi profesioniști în activitatea lor. 
Astfel, aceştia se vor raporta la sistemul normelor morale, juridice şi 
deontologice, care se află pentru profesionist în raporturi de 
complementaritate, exprimând noile exigențe de regândire a 
elementului etic și juridic, „cerinţe provocate de legăturile inedite 
apărute între drepturile sociale şi obligaţiile morale, ca şi între noile 
tipuri de drepturi, cele de integrare, de luptă impotriva excluderii, 
drepturi ce depăşesc strict punctul de vedere juridic” (Gorea, 
Brândușa; Puha, Elena, 2010, p. 27). Practicienii se raportează la 
sistemul normelor etice incluse in codul etic profesional, iar 
abdicarea de la aceste standarde trezeşte dilemele profesionale, dar 
pune în discuţie sub lupa societăţii moralizatoare sistemul de valori 
şi întreaga valoare a profesionistului. În această societate de 
consum in plină și rapidă dezvoltare societăţile profesionale se 
intemeiază pe valori, care sunt proiectate de codurile etice 

particulare diferitelor categorii de profesii. Dacă etica profesională 
este reflexivă și critică, stabilind drepturile, datoriile şi practicile 
grupului profesional, în același timp sancţionând și relele practici 
profesionale, legislativul, prin aparatul său, acţionează ca efect al 
încălcării dispoziţiilor legislative de către individ. Toate acestea 
întăresc ideea că un adevărat profesionist trebuie să respecte 
principiile unei conduite drepte și să fie demn de încredere 
profesională. 


e PRINCIPIUL UTILITĂȚII SOCIALE 

În prezent, politica promovată prin strategia Europa 2020 
își dorește să găsească răspunsul la nevoile și necesităţile acestei 
societăți aflate sub spectrul crizei economice, care a produs 
schimbări majore în societatea europeană. Sub apăsătoarea creștere 
a ratei șomajului (între 2008-2010 peste 5,6 milioane de slujbe 
pierdute, iar în 2014 la nivel de UE rata șomajului a rămas stabilă la 
10%, o situaţie similară fiind înregistrată în zona euro de 11,5%), o 
astfel de guvernare, în care se dorește implementarea unor strategii 
de creștere a numărului locurilor de muncă și eliminarea 
decalajului între statele europene, profesia, categoria socială 
abstractă, rămâne așa cum preciza profesorul clujean Dumitru 
Salade, „calea de schimb între ceea ce primim şi ceea ce dăm 
societăţii”, deoarece, prin intermediul acesteia, individul „îşi 
exercită o parte din drepturile şi obligaţiile cetăţeneşti şi tot prin ea 
apreciază contribuţia semenilor săi la mersul înainte al societăţii” 
(Macavei, Elena, 2001, p. 294). Profesia reprezintă pârghia prin care 
individul se angajează la construirea dezideratelor nobile ale unei 
societăți. În același timp, profesia pentru cetățeanul Uniunii 
Europene constituie și examenul de maturitate susținut prin 
eficienţă în folosul societăţii. Politica de ordine, pe care umanitatea 
a implementat-o de la un deceniu la altul monitorizează atent și 
dinamica economiei sociale, având mecanisme cât mai robuste de 
supraveghere pentru țintele clare și măsurabile. Noua ideologie 
abordată în Blocul comunist după 1990 și-a pus amprenta şi asupra 
sistemului social; astfel, unele ocupații care deserveau servicii 
esenţiale membrilor comunității au încetat, iar, treptat, alte ocupații, 

în funcţie de economia de consum sau nivelul de dezvoltare 
industrială a regiunii administrative, au furnizat servicii societăţii, 
transformându-se în profesii imbrățișate de tinerii comunităţii, prin 
recunoașterea unui status și prin noile privilegii obținute. Anii '90 
în România au descătuşat sistemul social organizat după principiile 
autoritariste, unde structurile de cunoaştere ale indivizilor erau 
reduse doar la reacţiile identice impuse de judecăţile, atitudinile sau 
interesele ascunse ale structurilor supraordonate, dar s-au aflat şi 
sub influenţa teoriilor distinsului cercetător român Oscar Hoffman, 
care, preocupat de realităţile sociale, de adâncirea cunoașterii 
strategiilor cooperative de rezolvare a situaţiilor problematice care 
existau la nivelul societății postdecembriste, defineşte profesiile ca 
fiind „stări sociale, adică grupuri umane (ontologic constituite şi nu 
ca grupări statistice) cu o structură, funcţionalitate, relaţii umane, 
interese, tradiţii, modalităţi de viaţă, acţiuni” (Hoffman, Oscar, 
1990, p. 30). Diversificarea profesiilor nu a fost doar o consecinţă 
directă a revoluţiei tehnologiilor, conceptul şi-a găsit afinitatea în 
opera umană, ridicată pe principiile, valorile, conduita, atitudinile 
comportamentale născute din experiențele umanităţii. Paradigmele 
prezente „prefigurează ideea organizării sistemelor sociale după 
alte principii, în care contribuţiile fiecărei unităţi la înţelegerea 
realităţii sunt recunoscute prin includerea lor ca elemente în 
contribuţia celorlalte unități” (Chirică, Sofia, 2003, citat în Chirică, 
Sofia; Andrei, Daniela; Ciuce, Cătălina, 2009, p. 12), în această 
structură socială definirea misiunii profesiei este legată de 
reformarea structurală a socialului, de calitatea regulilor, a 
normelor, a valorilor, care interacționează în „realitățile” și situaţiile 
curente, în prezent impunându-se din ce în ce mai multe restricții 
autonomiei profesionale. Societatea, cu întregul său mecanism, cu 
scopurile, legitimităţile și interesele ascunse, cu toate „anomaliile” 
care contrazic „sistemul”, modulează conceptualizarea profesiei. În 
dialogul social, profesioniști, se individualizează prin expertiză, 
raționalitate, comunicare, altruism, orientate către opinia publică, 
fiind preocupaţi de starea bună a clientului, nu de interesul și 
beneficiile personale. Elementele de fundamentare teoretică 
cuantifică, in demersul lor, promovarea binelui social pentru fiecare 

profesie și pentru domeniul său de activitate, Efectele practicii 
profesionale întregesc binele social, care pentru magistrați sau 
avocaţi desemnează dreptate, pentru cadrele didactice — instruirea și 
educația, pentru corpul medical — sănătatea umană, iar pentru 
jurnaliști — aflarea adevărului și transmiterea unei informații corecte 
și veridice publicului. Astfel, individul, prin interiorizarea sistemului 
de valori, va deveni un continuator al experienţei sociale acumulate 
de către societate într-o anumită perioadă istorică, dar, prin 
intermediul practicii sale profesionale, el va fi și un contribuabil, prin 
îmbogățirea și dezvoltarea sistemului de valori. 

Pentru orice activitate profesională sunt necesare codurile 
etice, care pun în prim-plan statutul profesionistului ca angajat al 
instituţiei, egalitatea serviciilor pentru toți cetățenii, rezultatele 
comportamentelor profesionale asupra clienţilor și în interesul 
acestora, relaţiile dintre profesioniști și clienţi, statuarea unor cerințe 
și principii prin care profesioniștii să fie sensibili la problemele etice. 
Codurile nu conţin percepte teoretice, ele stabilesc semnificaţiile 
practice și utile pentru profesioniști. Dar pentru ca acestea să fie 
investite cu autoritate morală, trebuie să primească consimțământul 
explicit și tacit al tuturor membrilor organizației. Însă limita de 
acțiune a codurilor constă în emiterea lor în termeni generali, pentru 
că, la început, membrii organizaţiei se află în incapacitatea de a 
identifica multitudinea problematicii etice care apare de-a lungul 
activităţilor. Codul etic rămâne valabil dacă toți membrii îl respectă, 
iar modul în care este transpus în practică, dacă îi sunt încălcate 
normele și principiile sau dacă unii membri ai organizației pun un 
monopol peste regulile și normele deontologice ale codurilor, se 
transformă la nivelul instituțional cu implicaţii și pe palierul 
comunitar într-o „mafie a prototipului unei profesii” (M. Davis, 1999, 
p. 144, citat în Miroiu, M; Bledea Nicolae, G., 2000, p. 48). 
Schimbările sociale, care s-au transpus de-a lungul timpului în actele 
normative privind practicile nediscriminatorii, de asemenea cadrul 
economic, care, prin intermediul concurenţei, a generat un standard 
de comportament la care să adere toți cei care aspiră la avantajele de 
cooperare, dar și competitive în domeniul de activitate solicitat, au 
ridicat spre analiză și cercetare valorile și caracteristicile 

profesionistului. Astfel, profesorul M. Miroiu a realizat o adaptare 
după H. Gartner a caracteristicilor ideale ale profesiilor (Adaptare 
după H. Gartner, 1991, pp. 129-130, citat în Miroiu, M.; Bledea 
Nicolae, G., 2000, pp. 48-49): 

e „Profesia presupune o cunoaştere a teoriilor domeniului, 
deci o pregătire consistentă şi îndelungată. 

e Standardele de iniţiere, de menţinere şi de avansare a 
unei persoane în competenţa profesională sunt stabilite de către 
corpul profesional. 

e Cea mai dură măsură de pedepsire pentru delicte 
profesionale este eliminarea din comunitatea profesională (retragerea 
dreptului de practică). 

e Rolul profesiilor este să ducă la satisfacerea unor nevoi 
sociale, deci practica profesională este legitimată de către 
comunitatea care beneficiază de rezultatele ei. 

e Membrii unui grup profesional sunt legaţi printr-un cod 
etic prin care se stipulează, între scopurile centrale, şi cel al slujirii 
altruiste a societăţii. 

e Membrii unei profesii trebuie să aibă relaţii colegiale, iar 
comportamentul fiecărui membru este monitorizat colegial. 

e În cazuri de haos şi catastrofă, membrii unei profesii 
trebuie să fie pregătiţi să se sacrifice, inclusiv să îşi rişte viaţa”. 

In aceste provocări ale secolului al XXI-lea de unire politică şi 
reconstrucţie, de trecere de la o Europă economică la una politică în 
care accentul pe moneda unică, unde cheia este reprezentată de 
funcţionarea instituțională a tuturor sistemelor prin sprijinul 
personalului comunitar, se ajunge la libertatea în comuniune prin 
libertatea în comunitate, Acest deziderat poate fi susținut prin 
calitate, performanţă, eficiență, democratizare. El se reflectă și la 
nivelul profesional prin regândirea deontologiei profesionale, a 
datoriilor care conturează cadrul profesional, a tuturor normelor de 
reglementare a practicii profesionale. În acest context, direcțiile 
prioritare ale învățământului din România urmărește crearea unui 
sistem de invățământ organizat, descentralizat, administrat și 
finanţat în conformitate cu reglementările comunităţii europene, 
asigurarea calităţii, accesul liber și egal al tuturor beneficiarilor, 

regândirea ofertei educaționale în functie de nevoile directe și 
indirecte ale beneficiarului, internaţionalizarea unor dimensiuni ale 
educației, dar și o redistribuire a responsabilităților, a actului 
decizional, a autorității decizionale, a resurselor existente. În 
conformitate cu aceste prevederi, cu implicațiile curentului „noului 
profesionalism” în revizuirea dispozițiilor din domeniu, societatea 
pretinde existența unor calități speciale pe care cadrul didactic 
trebuie să le aibă spre deosebire de alte categorii profesionale din 
societate. Privatizarea instituțiilor şcolare, competitivitatea, libera 
alegere, piața educațională care se dezvoltă tot mai puternic de la an 
la an, toate aflate sub spectrul influenței mediului socio-economic și 
politic specific globalizării, iar în unele situații impus de globalism, 
au condus la creşterea unor cadre didactice profesioniste, prin 
dobândirea unui status recunoscut în societate și care își exercită 
atribuțiile într-un mod responsabil. Imaginea dascălului în societatea 
noastră se identifică de cele mai multe ori cu calitățile unui dascăl 
care a marcat evoluția educaţională și care se conturează a fi modelul 
ideal de profesor sau cu modelul ideal care există în minte și, de ce 
nu, chiar cu primul dascăl, învățătorul. Toate aceste modele 
coagulează competențe pentru dezvoltarea profesională și personală, 
confirmă identitatea profesională și sunt legate de acțiunea de 
îndrumare, orientate și formare, de instruirea și formarea 
educabililor în conformitate cu exigenţele actuale ale societăţii și 
perspectivele acesteia. 


Profesionalismul cadrului didactic se caracterizează prin: 

e Expertiza didactică; 

e Identificarea cu profesia didactică și cu profesioniștii 
acestui domeniu; 

e Încrederea în autonomia deciziilor prpfezionale şi în 
exercitarea profesiei didactice; 

e  Vocaţia pentru profesie și dedicarea timpului 
semnificativ al vieţii profesiei de dascăl; 

e Competența pedagogică transpusă în standardul 
profesional minimal, care influențează nivelul performanţei 
obținute; 

e Aptitudinea pedagogică constituită pe domeniul 
cognitiv, comunicativ şi organizatoric; 

e Încrederea în capacitatea de autoreglare profesională; 

e Respectarea standardelor profesionale -specifice 
domeniului educațional; 

e Obligația morală de a profesa în folosul comunității, al 
beneficiarului educațional; 

e Servicii în comunitate, participarea la viața publică, 
cooperarea cu mediul social, cultural, economic al comunității; 

e Promovarea unui învățământ formativ autentic, 
angajând beneficiarul într-un mod real, fără o implicare 
preferențiată nejustificată prin intermediul politicilor domeniului. 

Art. (2) alin. 7 din Legea educaţiei naţionale susţine că 
învățământul în România „constituie prioritate naţională”, 
implicit realizarea educației devine o prioritate naţională a 
statului pentru cetăţenii României şi pentru „cetăţenii celorlalte 
state membre ale Uniunii Europene, ai statelor aparţinând 
Spaţiului Economic European şi ai Confederaţiei Elveţiene”, 
conform art. (2) alin. 5; iar elaborarea unei politici educaţionale 
coerente şi flexibile reprezintă obiectivul major al 
guvernului/statului. In România postdecembristă, o componentă 
prioritară a reformei a reprezentat-o formarea cadrelor didactice, 
considerată de către specialiști o premisă majoră în finalizarea 
reformei naționale. Alăturarea verbul „a fi” de substantivul 
profesor își pierde conotaţia profesională în dimensiunea 
mecanismului de formare profesională, iar locul său este luat de 
alt verb copulativ, „a deveni profesor”, prin transformarea unei 
meserii nobile într-o carieră, adecvată noilor condiţii de activitate 
din societatea modernă. Dezvoltarea societății în ansamblul său se 
realizează cu ajutorul și prin intermediul oamenilor. Astfel, 
activitatea realizată de către cadrul didactic este o acțiune socială, 
fiind una dintre cele mai complexe activități desfășurate de către 
om; prin intermediul acesteia se construiește pârghia, care 
facilitează, dezvoltă și diversifică sistemul de relaţii interumane în 
cadrul societăţii, în care cadrul didactic trăieşte şi îşi profesează 
cariera. Activitatea profesorului este o activitate de instruire și 

formare, care presupune cunoștințe, competenţe, descriptibile în 
termenii de standarde, dar presupune și un demers focalizat pe 
dimensiunea umană evidenţiată prin sistemul de valori, principii, 
atitudinile și sentimentele circumscrise conceptului de conștiință 
profesională, care se formează pe parcursul carierei în activitatea 
proiectată în instituţiile specializate în educaţie sau în mecanismul 
mult mai flexibil al educaţiei nonformale, care valorifică 
pedagogia diferențiată, personalizată și individualizată. Astfel, în 
pregătirea cadrelor didactice se estimează că pot fi asigurate bune 
practici, conform cu standardele acreditate și avându-se în vedere 
în formarea educatorului dimensiunea cognitivă (cunoștințele și 
achizițiile de specialitate necesare în activitatea instructiv- 
educativă, dar supuse acțiunii de completare și integrare a 
acestora într-un sistem mult mai complex, chiar 
multidimensional), instrumental-operațională (un set de abilități 
care determină/produce bune practici „în proiectarea activităților 
de învăţare, în înfăptuirea predării și în managementul învățării, 
în evaluarea didactică”, după V. Chiș, 2005, p. 106 sau în 
managementul grupului) și afectiv-motivațională (capacitatea de a 
crea climatul educogen al activităților, de a construi un mediu 
educațional deschis, stimulativ și implicarea totală în raporturile 
interpersonale). 

În acest context, practicarea profesională se poate realiza 
doar pe baza unei pregătiri de specialitate, prin prevederile 
legislative ale sistemului. 

Pregătirea în specialitate reprezintă punctul forte pentru 
demararea carierei didactice. Din acest punct de vedere, pornind de 
la metodologia cadru de organizare a programelor de formare 
psihopedagogică este prevăzută metodologia de organizare a 
programelor de formare psihopedagogică, în vederea certificării 
competenţelor pentru profesia didactică în cadrul universităţilor, în 
conformitate cu Legea educaţiei naţionale nr. 1/2011, în 
conformitate cu prevederile Hotărârii Guvernului nr. 536/2011 
privind organizarea şi funcţionarea Ministerului Educaţiei, 
Cercetării, Tineretului şi Sportului, cu modificările şi completările 
ulterioare şi în conformitate cu Ordinul 5745 din 13.09.2012, care 

este în vigoare până la aplicarea art. 154 alin. (1) lit. c) din Legea 
educaţiei naționale nr.1/2011. 


Axa dezvoltării în carieră 


Integrarea cunoștințelor, abhlităplec şi competenţelor 

“Dezvoltare pro 


A şti (ca acţiune) 


A şii (ca inormatie) 


(V. Chiş, 2005, p. 146) 


Reînființarea DPPD-urilor ṣi obligativitatea pentru studenți 
şi absolvenții învăţământului universitar de a parcurge programele 
de formare psihopedagogică pentru nivelul I şi nivelul II, le asigură 
acestora accesul la cariera didactică şi certifică profesia didactică. 
Formarea psihopedagogică vizează pentru dezvoltarea profesională 
un set de competenţe de specialitate solicitate în sarcinile profe- 
sionale specifice şi necesare desfăşurării activităţilor instructiv- 
educative eficiente, eficace şi performante. O altă direcţie în 
formarea psihopedagogică urmăreşte la cadrul didactic dezvoltarea 
unui management al organizaţiilor şi, in particular, un management 
al competenţelor, indispensabile pentru funcţiile existente la nivelul 

sistemului de învățământ și necesare pentru buna funcţionare într-o 
funcţie sau un rol dat. În contextul actual al societății dominate de 
educația globală, modalitatea de formare psihopedagogică 
existentă pentru studenţi și absolvenţii învățământului universitar 
nu garantează în cadrul practic, aplicativ al activităților derulate la 
nivelul sistemului, o activitate instructiv-educativă eficace, eficientă 
și performantă. Acestea sunt influențate de vocaţie, aptitudinea 
pedagogică, conștiința profesională și motivaţia personală pentru 
actul de educaţie al tinerei generaţii, dar și de dorința de 
armonizare a programelor cu nevoile educabililor, cu interesele de 
grup sau individuale, care solicită maximal cadrului didactic 
competențele psihopedagogice și de specialitate ale formatorilor. 
Cu regret, trebuie să arătăm existența unor cadre didactice în 
sistemul de învățământ fără vocaţie, fără o dorință de 
autoperfecționare, iar din partea unor educatori persistă lipsa unui 
interes profesional sau lipsa experienței la alţii, care conduce la 
diminuarea și chiar abandonarea reperelor calitative. Aceste cadre 
didactice își exercită „meseria” zi de zi fără un entuziasm 
profesional și energie, neavând o perspectivă pozitivă asupra 
întregului proces instructiv-educativ; se mulțumesc cu parcurgerea 
programelor școlare, cu o predare deficitară, renunţă la standardele 
de evaluare ale educabililor, au o gândire de tip asociativ, o 
nesiguranță în comportamentul la clasă, probleme de vorbire și de 
exprimare în activitatea didactică. Lipsa unor corelaţii între 
trăsăturile de personalitate ale cadrului didactic favorizează 
desfășurarea unor activități rutiniere nemotivante pentru aceștia, 
conducând în timp la resemnare și acceptarea unui statut 
profesional marginalizat în instituția de învățământ. În această 
construcție profesională, actul educativ poate să fie influenţat și de 
către diletantism, care favorizează atât la nivelul managementului 
instituțional, dar şi educațional: : 

e Cunoştinţe academice instabile/nesigure sau prea puţin 
aprofundare de subiecții morali, datorită fenomenului de explozie a 
învățământului superior, a standardelor de evaluare precare şi 
scăderea exigenţelor în evaluare, drept consecinţă a menţinerii unui 
număr bine definit de studenţi în instituţie; 

e Cunoştinţe psihopedagogice şi metodice insuficiente, 
precare sau fragmentare, dobândite în cadrul unei pregătiri 
teoretico-practice disfuncţionale, în structura programelor de 
formare psihopedagogică; 

e Un management al clasei deficitar, prin lipsa capacității 
de coordonare a întregului set de experienţe de învăţare; 

e Lipsa capacităţii de transfer a unor strategii dintr-un 
domeniu de expertiză în alt domeniu; 

e Controlul şi monitorizarea transferului de deprinderi și 
strategii; 

e Aptitudini și trăsături de personalitate nevalidate în 
cadrul unei selecţii riguroase a studenţilor şi a absolvenţilor 
învățământului universitar, care doresc să urmeze cariera didactică, 
în structurile programelor de formare psihopedagogică. 

Profesia didactică este influențată de latura ei morală şi 
umană, care determină, pe lângă cunoștințe, abilităţi, atitudini, 
competenţe, şi anumite trăsături de personalitate să depășească/ 
traverseze barierele standardelor care o individualizează. Cadrul 
didactic, prin conştiinţa sa profesională, nu este pentru societate 
doar un agent care distribuie beneficiarilor cunoaşterea, în forma 
validată din punct de vedere normativ, ci, în prefigurarea 
experienţelor de învăţare și formare pe care le parcurge cu elevii, 
profesorul devine un creator de cunoaștere, uneori este un titan 
care se răzvrătește impotriva demiurgului sau se investeşte pe sine 
in ceea ce creează și proiectează, convinge prin persuasiunea sa și 
strategiile didactice utilizate pentru buna desfăşurare şi optimizare 
a fenomenelor educaționale. În sec. al XXI-lea, cadrul didactic încă 
își desfășoară activitatea într-un spaţiu educaţional incert, cu un 
grad ridicat de risc, cu resurse finite alocate, care conduc la 
depăşirea unor clișee, a unor situaţii repetitive pentru educator prin 
intermediul competenţelor profesionale şi transversale dobândite în 
pregătirea inițială. Din această cauză, profesionalizarea carierei 
didactice nu semnifică doar asimilarea sistematică a competențelor 
profesionale şi transversale fixate prin standardele din CNCIS, 
acestea având legitimitate și valoare în exercitarea profesională, ci şi 
capacitatea educatorului de a utiliza cât mai creativ şi euristic aceste 


INTRODUCERE ÎN ETICA ȘI DEONTOLOGIA PROFESIEI DIDACTICE 187 


competenţe în contexte educaţionale concrete, neobișnuite și chiar 
imprevizibile. 


e Care au fost argumentele personale în 
ase > orientarea profesională către o cariera didac- 
sal >= tică? 
„e  Valorificându-vă viziunea etică și de- 
ontologică, identificaţi și propuneţi direcţii 

de dezvoltare profesională în comunitatea cadrelor didactice. 

e  Ilustraţi și analizați prin contrapunere criteriile tradi- 
tionale și moderne definitorii ale profesiei didactice. 

e  Realizaţi un eseu în care să definiţi conceptele de profe- 
sionalism și profesionalizare a carierei didactice. 


ai 
Cea 


pa da 
| Aa zi 


3.4. ELEMENTE STENICE/FRENATORII ÎN 
PROFESIONALIZAREA DIDACTICĂ 


În acest context de democratizare a vieţii sociale, de 
dispariție a liniilor de demarcaţie etnică, a unei libertăţi de 
exprimare a valorilor culturale, se produc numeroase modificări 
structurale și funcţionale, prin care sistemul educaţional a devenit 
mai puțin rigid, se apropie mai mult de sistemul socio-economic, a 
depășit sistemul monocultural, adaptându-se la multiculturalism în 
fața provocărilor lumii contemporane. Astfel, școala își funda- 
mentează și mai pregnant rolul său în comunitate, realizând o 
corelare cu problematica segmentului social și prin intermediul 
corpului său de specialiști. În România, profesionalizarea carierei 
didactice nu mai reprezintă un concept nou, ele este supus rede- 
finirii, în cadrul unei societăți bazate pe cunoaștere și valorificare a 
capitalului uman. Studierea profesionalismului în domeniul 
educației admite corelarea elementelor care descriu, analizează, 
clasifică, compară, aplică și determină mecanismul activității 
didactice. Acesta se fundamentează pe elementele integrate ale 
sistemului: 

° Structuri instituționale flexibile şi eficiente de 
profesionalizare/a carierei didactice; 

. Standarde profesionale de operare, precise și 
relevante în formarea inițială și continuă; 

° Competențele vizate în programele de formare 
profesională; 

. Formaţii, modalități și principii de acţiune la nivel 


macro şi micropedapogic. 

Îndrăznim să afirmăm că o condiţie sine qua non a 
eficienței educaţiei și a sistemului de învățământ o reprezintă 
profesionalismul educabilului, „sistemul competențelor pe care 
aceştia le deţin și care sunt dependente de: calitatea pregătirii 
inițiale, de calitatea formării și perfecționării continue, de valoarea 
autoinstruirii, a autotformării şi a autoperfecționării” (Ionescu, 
Miron, 2011, pp.10). 


Realizaţi o analiză comparativă între modelul 
didactic profesional clasic şi modelul de 
profesionalism postmodern. 


> Identificaţi cultura profesională. 

> Reflectaţi asupra angajamentului profesional dincolo de 
cerinţele precis formulate ale competenţei. 

> Analizaţi angajamentul cadrelor didactice în relaţiile 
profesionale. 

» Analizați modalitatea de valorizare a acţiunilor educa- 
tionale ale cadrelor didactice, dar şi dezvoltarea unor oportunități 
profesionale la nivelul spectrului social. 


Având ca reper citatul: „Practica reflexivă 
corelează și cu alte piese ale profesionalismului: 
dorinţa de mai bine, indoiala că ai chiar ajuns la 
maximum de dezvoltare, scepticismul politicos 
faţă de ideile auzite de la alții și faţă de 
complimentele pe care le primim în munca noastră” 
(http://sebernat.wordpress.com/2012/11/17/4-practica-reflexiva/) și 


INTRODUCERE ÎN ETICA ȘI DEONTOLOGIA PROFESIEI DIDACTICE 189 


direcţiile de acţiune ale lui Donald Schön (The reflective practitionner: 
how professionals think in action, 1983), ale lui John Dewey (How we 
think, 1933) și ale Lindei Valli (Listening to other voices: A description 
of teacher reflection in the United States, 1997), proiectaţi o dezbatere 
pe tema profesionalismului practic. 


Pe baza unor norme diferite (servicii comunitare, 
cunoașterea tehnică, dezvoltare personală, autonomia profesională, 
profesionalismul, competenta, experiența și expertiza proprie) se 
fundamentează dimensiunile de conceptualizare profesională, 
deoarece particularităţile activităților din câmpul de interes al 
fiecărei profesii, structura de organizare, acţiunile de dezvoltare 
sunt trasate și în funcție de misiunea sa specifică. Profesia didactică 
presupune servicii în comunitate și responsabilitate civică, 
dezvoltare personală, care se conturează în participare socială, 
formare pedagogică continuă, perfecționare a competenţelor de 
predare, dar, în același timp, profesia didactică este complexă, 
reprezintă o  încununare a muncii didactice în echipele 
interdisciplinare care vizează competențe manageriale, de 
comunicare, de relaționare sau de organizare și se bazează pe 
judecățile de responsabilitate profesionale autonome. De-a lungul 
timpului s-au conturat numeroase studii, care au avut ca obiect 
statutul profesiei didactice, acordarea statutului de profesie muncii 
cu elevii, acestei îndepliniri exemplare a atribuțiilor profesionale și 
definirea ei din interiorul activităților din câmpul de interes 
profesional, nu din perspectivele normelor și ale criteriilor externe 
impuse. Acest demers a adus în susţinerea statutului profesiei 
didactice: regândirea și restructurarea formării iniţiale și continue a 
personalului didactic din perspectiva noului sistem profesional/ 
rol-statusurilor ocupaţionale; demersuri actuale în definirea 
profesionalizării didactice având reper exigenţele curentului 
„Noului Profesionalism”. În vederea recunoașterii statutului său 
profesional, un parametru important este redat de fluxul de intrare, 
reprezentat de resursele umane și materiale, dar și mecanismul de 
perfecționare profesională. Formarea inițială şi continuă sunt 
dimensiuni semnificative în formarea profesională și în mecanismul 

de acreditare. În baza Ordinului 5745 din 13.09.2012, în confor- 
mitate cu prevederile Hotărârii Guvernului nr 536/2011, privind 
organizarea și funcţionarea MECTS, cu modificările şi completările 
ulterioare, în temeiul art. 237 din Legea nr. 1/2011, cu modificările și 
completările ulterioare, a fost aprobată Metodologia-cadru de organi- 
zare a programelor de formare psihopedaşogică în vederea certificării 
competențelor pentru profesia didactică, pentru instituțiile de învățământ 
superior acreditate, iar prin anexa la Ordinul ministrului Educaţiei, 
Cercetării, Tineretului şi Sportului nr. 5564/7.10.2011, s-a aprobat 
Metodologia de acreditare și evaluare periodică a furnizorilor de formare 
continuă şi a programelor de formare oferite de către aceştia. În temeiul 
legii, s-a dispus metodologia de formare profesională, care a 
generat o multiplicare ṣi diversificare a programelor de formare, 
acreditarea unor departamente de specialitate cu profil psihopeda- 
gogic pentru organizarea programelor de formare psihopedagogică 
în vederea certificării competenţelor pentru profesia didactică (art. 
2 alinl, Ordinul 5745/2012, http://osut.ro/wp-content/uploads/ 
2013/09/Ordin-nr.-5745-din-2012-privind-aprobarea-Metodologiei-e 
adru-de-organizare-a-programelor-de-formare-psihopedagogica-in 
-vederea-certificarii.pdf), a unor centre de dezvoltare profesională, 
care să conducă la creșterea circumstanțelor de legitimitate 
profesională. Programele de formare psihopedagogică organizate la 
forma de învăţământ cu frecvenţă, în cadrul sistemului creditelor 
de studiu transferabile (art. 2, alin. 1, Metodologia din 2012), 
contribuie la certificarea competenţelor pentru profesia didactică la 
nivelul I (iniţial) şi nivelul II (de aprofundare) (Capitolul I, art.1, 
Metodologia din 2012), urmând să se finalizeze cu obținerea 
certificatului de absolvire, corespunzător nivelului programului de 
formare psihopedagogică absolvit (art. 12, Metodologia din 2012). 
În vederea dobândirii, a validării, a testării pregătirii psihopeda- 
gogice şi a pregătirii didactice şi practice de specialitate un rol 
important este jucat de mecanismele de derulare a programelor de 
formare iniţială și de formare continuă, care se află în atenția 
specialiştilor în vederea îmbunătățirii şi a eficientizării acestora, 
prin derularea unei politici educaţionale, în care să primeze plusul 
de calitate. Strategia naţională se bazează și pe politicile educa- 


INTRODUCERE ÎN ETICA ȘI DEONTOLOGIA PROFESIEI DIDACTICE 191 


tionale ale țărilor europene, pe experiența din domeniul formării 
psihopedagogice/ formarea iniţială, care se dorește a se regăsi în 
sistemul nostru, prin importanţa și calitatea pregătirii practice. Un 
modul de practică de specialitate bine organizat, condus, 
monitorizat și evaluat conduce la formarea și consolidarea compe- 
tențelor vizate în formarea inițială, reprezintă etapa de trecere spre 
perfecționarea competenţelor vizate în formarea continuă, în 
conformitate cu standardele profesionale precise și relevante. 
Responsabilitatea, performanţa, dezvoltarea personală, construirea 
și derularea propriului plan de dezvoltare profesională/ a carierei 
reprezintă argumente relevante ale formării. Asigurarea calității în 
procesul de formare al cadrelor didactice a fost finalizată prin 
elaborarea standardelor profesionale („enunţuri exigente ce indică 
un criteriu sau normă în raport cu care se apreciază calitatea unui 
program, proces, produs sau a unei performanţe; standardul 
exprimă așteptări valorice, calități pretinse, practice profesionale 
obligatorii”, Potolea, citat de Iucu, 2004, p. 53). În funcţie de stadiul 
la care realizăm analiza de calitate vom avea: standarde 
instituționale, standarde curriculare, standarde instrucționale, 
standarde de evaluare și certificare. 

e Prin HG nr. 604/2001 având ca obiect de activitate 
asigurarea calităţii programelor de formare a personalului didactic, 
didactic auxiliar şi a personalului de conducere, îndrumare şi 
control din învăţământul preuniversitar, s-a înființat Centrul 
Naţional de Formare a Personalului din Învăţământul 
Preuniversitar, care este organ de specialitate, cu personalitate 
juridică, în subordinea Ministerului Educaţiei, Cercetării şi 
Tineretului. 

e Prin HG nr. 2191/2004 au fost organizate 16 Centre 
Regionale pentru Formarea Personalului din Învăţământul 
Preuniversitar (CREP), cu scopul evaluării, al monitorizării şi al 
consilierii activităţilor de formare continuă la nivel regional 
(https://bucuresti.cylex.ro/firma/centrul+national+pentru+formare 
+a+personalului+din+invatamantul+preuniversitar-614076.html). 

e Unitatea de Implementare a Proiectului „Dezvoltarea 
formării continue a personalului din învățământul preuniversitar” 

Phare RO2004/016-772.04.01., din cadrul programului multianual 
Phare Coeziune Economică şi Socială 2004-2006, a fost înfiinţată 
prin OMEdC nr. 4139/2005 

e CNFP are misiunea de a asigura calitatea şi diversitatea 
ofertei de formare continuă pentru personalul din învăţământul 
preuniversitar prin acreditarea, monitorizarea şi evaluarea 
programelor de formare (https://bucuresti.cylex.ro/firma/centrul+ 
national+pentru+formare+a+personalului+dintinvatamantul+preu 
niversitar-614076.html, http://www.enfp.ro/NCPTE/Index.html) 

Cadrele didactice, de-a lungul carierei, îşi construiesc 
experienţe profesionale distincte, iar expectanţele lor sunt diferite, 
prin raportare la programele de formare oferite de furnizorii de 
formare continuă, dar, prin practici educative de calitate, 
printr-un management eficient al propriului plan de dezvoltare 
profesională, cadrul didactic va contribui la recunoaşterea publică 
a prestației sale didactice, exigență imperativă a profesio- 
nalismului, devenind un reper pentru alte categorii profesionale. 
Exigenţele curentului „Noului Profesionalism” au condus la 
conturarea unor criterii prin care profesia didactică să se 
definească prin intermediul fundamentelor teoretice, al stagiilor 
de pregătire practică; pe baza conceptului de savoir, faire-savoir 
cognitiv, practic, savoir-ctre, savoir-devenir, savoir-mobiliser şi, 
de ce nu, savoir-vivre sau savoir-ecouter; pe baza obligaţiilor, a 
datoriei, a responsabilităţii și a autonomiei profesionale; pe baza 
regulilor constitutive ale identităţii profesionale, care definesc 
domeniul de competenţă profesională legitimă, dar şi prin 
intermediul normelor cu o vocaţie identitară, care se impun în 
condiţiile cooperării profesionale şi ale diversificării 
specializărilor; prin aderarea la organismele profesionale, care 
dezvoltă în structura lor de acțiune și organizare strategii de 
valorizare şi promovare profesională. Deși acest curent este 
valorificat în prezent, la adresa sa se aduc critici, datorită unor 
direcții promovate. Iniţiativa de restructurare a situaţiei cadrelor 
didactice nu a creat o categorie profesională și socială autonomă, 
ci, dimpotrivă, a condus la o incorsetare, un control și mai 
pregnant, datorită acţiunilor educative pe care cadrul didactic le 

proiectează asupra individului în dobândirea cunoașterii. În 
contextul realității educaţionale, activitatea profesorilor vizează 
individualități în formare, astfel s-a reorganizat munca 
educabililor la situaţia concretă, printr-o reconsiderare a rolului 
acestuia, ca manager, fapt care impune o maximă responsabilitate, 
dar conduce și la o extindere a acțiunilor manageriale și 
promovarea unui control extern riguros. În cadrul acestei activități 
profesionale extrem de complexe și de laborioase, au apărut 
elemente frenatorii în profesionalizarea didactică, care rezultă din 
reprezentarea socială a cadrului didactic, din munca cu educabilii, 
în vederea asigurării unei inserţii sociale active, și din asumarea 
rolului de cetățeni europeni; prin raportare la datoria, obligaţia și 
responsabilitatea profesională și, nu în ultimul rând, la noile 
exigențe ale publicului-țintă. Imaginea simbol a profesiei 
didactice, dinamica rol-statusurilor specifică organizaţiei școlare, 
în care se redefinesc rolurile cadrului didactic, prin diversificarea 
și multiplicarea funcţiilor în societatea orientată spre cunoaștere, 
subliniază imaginea unui cadru didactic, care de cele mai multe 
ori se simte frustrat de situația sa ocupațională. Pentru definirea 
reprezentării sociale, trebuie realizate diferenţele dintre statutul 
formal al profesiei didactice (statutul oficial, înscris în documente 
juridice, care generează obligaţiile, responsabilitățile și drepturile 
legale ale profesioniştilor) și statutul semantic (sistemul de analiză 
a statutului formal redat de către public). Pentru a veni în 
susținerea prestigiului ocupaţional, profesia didactică este 
indicată în COR 2013 (Clasificarea Ocupaţiilor din România) la 
grupa majoră 2, specialiști în diverse domenii de activitate, 
specialiștii cu ocupaţii intelectuale și științifice dezvoltă stocul 
existent de cunoștințe, predau în mod sistematic și aplică teorii și 
concepte ştiinţifice sau artistice ori se angajează în orice 
combinaţie a acestor activități — se înscriu judecători, medici, 
jurisconsulți, profesori din învățământul preşcolar până la 
învățământul universitar. Dar ceea ce diferenţiază aceste categorii 
profesionale în dimensiunea socială este reprezentat de nivelul 
financiar, care își lasă amprenta asupra prestigiului ocupaţional. 
Statutul social al muncii educative este influențat de mediul 


194 MARIA CLAUDIA CUC 


socio-economic specific societăţii globale, din ţară sau de la nivel 
regional, derulându-se şi în funcție de circumstanţele legislative şi 
financiare, care își lasă amprenta asupra categoriei profesionale şi 
asupra imaginii ocupaţionale a domeniului. Indiferent de 
popularitatea profesiei didactice, o reformă la nivel societal nu 
poate avea un impact puternic fără o schimbare radicală și 
pozitivă a demersului educaţional. 


Sarcini de reflecţie şi exerciţii aplicative: 


e  Identificaţi şi prezentaţi aspecte de internaţionalizare a 
educaţiei cu efect asupra vieţii profesionale. Descrieţi acest 
fenomen dintr-o perspectivă personală. 

e  Analizaţi influențele impactului economic al 
globalizării asupra dezvoltării cadrului profesional. 

e Identificați caracteristici ale profesiei didactice din 
perspectiva de abordare local-global. 

e  Realizaţi o prezentare scrisă în care să argumentaţi 
importanța reconsiderării profesiei didactice în societatea din 
România. 

e  Identificați caracteristici, avantaje şi dezavantaje ale 
profesiei didactice. 

e  Explicaţi importanța calităților personale în termenii 
de vocație, măiestrie, talent și deprinderea unor competenţe 
intr-un mod riguros și controlat pentru profesionalismul cadrului 
didactic. 

e  Realizaţi un studiu individual al descriptorilor de 
definire a nivelurilor Cadrului European al Calificărilor din 
Spaţiul European al Învăţământului Superior. 

e  Realizaţi un studiu individual al Matricei Cadrului 
Naţional al Calificărilor din Învăţământul Superior. 

e Din perspectiva responsabilităţii și al autonomiei 
prezentaţi competenţe profesionale și transversale specifice unui 
anumit ciclu de studii — licenţă, master, doctorat. 

e  Construiți un contraargument la ideea de mai jos: 
„universităţile şi alte instituții de formare continuă sau 

reconversie profesională lasă în umbră modelul profesorului 
artist, mitul dascălului mânat de iluminarea dezinteresată a 
națiunii. Ceea ce pare a interesa sunt eficiența, randamentul, 
câștigul simbolic și financiar” (Cucoș, C., 2009, p. 58). 

e  Reflectaţi și comentaţi următorul citat din perspectiva 
eticii și a deontologiei profesionale: „Dacă există un regulament 
care administrează activităţile instituţionale şi fixează drepturile 
fiecăruia, nu există nimic legat de convențiile mai mult sau mai 
puţin implicite care reglează relaţiile între oameni; găsim 
convenţii echivalente în alte profesii, dar există specificităţi pentru 
şcoală” (Yves Dutercq). 

e  Realizaţi un eseu în care să exprimaţi de ce pedagogia 
memorării trebuie înlocuită cu pedagogia căutării. 

e Care sunt competențele pe care un student sau un 
absolvent al învățământului universitar trebuie să le dețină pentru 
a intra într-un sistem de formare psihopedagogică? 

e  Realizaţi un eseu reflexiv pornind de la următorul 
citat: „A fi demn de încredere, iată o temă de importanţă 
covârşitoare în definirea unei profesii. Ea uneşte prăpastia 
epistemologică dintre ideea de profesie definită prin tehnologia ei 
şi cea de profesie definită prin etică. Pentru a fi demn de 
încredere, profesionistul trebuie să fie şi informat etic” (Bloch, 
Chodoff, 2000). 

e Presupunând că sunteți profesor, care sunt normele 
morale și etice pe baza cărora v-aţi fundamenta cariera? 

e Având ca reper comunitatea în care lucraţi, realizați o 
listă a expectanţelor individului aflat în dubla ipostază de subiect 
și obiect. 

e  Analizaţi și comentaţi următorul citat din perspectiva 
criteriului formării profesionale: „Definiţia spontană a cadrului 
didactic ca persoana care predă, tine ore, privilegiază aspectul relațional 
şi neglijează dimensiunea instituțională, într-o societate în care 
relaționalul este mai bine valorizat decât structuralul, majoritatea 
actorilor instituției educative au tendința de a-l neglija pe ultimul, chiar 
dacă trăiesc penibil chiar dacă trăiesc penibil momente în care 
socialul, economicul şi politicul îi constrâng” (Fourez). 

e  Reflectaţi și comentaţi următorul citat din perspectiva 
criteriului expertizei, dar și din perspectiva criteriului etic și 
juridic: „Dar a spune că educaţia constă în instituirea legii cu elevii 
într-o clasă, nu semnifică faptul că nu trebuie să ne referim la legile care 
preexistă şi care într-o şcoală constituie poate un nivel al constrângerilor 
superioare. Elaborarea unei noi legi necesită cunoaşterea legii instituției; 
nu doar pentru a ne plia ei, nici pentru a căuta s-o transformăm, dar în 
orice caz pentru a nu o ignora” (Develay). 

e  Reprezentaţi semnificaţia lui „există” în raport cu 
„reflectează” şi „acţiune” din următorul citat: „Există un anume 
fenomen interesant, uimitor sau supărător pe care individul încearcă să-l 
gestioneze. Pe măsură ce încearcă să îl înțeleagă, reflectează de asemenea 
şi la înțelegerile pe care le-a realizat în mod implicit în acțiunea sa, 
înțelegeri pe care le scoate la suprafaţă, le critică, le restructurează și le 
transformă în acțiuni” (Donald Schön, 1983, http://sebernat. 
wordpress.com/2012/ 11/17/4-practica-reflexiva/). 

CAPITOLUL 4. PRINCIPIILE ETICE. 
REPERE ÎN DEZVOLTAREA PENTRU 
CARIERA DIDACTICĂ 


În demersul evoluţiei sale, omul, cu o seriozitate izvorâtă 
din rostul filosofic al existenţei sale, a căutat calea către adevăr și 
libertatea sa de gândire, iar complexitatea acestui drum a presu- 
pus respectarea legilor cetăţii, dar și desecretizarea și conștienti- 
zarea rostului existenţei sale. În acest registru existenţial discutăm 
despre valori, despre structura exerciţiilor morale și atitudini, 
indispensabile din punctul de vedere al perspectivei etice, dar și 
pentru dezvoltarea capacităţii de a întreţine un dialog autentic cu 
comunitatea de specialiști. Dezbaterile asupra deontologiei au în 
vedere conținutul regulilor, orientarea acestora, dar ele reprezintă 
în același timp și un exercițiu de atenţie, care vizează disciplinarea 
membrilor profesiei, o atenţie la celălalt, dar și o atenţie la 
propriile valori și norme deontologice urmate. Discutăm de 
principii care sunt asumate și care susțin o responsabilitate în act, 
iar în această societate profesionalizată, excelența este susținută și 
prin nevoia de a lupta cu celălalt, cu automatismele sale, cu inerția 
sa mentală sau cu prejudecățile sale profesionale nereflectate. În 
această demonstraţie de norme morale, norme juridice sau 
deontologice, ne aflăm pe terenul alunecos al dialogului sau al 
exerciţiului, care ne fac să privim valorile atât în dimensiunea lor 
reală, cât și sub aspectul lor proiectiv. În acest context, ideile 
călăuzitoare asigură cadrul general în interiorul căruia se poate 
forma și dezvolta profesional un individ, într-un mod liber și 
legal, chiar în condiţiile existenței unor reguli codificate. Având ca 
reper rolul și importanța principiilor dreptului civil tratate de 
distinsul prof. dr. Lupan (Lupan, E., 1999, pp. 34-35), putem 
adapta instrumentul creat și aplicat în drept la deontologia 
profesională, astfel încât principiile de elaborare a codurilor etice 

pentru profesia didactică vor constitui o valoare etică din 
următorul punct de vedere (Lupan, E., 1999, pp. 34-35): 

e Cu privire la crearea normelor deontologice profesiei 
didactice, în sensul că profesionistul adoptă normele deontologice 
numai prin respectarea ideilor călăuzitoare în  materie/ 
comunitatea profesională, iar un cod etic nou nu va putea încălca 
prin structura normelor sale aceste principii. 

e Cu privire la interpretarea normelor deontologice 
profesiei didactice, în acest sens la apariția unor păreri 
contradictorii sau îndoieli, organele solicitate să aplice aceste 
norme trebuie să le interpreteze în aşa fel încât acestea să 
corespundă cât mai bine ideilor călăuzitoare în materie, 
lămurindu-se corect conţinutul normelor deontologice. 

e Cu privire la aplicarea sau suplinirea normelor 
deontologice profesiei didactice, principiile au un rol şi o 
importanță deosebită. Prin aplicarea normelor deontologice, 
principiile trebuie să guverneze portofoliu de activitate al celor 
care sunt ancoraţi în procesul decizional, iar, în lipsa unor 
reglementări, trebuie să se orienteze în activitatea sa după 
principiile fundamentale şi să soluţioneze cauzele, situațiile 
respective. 

Aceste principii nu pot fi neglijate în structura 
profesională didactică fără consecințe dăunătoare în ceea ce 
priveşte dezvoltarea acestei profesii. Dezvoltarea doctrinară şi 
practică a acestor principii se află într-o strânsă legătură cu 
tendința de generare a normelor etice și a instituţiilor de drept, 
dar şi cu criza morală a societăţii umane, care necesită pentru 
individ întâlnirea dintre morala creştină și etica postmodernă. 
Temelia unei activităţi este desemnată de principii, care sunt 
normele care guvernează activitatea. Principiile sunt reperele 
generale, liniile călăuzitoare în elaborarea și implementarea 
codurilor etice, dar şi in reglementarea profesiei didactice. 

Principiu - inceput, punct de pornire. Distingem mai 
multe tipuri de principii: principii logice, care guvernează absolut 
orice cunoaștere valabilă (dintre cele mai generale sunt principiul 
identităţii, a noncontradicției și a terțului exclus), principii morale, 

al căror caracter este de a se impune oricărei conduite umane care 
tinde să promoveze o acţiune valabilă. Principiile morale au 
particularitatea de a se impune ele însele conștiinței; ele se disting 
în această privință de „postulatele teoretice”, care sunt în ele 
însele în mod arbitrar formulate (ex. principiile axiomatice și, în 
general, principiile matematice), deși aplicarea lor duce la 
demersuri sau demonstraţii absolut necesare pentru spirit. 
Filosofia critică face distincţie între noţiunea de principiu 
(propoziție primă, punct de pornire) și noțiunea de fundament 
(principiu justificativ și explicativ) (Didier Julia „Dicţionar de 
filosofie”, Larousse, Editura Universul Enciclopedic, 1998, 
București, p. 271). Roxana Ghiaţău (2011, pp. 97-161), în urma 
lecturării a numeroase coduri etice din sistemul de învățământ, în 
diverse spaţii culturale, stabilește următoarele principii de 
raportare: 

e Principiul de raportare la axiologie; 
Principiul eficientizării comunicării; 
Principiul generării contextuale și stadiale a codurilor; 
Principiul polivalenţei luării deciziei etice; 
Principiul reflectării în codul etic a responsabilităților 
profesionale ale cadrelor didactice. 


4.1. PRINCIPIUL RAPORTĂRII LA AXIOLOGIE 


„AXIOLOGIE s.f. Studiul filosofic sau teoria valorilor 
(etice, religioase, estetice). [Pron.-xi-o-] — Din fr. axiologie” (DEX, 
2012, p. 81). i 

„AXIOLOGIE s.f. (fr. axiologie, germ. Axiologic; cf gr. axia 
„valoare” + logos „teorie”). Disciplină filosofică ce se ocupă cu 
studiul sistematic al originii, a esenței, a clasificării, al ierarhizării 
și al funcţiei sociale a valorilor; teorie generală a valorilor” 
(Dicţionar Enciclopedic, Editura Cartier, 2004, p. 80). 


Codurile sunt cele care includ valorile etice, iar esența 
unui cod este de natură axiologică, pentru că dă posibilitatea 

structurii profesionale să creeze valori și în același timp să se 
creeze și dezvolte prin valori. În lipsa acestei raportări, codul etic 
va deveni pentru comunitatea profesională un regulament de 
funcţionare, cu implicaţii punitive, dar şi legislative. Cum preciza 
Roxana Ghiaţău (2011), acest principiu este fundamental în 
delimitarea unui cod etic de alte documente și acte normative. 
Temelia unui cod etic este asigurată de valorile pe care le 
promulgă, iar elaborarea unui cod etic desemnează, pentru 
domeniul de aplicaţie sau pentru sfera vieţii practice pe care o 
reglementează, o selecţie riguroasă a valorilor care vor guverna 
comunitatea profesională, în scopul de a orienta, de a proiecta și 
clarifica conduita practică a agenţilor care participă la acţiune, în 
conformitate cu structurile organizaționale la care aderă, dar şi cu 
principiile, valorile sau interesele existente. Conceptul de valoare 
este legat de preferinţele personale, interesele umane sau 
principiile morale, etice şi religioase. Valorile sunt infinit de 
numeroase, astfel teoreticienii au identificat două categorii de 
valori: valorile concrete, care însumează valorile religioase, și 
valorile estetice; valorile abstracte desprinse din contextele sociale 
şi culturale ale societăţii. În această alternanță între material şi 
ideal, de pe poziţiile fundamentale ale filosofiei, valorile sunt 
definite ca esențe pure, ideale, aflate dincolo de starea materială, 
fizică a lumii. În acest dialog al valorilor, este subliniată 
dimensiunea educaţiei şi a eticii, acel acord permanent reinnoit în 
dialogul autentic existent la aceste dimensiuni, deoarece etica 
reprezintă domeniul valorilor autentice, al valorilor morale, 
timp ce educația se fundamentează pe valoare. Prin educaţie se 
selectează, prelucrează şi transmit cunoștințele şi valorile de la 
societate la individ; se însumează, se perpetuează şi creează în 
același timp în arhitectura socială a societăţii valorile. 
Dimensiunea valorică devine esenţa educaţiei şi a instruirii unei 
societăți în vederea formării şi a dezvoltării infrastructurii mentale 
acesteia. Rezultatul procesului educaţional îl reprezintă atitudinea 
individului față de valorile autentice ale societăţii, faţă de sistemul 
de valori morale. 

Între axiologie și educaţie este conturată o 

legătură strânsă, evidențiată prin următoarele 

aspecte (Cucoș, C., 2006, pp. 116-117): 

. Individul este chemat să creeze valori, 
z == pentru a atinge maturitatea și împlinirea 

E petitia ARI iar societățile și fiecare persoană în parte actualizează 

valorile în actele educative. 

° Şcoala, instituție fundamentală a societății, 
îndeplinește funcția de conservare a valorilor umane, dar și 
funcția reconstructivă a acestora unde valoarea umană este 
relevată în şi de către școală, fiind promotoare de valori 
recunoscute. Împlinirea şi dezvoltarea personală a individului 
reprezintă finalitatea demersului educativ, prin asumarea unui 
sistem de valori necesare omului din perspectiva atingerii 
finalitățtilor educaționale corespunzătoare învățământului 
obligatoriu. 

. Procesul instructiv-educativ recomandă finalităţi 
definibile la nivelul axiologic, obiectivele educaţionale precizate în 
dimensiunea macro sau micro însumează sistemul de valori, astfel 
formularea obiectivelor de urmărit reprezintă procesul de 
explicitare a dezideratelor care sunt valoroase pentru societate și 
implicit pentru educabil. 

° Educația este acțiunea de modelare a naturii 
umane, de orientare a individului în câmpul valorilor sociale, care 
urmărește în procesul de formare și dezvoltare al individului un 
sistem de competențe educaţionale, care să-i permită o 
comunicare și relaționare cât mai eficientă, să ia decizii, să își 
asume riscurile, să adopte soluţii personale etc, în fața 
alternativelor pe care societatea le prefigurează. „Fiecare individ 
poate fi instruit pentru a-și trăi viața cu măsură și responsabilitate. 
Problema semnificării și a interpretării valorilor constituie un 
semn de maturitate, de dobândire a unei competenţe valorice 
pentru orientarea existenţială” (Cucoș, C., 2006, p. 117). 

Raportarea educaţiei la sistemul de valori într-o manieră 
explicită sau implicită este inevitabilă, iar, la nivelul procesului de 
învățământ, sunt identificate şi valorile educaționale specifice, 

susținute de acest mecanism de funcționalitate benefic 
individului. Sistemul educaţional, din dimensiunea de valori 
autentice ale societăţii, decantează ansamblul de valori specifice, 
care trebuie să urmeze mecanismul de valorizare. În simplul 
exercițiu al cugetării, ne pregătim să identificăm reperele la care 
trebuie raportat sistemul de valori definitorii în societatea 
postmodernă, care este dimensiunea la care se realizează în 
prezent întâlnirea între valoarea morală, valorile pozitive și etica 
postmodernă? Evoluţia societăţii umane a demonstrat că valorile 
sunt supuse procesului de metamorfozare de la individ la individ, 
dar şi dimensiunii influențelor parametrilor spaţio-temporali. 
Reverberaţiile lor oscilează de la bine la rău, de la adevăr la 
falsitate şi de la dimensiunea pozitivă către cea negativă. In 
practica examenului de conştiinţă socială, se produce pentru 
societate acest exerciţiu indispensabil pentru a putea proba 
măsura în care viața oglindește regulile, normele explicite și 
implicite existenţiale, trasând axa „mişcărilor” valorice, unde ceea 
ce ieri a fost fals, azi poate fi adevărat, iar ceea ce azi este bine, 
mâine poate fi decriptat la polul negativ. Valoarea pozitivă este 
susținută prin comparație, opoziţie,  complementaritate și 
comparaţie, încât ierarhizările şi etichetările nu vor exclude din 
teoria valorilor nonvaloarea, deoarece valorile negative în orice 
societate trebuie să reprezinte un caz particular al pozitivului şi 
un izvor pentru valoarea pozitivă. Louis Lavelle (1951), dezvoltă 
teoria sa legată de polaritatea valorilor, demonstrând că nu se 
poate nega structura bipolară a lumii valorilor, iar criticul literar 
Tudor Vianu prezintă polaritatea valorilor ca un sistem polar în 
interiorul căruia nonvalorile devin paralele cu valorile și în același 
timp corelative valorilor, deoarece „conștiința axiologică se mișcă 
intr-un univers bipolar și într-un circuit continuu înlăuntrul lui” 
(Vianu, Tudor, 1982, p. 67). C. Cucoș subliniază că prin 
intermediul educației axiologice putem „să ieşim din cadrul 
restrâns al unor valori contextuale limitative, pentru a ne insera 
intr-un orizont de valabilitate mai larg şi mai stabil, cel al valorilor 
autentice și general acceptabile. S-ar putea astfel evalua sisteme, 
procese și competențe educative dincolo de cadrul lor specific de 

generare. Este firesc ca orice sistem educativ, raportat la normele 

valorice interne, să pară a fi exemplar. Orice învățare se face în 
perspectiva şi sub povara-uneori constrângătoare — a presupusei 
propriei sale valori” (Cucoș, C., 2006, p. 118). În acest context, 

valorizarea devine o acţiune specific umană, unde valoarea este 
un fenomen social, care desemnează raportul dintre subiect și 
obiect, dintre conștiință și structura obiectivă, iar procesul de 
însușire al valorilor demarează la naşterea individului şi se 
perpetuează pe tot parcursul său existențial (M. Smith, 1977). 
Putem afirma că educaţia este în esența sa o acţiune socială, 
construită pe baza relaţiei binomului educator-educat, devenind o 
intrarelaționare între educat și propria sa conștiință, o acţiune de 
transformare desfășurată în vederea impulsionării evoluției 
individului spre stadiul de personalitate formată, autonomă, 
responsabilă, în conformitate cu modelul dezirabil social. În acest 
demers laborios și complex, prin valorificarea potenţialului de 
lucru al cadrului didactic, educaţia este concepută dintr-o 
perspectivă axiologică, care influențează factorii implicați în 
procesul educaţional pentru construirea infrastructurii mentale a 
societăţii. Așezând filosofia valorilor în centrul dezvoltării umane, 
călăuzindu-ne de valorile fundamentale, remarcăm că viața 
social-politică din România, cu toate reformele sale din perioada 
postdecembristă, este supusă încă și în prezent unui sistem de 
valori contradictorii, tranzitorii. Aceste valori contradictorii sunt 
susținute de pretenţia politică de restructurare societală, care nu a 
condus decât la torturarea şi agonia spiritului uman. Sub semnul 
crizei sociale, asistăm la instaurarea insecurității, a disconfortului, 
devenind riscantă pentru societatea românească această fluctuație 
valorică, unde educaţia ar trebui „să se concentreze pe un sistem 
axiologic congruent, relativ imperturbabil, atașat unor valori 
constante și fundamentale, care să scape perisabilităţii şi 
facticității cotidiene” (Cucoș, C., 2006, p. 119). Însă prin 
profunzimea și eficiența procesului paideutic se transmite 
educabililor un sistem de valori, asigurându-se continuitatea 
acestuia în timp și spaţiu. Sub spectrul axiologiei, actul pedagogic 
nu reprezintă o transmitere a cunoștințelor și a valorilor morale, 

etice, științifice etc. de la societate la individ, se realizează o 
selecţie, prelucrare, o decantare a falselor valori, a valorilor oculte 
acceptate de către societate, dar inoperante în sistemul de 
învățământ. În acest demers educaţional, cadrul didactic, în 
virtutea responsabilităţi şi a responsabilizării acestuia, sub 
influența conceptului de autonomie profesională, a dreptului la 
anticipare, reconstrucție şi contestare, realizează o nouă decantare, 
adaptare axiologică a valorilor, o demarcaţie utilă între valorile 
non-etice şi valorile etice. Astfel, calitatea şi eficiența sistemului 
educaţional, dar și formarea profesională a cadrelor didactice se 
întemeiază pe un sistem de categorii de valori, prioritare prin 
conţinutul lor fiind valorile etice, ca valori-scop, cu un caracter 
universal, imperativ, de totalitate, a căror beneficiari sunt indivizii 
(Râmbu, Nicolae, 1997). Aceste valori-ancoră contribuie, prin 
mecanismele directe și indirecte, explicite şi implicite, la apărarea 
si promulgarea valorilor profesionale, fundamentate în codul etic 
şi deontologic profesional. Pentru o societate cibernetică, unde se 
realizează o proiectare socială inteligentă, sunt necesare sisteme 
integrate, care să valorifice taxonomia valorilor, în special clasa 
valorilor sociale, unde dreptatea/justiţia, ordinea, respectul, 
libertatea, responsabilitatea, autonomia, integritatea, seriozitatea, 
sinceritatea, sociabilitatea, toleranța, tenacitatea/hotărârea sunt 
concepte care impregnează etica profesională, profesia didactică 
în special, prin eficientizarea relaţiei cadru didactic-profesie- 
şcoală-comunitate. 


Pentru integrarea valorilor într-o şcoală din țara 
noastră, Manea Livia propunea următoarele eta- 
pe (2011): 
e Existența unei preocupări a şcolii pentru 
integrarea valorilor; 
e Elaborarea unui cod al valorilor propriu pentru şcoala 
respectivă; 


a. Adeziunea pentru valori a tuturor angajaţilor şcolii; 
e Promovarea acestui cod prin toate mijloacele de comunicare; 

e  Etapizarea şi diversitatea programelor de integrare a 
valorilor; 

e  Oferirea de resurse educaţionale specifice cadrelor didactice; 
e Implicarea părinţilor, ca factori-cheie; 

e Acordul şi implicarea elevilor în desfăşurarea programelor; 

e Organizarea de ocazii speciale pentru celebrarea valorilor; 

e Implicarea elevilor în proiecte extraşcolare menite să fixeze 
valorile; 

e Aprecierea progresului făcut de elevi; 

e Crearea unei culturi a valorilor respective pentru tot publicul 
şcolii. 


Având ca reper feedbackul factorului socio- 
politic naţional influenţat de reglementările etice 
de la nivelul legislaţiei Uniunii Europene, 


Îi propuneţi valori constante care: 
ŠÚ o să echilibreze societatea dominată de vul- 
nerabilitățile şi sensibilităţile de la nivel socio- 
politic; 
° să echilibreze indivizii şi instituțiile, care de cele 


mai multe ori aleg „să existe” sau să profeseze în realitatea socială 
cotidiană; 

° să contribuie la construirea unor modele morale şi 
umane în viaţa publică şi în actul profesional. 


Reflectaţi la următorul citat din punct de vedere al 
raportării la principiul axiologic: „Rareori ne gân- 
dim la ceea ce avem, dar mereu la ceea ce ne lip- 
seşte” (Arthur Schopenhauer). Contextualizaţi-l la 
nivelul câmpului eticii profesionale. Comentaţi-l 
împreună cu colegii dumneavoastră prin prisma 
spaţiului de analiză etică şi deontologică. 

4.2. PRINCIPIUL POLIVALENTEI DECIZIONALE 


Schimbările din sistemul de învățământ au demarat în 
România în urmă cu mai bine de 20 de ani. Sub auspiciile noilor 
schimbări social-politice care constituiau o preocupare, dar şi o 
bază pentru modernizarea țării, s-a urmărit fundamentarea unei 
politici educaționale pe termen lung, dar şi coerentă în același 
timp. Însă ignoranţa factorilor decidenţi demonstrează că ìn 
România postdecembristă nu putem la nivel conceptual şi acţional 
să analizăm o politică educaţională coerentă și în conformitate cu 
standardele contemporane europene în educaţie; discutăm de o 
construcție utopică, de o reformă a formelor fără fond, care încă 
nu se ancorează la experienţa trecută și la realitate. Denumită 
generic reforma învățământului, aceasta este lipsită de intensitate, 
de o evoluţie integrală şi armonioasă, cultivând conservatorismul, 
autoritarismul sau obedienţa la nivelul sistemului. Împovărat de o 
structură rigidă şi birocratică, de resurse financiare deficitare, 
sistemul de multe ori s-a aflat în incapacitatea de a gestiona 
problemele curente, de a se confrunta cu agenţi ai acțiunii 
frustrați, care în timp şi-au pierdut încrederea în direcţiile de 
dezvoltare trasate, dar şi în direcţiile de intervenţie ameliorativă 
propuse.  Multitudinea schimbărilor a demonstrat că ne 
confruntăm cu un management educaţional deficitar, iar factorii 
decidenți nu au conturat un plan de dezvoltare bine definit, care 
să contribuie la dezvoltarea instituțională a şcolii româneşti la 
nivel naţional și internaţional, să dezvolte responsabilitatea 
socială, iar în sens acţional, practic, operaţional, procesual, să-și 


s 


asume responsabilitatea. Toate aceste aspecte ale reformei isi 


Ù 
a 


găsesc cauza în deciziile greșite luate în identificarea nevoilor, în 
analiza opțiunilor, în implementarea strategiilor sau în stabilirea 
sistemelor de suport în realizarea bugetelor. De aici necesitatea 
găsirii liniilor directoare către succesul educaţional, dar și 
necesitatea gestionării schimbărilor și a diferenţelor care decurg 
din implementarea strategiilor în luarea deciziei. 


INTRODUCERE ÎN ETICA ȘI DEONTOLOGIA PROFESIEI DIDACTICE 219 


Un cod de etică asumat și acceptat de comunitatea de 
profesioniști sprijină procesul decizional, în contextul în care 
decizia etică devine multicriterială. Actul de decizie la nivelul 
unei colectivităţi determină o politică de alegere. Problematica 
deciziei este trasată și în situaţiile de conflict declanșate în 
comunitatea profesională, iar soluţionarea dispune de mai multe 
căi, alegându-se o soluţie în vederea coordonării și a reglării 
activităților subordonate, dar și a controlului și a previziunii 
acestora. Astfel, decizia „constă în reducerea treptată a variantelor 
de acţiune până la una, respectiv până la aceea prin care se 
înlătură structura alternativelor” (Schmidt și Robertson, 1990, citat 
de Papuc, I.; Albu, M.; Jurcău, N., 2011, p. 104). Din această cauză, 
orice conflict ridică probleme etice prin raportare la 
responsabilitățile acţiunilor colective. Indiferent de numărul de 
persoane implicate, frecvenţă, nivelul decizional sau influența 
mediului decizional, eticul reprezintă criteriul determinant în 
politica decizională care vizează comportamentul profesioniştilor 
în exercitarea atribuţiilor profesionale și în manifestarea unei 
conduite profesionale, reglementată în structura profesională, cu 
influență asupra vieţii private, susținând atât prestigiul, cât și 
credibilitatea profesională. Eticul redimensionează problematica 
cu care individul se confruntă la dimensiunea globală, iar 
existenţa unei viziuni direcționate către un scop etic va genera un 
management al alegerilor centrat pe valori. Codurile etice în 
cadrul organizației nu mai vizează controlul impus din temeiul 
supralegislativ. Ele oferă sugestii asupra programelor practice, 
asupra procesului decizional sau a metodologiei, dar stabilește și 
răspunsuri precise orientate spre un sistem de valori cu caracter 
etic. În procesul decizional, decidentul se axează pe o 
documentare și pe o informare temeinică, care susțin conţinutul 
științific al deciziei, dar au în vedere și experiența, creativitatea, 
intuiţia, bunul-simţ. Modul de formulare, de adoptate și aplicare a 
deciziei influențează viața organizațională. 

Având ca punct de reper procesul tradiţional de 
luare a deciziilor (Papuc, 1I; Albu, M.; Jurcău, N., 
2011, pp. 108-110), modelul rațional economic, 
dar şi modelul dezvoltat de Gary Johns (1998) 
putem trasa etapele procesului decizional: 

° Identificarea şi definirea problemei etice de 
soluționat — în cadrul organizației se stabileşte aspectul etic al 
problemei care urmează să fie soluţionată. Factorul decident 
constată caracteristicile etice ale unor probleme care îl orientează 
pe agent către acţiunea în sine și rezultatele sale. Inventarierea 
corectă a aspectelor etice permite decidentului definirea cât mai 
bine a problemei și stabilirea unor posibile alternative pentru 
atingerea obiectivelor. Definirea problemei conduce spre stabilirea 
actanţilor implicaţi în redactarea deciziei aferente. 

° Stabilirea obiectivelor şi a criteriilor decizionale, a 
standardelor etice prevăzute în. procedurile care urmează a fi 
implementate. Obiectivele decizionale sunt cele care direcţionează 
întreaga activitate de pregătire şi realizare a procesului decizional, 
sunt trasate în funcție de conţinutul informaţiilor relevante şi de 
finalitatea decizională pe termen lung, a procesului. De asemenea, 
aceste obiective sunt supuse analizei de către factorul decident 
prin raportare la criteriile decizionale, ghidate în praxis de 
normele speciale, de normele etice ṣi deontologice, care întăresc 
comportamentul profesional în actul decizional. 

° Culegerea informaţiilor relevante, care trebuie să 
fie operative, să reflecte realitatea comunităţii profesionale și să fie 
exacte. Aceste informaţii reprezintă un reper al demersului 
teoretico-explicativ şi al nivelului practic-acţional, reprezentând 
totodată un corp de reguli, norme morale, reglementări tehnice 
sau juridice. Culegerea informaţiilor reprezintă o problemă de 
căutare, are ca scop confirmarea faptelor relevante pentru actul 
decizional, pe baza teoriilor etice, a textului de lege sau a textelor 
codurilor. Textele etice, dar și sursele de informare completate de 
studii de piață, consultaţii profesionale oferite de experţii in 
domeniu, observarea directă, opiniile personale ale unor 

profesioniști care intră în câmpul de interes al profesiei pot sprijini 
cadrul didactic în identificarea problemelor care au construit 
conflictul etic și soluționarea acestuia. Astfel, o lectură activă a 
codului etic și deontologic implică: 

*etapa de informare și documentare - subiectul prin 
această metodă inventariază corect obligaţiile pe care le implică 
exercitarea unei sarcini profesionale, raportându-se la situația de 
fapt, poate cere sprijinul instituţiilor abilitate sau a colegilor care, 
în activitatea lor profesională, s-au confruntat cu o astfel de 
situaţie-problemă; 

* textul codului sprijină specialistul în problemele de etică 
și reprezintă reper în domeniul deontologiei. 

° Construirea soluțiilor alternative de acțiune — pe 
baza judecății, a cunoașterii tacite, a experienței sau a modelelor 
euristice se cristalizează posibilele soluții alternative implicate în 
procesul decizional. Reprezintă etapa de generare a soluțiilor 
alternative, care implică și creativitatea decidentului. Nu este o 
etapă de criticare a soluțiilor avansate. 

. Evaluarea variantelor și alegerea soluției optime. 
Având ca reper premise ale teoriilor alegerilor raționale (Zey, M., 
1992), dar și modele care implică precizia, eficiența rațională, 
procedurile de ghidare, strategiile de rezolvare de probleme, dar 
și modul în care indivizii iau deciziile, decidentul, prin prisma 
avantajelor și a dezavantajelor, compară fiecare alternativă. Se 
stabilesc costurile, beneficiile și impactul fiecărei variante asupra 
obiectivelor. Procesul de estimare este costisitor, este greu să se 
stabilească corect toate consecinţele, anumite alternative sunt 
omise de către decident, de asemenea de multe ori informația 
stocată este datată și nu este corectă, servind parțial deciziei. Însă 
în această realitate alternativele lipsite de temei sunt excluse de 
către decident, iar alegerea soluţiei optime reprezintă etapa în care 
decidentul, pe baza informaţiilor stocate și procesate, ia decizia 
potrivit puterii sale de judecată. Dar în condiţii limitate de timp, 
decidentul nu evaluează toate alternativele în funcţie de criteriile 
de evaluare, recurgând la strategii decizionale non-compensatorii 
(Payne, Bettman, Johnson, 1988, citat de Vârgă, D., 2007, p. 62) 

sau, alteori, se observă prudenţa față de creşterea costurilor 
personale, materiale și sociale implicate în fiecare alternativă 
decizională. Implicit apare și scăderea stimei de sine, dacă 
varianta optimă aleasă se dovedeşte a fi greşită, conducând la 
pierderea prestigiului în comunitatea profesională. Astfel, 
alegerea soluției optime include un raționament dificil, din această 
cauză trebuie să privească pe lângă criteriile locale, personale, și 
criteriile universale regăsite în normele, principiile și sistemul de 
valori, care vor contribui la soluționarea conflictului etic. 

. Controlul aplicării deciziei şi evaluarea soluţiei 
alese. Implementarea și monitorizarea schimbărilor la nivelul 
organizaţiei profesionale se realizează în temeiul unor decizii 
eficiente la nivel individual sau colectiv. Această etapă presupune 
vigilenţă, autoreflexivitate, o activitate cognitivă complexă, pentru 
a evita apariţia unor stări generatoare de conflict, dar şi pentru a 
se dovedi eficienţa în situaţiile decizionale tactice. Lipsa resurselor 
necesare, condiţiile de risc, incertitudine sau abaterile de la 
strategia de managementul eticii presupun măsuri operative de 
remediere, dar deschid și capeanele unor reflecții: cum a afectat 
decizia organizaţia? A reprezentat cultura etică un factor de 
optimizare a activității profesionale a cadrului didactic? 
Consilierea etică a fost distinsă de către organizaţie ca un proces 
care a facilitat identificarea dilemelor etice cu care profesioniștii se 
confruntă? Auditul etic a constatat respectarea standardelor etice 
prevăzute în procedurile implementate la nivelul comunității 
profesionale şi transpunerea în practică a codului etic? 

Evaluarea sistematică la nivelul organizației a 
performanţelor obținute în domeniul eticii conduce la 
fundamentarea sistemului de valori pe baza căruia comunitatea 
profesională funcționează și acționează. La nivelul etapelor 
procesului decizional, este necesară o consultare a codului etic şi 
deontologic, deoarece acesta contribuie la identificarea riscurilor, 
oferind soluții pentru armonizarea exigențelor profesionale cu 
particularitățile vieţii sociale concrete, indică procedurile de 
control ale deciziei, fiind un ghid in asumarea și susţinerea 

responsabilităţii în act, contribuind în aceeași măsură la creşterea 
calității actului decizional. 

Toate aceste acte normative și proceduri sunt necesare 
pentru a asigura respectarea legislaţiei aferente și pentru a asigura 
controlul asupra calităţii educaţiei în sistemul de învățământ, care 
necesită un transfer de responsabilitate, resurse, autoritate, dar și 
o transparență a actului decizional (http://www.google.ro/url? 
sa=i&rct=j&q=&esrc>s&frm=1&source=images&cd=&docid=eDiY2 
-TxuHm9aM&tbnid=jyS10d5F-usfKM:&ved=0CAUQjRw&url=htt 
p://Iwww.imperio-numismatico.com/t45364-jeton-toma-de-ambere 
s-alejandro-farnesio-1585-historia-del-soldado-juan-galvez&ei=pi9 
PU6r0Osis7Qb370H4Dg&bvm=bv.66111022, d.bGQ&psig=AFQjC 
NEGVGy4GwAgvWWEZ2Ph256GZLaFLOA &ust=1399488682707144). 


Propuneţi soluţii, care să corespundă criteriilor 
universale (principii, valori), criteriilor comu- 
nitare și personale pentru soluționarea conflic- 
telor etice existente la nivelul instituțional din 
sistemul de învățământ. 


În cadrul instituției dumneavoastră sunt dezvol- 
tate soluţiile alternative, în calitate de condiții 
ale succesului și ale eficientizării serviciilor edu- 
caționale, dar și ale managementului educa- 
tional? 


4.3 PRINCIPIUL RAPORTĂRII 
LA O COMUNICARE UMANĂ EFICIENTĂ 


Andrei Marga, în lucrarea „Raționamente. Comunicare. 
Argumente”, considera că „modul de socializare a oamenilor a 


suferit o schimbare profundă, în' sensul înlocuirii mediului 
normelor susceptibile de ajustare rațională cu mediul dispozițiilor 


224 MARIA CLAUDIA CUC 


motivate tehnic. Viaţa oamenilor s-ar încadra în societățile 
complexe din zilele noastre doar în reguli tehnice ale organizării, 
după ce ar fi fost denunţat şi părăsit cadrul normativ susținut de 
valori politice. Apoi, supoziţia de natură practică după care voința 
de a activa mediul normelor susceptibile de justificare raţională și 
de a promova valori moral-politice ar tinde acum la nul. Oamenii 
ar fi renunțat să treacă prin conştiinţa și voinţa lor regulile 
interacțiunii lor, pentru a putea controla o complexitate copleși- 
toare a vieţii” (Marga, Andrei, 2009, pp. 227-228). În această 
realitate înglobată de sistemele moral-politice se conturează și 
discursul pedagogic care poate deveni un admirabil instrument în 
mecanismul intenţionalității unor indivizi sau a unor grupări 
interesate de îndoctrinarea sau ideologizarea sistemului de 
învățământ. În această „obiectivitate” contemporană, interrela- 
|ionarea socială reprezintă o dimensiune a activităţii umane, care 
se fundamentează pe noua structură axiologică, în această mișcare 
a raporturilor de putere economică sau socială, dar și pe 
intersubiectivitatea  comunicativă la nivelul grupului şi a 
comunităţii. În comunicarea umană, oamenii dau sens şi valoare 
mesajului transmis, iar comunicarea devine o sursă, un mijloc, dar 
şi un efect al procesului de învăţământ. În societatea postmodernă 
comunicarea a devenit o temă majoră în sfera preocupărilor 
umane, dezvoltându-se „știința fenomenelor ideologice și a 
fenomenelor de comunicare la diferitele niveluri ale raporturilor 
umane = raporturi între indivizi aflaţi în situaţie de grup și între 
grupuri” (Abric, J-Claude, 2002, p. 11). Acest mecanism s-a format 
pe structura problematicii drepturilor individului, o temă centrală 
a tradiţiei moderne, regăsită in operele şi actele normative 
funcţionale ale începuturilor de sec. al XVIII-lea, continuând cu 
sec. al XIX-lea, al XX-lea și actualizate cu dezbaterile pentru 
respectarea drepturilor fundamentale, in contextul exercitării 
profesionale. Lucrările lui Puffendorf sau John Locke au continuat 
tradiția filosofiei antice, în particular filosofia stoică, justificând 
esența etică a drepturilor, dar și traversând frontierele 
convenţionale ale moralei, deschizând orizonturile pentru morala 
Nantiană de tip raționalist, o morală a datoriei și teoria utilitaristă 

sau contractualismul. Declaraţia Drepturilor Omului și ale 
Cetăţeanului, adoptată în Franţa la 1789 sau declarația publică a 
lui Mary Woolstonecraft de la 1792, „A Vindication of the Rights 
of Women”, reprezintă generatorul eticii drepturilor, construind 
cadrul pentru drepturi legale, garantate și protejate de societate. 
Astfel, Declaraţia Universală a Drepturilor Omului a contribuit la 
extinderea și exercitarea drepturilor, la dezvoltarea umană. 
Prevederile art. 19 din Declaraţie „Orice om are dreptul la 
libertatea opiniilor și a exprimării; acest drept include libertatea 
de a avea opinii fără imixtiune din afară, precum și libertatea de a 
căuta, de a primi și de a răspândi informații și idei prin orice 
mijloace și independent de frontierele de stat”, demonstrează 
universalizarea drepturilor în formele consacrate, fundamentând 
pentru individ dreptul său la libera exprimare, comunicare, 
dreptul la libera informare și asociere în căutarea și difuzarea 
informației și a ideilor, dincolo de orice demarcaţie convenționala, 
fie ea politică, socială, economică sau teritorială. Analiza acestui 
fenomen a traversat spectre de cercetare diversificate. Filosofi, 
sociologi, lingviști, psihologi, pedagogi sau informaticieni, toți 
studiază problematica complexă, își reevaluează instrumente de 
analiză, oferă modele, tehnici de comunicare pentru înțelegerea 
situaţiilor de comunicare, a procedurii de intervenţie, dar și 
pentru instituirea unor condiții cât mai optime și eficiente de 
comunicare. Etica comunicării prin presupoziţiile și premisele sale 
morale, motivată de precondiţiile etice de legitimitate, și-a 
construit discursul etic pe drepturile fundamentale, respectiv pe 
libertatea de comunicare, principiu care se află la baza oricărei 
profesii. Comunicarea este o valoare etică universală, iar libertatea 
absolută a comunicării, fără o constrângere socială în timp și 
spaţiu real, a reprezentat o preocupare majoră și un instrument 
indispensabil al modelelor de analiză ale comunicării edificate de 
Jürgen Habermas împreună cu Karl-Otto Apel. Mediile de 
propagare ale informaţiei reprezintă repere în înțelegerea fiinţei 
umane, a rațiunii și a societăţii postmoderne, iar etica discursului 
„are ambiția de a clarifica nu numai condiţiile înțelegerii 
reciproce, dar vizează și identificarea termenilor unei 

fundamentări intersubiective și raționale a normelor, prin 
intermediul repetării presupoziţiilor pragmatice ale limbajului” 
(Habermas, J., 200$, p. 7). Auditorul modern, cu interesele și 
nevoile sale diversificate, este supus influențelor multiple din 
partea constrângerilor sociale, a presiunilor exercitate de factorii 
psihologici, dar şi a sistemelor de norme și valori. Din acest punct 
de vedere, principiul eficientizării comunicării se concentrează în 
jurul unor valori din aria eticii și a deontologiei (onestitate, 
integritate, respectul absolut al libertăţii de exprimare, dar și 
responsabilitate socială) ca principale cerinţe etice cu care agentul 
moral se angajează în comunicarea  interpersonală. Astfel, 
discursul devine din ce în ce mai specializat, studierea 
comunicării concentrându-se pe problematica de codare și 
decodare a mesajelor, de reducere a factorilor perturbatori din 
canalul de comunicare. În temeiul acestor deziderate, pe 
fundamentul democraţiei, fiecare participant în discursul său 
dispune de autoritate epistemologică, de libertatea de exprimare 
in competiţia din practica argumentativă, unde poate să găsească 
modul specific prin care să se distingă din punct de vedere social 
$i profesional. 


Explicităm argumentativ prin ideea ancoră 
N valorificată de Habermas, ]., (2008, pp. 
j AAN 64-66): 
v% KE „Etica discursului explică conținutul cognitiv 
al enunțurilor noastre morale, fără a se referi 
la o ordine morală evidentă compusă din fapte morale ce s-ar oferi 
posibilităţi unei descrieri. Noi nu trebuie să asimilăm enunţurile 
morale... care ne indică modul în care se prezintă lucrurile în 
relaţiile lor reciproce. Rațiunea practică este o facultate de cognitiv 
morală fără reprezentare. „Validitatea” unei norme indică faptul 
că aceasta „merită” să fie universal recunoscută pe baza capacităţii 
sale de a lega, exclusiv în virtutea rațiunilor, voinţa destinatarilor 
săi”. 

Identificați elementele de etica discursului a 
căror esenţă reprezintă problema adevărului din 
citatul propus spre dezbatere. 


Reflectaţi în profunzime asupra condiţiilor 
necesare unui discurs didactic eficient. 


Propuneţi soluții de optimizare a comunicării 
didactice. 


Ca o emblemă a identităţii profesionale, dar și 

sociale, mesajul public al spaţiului profesional 

este reprezentat și de către codul etic. Fiind un 
su cod de responsabilitate profesională, sugerează 

în practică normele speciale care exprimă 
valorile centrale ale profesiei, ghidând comportamentul 
comunităţii profesionale, prin prevederea sancţiunilor pe care le 
atrage încălcarea lor, dar și modul de traversare a situaţiilor 
conflictuale sau cu potenţial conflict generate de comportamentul 
neprofesionist. 


Urmând regulile de definire a oricărui discurs, recepti- 
vitate, inteligibilitate, credibilitate, codurile de etică profesională 
sunt analizate sub influenţa calității semiotice (Kultgen, John, 
1988, pp. 218-240 citat de Ghiațău, R., 2011, pp. 110-112): 

1. Structura logică a textului — dispozițiile codului au 
caracter de normă generală, adresându-se unui ansamblu de 
persoane care alcătuiește corpul de profesioniști ai domeniului 
vizat, dar și ai membrilor comunității ca beneficiari direcți sau 
indirecţi ai serviciilor profesionale furnizate. Şe consideră că în 
aceste situaţii prevederile codului etic trebuie articulate în 
enunţuri clare, o formă sistematizată rațional de către eticieni, 
dinamica conţinuturilor să corespundă obiectivelor majore ale 
dimensiunii etice de valorificare a valorii lor instrumentale. 
Conceptul central al fiecărui cod etic și deontologic este legat de 

responsabilizarea profesionistului, ca o finalitate majoră a 
responsabilităţii. Sensul conceptului de responsabilitate implică, 
printre alte prevederi, și capacitatea individului de a alege, de a 
funcţiona şi acționa într-un domeniu profesional, într-o manieră 
profesionistă, fără temeri, angoase, spaimă. Aceasta reprezintă și 
finalitatea deontologică, tot ansamblul de reguli și norme, care 
desemnează punctele de reper pentru profesionistul care iși 
dezvoltă o concepţie despre muncă și profesionalism, prin prisma 
propriei conștiințe. Inteligibilitatea sa generează o demarcare a 
obiectului de preocupări, a problematicii și a obiectivelor, 
conducând la conştientizarea subiectului către acțiunea în sine şi 
rezultatele ei implicite. 


2. Trăsăturile semantice ale textului (relaţiile paradig- 
matice, coerenţa, claritatea, univocitatea cuvintelor în cadrul unor 
structuri distincte, a propoziţiilor şi a construcţiilor frazale, preci- 
zia și procedeele cele mai constructive de formare a termino- 
logici). Codul deontologic fiind un cod de bune practici, necesită 
în redactarea sa utilizarea unei terminologii clare, deoarece 
defineşte competențele în funcție de obligaţii, mijloace, posibilități 
şi nu prin raportare la rezultate, iar autorilor le revine obligaţia de 
a cuprinde într-un sistem unic definirile, conceptele, precizările şi 
delimitările noționale, pentru înţelegerea particularităților activi- 
tăţilor care alcătuiesc câmpul de interes profesional. În acest scop, 
pe lângă terminologia de specialitate, codul va fi redactat printr-o 
imbinare echilibrată între termenii familiari şi neologisme. Folo- 
sirea corectă a terminologiei va conduce la o atitudine activă și 
critică a publicului interesat de aprofundarea regulilor interne ale 
domeniului de activitate vizat. 


3. Contextul presupoziţiilor 

Codurile etice și deontologice nu vor putea trata toată 
problematica domeniului de studiu, iar dezbaterile, deliberările 
profesioniştilor nu vor găsi soluții pentru toate exigenţele formu- 
late. 

Elaborarea unui cod necesită o muncă în echipă, o calitate 
a relaționării, care generează calitatea comunicării la nivelul 
organizaţiei, prin schimbul de informaţii, conducând la conștien- 
tizarea şi punerea în practică a unor valori, a unor norme și a unor 
atitudini specifice contextului instituţional. Elaborarea codului, 
implementarea și procesul de revizuire a acestuia în urma 
auditului etic se bazează pe consultarea agentului/agenţilor, pe 
activizare şi pe procedura de negociere, în conformitate cu 
principiile, valorile și interesele la care aderă, dar și cu structurile 
organizaționale la care activează. De asemenea, la fel de impor- 
tante sunt și relaţiile de coordonare între diferitele departamente 
din comunitatea profesională sau de colaborare și cooperare între 
structurile profesionale diferite, care pot selecta, prelucra și 
analiza arhitectura normelor deontologice, care pot conferi 
profesionistului hotărâre, un plus de valoare și putere în acţiunile 
sale profesionale. Impunerea unor norme deontologice și implicit 
a unui cod profesional, fără consultarea și implicarea comunității 
profesionale în proiectarea conținutului și a organizării 
implementării codului de etică educaţională, conduce la 
neacceptarea acestor reglementări tehnice, cu o semnificaţie 
pozitivă în câmpul de interes al profesiei, dar și la apariţia unor 
presiuni profesionale. Toate aceste incidente, implicit funcționarea 
organizației sau practicile profesionale cu zone de risc etic, se pot 
reglementa și prin intermediul mecanismului complex gestionat 
de principiile comunicării, unde capacitățile destinatarului în 
elaborarea, implementarea și eliminarea unor erori apărute nu 
trebuie minimalizate din partea forurilor competente, printr-o 
strategie autoritaristă. 


Sub influența calităţii semiotice, să analizăm 
elementele care fundamentează caracterul 
dinamic şi inovator al codurilor de etică 
profesională în România. 

Spaţiul comunicării profesionale trebuie construit din 
suprapunerile parţiale de orizonturi ale agenţilor morali, din 
valorile cultivate în cadrul moralității comune a grupului social și 
profesional, dar și printr-o reflectare fidelă a procesualității 
conștiinței profesionistului în cadrul comunicării. 

Era informaţională reprezintă pentru individ, la nivelul 
dezvoltării profesionale, cel mai mare grad de descentralizare din 
istoria umanităţii într-un interval de timp scurt. Într-o societate a 
cunoaşterii se dezvoltă etica comunicării ca transfer de informaţie 
de la instituții către comunitatea profesională și invers, prin 
intermediul sistemelor informaţionale, ca prelungiri tehnologice 
ale intenţiilor comunicaţionale umane. 


4.4. PRINCIPIUL OGLINDIRII RESPONSABILITĂȚI 
PROFESIONALE A CADRELOR DIDACTICE ÎN 
FUNDAMENTUL ETIC 


Societatea postmodernă, într-un context mult mai 
complex, şi-a amplificat subiectele majore ale eticii, recurgând, 
pentru teoriile abstracte de etică normativă, la perspectivele de 
etică aplicată. Astfel, etica ecologică, relaţiile personale, bioetica, 
avortul, egalitatea, discriminarea şi tratamentul preferenţial sunt 
sfere ale eticii care, prin subiectele dezbătute, au contribuit la o 
nouă redimensionare a sistemului valoric, dar şi la revitalizarea 
conceptului de responsabilitate, fundamentând o etică a ordinii 
sociale pe axa globalizării. Din perspectiva dezvoltării durabile și 
a globalizării educaţiei, devine necesară pentru sistemul de 
invățământ abordarea unor noi strategii de acțiune și control, 
respectiv. motivarea, stimularea, dar și responsabilizarea cadrelor 
didactice pentru a crea sistemul de învățământ organizat, 
administrat in conformitate cu reglementările UE. La nivel 
național, politica educaţională este focalizată pe nevoile 
educaționale ale beneficiarilor, pe interesele directe și indirecte, pe 
abordarea etică a serviciului educaţional şi, în special, pe 

valorizarea resurselor umane, ca un element primordial al 
dezvoltării comunitare, care să instituie mecanismele adecvate și 
eficiente pentru asigurarea funcționării organismului social. Toate 
aceste deziderate au la bază norma etică derivată din principiul 
responsabilităţi, dar şi necesitatea unui control etic al 
comunităților profesionale moderne. 

Responsabilitatea în societatea modernă desemnează o 
măsură a libertății agentului individual sau colectiv, care, pe baza 
competenţelor, a maturității, poate acţiona, asumându-și alegerile, 
deciziile și implicit acţiunile sale. Responsabilitatea desemnează și 
„acea autoritate a conștiinței cu funcţia de a ajuta subiectul de a 
înțelege sensul, importanța și urmările socio-morale ale faptelor 
sale, în a-l determina să își asume în cunoștință de cauză deciziile, 
rol-statusurile profesionale și cetățenești, în asigurarea concor- 
danţei deciziilor cu actele, în a răspunde de calitatea acestora” 
(Cozma, Măgureanu, 2008, citat de Sandu, A., 2012, p. 110). În 
sfera eticii și a deontologiei, valoarea responsabilităţii este 
consacrată prin codurile de responsabilitate profesională. 
Continuând linia tradițională, codurile de etică educațională, pe 
lângă valorile pozitive susținute (cinste, dreptate, adevăr, impar- 
țialitate, toleranță, respect, loialitate), urmăresc și o analiză a 
conceptelor pedagogice sau psihosociale dintr-o perspectivă a 
valorilor morale promovate. Acestea reglementează conduita 
profesională a cadrelor didactice, vizează responsabilităţile profe- 
sionale, credibilitatea și prestigiul profesional necesare pentru 
exercitarea atribuțiilor profesionale. Codul etic (de conduită etică) 
furnizează profesionistului în educaţie reguli, care clarifică, dar și 
suplimentează obligaţiile legale ale cadrului didactic. În același 
timp, regulile eticii profesionale au rolul de a responsabiliza 
profesionistul și de statuare a unor obligaţii morale ca standarde 
profesionale. E 


Se prezintă teme care implică standarde de 
etică profesională, dar și controlul etic. 

° Având ca punct de plecare principiul 
filosofiei lui Descartes, „cuget, deci exist”, 

realizați un eseu de trei pagini construit pe fundamentul filosofiei 
sale, „veracitatea divină”. 

Evoluţiile din sistemul de învățământ subliniază nevoia 
imbogăţirii conţinutului valoric al educaţiei şi necesitatea 
eficientizării reale a prestaţiei profesionale a cadrelor didactice. În 
acest nou context educaţional este necesară cultivarea responsa- 
bilităţii profesionale la nivelul comunităţii profesionale, dar şi la 
nivel individual. Discutăm de o „etică a demnităţii unicului, 
generată de valoarea responsabilităţii” (Sandu, A., 2012, p. 109), 
unde conştiinţa morală şi profesională a educabilului şi a 
comunităţii profesionale a cadrelor didactice devine o formă de 
manifestare a acţiunii educaţionale pentru celălalt, pentru nevoile 
si interesele educaţionale ale educabilului. În realitatea educa- 
țională concretă de exercitare a profesiunii, responsabilitatea 
devine o parte fundamentală a moralității cadrului didactic. 
Aceasta trebuie raportată la codul moral al conduitei profesorului, 
care garantează caracterul pozitiv al influenţei acţiunii educa- 
tionale. Valoarea responsabilităţii în cadrul comunităţii profesio- 
nale a cadrelor didactice subliniază normele speciale care funda- 
mentează valorile centrale ale profesiunii, dar constituie și 
elementele de referință în evaluarea şi autoevaluarea prestaţiei 
profesionale și în optimizarea acesteia. Din acest punct de vedere, 
este necesar atât pentru cadrele didactice, cât şi pentru beneficiarii 
educaţiei de un exerciţiu de reflecţie pe marginea principiilor şi a 
normelor etice şi deontologice care reglementează profesiunea 
didactică. Care este scopul acestuia? Găsirea unor soluţii la 
nevoile sociale de educaţie, ca urmare a dezvoltării structurii 
sociale, economice şi profesionale a societăţii civile, dar şi ca 
urmare a regândirii dimensiunii valorice şi a integrării noilor 
grupuri socio-culturale dezavantajate la nivelul structurii macro- 
sociale. Într-o societate în care strategia globală este intr-o 
permanentă schimbare şi regândire, iar sistemul de educaţie se 
află sub influenţa produsă pn mecanismul de reglare şi auto- 
reglare a sistemului social, se ridică pertinent intrebarea: Cine 
distribuie responsabilitatea in educație? Cum şi cui se distribuie? 
De ce atât şi nu mai mult din valoarea responsabilității? În relaţiile 

profesionale cu educabilii, dar şi practicienii care activează în 
domeniu, responsabilitatea este corelată cu conceptul de „drept” 
şi „datorie”. Răspunderea socială şi profesională este aservită 
moralității profesionale a unui comportament pedagogic 
responsabil  anticipativ şi preventiv pentru problematica 
educaţională, socială, prin acţiunile de anticipare a nevoilor 
sociale şi a nevoilor individuale de educaţie, dar şi prin acțiunea 
în sine de analiză şi administrare a resurselor limitate pentru 
satisfacerea lor. 


Proiectaţi o dezbatere având ca subiect de analiză 
tema responsabilităţii în domeniul educaţional. 

Reflectaţi asupra situaţiilor-problemă care decurg 
din modul în care este distribuită responsabili- 


tatea în cazul: 


e  Educabililor cu dificultăţi de învăţare şi care solicită 
instituţiei şcolare sprijin special pentru adaptarea la cerinţele 
procesului instructiv-educativ şi la problematica specifică; 

e  Educabililor cu carenţe în educaţia morală şi care 
manifestă tendinţe deviante de personalitate; 

e  Educabililor care provin din grupuri socio-culturale 
dezavantajate şi care manifestă dificultăţi de integrare socială şi 
profesională optimă. 


Sub influenţa principiului autonomiei, a libertăţii, a moralei 
şi a conştiinţei profesionale, atitudinea cadrului didactic este la 
nivelul comunităţii profesionale, se manifestă prin deschiderea către 
cunoaşterea şi interacţiunea profesională. În acest context, discutăm 
de o responsabilizare a educatorului, dar şi de responsabilitate 
morală şi socială faţă de educabil şi comunitate, faţă de modul de 
administrare şi gestionare a resurselor educaţionale. Prin regulile, 
normele, principiile etice şi deontologice existente în comunitatea 
educațională se garantează moralitatea actelor de  putere/ 
management, a influențelor educaţionale exercitate asupra educa- 
bililor. Prin respectarea atributelor inalienabile ale persoanei umane 
se subliniază faptul că există libertatea profesională a comporta- 

mentului individului în comunitatea profesională. Însă prin cadrul 
legislativ se prevede o modalitate de reglementare şi sancţiune a 
comportamentului şi a acţiunilor prin care s-a prejudiciat o persoană, 
astfel încât societatea, prin legislaţia sa, poate să controleze profesio- 
nistul şi să îl supună judecăților morale şi/sau juridice. Într-o 
societate individualistă, în care indivizii sunt responsabili de 
acţiunile lor, principiul responsabilităţii reprezintă un reper în 
exercitarea profesiunii didactice şi a activităţii ştiinţifice; este un 
indicator al dezvoltării conduitei educatorului în etic şi o 
responsabilizare a serviciilor educaţionale în vederea fundamentării 
la nivelul educabililor a comandamentelor morale necesare unei 
inserţii sociale active. 


Analizaţi următorul citat din perspectiva eticii şi a 
deontologiei profesionale: „O etică a responsa- 
bilităţii priveşte tocmai rezultatul acţiunii şi 
presupune ca agentul să fie răspunzător de cele 
făptuite, indiferent dacă a vrut sau nu să 
săvârşească acţiunea respectivă” (Sandu, A., 2012, 
p. 110). 


Sarcini de reflecţie și exerciţii aplicative: 


e Pentru fiecare principiu de elaborare a codurilor etice 
pentru profesia didactică, evidenţiaţi avantajele respectării în 
activitatea didactică. 

e Pentru fiecare principiu de elaborare a codurilor etice 
pentru profesia didactică, analizaţi efectele nerespectării în activitatea 
didactică. 

e  Avândca suport citatul „procesul revoluţiei etice este un 
pur proces de descoperire, pură dezvăluire de valori, deschidere 
axiologică, dar, pe de altă parte, același proces este întotdeauna și 
pierdere de valori, uitare a valorilor, îndepărtare axiologică. Întreg 
acest fenomen de transformare reliefează o formă de ingustime a 
conștiinței axiologice” (Hartmann, N., 1962, p. 49), realizaţi un eseu 

reflexiv în care să prezentaţi drama cunoașterii valorilor care derivă 
din îngustimea conștiinței axiologice a individului. 

e  Identificaţi rolul respectării şi consecinţele nerespectării 
principiului polivalenţei decizionale. 

e  Argumentaţi în scris necesitatea respectării principiilor 
etice în cadrul sistemului de învățământ și necesitatea şi interrelaţiile 
dintre acestea. 

e  Realizaţi un tabel în care să menţionaţi caracteristicile 
definitorii ale fiecărui principiu. 

e Realizând un studiu de caz, identificaţi rolul respectării 
și consecințele nerespectării principiului eficientizării comunicării. 

e Realizând un studiu de caz, identificaţi rolul respectării 
şi consecințele nerespectării principiului oglindirii responsabilității 
profesionale a cadrelor didactice în fundamentul etic. 

e Realizând un studiu de caz, identificaţi rolul respectării 
și consecințele nerespectării principiului polivalenţei decizionale. 

e  Identificaţi rolul respectării şi consecințele nerespectării 
principiului axiologic. 

e Realizând un studiu de caz, identificaţi rolul respectării 
şi consecințele nerespectării principiului oglindirii responsabilității 
profesionale a cadrelor didactice în fundamentul etic. 

e Realizând un studiu de caz, identificaţi rolul respectării 
și consecințele nerespectării principiului raportării la axiologie. 

e Pentru principiile etice prezentate ca repere în 
dezvoltarea pentru cariera didactică, evidenţiaţi avantajele 
respectării acestora în cadrul sistemului de învăţământ. 

e Pentru fiecare principiu etic, analizaţi efectele 
nerespectării acestora în cadrul sistemului de învăţământ. 

e Cum explicaţi rezistenţa în timp a conflictului valorilor 
care a luat forma „conflictului între indivizii care creează, realizează 
sau intuiesc valori și emit judecăţi de valoare” (Râmbu, N., 2006, p. 
351). 

CAPITOLUL 5. DEONTOLOGIA 
RELAŢIILOR PSIHOSOCIALE PENTRU 
CARIERA DIDACTICĂ 


5.1. DEONTOLOGIA 
FINALITĂȚILOR EDUCAȚIEI 


Discutând despre problematica finalităților educaţiei, ne 
vom orienta către dimensiunea normativă, anticipativă și 
dezirabilă a acţiunii educative. Indiferent de sfera la care 
acționează sau indiferent de amploare, acestea se prefigurează la 
un nivel imaginar prin realitatea dezirabilă proiectată pentru 
societate. Finalitatea educațională reprezintă intenția raționalizată 
sau dorința expusă, dar şi supusă unei epoci istorice determinate. 
Obiectivele educaţionale se propun fiind susținute de un puternic 
marcaj la nivel valoric și ideologic, ceea ce implică o problematică 
mult mai complexă din punct de vedere etic. Astfel, mecanismul 
cunoașterii școlare este construit din profunzimea intereselor 
societăţii umane și individuale, din experienţa și maturitatea 
cadrelor didactice sau amploarea intereselor noilor generaţii de 
educabili, se fundamentează pe năzuinţe, exigențe, intenţii și 
țeluri. Educaţia, ca o acțiune umană, urmărește proiectul de 
devenire umană prin „valorificarea în proiectarea ofertei 
curriculare a nevoilor şi a intereselor mediului socio-economic, a 
politicilor şi a orientărilor europene, a dezvoltărilor din domeniul 
ştiinţelor educaţiei, dar şi a nevoilor şi a intereselor noilor 
generaţii de elevi” (Potolea, Dan; Toma, Steliana; Borzea, Anca, 
coord., 2012, p. 22). Însă acţiunea de a organiza care conduce 
aceste schimbări către finalitatea urmărită nu este suficientă 
pentru subiect și nu este suficientă nici în cazul acțiunii formative. 
Educaţia în fiecare etapă a sa de manifestare este orientată și 
reglată de sistemul de valori educaționale prefigurate în 

finalitățile educaţiei. Obiectivele reprezintă cheia de acces în 
sistemul de valori al societăţii. Valorile, ca esenţă a dimensiunii 
emoţionale a spiritului uman, indiferent că sunt valori superioare, 
valori naționale sau transnaționale, reprezintă un punct de reper 
in urma procesului de selecţie şi evaluare, pentru introducerea 
acestora în finalitățile educaţionale ale sistemului de învăţământ, 
iar „dacă ar fi să comparăm sistemul de învăţământ cu un 
mecanism, obiectivele ar fi motorul, iar conţinutul combustibilul” 
(Ghiaţău, R., 2011, p. 122). Reflecţia etică în general şi evaluarea 
etică a sistemului de învăţământ oferă răspunsuri diferite în 
funcţie de agenţii implicaţi. Cine apreciază dimensiunea etică a 
finalităţilor educaţionale este greu de anticipat, deoarece cadrul 
didactic prezintă superioritate față de educabil, fiind pe deplin 
conștient asupra finalităților, pe când elevul într-un mod confuz 
întrezăreşte scopul şi aspiră într-un mod inconștient către acesta, 
preciza Rene Hubert (1965). Cadrele didactice privesc acest 
mecanism din perspectiva unor executanţi, dar și profesioniști, 
care propun valorile practice pentru eficientizarea acțiunii. De 
asemenea, cadrele didactice sunt agenţii acţiunii care în această 
societate informațională globală asigură transpunerea în 
dimensiunea practic-acţională a proiectelor sociale, ordonate după 
criteriul complexităţii şi al peneralităţii, scopuri și obiective 
educaţionale concrete. În activitatea instructiv-educativă, cadrele 
didactice formulează obiective concrete, propun ei înşişi obiective 
generale în cadrul curriculumului la decizia şcolii, acel tip de 
proiect pedagogic prin care fiecare profesor are oportunitatea de a 
participa direct la elaborarea curriculumului în funcție de 
interesele şi opţiunile elevilor, al familiei, de nevoile educaționale 
și posibilităţile educaţionale de studiu, resurse sau condiții 
concrete, Astfel, cadrul didactic, prin respectarea normelor etice, 
are posibilitatea de a proiecta, pe lângă obiectivele educaţionale, şi 
conținuturile instructiv-educative, competențele și performanţele 
așteptate de la educabili. 

Finalităţile educaţionale nu reflectă doar dimensiunea 
morală a educaţiei, prin formarea conștiinței morale si formarea 
conduitei morale, ci implicit vizează şi celelalte dimensiuni: 

intelectuală, estetică, religioasă, tehnologică și profesională, fizică 
și sportivă, care răspund nevoii de formare a personalității umane. 
Valorile fundamentate în planul acţiunilor umane reprezintă sursa 
pentru formularea obiectivelor educaționale, iar acestea implică 
dezbateri de natură etică, deoarece valorile superioare devin 
scopurile activităților umane prin ghidarea, orientarea și reglarea 
sistemului metodologic. 

Valorile educaționale reprezintă axa reper a finalităților și 
sunt reprezentate: 

> Valoare, ca obiectiv de atins, ca finalitate în sine; 

> Criteriu sau sursă pentru finalităţile educaţionale, 
indiferent de gradul de generalitate și complexitate. 

e  Anti-idealul, contraidealul, non-idealul sau pseudo- 
idealul sunt categorii care nu pot promova o evaluare etică din 
perspectiva dimensiunii de ameliorare și optimizare continuă a 
practicilor educative și ale procesului instructiv-educativ, neasi- 
gurând dimensiunea constructivă și influențele pozitive. 


5.2. DEONTOLOGIA CONȚINUTULUI 
ÎNVĂŢȚĂMÂNTULUI-VECTOR AL 
CURRICULUMULUI 


Societatea postmodernă a fost implicată în diversificarea și 
specializarea cunoașterii, a domeniului cognitiv, ca urmare a 
cerințelor sociale, a nevoilor educaţionale și a intereselor bene- 
ficiarilor educaţiei. Aceasta a condus la o atentă selectare, 
dimensionare și structurare a conţinuturilor învățământului, în 
funcţie de criteriile filosofice, epistemologice, pedagogice şi 
psihologice, cu influenţe de ordin formativ și informativ. 

Ulterior selectării valorilor care alcătuiesc conținuturile 
învățământului trebuie derulate operațiile de ordonare, structu- 
rare și prezentare a conţinutului disciplinelor de studiu din 
documentele şcolare oficiale, astfel încât să fie permeabile și 
deschise către noile teorii ale cunoașterii și spre experienţa 
societății umane. Timpul a demonstrat că atât pedagogia clasică, 

cât și pedagogia modernă sunt într-o permanentă căutare a 
răspunsurilor pentru întrebarea: Ce trebuie educabilul să studieze 
în instituţia școlară? Didactica tradițională asimila conținuturile 
procesului de învățământ cu ansamblul cunoştinţelor, a price- 
perilor, al deprinderilor, definite pe fundamentul valorilor 
informativ-cognitive ale învățământului. In viziune sistemică, 
modernă au „conținuturile învățământului conste într-un sistem 
de valori-cunoştințe, abilităţi, capacităţi, competențe, strategii, 
modele atitudinale şi comportamentale proiectate în documentele 
şcolare oficiale şi transmise în cadrul procesului de învățământ” 
(Ionescu, M., 2011, p. 129). Prin caracterul dinamic şi global al 
conținuturilor, procesul de îmbogățire, diversificare şi restructu- 
rare continuă a achizițiilor permite mobilitatea informaţiei fără o 
schimbare și regândire permanentă a programelor şcolare. În acest 
context, misiunea eticii profesiei didactice priveşte abordarea 
conținuturilor curriculare pe dimensiunea de derulare a proce- 
selor complexe și complementare de planificare, programare și 
operaţionalizare a conţinuturilor instructiv-educative. Problemele 
de natură etică a conţinuturilor sunt gestionate prin respectarea 
principiilor procesului de învățământ, ca teze fundamentale, care 
se întemeiază pe raportul dintre scopul educaţiei, structura 
conținuturilor curriculare şi natura educabilului, sub influența 
efectelor instructiv-educative. În contextul educaţional actual, prin 
conturarea unor noi concepte în plan teoretic, structuri, practici, 
prin redimensionarea flexibilităţii curriculare în conformitate cu 
noua viziune curriculară şi actualul curriculum național, s-a 
urmărit „particularizarea specificului Curriculumului Naţional în 
programe cu caracter remedial, în scopul asistării elevilor cu 
dificultăţi de învățare” (Potolea, Dan; Toma, Steliana; Borzea, 
Anca, coord., 2012, p. 22). Programa școlară, ca un document 
curricular reglator, impreună cu manualele şcolare, care 
organizează conținuturile obiectului de studiu şi concretizează 
programele școlare în unităţile didactice și experienţele de învă- 
fare, imprimă coerență conţinuturilor în dimensiunea diacronică 
ȘI sincronică, permite conceperea și amplificarea conținuturilor și 
a modurilor de organizare a învățării pentru beneficiarii 

educaționali, asigură echilibru și o viziune democratică în 
proiectarea conținutului la nivel central și instituţional. 

În selecţia și structurarea conţinuturilor care dau sens și 
direcţie curriculumului este necesară respectarea unor criterii, în 
special a criteriilor etice, a exigențelor de ordin etic necesare în 
construcţia și fixarea conţinuturilor învățământului. În acest 
mecanism, se exclude ceea ce deontologic se consideră că va con- 
tribui la periclitarea echilibrului emoţional, atitudinal, aspiraţional 
etc. al elevilor, deoarece selecționarea, dimensionarea și structu- 
rarea conţinuturilor reprezintă un act de mare responsabilitate și 
presupune în același timp și respectarea unor indicatori. Prin 
respectarea acestor indicatori de pertinență se gestionează 
problemele de ordin etic și deontologic și se previn disfuncţiile. 
Din acest punct de vedere, învățământul românesc este recu- 
noscut pentru volumul mare de informaţie furnizat elevilor, infor- 
maţie insuficient transpusă și prelucrată din punct de vedere 
psihopedagogic, prin supraîncărcarea programelor și a lecţiilor, 
dar și prin minimalizarea conceptelor fundamentale și a siste- 
mului de valori selecţionate din practicile sociale de referință: ale 
sociabilităţii, ale comunicării, cele civice sau politice. 

O altă exigenţă de ordin etic vizează diminuarea calităţii 
informaţiei de la educator către educat. Conținuturile proceselor 
instructiv-educative sunt selectate din cadrul patrimoniului 
cultural prin metodologii pedagogice specifice. Însă aceste conți- 
nuturi evoluează de la o generaţie la alta, iar selecția lor se 
operează la nivelul componentelor științifice, al psihologiei învă- 
țării și al psihologiei dezvoltării și în funcţie de criteriul peda- 
gogic. Acestea sunt influențate și de politica educaţională la nivel 
naţional, de considerentele personale ale cadrelor didactice. 
Astfel, la latitudinea educatorilor antrenați în activitatea didactică 
se află de cele mai multe ori modalitatea de a gestiona conţinutul 
învăţământului în funcţie de posibilităţile de organizare a 
procesului de învăţământ concret, de motivațiile şi de 
particularităţile de vârstă şi individuale ale educabililor. Sub influ- 
enţa numeroaselor probleme de politică educaţională, de proble- 
me legate de conceptul de cultură sau cultură şcolară şi sub 

influența continuă a nevoilor societăţii de educaţie, relaţia 
echilibrată şi echidistantă care ar trebui să existe între conţinutul 
învățământului şi nevoile de educaţie şi perfecţionare este influ- 
enţată de prejudecăţi, mentalități şi interese din sfera politicului şi 
a politicii educaţionale, care dezvoltă la nivelul opiniei publice o 
adevărată tragedie naţională. În acest context al realităţii naţio- 
nale, scopul unei analize etice nu este de a sancţiona şi de a adânci 
dificultatea problemelor specifice legate de interesul deosebit 
acordat conţinuturilor, dificultate care se poate transforma doar 
într-o controversă la nivelul opiniei publice şi a comunităţii de 
specialişti, ci de a fundamenta metodologia de selectare prin care 
„conţinutul învăţământului este o expresie a nevoii sociale de 
educaţie... nevoie filtrată de interese şi opțiuni, o nevoie 
interpretată din variate unghiuri de vedere... şi conţinutul devine 
generator de educaţie” (Voiculescu, F., 2004, p. 79). 

Educatorul trebuie permanent să fie conștient de faptul că 
textul tehnic prin care disciplina şcolară pe care o pestionează este 
posesoare de valori şi prezintă oferta sa educaţională pentru un 
parcurs şcolar determinat. Astfel, falsificarea informaţiei, lipsa 
interesului de a transmite educabilului decât ceea ce îl interesează, 
de a nu indica extensia exactă a conţinuturilor prezentate sau 
dintr-o modestie ori artificiu de a transmite mai puţin decât ştie 
profesional reprezintă particularităţi ale activităţii didactice care 
intră în câmpul de interes al ariei etice şi deontologice, punând 
sub semnul întrebării permisiunile și valoarea responsabilități 
sale profesionale. Profesorul, prin autonomia și responsabilitatea 
sa, este cel care realizează o nouă decantare a valorilor incluse în 
conţinutul de învățământ, iar selecția, dimensionarea și 
structurarea conținuturilor procesului didactic într-un anumit 
grad vor depinde de competențele, de stilul didactic al acestuia, 
de nivelul de cultură, de pregătirea psihopedagogică și 
metodologică, chiar și de preferinţele cadrului didactic, dar şi de 
caracteristicile psihocomportamentale ale educabililor. Din acest 
punct de vedere, „curriculumul real, predat în clasă oră de oră, nu 
este echivalent sau acelasi cu cel oficial sau scris ori cu cel 
realizat” (Creţu, Carmen, 2009, p. 253). Ceea ce este relevant din 

punct de vedere etic, în proiectarea și realizarea activităţilor 
didactice de către educabil, este că aceștia se exprimă distinct în 
alegerea manualelor alternative și a auxiliarelor curriculare, fiind 
influențați de cele mai multe ori de autoritatea responsabilului sau 
a coordonatorului de arie curriculară, catedră sau comisie; de 
asemenea curiozitatea nu le este neutralizată, privesc alegerea și 
prin prisma ideologiilor, ceea ce face ca aria problemelor de etică 
să se lărgească sub aspectul conţinutului, a încercării de 
manipulare sau îndoctrinare ori minimalizare a conținutului de 
învățământ. Curriculumul este definit ca oferta educațională a 
școlii, iar în această proiectare dinamică și globală de concepte, 
idei, argumente fără prejudecăţi, care conduc la armonizarea 
atitudinilor, acesta funcţionează ca un întreg în avantajul elevilor, 
al comunităţii și al societăţii în ansamblul său. Singur în fața 
propriei conștiințe, cadrul didactic angajat în activitățile din 
câmpul de interes profesional, care uneori îl corsetează sau 
aservește, dorind a pune în lumină activitatea sa didactică aflată 
sub auspiciile obligaţiei și a responsabilităţii, se antrenează și în 
postura de proiectanți de conţinuturi, ceea ce condiționează 
profesionalismul educabilului prin controlul asupra curriculu- 
mului. 


5.3. DEONTOLOGIA EVALUĂRII 


Evaluarea, alături de procesul de predare și învățare, 
reprezintă o componentă și în același timp o funcție esenţială a 
procesului de învățământ, deoarece nu există demers didactic care 


într-un mod implicit/neimplicit, sistematic/nesistematic, direct sau 


indirect să nu vizeze activitatea complexă de evaluare. Procesul de 
evaluare didactică, ca un subsistem al procesului de învățământ, 
reprezintă o activitate fundamentală prin cele patru niveluri 
intercorelate: verificare, măsurare, semnificare și argumentare. În 
același timp reprezintă și premisa eficientizării, dar și a succesului 
sistemului de învățământ, a instituţiilor, precum și a serviciilor 
școlare și a activităţilor instructiv-educative. 

Evaluarea, „o activitate complexă, etapizată, 
desfăşurată în timp, cu caracter dinamic şi flexibil, 
orientată de scopuri și obiective bine delimitate” 


N (Bocoş, M.; Jucan, D., 2008, p. 130), acţionează 
(Ionescu, M., 2011, p. 275): 
+ „la nivel de macrosistem, evaluarea reprezintă un 


sistem al procesului de învățământ, prin care se măsoară şi se 
apreciază eficiența acestuia, respectiv nivelul de atingere a 
finalităților educaţionale. La acest nivel, evaluarea îşi exercită 
funcţia de feedback global, sistemic şi furnizează informaţii utile 
pentru stabilirea eficienţei procesului şi a sistemului de 
învățământ şi pentru fundamentarea deciziilor de politică 
educaţională. 

+ la nivel de microsistem... evaluarea are ca scop 
cunoaşterea randamentului şcolar, respectiv a raportului dintre 
performanţele realizate şi demonstrate de elevi şi performanţele 
anticipate şi proiectate de cadrul didactic. Și la acest nivel, 
evaluarea şi autoevaluarea îşi exercită funcţia de fecdbacă 
secvențial, oferind factorilor  binomului educaţional informaţii 
necesare în realizarea procesului de reglare şi ameliorare a 
demersului didactic”, 

În calitatea sa de componentă structurală fundamentală a 
curriculumului, a tehnologiei instruirii/autoinstruirii, dar şi a 
activităților didactice, procesul de evaluare contribuie la 
determinarea modalităţilor de derulare a demersurilor didactice, 
dar în același timp şi la reglarea/autoreglarea activităților. În 
cadrul acestui proces complex, deosebit de semnificative sunt şi 
problemele legate de deontologia evaluării, care dezvoltă atât în 
rândul cadrelor didactice, cât și al elevilor și al părinţilor 
interogații etice. 

Reflectaţi la interogațiile etice propuse: 


Într-o societate bazată pe o competiție acerbă, 
sistemele de norme sau criterii conduc la performanţa infrastruc- 
turii mentale a societății sau constituie permanente clasamente 
prin care marea majoritate a membrilor societăţii sunt etichetaţi 
din punct de vedere social și profesional potrivit cerințelor 
principiului de ierarhizare? 


Dorinţa de a se afla ca indivizi în fruntea ierarhiei profe- 
sionale sau școlare a devenit pentru unii subiecţi o modalitate de 
fraudă intelectuală, încercare de corupere a sistemul de evaluare, 
dar și o modalitate de eliminare a potenţialilor concurenţi? 


Teama permanentă de eșecul profesional sau școlar 
determină folosirea unor „principii neortodoxe” în evaluare? 


În funcţie de interesele financiare proprii, gratuități și 
favoruri speciale a devenit evaluarea inițială sau sumativă „o 
strategie de negociere” în sistemul de învățământ pentru agenții 
acțiunii? 


Având exemplu aceste interogații etice, identificați și 
ierarhizați problemele etice cu implicare în deon- 
tologia evaluării pentru comunitatea dumneavoastră 
profesională. 

Intocmiți liste cu soluțiile identificate la sitnaptile- 
problemă cu o rezonanță în deontologia evaluării. 


< Formulați criterii de analiză a soluțiilor identificate. 


Evaluați soluțiile propuse de către dumneavoastră şi 
propuneţi o decizie de politică educațională. 


Într-o societate bazată pe competiție exagerată între 
angajaţi şi o concurență neloială, trăsături fundamentale ale 
economiei de piață, succesul reprezintă ascensiunea pe verticală, 
dorința individului de a accede către vârful ierarhiei. Astfel, 
parcursul ierarhic reprezintă, pentru elev, student sau candidatul 
la o carieră profesională, un parcurs școlar sau profesional care 
implică perpetuarea şi generalizarea sistemului de evaluare în 
baza principiului comparabilităţii, deoarece de cele mai multe ori 
atât la nivelul sistemului de învățământ sau la nivelul structurii 
profesionale acesta generează stări perpetue de invidie, deza- 
măgire, ură, marginalizare sau ignoranță și, de ce nu, resenti- 
mente sociale şi profesionale. În societatea de marketing, (E. 
Fromm citat de Albu, G, 2013, pp. 31-32), ale cărei mecanisme 
funcţionează în virtutea evaluării, a comparaţiilor şi a ierarhi- 
zărilor şcolare/profesionale, există o preocupare consistentă legată 
de deontologia evaluării şi consecințele acestui sistem în plan 
individual cu repercusiuni la nivelul carierei profesionale și a 
integrării sociale a individului. Astfel, evaluarea performanţelor 
individuale este raportată de către angajator (instituţiile de 
invățământ) la merite cuantificabile. La rândul lor, acestea, 
raportate la un management al carierei profesionale pe termen 
lung, determină scăderea performanţei angajaţilor, aceștia fiind 
intr-o permanentă acumulare de „dovezi” care să susțină calitatea 
lor profesională. Criza la nivel mondial a calităţii produselor şi a 
serviciilor își lasă amprenta şi asupra sistemului de învățământ, 
unde conducerea instituției este la rândul ei ancorată în goana 
după „dovezi” edificatoare în raportarea activităţilor relevante în 

creşterea calităţii serviciilor și a managementului educaţional, 
toate aceste mecanisme derulate în cuantificarea „dovezilor” 
realizându-se în paralel cu monitorizarea și evaluarea internă și 
externă a procesului de învățământ, în baza unui sistem de 
indicatori. Este necesară o trecere de la evaluarea standardizată la 
evaluarea contextualizată, în sprijinul unei pedagogii diferenţiate, 
sublinia savantul belgian Ph. Perrenoud. Chiar și H. Gardner, 
autorul teoriei inteligenţelor multiple, consideră „evaluarea 
standardizată o concepţie eronată despre cunoaşterea umană”, 
care nu contribuie la valorificarea tuturor categoriilor de 
inteligenţă umană, neglijând, sublinia H. Gardner, „calitatea 
gândirii de instrument cu multiple fațete şi părţi componente” 
(http://rft.forter.ro/2010_1_t/05-inv/04.htm). R. Viau sublinia că 
evaluarea contextualizată determină o calitate a deciziei imposibil 
de atins prin intermediul testelor standard: predicția sau 
anticiparea evoluţiei educabilului pe fondul creşterii diferenţei 
dintre „ceea ce face elevul în şcoală şi ceea ce va dori/va trebui să 
facă el după inserţia în societate”  (http://rft.forter.ro/ 
2010_1_t/05-inv/04.htm). Indiferent că discutăm de o evaluare 
contextualizată sau autentică, acest proces și-a dezvoltat 
mecanismul ca o reacţie la incapacitatea instituţiei școlare de a 
asigura modelul de educaţie în conformitate cu finalitățile 
educaţiei globale și cu dinamica diferenţierii. 


În temeiul unei alternative moderne și al 
neajunsurilor postmodernului, reflectați şi 
argumentați din prisma valorii responsabi- 
lităţii în aria eticii și a deontologiei, de ce 
consideră Lessard Claude (1998) că: „în condiţiile sociabilității 
mondiale, trebuie să ne dezvoltăm identități multiple, absorbante, 
înglobante... identitățile personale se complică, devin multiple, 
compozite, amestecate, schimbătoare, fruct al unei acţiuni de 
construire simbolică conectat la dialogul inerent al modernităţii și 
postmodernității dintre EU şi ALTUL” (citat de Cucoș, C., 2009, p. 
44). 

În acest context s-a dezvoltat o deontologie a evaluărilor 
naţionale cu caracteristicile speciale sistemului de învățământ 
(Programul naţional Dezvoltarea competenţelor de evaluare ale 
cadrelor didactice), o deontologie a evaluării orale, deontologie a 
evaluării scrise, o deontologie a evaluării practice, dar şi o 
deontologie a evaluării în domeniul uman, o deontologie a 
evaluării în domeniul tehnologic, o deontologie a evaluării în 
domeniul real, o deontologie a evaluării în domeniul cultural- 
artistic etc, toate ca urmare a faptelor şi a acţiunilor din planul 
individual şi colectiv. 


Identificaţi noi orientări şi tendinţe în procesul de 
H. g eValuare la nivel preuniversitar și universitar. 


pf Formulaţi interogaţii etice asupra procesului de 

. evaluare din prisma formei tradiţionale (J. Vogler, 
2000, p. 31): 

A. „Recompensa şi a pedepsirea elevilor în funcție de 
natura performanțelor obținute în de către acestia în activitatea 
instructiv-educativă 

B. Clasarea şi compararea rezultatelor în funcție de 
probele comune. 

C. Informarea autorităților şcolare şi a părinților în 


„ 


legătură cu meritele şi deficienţele fiecărui elev”. 


În lucrarea sa „Evaluarea în învățământul preuniversitar”, 
]. Vogler (2000) recomandă codul deontologic pentru testarea în 
sistemul de învățământ preuniversitar și reglementează standar- 
dele etice necesare și obligatorii în practica educaţională. Dome- 
niile codului deontologic privind testarea în educație sunt 
prevăzute de reguli cu caracter general, instrumente care oferă 
examinatorilor și examinaților repere în domeniul evaluării in 
educaţie. Codul este limitat la bateriile de teste concepute de 
specialişti, nu la probele elaborate de către cadrele didactice. Acest 
cod deontologic își propune să limiteze neincrederea publicului 
școlar în procesul de evaluare, în manifestarea slabei îndrumări a 

practicienilor de către teoreticienii evaluării, dar și să prevină 
relativismul în evaluările sumative: evaluarea naţională a 
absolvenţilor clasei a VIII-a, examenul de bacalaureat, admiterea 
în învățământul superior. Evaluarea didactică, ca act didactic 
complex integrat în tehnologia procesului instructiv-educativ, 
vizează practici ale evaluării, din punct de vedere etic sensibile. În 
sistemul de învățământ românesc menţinerea unui sistem de 
notare bazat pe calificative în ciclul primar și notarea numerică, 
prin note de la 10 la 1, în învățământul gimnazial, liceal și 
universitar, presupune „semnificaţia atribuită prin măsurare în 
urma emiterii judecăților de valoare asupra rezultatelor și 
adoptarea deciziei. Notarea reprezintă acțiunea cadrului didactic 
de apreciere prin note școlare a progresului școlar realizat de 
elevi” (Ionescu, M., 2011, p. 280). Pentru o parte din educabili și 
familiile acestora, sistemul de notare bazat pe notarea numerică, 
implicit nota școlară, reprezintă măsura cea mai drastică de 
condiționare a elevilor în treapta de școlarizare superioară, 
deoarece în baza evaluării continue și sumative din cadrul 
procesului instructiv-educativ este evidențiat progresul școlar al 
elevilor de la o treaptă de școlarizare la alta. 


Este necesar să luăm în vedere și Dispoziţiile 
generale ale Codului de Etică pentru Învățământul 
Preuniversitar — proiect elaborat în baza Art. 10 şi a 
Art. 16 din ordinul ministrului educației, cercetării, 
tineretului şi sportului nr. 5550/ 2011 privind aprobarea 
Regulamentului de organizare şi functionare a 
Consiliului național de etică din învățământul preuniversitar care 
prevăd (http://www.edu.ro/index.php/articles/16858), care dispune 
prin art.7 alin.4: 

„(4) Interzicerea oricăror activități care generează corupție: 

a) fraudarea examenelor de orice tip contra bani, obiecte, 
servicii etc.; 

b) solicitarea de către personalul didactic a unor sume de 
bani sau cadouri în vederea obținerii de către elevi a unor 
rezultate şcolare incorecte; 

c) traficul de influenţă şi favoritismul în procesul de 
evaluare; 

d) colectarea de fonduri de la elevi sau de la părinţii 
acestora pentru cadouri sau pentru protocolul destinat cadrelor 
didactice antrenate în organizarea şi desfăşurarea unor activități 
de evaluare (examene şi evaluări naţionale, olimpiade, alte 
concursuri şcolare etc.)”. 


Având în vedere dispoziţiile generale ale Codului de Etică 
pentru Învățământul Preuniversitar, în procesul de evaluare și 
notare, personalitatea cadrului didactic nu ar mai trebui să 
intervină cu „coeficientul personal” în aprecierea inteligenţei 
elevilor şi a capacităţii acestora de învățare, aceasta având 
repercusiuni morale asupra educabililor. În aceste condiţii, este 
necesară regândirea conduitei profesionale a cadrului didactic şi 
luarea de măsuri împotriva factorilor care generează subiecti- 
vitatea cadrului didactic, în vederea limitării efectelor de contrast, 
ordine, de anticipare sau a efectului de eroare individuală 
constantă, prin utilizarea baremelor și confidenţialitatea produ- 
selor evaluării, evaluatori externi, anonimatul lucrărilor de 
evaluare etc. De asemenea, la nivel instituțional este necesară 
stabilirea unui regulament prin care să se reglementeze practicile 
neoneste și cu caracter infracțional, atât al cadrelor didactice de 
acceptare a unor prătuități, favoruri speciale, încurajarea unor 
metode de fraudare a examenelor și chiar luare de mită, cât şi al 
educabililor, prin fraudarea procesului de evaluare și examinare. 
La nivelul microstructurii, este necesară o regândire și dimen- 
sionare a strategiilor de evaluare, ca element esenţial de întâm- 
pinare a dilemelor etice legate de procesul de evaluare: 

$ Experienţa pedagogică recomandă cadrelor didactice 
asigurarea unei evaluări obiective, în funcţie de caracteristicile 
situaţiei educaţionale evaluate, o diversificare și completare a 
metodelor tradiționale cu metodele alternative, evitându-se astfel 
aplicarea doar unilaterală a unei categorii de metode. Recoman- 
dare didactică este creșterea gradului de adecvare a metodelor de 
evaluare la situaţiile didactice concrete, oferindu-se evaluatului 

posibilitatea de a-și confirma nivelul performanţelor școlare, 
calitatea prestaţiei sale prin posibilitatea de a se exprima în para- 
metrii care-l avantajează. 

¢ Îmbunătăţirea și modernizarea sistemului de notare. 

0 Stabilirea unor criterii de notare obiective și clare ale 
evaluaților, argumentarea acestora ca demers de factură expli- 
cativ-justificativă cu rolul de a facilita înțelegerea la nivelul 
subiectului evaluat a motivelor care au fundamentat acordarea 
notei sau a calificativului. 

9 Proiectarea probelor de evaluare în conformitate cu 
normele științifice. Proba de evaluare să fie validă, fidelă, sensibilă, 
obiectivă și aplicabilă. 

Lumea învăţământului românesc are încă tendinţa de a se 
concentra pe transmiterea cunoştinţelor, pe dobândirea de 
enunţuri şi proceduri prin intermediul cărora educabilul este 
capabil să se mobilizeze când se află în faţa unei evaluări. Însă 
tendinţele societăţii actuale sunt clare şi au ca măsură obiecti- 
vitatea de a dezvolta la educabili capacitatea de mobilizare atât a 
cunoştinţelor, cât şi a tehnicilor cu mult discernământ în vederea 
realizării sarcinii de lucru sau rezolvarea unor situaţii complexe. 
În acest context, scopul evaluării este şi de a perfecționa procesul 
instructiv-educativ, de a fundamenta acţiuni precise prin 
intermediul cărora se vor adapta şi regla strategiile educative la 
condiţiile instituţionale sau social-economice, particularităţile 
educabililor şi bineînțeles la particularităţile situaţiilor didactice 
proiectate. În cadrul acestui proces, ne pronunţăm asupra stării de 
fapt existente la un moment dat, se obţin informaţii despre 
prestaţia educabililor, a cadrelor didactice, a programului educa- 
tional şi sistemul de învățământ în ansamblul său. Astfel, în 
procesul de evaluare este evidenţiată şi complexitatea morală a 
actului educaţional, generată şi de conduita cadrelor didactice. În 
condiţiile date se ridică întrebarea: cum este şi va fi evaluată 
atitudinea cadrului didactic exigent sub aspect deontologic în 
cadrul procesului de predare-învăţare-evaluare? Această atitudine 
de sancţionare severă a educabilului este în conformitate cu 
normele deontologice de evaluare? Care ar fi rezultatul, dacă toate 

cadrele didactice ar aborda o astfel de atitudine? În aceste condiţii 
simulate, cadrul didactic în ce situaţii poate şi are dreptul de a fi 
mai exigent decât colegii săi? Renunţându-se la gradul de exigenţă 
din cauza unei decizii personale raţionale sau a unor decizii 
instituţionale, a condiţiilor care generează o situaţie, în temeiul 
căror argumente atitudinea exigentă este considerată acceptabilă 
la nivel instituţional, dar şi în virtutea normelor deontologice care 
trebuie să protejeze profesionistul? Din acest punct de vedere, 
deontologia nu ne oferă soluţii, ci doar legi, regulamente, norme 
la nivel oficial, care devin din acest punct de vedere reper privind 
evaluarea şi autoevaluarea moralității comportamentului profe- 
sional al cadrului didactic. În comunitatea profesională a cadrelor 
didactice normele deontologice se impun ca argumente pentru 
comportamentul deontologic al cadrului didactic bazat pe 
responsabilitate morală, socială şi profesională, integritate morală 
şi profesională, onestitate şi corectitudine intelectuală, respect, 
toleranţă şi autoexigenţă în exercitarea profesiei, În această nouă 
dimensiune a societăţii postmoderne o problemă fundamentală de 
etică cu care se confruntă educaţia o reprezintă şi: 

v influenţa politicului, a controlului exercitat de stat sau 
grupări parlamentare în evaluarea instituțională, a diferitelor cate- 
porii de instituții de învățământ, din perspectiva ierarhizării sau a 
acreditării; 

Y evaluarea unor programe educaționale de către comi- 
sii numite sau alese de guvern sau grupări parlamentare; 

Y evaluarea educaţiei în raport cu celelalte activități ale 
societăţii în raport cu criterii și standarde ocupaţionale care 
dezavantajează sistemul; 

V evaluarea cadrelor didactice, a factorilor decidenţi în 
funcție de exigenţele de politică educaţională și „culoarea” influe- 
nței politice. 

Într-o societate în care accentul în actul de evaluare cade 
pe funcţia de control și de ierarhizare a candidaţilor, iar prin 
evaluarea școlară educabilii cunosc succesul, dar și gustul amar al 
esecului, realizând efectele de bumerang ale acestuia asupra 
integrării sociale și profesionale este nevoie de o educaţie 

fundamentată pe cooperare, colaborare, deschidere către diversi- 
tate, de stabilire a unei politici de evaluare a sistemului de învăță- 
mânt unitară, globală, bazată pe continuitate şi flexibilitate 
raportată la realitatea cotidiană și la cerințele actuale ale societății. 
Printre acești stropi de speranță, noi, cadrele didactice, avem 
nevoie de proiecte de viață, de parteneriate durabile cu educabilii 
și comunitatea, în care să ne asumăm responsabilități clar 
delimitate, care să fundamenteze autocunoașterea noastră și a 
viitorului cetățean; să ne ofere posibilitatea exprimării de sine în 
toată diversitatea profesională; să asigure calitatea acțiunilor 
educaţionale și să întregească autorealizarea noastră ca oameni și 
profesioniști. 


Având ca reper citatul: „valoarea unui profesor 
este evaluată mai bine de către elevi prin 
modul de predare al acestuia şi nu prin 
inspecții sau examene pe care le-a trecut. 
Valoarea profesorului nu stă în gradul pe care îl are, în vârstă, ci 
în modul în care ştie să-şi expună cunoştinţele, în modul în care 
ştie să se facă înțeles” (Truţa, Elena; Mardar, Sorina, 2007, p. 27), 
proiectați o dezbatere pe tema „evaluarea deontologică a 
conduitei profesorilor”, 


5.4. DEONTOLOGIA CERCETĂRII PEDAGOGICE 


Aderarea României la UE, dezvoltarea unor politici 
proactive în cadrul spaţiului naţional corelate cu politica comună 
europeană, cu sistemul de legi și reglementări care garantează 
politica de dezvoltarea regională, a reorientat în cadrul sistemului 
de învățământ actul de politică educațională, care a trebuit girat 
de direcţiile de dezvoltare pedagogică și de o expertizare de 
specialitate. Prin politica comunitară europeană de alocare a 
fondurilor necesare în vederea cooperării statelor membre în 
domeniul educației s-a deschis în România direcția de acţiune în 
vederea sprijinirii mobilităţii și a cooperării între instituțiile de 

învățământ europene, dar și valorificarea schimbului de bune 
practici, care a condus la o optimizare și reformare în materie de 
educaţie. Complexitatea fenomenelor educaționale cu care 
sistemul de învățământ s-a confruntat odată cu aderarea la 
politica educaţională comunitară a iniţiat potenţialele resurse prin 
care să fie reorientată și susținută cercetarea pedagogică, în cadrul 
sistemului de acţiuni sociale, care fundamentează şi dezvoltă o 
nouă valoare praxiologică în ton cu dimensiunea economică 
asupra globalizării sistemului de educaţie publică, dar şi privată. 
În această perspectivă, caracterul multidimensional al fenome- 
nului educaţional şi evoluţia sa către dimensiunea internațională 
au creat o perspectivă de investigație nelimitată la problematica 
sistemului. Cercetarea pedagogică contemporană susţine, prin 
argumentele științifice riguroase, rezultatele investigaţiilor peda- 
gogice, în contextul de analiză raţională a tuturor componentelor 
și factorilor sistemului instructiv-educativ, permițând educa- 
torilor-cercetători să-și valorifice experienţa didactică personală, 
dar şi comunităţii să înțeleagă, analizeze, amelioreze, optimizeze 
prospectarea și perfecţionarea educaţiei-direcție şi rezultat al 
globalizării. 


Susțineți sau combateți prin argumente definirea 
cercetării pedagogice „ca fiind un tip special de 
cercetare ştiinţifică, un proces continuu, ce are 
drept scop explicarea, înțelegerea, optimizarea, 
inovarea, reformarea și prospectarea activității de 
instruire şi educare, în viziune sistemică, bazându-se pe investi- 
garea teoretică și/sau practic-aplicativă a relațiilor funcţionale și 
cauzale dintre componentele şi variabilele fenomenului educa- 
tional” (Bocos, Mușata, 2003, p. 7). 


Cercetarea pedagogică s-a dezvoltat în ultimul deceniu ca 
strategie de reglare, dar şi autoreglare a fenomenului educaţional, 
care implică multiple conexiuni intra/inter/transdisciplinare, prin 
intermediul cărora se soluţionează problematica identificată în 
procesul instructiv-educativ, se anticipează direcțiile de dezvol- 

tare ale educației şi sunt anticipate carenţele și limitele politicilor 
educaţionale proactive. Deontologia cercetării pedagogice implică 
standardele generale și specifice de conturare a exigențelor 
implicate în cercetare, asumarea de către educatorul-cercetător a 
obligaţiilor și a responsabilităţilor specifice investigaţiei, care să 
contribuie la armonizarea exigențelor moralei profesionale şi 
sociale a cadrului didactic în raport cu morala personală. Norma 
didactică a cadrului didactic este complexă, axată pe activitatea 
didactică, dar și pe componenta cercetării științifice, o obligaţie 
profesională care implică atât la nivelul învățământului preuni- 
versitar, dar și universitar criterii de apreciere a performanţelor 
profesionale și de evaluare a calificării. Din acest punct de vedere, 
cadrul didactic are calitatea de educator, dar și de cercetător, cu 
profunde implicaţii la nivelul comportamentului etic, prin 
respectarea normelor de etică şi a normelor de deontologie 
profesională. Problematica legată de cercetarea pedagogică este în 
conformitate cu libertatea academică, cu autonomia, responsa- 
bilitatea și integritatea educațională, însă implicit condiționată de 
valorile etice. Dreptul la cercetare al fiecărui cercetător ştiinţific, 
cadru didactic de la toate nivelele de învățământ, dar și al 
studenților, viitoare cadre didactice, implică respectarea normelor, 
a regulilor și a obligaţiilor morale specifice cercetării, în același 
timp valorificarea demersurilor care ţin de arta și știința educației. 
Dreptul la cercetare nu se confundă cu libertatea de a investiga 
orice subiect, oricum, oriunde și oricând, încălcând dreptul la 
intimitate și autodeterminare al subiecţilor investigați (Lisman, 
1996 citat de Ghiaţău, R., 2011, p. 165). Din acest punct de vedere, 
este necesară identificarea scopurilor imediate ale cercetării 
pedagogice, dar şi fundamentarea unui cadru flexibil și adaptativ 
al investigaţiei, care să sublinieze creativitatea cercetătorului, 
deoarece cercetarea pedagogică reprezintă „un proces critic și 
continuu în care formulăm întrebări sistematice în legătură cu 
componentele şi variabilele fenomenului educaţional și în care 
încercăm să răspundem la aceste întrebări” (Bocoș, Mușata, 2009, 
p. 415). 

Se impun în cercetarea educațională aspecte care țin 
de etica și deontologia cercetării, prin sublinierea 
calităţii științifice, a responsabilității, a corectitu- 
dinii și a eficienţei existente în cadrul celor trei mari 
etape din cercetarea pedagogică (Bocoş, Mușata, 
2003;lonescu, Miron, 2011;Voiculescu, F., 2010): 

> Considerații etice şi deontologice premergătoare 
cercetării educaționale. 

Această categorie vizează soluţia de armonizare etică și 
deontologică privind dreptul la cercetare şi dreptul la intimitate și 
autodeterminare al subiecților investigaţi. Reprezintă etapa care 
include acordul/consimţământul eșantionului de subiecți partici- 
panţi la cercetare. 

> Considerații etice și deontologice specifice desfășu- 
tării propriu-zise a cercetării pedagogice. Reprezintă etapa care 
vizează schimbările comportamentale și atitudinale ale subiecților 
cercetării; opiniile și dorințele subiecților; efectele secundare 
redate de dificultăţile întâmpinate de subiecţi; diminuarea discon- 
fortului fizic şi mental al subiecților; prestaţia şi rezultatele 
eșantionului de subiecţi; respectarea protocolului încheiat prin 
care s-a prevăzut posibilitatea de retragere a participanţilor la 
cercetare, dar şi modalitatea de informare şi tratare a acestora; 
respectarea identităţii cercetătorului pe parcursul derulării 
cercetării. 

> Considerații etice și deontologice prevăzute după 
desfășurarea cercetării. 

Această etapă vizează două dimensiuni: 

* În urma analizei, a prelucrării și a interpretării datelor 
obținute atât cantitativ, cât și calitativ este necesară o precauție în 
ceea ce privește valorificarea datelor din punct de vedere 
psihopedagogic şi metodic, dar şi din perspectiva managerială a 
rezultatelor colectate, condiție care necesită o precauţie legată de 
utilizarea eronată sau în mod intenţionat distorsionată a datelor şi 
a rezultatelor colectate de către principalii beneficiari ai cercetării 
si ai datelor cercetării. 

®© Respectarea protocolului încheiat de către beneficiarii 
informaţiei, o conduită morală a cercetătorului faţă de eșantionul 
de subiecți implicaţi în cercetare și după valorificarea cercetării 
prin garantarea anonimatului și a confidenţialității datelor și a 
rezultatelor obținute, dar și a participanților la cercetare. Raportul 
de cercetare elaborat privind analiza, prelucrarea, interpretarea şi 
valorificarea datelor și a rezultatelor colectate trebuie întocmit cu 
multă rigurozitate științifică, dar și sub auspiciile respectării 
exigențelor normelor de etică şi deontologie profesională a 
cercetării. 


Un alt aspect care urmărește exigenţele normelor de 
etică şi deontologie profesională a cercetării 
dezvoltând subiecte de studiu, chiar de etică 

N aplicată, îl reprezintă problematica relațiilor 
subiecților implicaţi în cercetare: 

Y Cadrul didactic-cercetător este obligat să obțină 
consimțământul eșantionului de subiecți implicați în cercetarea 
pedagogică și să garanteze confidenţialitatea și anonimatul 
identității participanților. 

Y Subiecţii implicați în cercetare participă voluntar, 
fiind reprezentanţi pentru colectivitatea generală, reproducând cât 
mai fidel caracteristicile specifice. Cadrul didactic-cercetător va 
respecta normele de etică și deontologie a relaţiilor psihosociale cu 
subiecții educabili implicaţi în cercetarea pedagogică, dar și 
normele contractuale care derivă din acest raport. Eșantionul de 
subiecţi implicaţi în cercetare trebuie să cunoască drepturile și 
obligaţiile care derivă, dar și să înțeleagă dificultățile derivate din 
cercetarea educaţională. 

v- Eșantionul de subiecţi reprezentativ trebuie tratat cu 
respect, opiniile, atitudinile și comportamentele acestora nefiind 
influențate în demersul investigativ. 

V Se impune evitarea distorsionată a informaţiilor şi a 
faptelor către subiecţi, dar și sancţionarea înregistrării 
conversaţiilor cu subiecţii și utilizarea datelor fără acordul din 
protocolul încheiat. 

yY Cadrul didactic-cercetător va asigura un mediu fizic şi 
psihic  securizant pentru subiecți în cadrul demersului 
investigativ, excluzând piedicile din contextul psihosocial. 

Y Cadrul didactic-cercetător se va consulta cu cadrele 
didactice din comisiile existente la nivelul instituției de 
învățământ, dar şi cu managerul instituţiei privind implementarea 
proiectului de cercetare unitar şi coerent, sugerând decizia 
strategică pentru care s-a optat, dar şi sistemul metodelor de 
colectare a datelor cercetării. 

v Cadrul didactic-cercetător în mod obligat va obține 
consimțământul managerului instituției şi ai cadrelor didactice 
implicate cu privire la valorificarea datelor şi a rezultatelor 
obținute în urma procedeului de colectare aplicat - chestionare, 
interviuri, observaţiile sistematice, experimentul psihopedagogic, 
portofolii, produsele activității subiecţilor etc. 

Y Cadrul didactic-cercetător va elabora într-un mod 
corect şi ştiinţific raportul de cercetare, prin respectarea 
exigenţelor de etică şi deontologie profesională. ÎL va prezenta în 
cadrul activităţilor metodice ale cadrelor didactice, dar și la 
lectoratele cu părinţii, cerând acordul publicării, dar valorificarea 
datelor se va face și la nivelul academic (conferinţe, simpozioane, 
articole științifice etc.) sau în cadrul activităţilor de parteneriat 
derulate la nivel comunitar. 


Este necesar să luăm în vedere și Dispoziţiile 
generale ale Codului de Etică pentru 
Invățământul Preuniversitar = proiect elaborat în 
baza Art. 10 şi a Art. 16 din ordinul ministrului 
educației, cercetării, tineretului şi sportului nr. 5550/ 
2011 privimd aprobarea Regulamentului de organizare şi functionare a 
Consiliului național de etică din învățământul preuniversitar 
(http:/Ayww.edu.ro/index.php/articles/16858), care dispune prin 
art.7 alin. 2: „Responsabilitate în vederea atingerii de către elevi a 
standardelor de performanţă prevăzute de documentele şcolare”. 

Presupunând că sunteţi cadru didactic, identi- 
ficați probleme legate de etica și deontologia 
cercetării cu subiecții umani. 
Ai 
% Având ca reper problematică identificată, propuneţi 
criterii generale/specifice deontologiei cercetării pedagogice. 


Într-o instituţie un manager educațional eficient este 
definit de capacitățile, cunoștințele și interesele prin care își va 
sublinia performanța managerială. Un manager eficient menţine 
organizaţia educaţională într-un echilibru dinamic prin cunoaș- 
terea realității concrete și prin alegerea celei mai rezonabile soluții 

manageriale în ceea ce privește evitarea și limitarea cazuisticii 
bazate pe abateri disciplinare, dar şi prin stabilirea celei mai 
eficiente strategii pentru diminuarea crizei educaţionalei. În acest 
mecanism al actului managerial, cu o multitudine de variabile la 
care trebuie adaptată și reglată strategia instrucțională, un 
manager de succes își planifică strategia managementului 
schimbării instituţionale în funcţie și de sistemele de nevoi, 
interese, aspirații sau idealuri individuale și colective, care 
fundamentează formarea și asumarea sistemului de norme morale 
specifice deontologiei profesionale. Această stare a succesului 
profesional îl aduce de multe ori pe manager în situația de a 
stabili singur regulile „jocului managerial” și de a-și apăra 
propriul „teritoriu instituţional”, chiar prin abateri de la 
normativitate, restrângerea libertăţii profesionale, a modului de 
apreciere a corectitudinii sau a incorectitudinii acțiunilor educa- 
tionale, dar și modalitatea în care problematica educațională este 
corect identificată, iar rezultatele acţiunii de schimbare sunt 
evaluate într-un mod adecvat și profesional. În acest context 
educațional, o problemă de etică și deontologie profesională o 
constituie conflictul de interese, influențând și integritatea 
cercetării pedagogice (Ghiaţău, R., 2011): 

e Instituția, autorii cercetării, familiile acestora 
urmäresc interese financiare, sociale sau profesionale proprii în 

ceea ce priveşte organizarea şi desfășurarea cercetării, dar şi 
valorificarea acesteia. 

e Instituția, autorii cercetării, familiile acestora urmă- 
resc compromiterea integrităţii cercetării pedagogice, intervenind 
deliberat în analiza, prelucrarea şi interpretarea datelor, dar și în 
valorificarea cercetării. 

e Autorii cercetării abuzează de calitatea lor de cadre 
didactice-cercetător pentru a pretinde elevilor, studenţilor partici- 
parea într-un număr cât mai mare la cercetare în vederea consti- 
tuirii eşantionului de subiecţi necesar cercetării, în condiţiile în 
care aceștia nu sunt remunerați aşa cum prevede protocolul. 

e Autorii cercetării fac abuz de calitatea lor de cadre 
didactice-cercetător într-o instituție utilizând în cercetare 
pedagogică în mod neautorizat resursele instituționale. 

e Autorii cercetării fac abuz de calitatea lor de cadre 
didactice-cercetător achiziţionând în mod neautorizat echipa- 
mente în scop personal de la firme cu interes financiar comun. 

e Autorii cercetării fac abuz de calitatea lor de cadre 
didactice-cercetător utilizând resursele materiale și financiare din 
proiectul de cercetare într-un mod fraudulos în scop personal. 

e Autorii cercetării fac abuz de calitatea lor de cadre 
didactice-cercetător în cadrul cercetării încheind contracte sau 
convenţii în mod delictual. 

e Autorii cercetării, conducerea unei instituții angajată 
în derularea cercetării fac abuz de calitatea lor acceptând favoruri 
speciale, gratuități, donaţii, sponsorizări de la întreprinzători din 
mediul publie sau privat. 

e Autorii cercetării, sub presiunea favorurilor speciale, 
a gratuităților, a donațiilor sau a sponsorizărilor din mediul public 
sau privat influențează corectitudinea în analiza, prelucrarea și 
interpretarea datelor, dar şi în valorificarea cercetării, nefăcând 
publice datele sau publicându-le intr-un mod eronat. 

"a Utilizând metoda anchetei și a interviului la cadrele 


G didactice care predau specialitatea dumneavoastră 
> stabiliți: 
5 . Care sunt dificultățile pe care le întâmpină 
în cercetarea pedagogică. 
ə Avantaje și dezavantaje ale cadrelor didactice din 


mediul rural, pe termen scurt, mediu și lung în cadrul activităţilor 
din sfera cercetării pedagogice. 


Organizaţi o dezbatere pe tema: Libertatea 
de publicare a datelor și a rezultatelor 
aţi cercetării, influențată de contextul în care 
dreptul la cercetare se află în strânsă 
legătură cu profesionalismul, onestitatea şi 
corectitudinea intelectuală. 


Pi 


e 


Din punct de vedere social şi instituţional, 

alcătuiți echipe interdisciplinare în şcoală care să 

proiecteze metodologia necesară în vederea 

dezvoltării în practică a instrumentelor necesare 
cercetării şi validării etice. 


5.5. DEONTOLOGIA 
RELAȚIILOR CADRU DIDACTIC-ELEV 


Interacțiunea agenţilor educaţionali-cadre didactice şi a 
elevilor aduce în prim-planul acţiunii educaţionale educabilul, cu 
participarea sa activă la experiența de învățare şi formare în 
conformitate cu  finalităţile educaţiei globale. Promovarea 
valorilor, a atitudinilor şi formarea unor comportamente care 
vizează respectarea drepturilor omului, respectarea şi înțelegerea 
diversităţii social-culturale, dar şi formarea comportamentelor 
necesare, prin care educabilii să conştientizeze dezvoltarea unei 
societăţi democratice şi durabile, accentuează raportul dintre 

relaţia educativă şi relaţia de comunicare. Prin sistemul de 
interacțiuni din cadrul grupului psihosocial — clasa de elevi, 
educabilul are acces la resursele evoluţiei sale. În cadrul acestui 
sistem interrelaţional, copilul îşi formează aptitudinile relaţionale 
necesare în dezvoltarea competenţelor, constituind „baza de 
evoluţie pe care sunt construite experienţele şcolare de mai 
târziu” (Cucoş, C., 2009, p. 552), care îşi vor exercita influenţa 
asupra succesului şi a insuccesului şcolar al educabilului. 
Tradițiile şi experienţele din sistemele educaţionale contemporăne 
ne demonstrează că ritmul alert al societăţii, evoluția 
contradictorie a vieții socio-economice şi culturale influențează şi 
sistemul relaţional din câmpul educaţional. În scopul soluționării 
problemelor noi apărute în activitatea didactică, cadrele didactice 
implicate în situaţiile cu un nivel ridicat de stres şi incertitudine 
sunt afectate prin creşterea anxietății, iar în gestionarea unor astfel 
de situații apelează la strategii care presupun un minimum de 
resurse. Nu trebuie trecute cu vederea nici situaţiile educaţionale 
în care cadrele didactice, pentru gestionarea eficientă a relaţiilor 
interpersonale, mizează pe experiență bogată şi strategiile 
automatizate, pe inteligența socială în defavoarea performanţei. În 
comunitatea educaţională, un rol definitoriu îl are cadrul didactic, 
care are ca obiectiv major integrarea socială a educabilului, prin 
fundamentarea statutului său, apartenenţa la grupul psihosocial, 
recunoașterea şi. afirmarea ca individualitate în interiorul 
grupului. În acest context educațional, reglementarea relaţiilor 
interpersonale sunt influențate și de paradigmele dezvoltate în 
interiorul sistemelor contemporane: dacă Japonia dezvoltă un 
sistem relaţional unde accentul cade pe capacitatea de integrare a 
educabilului, pe dezvoltarea personală la nivelul grupului, 
sistemul relaţional în SUA este orientat către competiţie, care 
favorizează pentru educabil profesionalismul în viitoarea carieră, 
in sistemul european sarcina cade pe capacitatea cadrului didactic 
de armonizare a diferenţelor identificate în sistemului relațional, 
pe calitatea acestuia de mediator la nivelul grupului al valorilor 
civice și morale, dar și de un bun manager educațional care să facă 
față numeroaselor provocări marcate de tranzienţe interculturale 

și diversitate. Evenimentele din 11 septembrie 2001, soldate cu o 
serie de atacuri sinucigașe coordonate de Al-Qaeda împotriva 
Statelor Unite, au atentat la simbolurile economice şi militare, care 
au avut ca revers revizuirea și întărirea securității militare, dar au 
influenţat și sistemul relațional de la nivelul sistemului de 
învățământ. Conceptul de toleranță zero, care până atunci era 
gestionată la nivel politic sau la nivel de securitate națională, de 
combatere a crimei organizate, iată că își face simțită prezenţa și în 
instituţiile de învățământ, prin politica de securitate instituită în 
instituția școlară, ca urmare a combaterii traficului de droguri, a 
traficului de arme sau persoane. Un astfel de exemplu este 
evenimentul din 20 aprilie 1999, unde doi adolescenţi au ucis 13 
copii și s-a soldat cu 21 de copii răniţi (Columbine High School in 
Columbine, Colorado) sau un copil de 9 ani din SUA, care a fost 
pus în anul 2011 sub acuzare și adus în fața unui Tribunal de 
minori pentru introducerea în incinta instituției de învățământ a 
unui pistol de jucărie (http://adevarul.ro/international/statele- 
unite/toleranta-zero-copil-acuzat-sua-pistol-jucarie-1_50ac9c2c7c4 
2d5a66386c98a/index.html). Prin soldarea cu numeroase victime, 
iar exemplele de cazuri pot continua cu exemple cutremurătoare 
din practica judiciară, s-a instituit politica de toleranţă zero, care a 
fost susținută prin Elementary and Secondary Education Act of 
1965 (ESEA), Public Law 103-382. Din 1995 în SUA se pune în 
aplicare în instituţiile de învățământ la nivel federal și regional 
Gun-Free Schools Act. Acest act federal stabilește politica de 
toleranţă zero în școală și în zonele periferice, asigurând un mediu 
sigur pentru educabili și pentru comunitate. Se departajează astfel 
responsabilitățile cadrelor didactice în școală, iar forurile 
competente sunt cele care preiau aceste responsabilități legate de 
delicvenţa juvenilă, dar și traficul de arme și posesia ilegală a 
acestora în instituţia școlară. Chiar dacă mediile de învățământ 
sunt medii securizante, care oferă protecţie educabililor, violenţa a 
crescut, ceea ce a necesitat luarea unor măsuri și a unor 
sancționări riguroase pentru copii și adolescenți. Actul federal 
prevede că (Sughrue, 2003): 

>» este ilegală posesia unei arme de foc în campus, dar și 
la 1000 de metri de zona instituţiei școlare, iar normele instituite 
prevăd exmatricularea educabilului pe o perioadă de cel puţin un 
an școlar; 

> obligația instituţiilor şcolare în urma sesizării unor 
astfel de infracțiuni sau a identificării unor educabili care nu 
respectă normele prevăzute de lege (posesie ilegală de armament) 
să sesizeze cazul autorităților statului; 

> conducerea instituţiilor de învățământ este obligată ca 
anual să întocmească un raport de disciplină a toleranţei zero cu 
numărul  educabililor implicaţi în aceste infracțiuni, iar 
conducerea instituţiei în funcție de situaţia cazului anchetat poate 
să evite exmatricularea elevilor implicați (Sughrue, 2003). 

Aceste politici de toleranţă zero vin ca un răspuns la 
infracțiunile grave şi agravante din mediul şcolar, posesie de 
arme, droguri, acte de violență, care în ultimii ani devin tot mai 
numeroase atât în SUA, Europa, cât şi în România. Sunt 
infracţiuni pe care și Noul Cod Penal din România le 
reglementează prin art. 279 privitor la nerespectarea regimului 
armelor şi al munițiilor. 

Am dorit să insist pe acest tip de problematică a 
conceptului de toleranţă zero, care denaturează relaţiile dintre 
cadrul didactic și educabil, deoarece, în ultimii ani, ca urmare a 
creșterii infracţiunilor de criminalitate organizată si terorism la 
nivel mondial în rândul minorilor, este o problematică spre care 
profesorii trebuie să-și orienteze mai mult atenţia, dar si cercetarea 
pedagogică, pentru a găsi soluțiile cele mai eficiente şi adecvate de 
gestionare a unor astfel de relații educaţionale, dar și a 
consecinţelor care derivă din acestea. La nivel mondial, sunt state 
care au extins norme etice și juridice și asupra altor infracţiuni de 
toleranță zero, cu repercusiuni asupra unui spectru mult mai larg 
de comportamente juvenile: deținerea sau folosirea unei arme, alta 
decât arma de foc, posesia sau distribuirea de droguri, tutun sau 
alcool, violenţă. Intensificarea la nivel mondial a dezordinii, a 
terorismului politic sau economic implică tot mai mulți tineri şi 
copii în organizaţii, fracțiuni militare sau paramilitare, care îşi vor 

lăsa pe termen lung amprenta asupra creșterii ratei de abandon 
școlar, aplicarea unor practici de disciplinare şcolară 
discriminatorie și dezvoltarea relațiilor conflictuale. Politicile de 
toleranță zero aplicate în școală de către managerul instituției și 
cadrele didactice sunt costisitoare, necesită o strategie complexă 
de abordare, dar sunt și ineficiente în unele cazuri, când educabilii 
cu un comportament antisocial sunt suspendaţi sau exmatriculați 
și, în lipsa unei supravegheri a familiei tutorelui, a asistenţei 
sociale, au posibilitatea unei devianțe comportamentale accelerate 
prin lipsa de supraveghere și contactul direct cu grupările 
infracționale. Rezultatul suspendării sau al exmatriculării acestor 
elevi din cadrul unităţilor educaționale, lipsirea acestora de 
beneficiile serviciilor educaţionale, ridică probleme de ordin 
juridic, dar și de etică și deontologie profesională, în special cele 
legate de respectarea principiului prezumției nevinovăţiei 
educabilului, până la instrumentarea și sancţionarea faptei. De 
asemenea cazuistica include și secretul profesional, confiden- 
țialitatea informației în consilierea educabilului, dar şi acordarea 
unei protecţii speciale categoriilor de educabili vulnerabili din 
acest punct de vedere. 

Dilemele etice se ridică și în cazul altor probleme 
educaționale asociate cu politicile de toleranţă zero: 

>  Inconsecvenţa aplicării politicilor de toleranță zero, cu 
amendamentul că în anumite situații agravate și agravante acestea 
nu respectă normele și rigoarea aplicării, iar în cazul unor 
infracțiuni mult mai mici sau nerespectarea unor regulamente 
acestea sunt aplicate în litera și spiritul legii. 

>  Disproporţionalitatea etnică, rasială, în funcţie de 
statutul socio-economic și cultural defavorizant în aplicarea 
normelor, a măsurilor de exmatriculare și suspendare a elevilor, 
ca măsură a disciplinării acestor elevi, față de elevii majoritari din 
instituţia școlară. 

>  Disproporţionalitatea etnică, rasială, în funcţie de 
statutul socio-economic și cultural defavorizant în aplicarea 
pedepselor corporale, simbolice, cu valoare de reparație, 
confiscările de bunuri, reținerile bunurilor, recurgerea de către 

cadrele didactice la autoritatea managerului instituţiei școlare sau 
a familiei. 

> Creşterea ratei abandonului școlar la elevii cu un 
număr crescut de suspendări școlare sau exmatriculare. 

În întâmpinarea unor comportamente deviante este 
necesară, din partea cadrelor didactice luarea unor măsuri de 
prevenire şi combatere a violenţei în şcoală, de formare a unor 
competenţe emoționale și sociale care să conducă la îmbunătăţirea 
comportamentelor, strategii de intervenţie timpurie în dezvoltarea 
unor comportamente dezirabile şi reducerea semnificativă a 
nevoii de violenţă la nivel individual şi de grup. 


* În acest sistem al relaţiilor umane se ridică 
întrebarea care este tipul de pedeapsă, gradut de 
autoritate, sancţiunea sau recompensa care 
motivează educabilii în formarea lor? 

* În această societate competivitivă, bazată 
pe toleranță şi cooperare, a sanctiona un 
copil este necesar? 
$ Autoritatea unui cadru didactic se materializează în pedeapsă 
sau prin respectul'reciproc pentru educabil? 
$ În societatea noastră postmodernă cu toate împlinirile şi 
neajunsurile sale, sancțiunile sau recompensele corup sistemul 
de valori al educabilului? 
$ In etapa de rebeliune și „originalitate”, este necesar să 
sancționezi un copil pentru a-l disciplina și pentru a forma 
conștiința morală a viitorului adult? 
® Disciplina educațională, prin sistemul de norme disci- 
plinare școlare aplicate în instituţia școlară, reprezintă pen- 
tru educabil corpul de reguli morale, etice, juridice pe care 
viitorul adult va fi nevoit să le respecte ca o disciplinare socială 
și profesională în viitor? 
® De cein această nouă redefinire a condiţiei umane, părinții 
nu acceptă normele disciplinare şcolare şi sancţionarea elevilor, 

iar prin această atitudine școala îşi pierde din autoritatea ei în 
fața elevilor? 


Sunt întrebări la care pedagogii, psihologii, prin studiile realizate, 
au încercat să găsească soluții cât mai eficiente și adecvate 
situaţiilor de criză relațională care uneori cuprind grupurile 
psihosociale ale instituţiei școlare (Teresa Amabile, 1997; Eirick 
Prairat, 1997; Alfie Kohn, 2000; Emil Stan, 2004; David, Daniel, 
2006; Harwood, Robin; Miller, Scott A.; Vasta, Ross, 2010; Ghiaţău 
Roxana, 2011, etc.). Regulile și normele de disciplină școlară, pe 
lângă caracterul etic și moral, trebuie să prevadă și latura 
impersonală a legislativului, deoarece cadrul didactic are garanţia 
că aceste reglementări disciplinare sunt respectate de către 
educabil și sunt credibile în momentul aplicării lor. Autoritatea 
unui profesor în faţa elevilor nu se impune prin măsurile drastice 
aplicate sau prin reglementările disciplinare extreme. Ea este un 
prestigiu care se câștigă prin profesionalism, prin interesul 
educațional acordat elevului, prin investigarea corectă și cu mult 
profesionalism a cazului de imoralitate sau abatere disciplinară a 
acestuia, dar și prin delimitarea faptei de făptuitor, prin conștien- 
tizarea sprijinului acordat educabilului sancționat și valorificarea 
situaţiei de indisciplinaritate ca oportunitate de învăţare pentru 
educabilul sancţionat. Astfel, art. 7 al noului proiect al Codului de 
Etică prevede relaţiile cadrelor didactice cu elevii, dispune pentru 
persoanele responsabile cu instruirea şi educaţia, care au obligaţia 
de a cunoaşte, respecta şi aplica un set de norme de conduită 
(http://www.edu.ro/index.php/ articles/16858): 
„(1) Ocrotirea sănătăţii fizice, psihice şi morale a elevilor. 


(2) Responsabilitate în vederea atingerii de către elevi a 
standardelor de performanţă prevăzute de documentele şcolare. 


(3) Respectarea principiilor docimologice. 

(4) Interzicerea oricăror activităţi care generează corupţie: 

a) fraudarea examenelor de orice tip contra bani, obiecte, 
servicii etc.; 

b) solicitarea de către personalul didactic a unor sume de 
bani sau cadouri în vederea obținerii de către elevi a unor 
rezultate şcolare incorecte; 

c) traficul de influenţă şi favoritismul în procesul de 
evaluare; 

d) colectarea de fonduri de la elevi sau de la părinţii aces- 
tora pentru cadouri sau pentru protocolul destinat cadrelor 
didactice antrenate în organizarea şi desfăşurarea unor activităţi 
de evaluare (examene şi evaluări naţionale, olimpiade, alte 
concursuri şcolare etc.); 

e) interzicerea meditaţiilor cu proprii elevi, contra unor 
avantaje materiale. 

(5) Interzicerea implicării elevilor în activităţi de partiza- 
nat politic şi de prozelitism religios, organizate special în acest 
sens de către persoanele responsabile cu instruirea şi educaţia 
elevilor, în cadrul unităţilor de învăţământ preuniversitar sau în 
afara acestora. 


(6) Excluderea din relaţiile cu elevii a oricărei forme de 
discriminare, asigurarea egalităţii de şanse şi promovarea princi- 
piilor educaţiei inclusive. 


(7) Respectarea demnităţii şi recunoaşterea meritului 
personal al fiecărui elev”. 


Școala reprezintă mediul educațional în care eficiența 
activităților didactice este în strânsă legătură cu câmpul 
educaţional, cu sistemul de relații interpersonale dezvoltat. 
Cadrele didactice reprezintă modelele pentru viitorii adulți, iar 
imitarea unor modele pozitive sau negative proiectează o strategie 
de învățare pentru elevi cu un grad crescut de influențare. 
Înțelegerea acestui sistem relațional oferă modalitățile eficiente de 
soluţionare a problemelor şi a stărilor conflictuale emoţionale sau 

orientate către un anumit scop. Observațiile psihopedagogice 
realizate de-a lungul timpului au demonstrat că normele de 
disciplinare școlară sunt influențate de variabile precum: vârsta 
cadrului didactic (profesorii mai tineri au un grad crescut la 
toleranţă, aplică sancţiunile mult mai rar, în timp ce profesorii mai 
în vârstă nu sunt atât de toleranţi, devin mai rigizi în aplicarea 
sancţiunilor), regiunea geografică, nivelul clasei, profilul școlar, 
vârsta educabilului și performanţele școlare, cadrele didactice 
tradiţionale sunt mai exigente și aplică sancțiunile mult mai ușor 
etc. 


Proiectați o dezbatere pe tema „Cum sunt şi 
cum evoluează relaţiile cadru didactic-edu- 
cabil”? 


Reflectaţi asupra condiţiilor necesare pentru 
eficientizarea relaţiilor profesor-elev. 


X Care sunt factorii care influențează aceste relații? 


Din perspectiva practică propuneţi soluții de 
optimizare a relațiilor profesor-elev. 


5.6. DEONTOLOGIA RELAȚIILOR PEDAGOGICE 
DINTRE PROFESORI 


Creșterea calității și a eficienței organizației educaționale 
este asigurată și de specificitatea relațiilor interumane, care sunt 
fundamentate în temeiul valorilor, al tradiţiilor și al obiceiurilor 
culturii profesionale. Art.6 al noului proiect al Codului de Etică a 
dispus valorile şi principiile care definesc cultura profesională a cadrelor 
didactice, pentru personalul din sistemul de învăţământ 
preuniversitar de stat, particular şi confesional, responsabil cu 

instruirea şi educația (http://www.edu.ro/index.php/articles/ 
16858): 


„a) imparțialitate, independenţă şi obiectivitate; 
b) responsabilitate morală, socială şi profesională; 
c) integritate morală şi profesională; 

SI d) confidenţialitate; 
e) activitate în interesul public; 

f) respectarea legislaţiei generale şi a celei specifice dome- 
niului; 

g) respectarea autonomiei personale; 

h) onestitate şi corectitudine intelectuală; 

i) respect şi toleranţă; 

j) autoexigenţă în exercitarea profesiei; 

k) interes şi responsabilitate în raport cu propria formare 
profesională; 

I) implicarea în democratizarea societăţii, în creşterea 
calităţii activităţii didactice şi a prestigiului unităţii/instituţiei de 
învăţământ preuniversitar, precum şi a specialităţii/domeniului în 
care lucrează; 

m) respingerea conduitelor didactice inadecvate”. 


Proiectaţi o dezbatere în care să analizaţi critic 
valorile şi principiile propuse în noul proiect al 
Codului de Etică din învățământul preuni- 
versitar. 

e Propuneţi valori și principii specifice profesiei di- 


dactice. 
e Argumentaţi propunerile pentru noul proiect al 
Codului de Etică. 


În cadrul comunității profesionale din învățământ 
sistemul relaţional interuman este fundamentat pe morala și 
moralitatea din societatea contemporană, dar şi pe normele 
deontologice care securizează cadrul profesional prin regulile de 
autoguvernare și autocontrol profesional. Fundamentul acestor 

relații interumane dintre cadrele didactice este ancorat în sistemul 
relaţiilor de cooperare, colaborare și colegialitate necesare pentru 
o mai bună dezvoltare personală și profesională continuă. Într-o 
societate bazată și pe competiţia profesională interacţiunile 
profesionale dintre cadrele didactice presupun organizarea, 
coordonarea și supravegherea progresului profesional şi (de ce nu) 
relațional. Astfel, asumarea responsabilității profesionale de către 
fiecare cadru didactic în comunitatea profesională, garantează 
succesul acţiunilor pe care sarcina, obligațiile le solicită la nivelul 
organizaţiei. În activitatea de cooperare profesională, 
responsabilitatea este globală, dar aparține şi colectivului, 
deoarece munca profesională necesită reciprocitate sau schimb de 
idei profesionale, iar munca unui cadru didactic nu are sens dacă 
nu este completată și susținută de către celelalte cadre didactice. 

În cadrul acestui tip de relație, toți membrii comunității 
profesionale interacționează într-un mod regulat, prin schimburile 
de practici profesionale sau la nivelul formării continue, 
contribuind la creșterea performanţelor profesionale de la nivelul 
comunității. Interacțiunile permanente dintre cadrele didactice în 
vederea găsirii de soluţii alternative pentru gestionarea unor 
situaţii problemă, a dezvoltării profesionale a instituţiei, a unui 
parteneriat activ cu alte instituţii școlare sau deschiderea către 
trebuințele reale ale elevilor și ale comunităţii locale, construiesc 
un sistem relaţional favorabil acceptării diferențelor de statut 
profesional și respectării libertăţii de exprimare. Într-un astfel de 
context profesional, cadrele didactice se manifestă într-o mod 
pozitiv și interdependent, iar interacțiunile cu colegii conduc la 
promovarea culturii profesionale, la acceptarea noilor perspective, 
a capacităţii de asumare a deciziilor, dar și la promovarea 
respectului de sine, la conştientizarea la nivel organizaţional că 
fiecare individ este în mod intrinsec valoros, este competent și 
capabil de succes profesional. Relaţiile de colaborare de la nivelul 
comunităţii profesionale sunt relații fundamentate în nevoile și 
interesele profesionale proprii ale fiecărui individ, chiar dacă ele 
vizează atingerea unui obiectiv al grupului profesional. Acest tip 
de relaţie devine sinonim cu individualismul profesional, unde 

membrii organizației nu își mai asumă capacitatea de a înțelege 
situaţia profesională a celorlalți, nu mai sunt promovate valorile 
de întrajutorare, angajare, acceptare a diferențelor, solidaritate, 
respectul și împărtășirea experienţei profesionale. Acest tip de 
relație, bazat pe succesul propriu, care este dezvoltat într-un 
context realist și normal al evoluţiei profesionale, va prima în fața 
succesului comunității profesionale. Astfel, dintr-o perspectivă 
socială, ne face să asistăm la un egocentrism profesional, la 
incapacitatea cadrului didactic de a conştientiza şi alte 
perspective, direcții de acțiune educaţionale sau profesionale 
decât cea proprie. Dacă în relaţiile de cooperare accentul cade și 
pe competența socială, pe rafinarea simțului social, devenind 
indivizi sociali mult mai competenţi si implicaţi în problemele 
arhitecturii sociale, relaţiile de colaborare dezvoltă indivizi care 
sunt antrenați la nivel social și profesional în competiţie şi în 
munca individuală. 


În acest sistem relaţional se dezvoltă şi relaţiile de 

colepialitate dintre cadrele didactice, construite pe 

respectul profesional, unde implicarea în 

construirea unui proiect educațional vizează luarea 
deciziilor de comun acord. Literatura de specialitate subliniază că 
această tipologie relațională vizează marea schimbare a instituției 
de învățământ. 


Articolul 9 al proiectului Codului de Etică din învățământul 
preuniversitar reglementează normele de conduită colegială, a 
personalului - din sistemul de învățământ preuniversitar 
responsabil cu instruirea şi educaţia, în mod particular cadrele 
didactice, care vor respecta şi aplica normele (http://www.edu.ro/ 
index.php/articles/16858): 


„a) relaţiile profesionale trebuie să se bazeze pe respect, 
onestitate, solidaritate, cooperare, corectitudine, toleranţă, 
evitarea denigrării, sprijin reciproc, confidenţialitate, competiţie 
loială, interzicerea fraudei intelectuale şi a plagiatului; 

b) orice membru al personalului didactic va evita lezarea 
libertăţii de opinie, vizând convingerile politice şi religioase; 

c) orice membru al personalului didactic va evita practicarea 
oricărei forme de discriminare în relaţiile cu ceilalţi colegi; 

d) între persoanele din sistemul de învăţământ 
preuniversitar responsabile cu instruirea şi educaţia se interzice 
solicitarea de servicii personale de orice tip de la colegi care sunt 
sau urmează să fie în proces de evaluare, angajare sau promovare; 

e) în evaluarea competenţei profesionale se vor utiliza 
criterii care au în vedere performanţa şi rezultatele profesionale; 

f) încurajarea diseminării cunoştinţelor profesionale, în 
vederea atingerii unor standarde superioare de calitate în 
activitatea didactică; 

g) orice cadru didactic trebuie să evite, prin afirmaţii, 
aprecieri sau acţiuni, să afecteze imaginea profesională şi/sau 
socială a oricărui alt membru al corpului profesoral, cu excepţia 
situaţiilor prevăzute şi formalizate de actele normative în vigoare 
(evaluările anuale, comisia de disciplină etc.); 

h) întreaga activitate a persoanelor din sistemul de 
învățământ preuniversitar responsabile cu instruirea şi educaţia 
trebuie să permită accesul la informaţiile care interesează pe toţi 
membrii comunităţii şcolare, posibilii candidaţi, instituţiile cu care 
entitatea colaborează şi publicul larg, asigurând astfel o informare 
corectă şi facilitarea egalităţii de şanse, precum şi asigurarea 
accesului echitabil la resursele şcolare şi ale sistemului de învăţământ; 

i) reacţia publică — prin drept la replică, discurs public, 
întrunire etc. — atunci când o anumită situaţie creată de către 
membrii comunităţii educaţionale sau de către oricine altcineva 
din afara acesteia afectează imaginea unităţii/instituţiei şcolare a 
sistemului de învățământ”. 


Va A sad 
A Realizaţi un eseu în care să evidenţiați cultura 
Ex predominantă din cadrul instituției dumneavoastră 


E de învățământ. 

5.7. DEONTOLOGIA RELAŢIILOR 
MANAGEMENTULUI DE ÎNVĂŢĂMÂNT 


O direcţie de acțiune a reformei în învățământul din 
România a reprezentat-o și descentralizarea sistemului, care a 
urmărit transferul  responsabilităţilor, a  coordonării și a 
managementului resurselor (financiare, umane, temporale, 
didactice, informaţionale) şi a autorităţii, prin acţiunile de 
conducere, angrenare, control şi evaluare către instituția de 
învățământ = şcoala şi comunitatea locală. Această direcţie de 
acțiune postdecembristă a reprezentat o reformare la nivelul 
serviciilor educaţionale şi a managementului educaţional, prin 
noua modalitate de redistribuire a autorităţii decizionale, a 
răspunderii publice legate de acţiunile educaţionale proiectate 
asupra beneficiarilor educaţionali, dar şi de resursele alocate, de la 
nivelul central către comunitatea școlară şi implicit instituţia de 
învățământ = şcoala. În acest context, discutăm de o democratizare 
a sistemului de servicii educaţionale şi a managementului 
instituțional prin asigurarea calităţii şi a procesului, dar şi a 
sistemului de învățământ românesc, în virtutea responsabilități 
publice și profesionale, dar şi a răspunderii profesionale și 
publice. Coerenţa, flexibilitatea, stimularea deschiderii către nou și 
inovaţie, abordarea profesională a structurii organizaţiei de 
învățământ, dar și a problematicilor specifice organizaţiei și 
indivizilor, reprezintă doar o parte a activităţii complexe a actului 
managerial. Raportându-ne la ritmul alert al dezvoltării globale, la 
informatizarea activităților sociale, dar și la implicarea politicului 
cu grupările sale aferente, strategia unui manager școlar eficient 
este fundamentată de calitatea activităţii profesionale specializate 
care. conduce către atingerea obiectivelor strategice ale 
organizaţiei, de competența decizională şi responsabilitatea în 
activitatea de coordonare a unor grupuri profesionale variate ca 
mărime, de calitatea personală, de calitatea relaţiilor 
interpersonale construite la nivelul structurii organizaționale prin 
asigurarea armoniei sociale, dar şi de modalitatea de antrenare a 

membrilor în actul decizional, susținută prin cooperare, 
colaborare și o comunicare adecvată. Managerul implicat în 
derularea serviciilor educaţionale prin forma sa de conducere 
centrată pe sarcină sau pe relaţiile umane construiește cultura 
organizaţională, cu standardele etice aferente organizației, cu 
reglementările de conduită etică ale structurii organizaționale, dar 
şi cu asigurarea supervizării etice, ca dimensiune a dezvoltării 
profesionale. Managerul serviciilor educaţionale, prin calitatea sa 
de leadership, fundamentează valorile la nivelul structurii 
organizaționale. Din acest punct de vedere, un proces decizional 
derulat și în virtutea valorilor morale implică un manager- 
profesionist, care, pe lângă calitățile manageriale conceptuale, 
tehnice și umane, are calitatea de om, este supus simțului moral, 
normelor morale, iar, prin actul decizional, de cele mai multe ori 
se află singur în faţa propriei conștiințe. 


Realizaţi o analiză comparativă a trăsăturilor 
unui manager clasic la nivelul procesului 
educaţional și a celor ale personalității unui 
EN lider al sec. XXI implicat în îmbunătățirea 
calității actului decizional. 

e A fi manager nu se definește doar prin a structura 
strategia necesară în rezolvarea problemelor majore ale 
organizației, a remedia sau îmbunătăți o situație care combină 
problemele de sistem cu elementele culturii organizaționale. 

e A fi managerul unei instituții educaționale nu se 
definește doar cu a identifica corect problemele și a evalua 
rezultatele acțiunilor întreprinse. 

e A fi managerul unei instituții educaționale nu 
înseamnă doar a impune un corp de reguli care să-i determine pe 
membrii organizației profesionale să le respecte, indiferent că sunt 
norme morale, reglementări de ordin tehnic sau juridic. 

e A fi managerul unei instituții educaționale nu 
înseamnă a avea ca obiectiv impunerea normelor 
comportamentale profesionale în comunitatea profesională și a 
sancţiunilor derivate din încălcarea acestora. 

e Pentru a fi managerul eficient al unei instituții 
educaţionale este necesar să corespunzi unor exigenţe specifice şi 
să-ţi asumi responsabilitatea profesională şi răspunderea publică, 
în îmbunătățirea calității vieții profesionale şi sociale a 
organizaţiei. 

Este necesară cultivarea responsabilități morale 
individuale şi colective. Responsabilitatea. în instituția 
educațională trebuie definită din perspectiva reciprocității, a 
apropierii şi a expunerii alterităţii. Astfel, devine „o etică a 
demnităţii unicului... ce implică responsabilitatea, conceptul 
acesta devine chiar o expresie a unicităţii conștiinței, întreaga 
gravitate a iubirii aproapelui” (Cozma, Măgurianu, 200$, citat de 
Sandu, A., 2012, p. 109). Responsabilitatea managerului instituţiei, 
dar şi responsabilitatea şi responsabilizarea cadrelor didactice 
reprezintă latura moralității acestora, raportată la normele și 
principiile morale, dar și la categoriile de datorie, obligație şi 
drept. Prin structura algoritmului conturat, liderii transmit 
organizaţiei mesajele simbolice cu privire la cultura şi valorile 
organizaționale: egalitatea de şanse, imparțialitatea, dreptatea, 
sinceritatea, rigurozitatea, echitatea, prin abordarea în aceeași 
manieră a situaţiilor-problemă similare, empatia sau spiritul civic. 
Subordonaţii-cadrele didactice sunt cei care în activitatea 
instructiv-educativă multiplică aceste mesaje simbolice, valorile 
culturii organizaționale, standardele de conduită profesională, 
atitudinile, convingerile, normele și obiceiurile care există şi care 
constituie etosul organizaţiei. La nivelul microactivităților, cadrele 
didactice multiplică etica managerului, care, de cele mai multe ori, 
la nivelul instituţiei de învățământ românesc, adoptă strategii 
populiste, -multumind indivizi, cu interese bine definite, 
ncurmărind interesele instituţiei. Urmărind acest conflict de 
interese, cu consecințe la nivelul integrității personale și al 
credibilităţii și al prestigiului profesional, considerăm că aspectele 
negative ale procesului de reformă educaţională au drept cauză 
majoră deciziile greşite sau luate în funcție de interesele 
politico-economice exercitate drept de stat sau anumite grupări 
parlamentare asupra educativului. 

Este necesar să luăm în vedere și Dispoziţiile 
generale ale noului proiect al Codului de Etică 
pentru Învăţământul Preuniversitar elaborat în baza 
N Art. 10 şi a Art. 16 din ordinul ministrului educației, 
cercetării, tineretului şi sportului nr. 5550/ 2011 privind 
aprobarea Regulamentului de organizare şi funcționare a Consiliului 
național de etică din învățământul preuniversitar care prevăd 
(http://www.edu.ro/index.php/articles/16858): 

„Art. 10. Personalul din sistemul de învăţământ 
preuniversitar responsabil cu instruirea şi educaţia, în mod 
particular cadrele didactice care îndeplinesc funcţii de conducere, 
de îndrumare şi control sau care sunt membri în structuri de 
conducere, vor respecta şi aplica următoarele norme de conduită 
managerială: 

a) respectarea criteriilor unui management eficient al 
resurselor; 

b) promovarea standardelor profesionale şi morale speci- 
fice; 

c) aplicarea obiectivă a reglementărilor legale şi a norme- 
lor etice; 

d) evaluarea corectă conform prevederilor din fişa postu- 
lui; 

e) selectarea personalului didactic şi a personalului 
didactic auxiliar de calitate, conform legislaţiei în vigoare; 

f) interzicerea oricărei forme de constrângere ilegală şi/sau 
ilegitimă, din perspectiva funcţiei deţinute; 

g) respingerea oricărei forme de abuz în exercitarea 
autorităţii; 

h) interzicerea oricărei forme de hărţuire a personalului 
didactic, indiferent de statutul şi funcţia persoanei hărţuitoare; 

i) exercitarea atribuțiilor  ierarhic-superioare, din 
perspectiva exclusivă a evaluării, a controlului, a îndrumării şi a 
consilierii manageriale corecte şi obiective”. 

Promovarea integrităţii instituționale, dar şi conduita etică 
a managerului din timpul exercitării atribuțiilor profesionale din 
instituția de învățământ şi din afara acesteia reprezintă un model 
pe care subordonații îl vor multiplica la nivel etic, în cadrul 
activităţilor didactice. De asemenea, conduita personală 
ireproșabilă din punct de vedere moral şi etic a managerului în 
comunitatea profesională, dar şi la nivelul comunităţii locale, este 
considerată de opinia publică şi organizaţie un element definitoriu 
al succesului profesional şi al eficienței managementului 
instituțional. În asigurarea succesului instituțional, a obligațiilor 
sociale şi profesionale din ce în ce mai diverse, mulți manageri nu 
mai acordă atenție standardelor morale, nù mai au o atitudine 
etică de acceptare a diversității sociale și profesionale, dar şi de 
situare pe poziţie de egalitate de şanse profesionale, la nivelul 
organizaţiei, din punctul de vedere al abordării valorilor etice, cu 
aceea a cadrelor didactice. Abordarea egalităţii de şanse 
profesionale pentru toți subordonații reprezintă, la nivelul 
instituțional, transpunerea în practică decizională a principiului 
echităţii şi al dreptăţii, dar şi al distributivităţii. Însă lista cu 
imoralități ale managerului asupra subordonaţilor este relevantă, 
iar literatura de specialitate, prin Hornstein şi colaboratorii, a 
promovat teoria lipsei de respect a managerului, analizând 
diferenţele dintre stilul centrat pe sarcină şi modalitățile de 
centrare pe relaţiile umane, prin nemotivarea subordonaţilor sau 
printr-o lipsă de respect abuzivă faţă de aceştia, alcătuită din opt 
dimensiuni comportamentale: egoism, minciună, favoritism, 
coerciție, cruzime, constrângere, zeificare și lipsă de recunoștință 
(Blase, J., 2002, citat de Ghiaţău, R., 2011, pp. 140-141). Astfel, 
studiile au subliniat că managerii au comportamente abuzive mai 
frecvente decât colegii, de la avertizarea in secret a unor 
subordonați până la frauda organizației și producerea unor daune 
asupra organizaţiei: șantajul, mita, agresiunea verbală, agresiunea 
fizică, bârfa, discriminarea, necinstea, spionajul, frauda, lipsa de 
respect, intimidarea, minciuna, lipsa de informare, violarea 
secretului personal, răzbunarea, sabotajul, hărţuirea sexuală, 
consumarea de alcool și/sau droguri, furtul, amenințările, 

reținerea informaţiei, avertizarea în secret a managerului despre 
colegi etc. (http://www.business24.ro/leadership/lideri/ 
managementul-comportamentelor-nedorite-i-1548937). 


Vă propunem un moment de reflecţie și analiză 
personală asupra comportamentelor nedorite 
regăsite în diverse instituţii de învățământ: 


Identificaţi situaţiile-problemă pentru: 


Manifestări active, directe, la nivel fizic; 

> Manifestări active, indirecte, la nivel fizic; 

> Manifestări pasive, directe, la nivel fizic; 

ZI Manifestări pasive, indirecte, la nivel fizic; 

> Manifestări active, directe, la nivel verbal; 

> Manifestări active, indirecte, la nivel verbal; 
> Manifestări pasive, directe, la nivel verbal; 
> Manifestări pasive, indirecte, la nivel verbal. 


Întocmiti liste cu soluțiile identificate la situațiile-problemă 
cu o rezonanță la nivelul regulamentelor și al codurilor 
q deontologice. 


Formulați criterii de analiză a soluțiilor identificare. 


Evaluați soluțiile propuse de către dumneavoastră și 
propuneţi o decizie de politică managerială. 


Managerii instituțiilor de învățământ trebuie să creeze 
climatul etic privind transparența procesului decizional, contu- 
rarea unui comportament autonom față de decizia etică, prin 
recunoașterea autonomiei etice a cadrelor didactice şi a dreptului 
individual al acestora de a adera la unul sau mai multe curente 
etice existente la nivelul comunității profesionale, în vederea 
fundamentării propriei viziuni etice şi deontologice. 

Recomandări asupra dilemelor etice de la nivelul 
instituțional în vederea îmbunătățirii actului decizional (adaptate 
după Sandu, A., 2012): 

v Identificarea problemelor deontologice cu care 
cadrele didactice se confruntă ca şi cauze ale dilemelor etice; 

vV Evaluarea gradului de înțelegere a problemelor etice 
cu care cadrele didactice se confruntă și a naturii dilemelor etice; 

v Explorarea reacţiilor subordonaţilor faţă de diversele 
implicaţii ale soluţiilor avansate de către aceștia, pentru elabo- 
rarea planului de acţiune în vederea rezolvării problemelor etice; 

v Nevoile şi aşteptările cadrelor didactice faţă de 
rezolvarea problemelor etice; 

V Respectarea autonomiei cadrele didactice în procesul 
de evaluare a acţiunilor derulate, în vederea rezolvării proble- 
melor etice; 

V Rolul managerului este de a facilita procesul reflexiv 
la nivel organizaţional şi de a anticipa traiectoria problemelor 
etice care frânează dezvoltarea organizaţiei. 


Recomandări adresate managerilor asupra dilemelor etice 
în vederea îmbunătăţirea climatului etic din instituția de 
învățământ (adaptate după Sandu, A., 2012); 

7 Angajarea etică şi implicarea necondiționată în 
analiza şi evaluarea soluţiilor propuse, în vederea rezolvării 
problemelor etice; 

p Angajarea etică și implicarea necondiționată în 
activitățile coordonate, în vederea atingerii obiectivelor strategice 
ale organizaţiei; 

> Obiectivitate, responsabilitate, sociabilitate, asigu- 
rarea unei armonii sociale, competenţe de comunicare și relaţio- 
nare, empatia, ca reacție la înțelegerea și rezolvarea problemelor 
etice cu care cadrele didactice se confruntă în activitatea didactică, 
disereție, stăpânire de sine, inteligență, confidențialitate etc. 

p Angajarea etică și implicarea necondiționată în 
gestionarea corectă a resurselor organizaţiei, în funcție de 
paârticularităţile acesteia; 

> Inițierea unor traininguri și ateliere pentru clarificarea 
problemelor etice cu care cadrele didactice se confruntă și găsirea 
soluțiilor etice din diversele modele de practică etică, în vederea 
conturării climatului adecvat al instituţiei; 

>  Instituirea unor căi de comunicare nonformală, dar și 
de interacțiuni comportamentale, care să întărească faptul că 
fiecare cadru didactic este remarcat și valorizat la nivelul 
instituțional ca persoană și ca individ, nu doar ca subordonat cu 
drepturile și obligaţiile aferente; 

>  Instituirea unui climat decizional în care deciziile se 
iau prin consens, în baza concepţiei că schimbarea și ideile noi 
sunt preluate de la nivelul managementului de supervizare. 


Atât managerii, cât și cadrele didactice implicate în relaţia 
lider-angajat sau lider-subordonat, trebuie să-și construiască 
sistemul de relații psihosociale din interiorul comunității 
profesionale, prin respectarea unor norme și valori etice și de 
integritate: 

®© respectul pentru individ și munca acestuia; 

© munca liderului, dar și a membrilor organizaţiei este 
în interesul comunităţii profesionale, a instituției de învățământ; 

? integritatea profesională; 

$ respectarea confidenţialităţii; 

¢ libertatea de a comunica liber neconstrâns de relaţia 
de subordonare; 

$ respectarea colegialității profesionale în relația de 
subordonare; 

® oferirea respectului și a feedbackului profesional; 

0 fidelitatea față de grupul profesional și instituția de 
învățământ; 

®@ responsabilitatea socială prin anticiparea nevoilor 
socio-culturale și educaţionale ale grupurilor defavorizate şi 
implicarea în acțiunile educaţionale privind soluționarea lor; 

¢® responsabilitatea în act, orientată către acțiunea 
profesională și rezultatele ei. 

A > Realizați un eseu/Proiectati o dezbatere 

ig pornind de la definirea managementului 
D educaţional științific, ca rațional ṣi creativ: „știința 
Ed şi arta de a pregăti resurse umane, de a forma 
$ personalități, potrivit unor finalități acceptate de 


individ și societate” (Jinga, Ioan, 1993). 
>  Proiectaţi o dezbatere în care să evidenţiaţi tehnici de 
combatere a abuzului verbal în cadrul organizaţiei, dar și evoluția 
legislaţiei privind agresivitatea verbală şi hărţuirea sexuală. 


5.8. DEONTOLOGIA RELAŢIILOR PSIHOSOCIALE 
DIN CADRUL PARTENERIATELOR 
ŞCOALĂ-FAMILIE-COMUNITATE 


Nivelul de dezvoltare economică a unei țări, dar şi 
modernitatea sa sunt susținute de preocuparea cât mai intensă a 
societății pentru politica sa educaţională. Schimbările din sistemul 
de învățământ sunt generate de politici educaționale caracterizate 
prin coerenţă, flexibilitate, continuitate și raportarea la globalitate. 
Insă de cele mai multe ori programele de guvernare nu au 
construit o politică educaţională unitară, coerentă pe termen lung, 
iar acest aspect s-a reflectat prin factorii decizionali aflați la 
conducerea sistemului. După 25 de ani de la Revoluţia din 
decembrie 1989, discutăm de reforma învățământului, care încă, în 
această perioadă, nu a găsit direcţia de acţiune și substanţialitatea, 
eșuează -printre standardele avansate ale reformelor 
contemporane din sistemele de învățământ. În această realitate a 
educaţiei globale, instituţia școlară a dezvoltat dialogul la nivelul 
comunităţii, prin acţiunile educative de cooperare şi colaborare în 
sprijinul educabilului. Activitatea de parteneriat educațional vine 
și în întâmpinarea unei obiectiv major al educaţiei, integrarea 
individului în comunitate. Este centrată pe abordarea de tip 
curricular, fiind deschisă problemelor educaţionale comunitare și 
flexibilă la nivelul relaţiilor existente între instituţiile din sfera 

publică și privată implicate direct sau indirect, cu varietatea de 
servicii socioeducaţionale, în realizarea sarcinilor plurivalente. Pe 
fondul strategiilor concepute la nivelul Consiliului Europei și cu 
sprijinul Uniunii Europene, s-au dezvoltat parteneriatele cu 
familia, ca un angajament mutual profesori-părinţi, concretizat 
într-un contract parental și parteneriatul cu comunitatea și 
autoritățile locale, unde școala și-a regăsit la nivelul comunitar 
poziţia sa de instituție fundamentală, care catalizează în jurul ei, 
prin mecanismele specifice, factori comunitari și, autoritățile 
contribuind la structurarea unui sistem complex de relații de 
colaborare. Nivelul de calitate a acestui tip de parteneriate 
școală-familie este dependent de mai multe caracteristici, care 
asigură succesul parteneriatului: dezvoltarea competenţei de 
parteneriat din punctul de vedere al funcționalități, al eficienţei 
parteneriatului, al gradului de responsabilitate și disponibilitate 
cu care cadrele didactice și familia se angajează în parteneriat, 
atractivitatea și consistenţa activităților propuse în parteneriat etc. 
Din analiza unor parteneriate și ținând cont de exigenţele 
profesionale, s-a constatat că insuccesul în parteneriatele cu 
familia este determinat de factorii care determină barierele în 
relațiile parteneriatului. Modalitatea cea mai eficientă de evaluare 
a limitelor și a carențelor din practica profesională o reprezintă 
modalitatea de monitorizare etică a activităţii de parteneriat. 


Se pot stabili o serie de reguli și principii de 
bună practică care să vizeze conduita 
profesională a cadrelor didactice angrenate în 
acest tip de parteneriat. Recomandări: 
+ Identificarea problemelor etice la 
nivelul parteneriatului cu familia; l 

®© Confidențialitatea în înregistrarea datelor: modul de 
utilizare a informațiilor analizate și gestionate în acest parteneriat 
trasează limitele confidenţialității; 

$ Lipsa unui acord între părți/protocol nu permite 
expunere publică a datelor care ar putea aduce deservicii familiei; 

©  Integritatea morală; 

*  Responsabilitatea în distribuirea resurselor financiare, 
umane, temporale, didactice, informaţionale; 

* Rolurile şi  responsabilitățile partenerilor sunt 
distribuite profesional; 

* Evaluarea nivelului de înţelegere a problemelor etice 
cu care se confruntă unul dintre parteneri și identificarea măsu- 
rilor pentru diminuarea sau eliminarea efectelor negative ale 
dilemelor etice; 

* Explorarea reacţiilor familiei faţă de diversele 
activități opţionale în parteneriat în care este implicată, dar și a 
reacțiilor față de măsura de diminuare sau eliminare a efectelor 
negative ale dilemelor etice; 

9 Respectarea principiului autonomiei în activitatea de 
colaborare, de atragere a părinţilor în acest parteneriat mutual, 
având ca obiectiv major inserția socială şi profesională a 
educabilului; 

$ Evitarea prejudecăţilor de natură etică atribuite 
fiecărui partener în forma de colaborare sau în activităţile 
derulate; 

9 Atitudinea pozitivă faţă de forma de colaborare cu 
familia, dar în același timp faţă de scopul parteneriatului; 

9 Reacţia empatică în cadrul sistemului de relaționare la 
nivelul parteneriatului; 

9 Competența de a comunica şi de a se relaționa a 
cadrelor didactice accentuează rolul motivației și al implicării 
familiei în activităţile de parteneriat; 

$ Angajarea etică a cadrelor didactice în identificarea, 
analiza, evaluarea şi diminuarea sau eliminarea efectelor negative 
ale dilemelor etice generate de problemele de factură etică din 
parteneriat; 

9 Gestionarea problemelor etice generate în parteneriat, 
în funcție de specificitatea problematicii de ordin etnic, rasial, 
cultural, gen sau a aceleia generate de problemele de origine 
sexuală, care implică stereotipii specifice. 

Principiile și regulile care asigură eficienţa 
parteneriatului cu comunitatea și autoritățile 
sunt stabilite de părți în acordul etic, care va 
monitoriza la nivelul parteneriatului 
dilemele de etică care decurg și va trasa 
principiile rezolvării problemelor de etică cu 
care se confruntă în parteneriat. În analiza 
dilemelor etice trebuie să se țină cont de următoarele recomandări 
(adaptat după principiile care guvernează conduita profesională a 
funcţionarilor publici, Nicolae Radu și colaboratorii, 2010, Legea 
nr.7/2004): 

0 Respectarea Constituției României și a cadrului 
legislativ care sprijină cooperarea dintre instituția de învățământ — 
comunitate și autorități; 

0 Reglementarea conflictului de interese financiare, 
comerciale, social-politice și strategice; 

©  Echitatea în abordarea în aceeași manieră a 
problemelor prioritare la nivelul parteneriatului; 

_* Spiritul civic prin respectarea cadrului legislativ și 
derularea unor activități care să îmbunătățească accesul 
educabililor la un învățământ de calitate, în conformitate cu 
scopul societății, de a avea o societate cu o creştere economică 
inteligentă, durabilă pentru întreaga populaţie a țării; 

0 Acordarea, în cadrul parteneriatelor, unei categorii de 
populaţie școlară dezavantajată și vulnerabilă de protecție socială; 

¢® Promovarea egalității de șanse pentru populaţia ţintă; 

0  Responsabilitatea profesională și răspunderea publică 
pentru acțiunile derulate în parteneriat; 

0 Atitudinea de excelenţă în activitatea de parteneriat; 

¢®  Integritatea morală în cadrul relațiilor de cooperare și 
colaborare dintre instituţia școlară și organizaţiile nonguverna- 
mentale sau agenţii economici; 

¢ Deschidere către ideile inovatoare și transparenţa în 
relaţiile de colaborare; 

® Cinstea și corectitudinea în cadrul relațiilor 
comerciale, strategice și filantropice. 

În această nouă arhitectură socială, măsura eficacităţii 
școlare este dată nu numai de modalitatea în care instituția școlară 
și-a atins finalitățile educaţionale propuse, ci şi de noul rol pe care 
autoritatea școlară îl are în societate. Astfel, Patricia A.L. Ehrensal 
(2003), în articolul „The Three Faces of Power: The U.S. Supreme 
Court's Legitimization of School Authority's Parental, Police, and 
Pedagogic Roles”  (http://eaq.sagepub.com/content/39/2/145. 
abstract), identifica trei roluri majore ale autorităţii şcolare: Agent 
al statului; Serviciile educaţionale îndeplinesc şi rolul custodial, 
Serviciile educaționale sunt şi servicii tutelare. 


Identificând exigenţele etice din articolul „The 
Three Faces of Power: The US. Supreme 
Court's Lepitimization of School Authority's 
Parental, Police, and Pedagogic Roles” al 
Patriciei A.L. Ehrensal, stabiliți avantajele şi 
dezavantajele rolurilor majore ale autorităţii școlare în societatea 
contemporană din România. 


5.9. DEONTOLOGIA UTILIZĂRII NOILOR 
TEHNOLOGII DE INFORMARE ȘI COMUNICARE 
ÎN SISTEMUL DE ÎNVĂŢĂMÂNT 


Procesul “ mondializării a influențat într-un mod 
caracteristic şi direcțiile de acțiune şi dezvoltare ale educaţiei. Deşi 
constituie un fenomen controversat al societăţii actuale, el a 
influențat prin mecanismele sale raporturile socioculturale și 
politico-economice, dezvoltând moduri noi de acțiune şi de 
gestionare a diversităţii în palierul vechi-nou, local-regional, 
național-internaţional sau individual-comunitar. Într-o societate în 
care cunoașterea influențează acțiunile individului, dar și 
valorizarea acestuia, orice formă de cunoaștere și de acces la 
aceasta reprezintă o forţă şi un atu pentru individ. li deschide noi 
orizonturi sociale şi profesionale şi îi oferă oportunitatea de a 

acţiona și de a schimba o stare de fapt. Dezvoltarea infrastructurii 
mentale a societăţii românești reprezintă o prioritate naţională 
(Legea nr.1/2001), iar democratizarea cunoașterii nu se mai 
realizează numai prin acțiunea educaţiei într-o formă organizată, 
ci și în interiorul unui nou spațiu-cyberspaţiul, care are 
proprietatea extensivităţii, a conectării imediate a tuturor noilor 
utilizatori. Cyberspaţiul reprezintă „totalitatea informaţiilor care 
se mișcă între diferiții comunicatori prin intermediul noilor 
media” (Cucoș, C., 2009, p. 52). Discutăm de o emancipare a 
cunoașterii, care își fundamentează noul sistem de valori într-un 
alt. timp și spaţiu, devenind o forță în societate, care prin 
instrumentele sale ar trebui să anihileze celelalte seturi de valori. 
În actuala interconectivitate discutăm de ipostaza mondializării 
cyberculturii; această nouă metaforă a realității umane, care ne 
subliniază existența unei alte dimensiuni și modalități a 
universalului și a universalității (Cucoș, C., 2009); implicit cu 
repercusiuni şi asupra educației  instituţionalizate, prin 
valorificarea educaţiei permanente. În acest context, discutăm de 
problemele legate de etica utilizării noilor tehnologii 
informaţionale și de comunicare în: 

e Formarea personală și profesională a cadrelor 
didactice; 

e Noile tehnologii — resurse informative și formative în 
activitatea didactică; 

e Gestionarea relațiilor educabililor cu noile tehnologii. 

În urmă cu mai bine de 20 de ani, când noile tehnologii au 
devenit uzuale în instituţia de învățământ, contribuind la 
prefigurarea noilor experiențe de învăţare și formare pe care le 
parcurg educabilii, cadrele didactice au constatat că utilizarea TIC 
în activitatea de predare-învăţare contribuie la eficientizarea 
acesteia, dar și la optimizarea componentelor procesului 
instructiv-educativ. 


Astfel, au fost determinate stadiile evolutive în 
utilizarea educaţională a TIC (Glava, C., 2009, pp. 
93-94); 

> „TIC ca un instrument de utilizat în întreg curriculumul sau 
în predarea unor discipline separate în care accentul se pune pe 
dezvoltarea unor deprinderi, a unor cunoștințe, a unor atitudini 
de utilizare a TIC; 

> TIC ca instrumente de eficientizare a învățării și de 
sporire a calităţii produselor de învățare ale elevilor în cadrul 
curriculumului și a proceselor de învăţare clasice; 

> TIC ca element component integrant al reformelor 
curriculare mai cuprinzătoare, care țintesc modificare nu doar a 
modului în care elevii învaţă, ci şi a conţinutului învățării; 

> TIC ca parte integrantă a reformelor educaţionale care 
țintesc modificări în organizarea și structurarea școlii în esența sa, 
respectiv modificări de politică educaţională”. 


Aceste modificări la nivel conceptual au trezit atât în 
rândul cadrelor didactice, dar şi al elevilor şi al părinţilor 
interogaţii referitoare la modul de gestionare a noilor tehnologii: 
Cine promovează informaţia? Cine utilizează informaţia? Care 
este scopul utilizării? La ce vârstă optimă se poate gestiona 
această informaţie? Care sunt mecanismele ce trebuie dezvoltate 
pentru asigurarea controlului asupra informaţiei? În formarea 
individuală şi profesională, cadrul didactic autohton a urmat 
activități de formare inițială şi continuă în alfabetizarea digitală 
pentru cunoașterea pachetului ECDL și pentru formarea 
complexului de competenţe necesar profilului său profesional. 
Dar mulți educatori autohtoni în cadrul activităţilor didactice s-au 
văzut devansați de către elevi în ceea ce privește utilizarea NTIC 
in sistemul de învățământ, fiind nevoiţi să-și formeze 
competențele tehnologice și de comunicare. Astfel, educatorul este 
nevoit să-și regândească raportul faţă de cunoaştere, în special 
eybereultura, ca un nou referenţial în învățare, dar şi faţă de 
relațiile sale cu educabilii, care cunosc această cultură a noului 
cyberspaţiu. Actuala  cybercultură devine un concurent 
informațional pentru cadrul didactic, care, într-un timp relativ 
scurt, asistă la imbogăţirea inteligenţei colective şi este nevoit să 

contribuie la rândul său la gestionarea comunitară a cunoașterii. 
Cadrul didactic nu mai este singurul care deține informaţia, iar 
actul de predare nu va mai însemna doar transmitere de noi 
cunoștințe, ci este o experiență de învăţare și formare, devine o 
problemă de organizare și conducere a proceselor de învățare la 
educabil. Tehnologiile informale au condus spre schimbări 
semnificative de paradigme, iar utilizarea NTIC în sistemul de 
învățământ a dezvoltat un spaţiu virtual, dematerializat și 
delocatizat, unde educabilul nu mai este nevoit să se deplaseze 
către spaţiul generator de cunoaștere, ci cunoașterea vine către 
educabil. Din această cauză instituţiile educaţionale sunt nevoite 
să-și dezvolte mecanismele de gestionare a transmiterii 
informaţiei, dar și a logisticii adecvate. 


Mediile virtuale create reprezintă surse 
inepuizabile de informații, încât actantții 
educaţionali pot beneficia de (Cucoș, C., 2009, 


Ş pp. 55-56): 


e „Conținuturile vehiculate, programe, discipline, 
manuale electronice, suporturi pedagogice, cursuri de formare, 
conţinuturi adiacente etc.; 

e Proceduri și instrumente de evaluare formativă care 
stimulează progresia în învăţare, instrumente de evaluare 
sumativă (examinări virtuale, portofolii etc.), dar și evaluarea de 
cunoștințe în linie, educabil-educabil, în grupuri sau forumuri; 

e Resurse de sprijin logistic şi pedagogic: biblioteci 
virtuale sau documente, resurse informatice și birocratice, 
instrumente logistice, suporturi informatice diverse; 

e Mediul extracurricular:  dinamicile campusului 
virtual, posibilităţi de recreere, divertisment sau informaţii utile; 

e Proceduri de gestiune specifice formării: gestionarea 
evaluărilor, a notărilor, a certificărilor, proceduri de selecţie a 

candidaților, modalități de înscriere, proceduri de gestionare a 
taxelor, acces la sursele disponibile”. 

Componentele procesului de învățământ, elementele 
specifice managementului instituţional, activitatea cadrului di- 
dactic la catedră, toate se regăsesc în mediul virtual. Îndrumările 
privind managementul educaţional și managementul clasei de 
elevi, îndrumările metodice date debutanților se regăsesc în 
mediul virtual. Însă utilizarea NTIC de către binomul educațional 
deschide probleme legate de etica și deontologia utilizării NTIC în 
educaţie: 

>» Drepturile şi obligaţiile internauţilor; 

> Utilizarea spaţiului virtual în funcție de domeniul de 
studiu, vârstă, gen; 

> Consecințele social-economice şi culturale ale 
utilizării NTIC; 

> Politica de utilizare a informaţiilor; 

» Politica de selecție a informaţiei în baza importanței şi 
consistenței sale ştiinţifice 

și profesionale. 

p  Conştientizarea de către internauți a riscurilor la care 
se supun prin utilizarea informaţiei NTIC, dar şi prin prelucrarea 
fără o adecvare logică şi psihopedagogică a informaţiei la nivelul 
de înțelegere al subiectului care a selectat informaţia; 

> Dezvoltarea interesului pentru norme de bună 
practică în publicarea științifică: drepturile de autor, licențierea 
materialelor ştiinţifice, 

Utilizarea NTIC în educaţie a condus și la dezvoltarea in 
sistemul public și privat românesc a învățământului deschis la 
distanţă, care se concentrează în utilizarea sistemelor de învățare 
prin intermediul TV-ului și al radioului, al sistemelor de învățare 
multimedia sau al sistemelor de învățare bazate pe tehnologiile 
internetului. 

Sistemul de școlarizare din învățământul la 
distanță ridică probleme de etică semnifi- 
cative legate de: 

° modul de diseminare a materialelor 
educaționale de instruire către cursanți și 
adoptarea unor măsuri de confidențialitate a informației 
transmise între tutore și cursant; 

e Activitățile de predare-învăţare-evaluare sunt proiec- 
tate prin raportare la performanţele de dezvoltare și transfer ale 
cunoașterii și tehnologiei ID; 

e Proiectarea activităţilor tutoriale; 

e Flexibilitatea sistemului pentru a asigura consilierea, 
îndrumarea diferențiată și personalizată a cursanţilor-studenți; 

e Comunicarea bidirecţională care are un ridicat 
caracter individualizat; 

e Elaborarea materialelor de studiu în tehnologia ID; 

e Relația pedagogică este tutore-cursant și cursant- 
grupa de cursanţi-studenți; 

e Utilizarea adecvată a tehnologiilor pedagogice de 
predare-învăţare-evaluare specifice (Project Based Learning, 
Problem Based Learning sau prin platforma e-learning Black- 
board); 

e  Regândirea sistemului de evaluare continuă și suma- 
tivă/finală. 


O altă problemă legată de etica evaluării și a examinării o 
reprezintă mecanismul de fraudare în educaţie, din ce în ce mai 
dezvoltat de către examinaţi, care recurg la o serie de mijloace 
prin care să fraudeze examenele și implicit sistemul de evaluare. 

Internetul abundă de mesaje mediatice care favorizează 
educabilii în fraudarea examenelor. Un astfel de exemplu este și 
Site-ul http://www.yoda.ro/stiinta/cea-mai-tare-metoda-de-copiat. 
html, care prezintă un mesaj ce are peste 1300000 de vizualizări și 
nu cântărește foarte atent consecințele în ceea ce privește 

schimbările indezirabile în comportamentul elevilor și al 
studenților. 


„Cea mai tare metoda de copiat! Nimeni nu se va 
prinde. Ce a inventat un Copil! Metoda creată de 
el te va lăsa mască! Profesorii n-au nicio şansa 
să-l prindă: Un copil din Franța a inventat un 
dispozitiv fantastic, care te ajuta să copiezi la 
şcoală fără să fii prins! Tehnica lui este discretă, 
nu le dă de bănuit profesorilor. Tot ce trebuie să faci e să stai 
cuminte în bancă și răspunsurile vin la tine. Băiatul e pasionat de 
electronică şi a creat un sistem special, pentru care a dat toate 
detaliile pe site-ul lui. El a modificat penarul şi pixul cu care scrie 
la examen ca să comunice unul cu altul și să îi livreze 
informaţiile”. 


Explicați rezistența în timp a unui astfel de mesaj 
mediatic. 
SI Argumentați importanţa familiarizării elevilor şi a 
studenţilor cu normele etice necesare manifestării 
acestora în cvberspaţiu. 


Având acest exemplu, construiți un cod etic privind 
utilizarea NTIC in sistemul de învățământ. 


Creșterea numărului de utilizatori și de servicii de 
telefonie mobilă a făcut ca piaţa emergentă din România să 
dezvolte parteneriate cu operatorii de telefonie mobilă pentru a 
permite accesul utilizatorilor la noile servicii. Astfel, s-a construit 
peste noapte o nouă piaţă de servicii de „gadgeturi”. Pentru 
examinați, gadgeturile au devenit soluţii informatice pentru copiat 
la examene, fraudând examenele. Minicamere ascunse în nasture, 
stilou, pix cu cerneală invizibilă, telefoanele mobile cu internet, 
Casca pentru copiat cu bluetooth, cea mai cunoscută metodă 
high-tech pentru copiat, ochelarii wireless cu microcască ce au 

integrat un bluetooth cu microfon sunt mijloace învechite de 
fraudare. Oricât ar părea de imoral, pe piaţa liberă a internetului 
gadget-urile pentru copiat la examene au evoluat. Astfel, avem 
papionul, cravata, portofelul pentru copiat, care permit legătura 
cu un telefon sau stickul Nokia & MicroCasca MC1000, nedete- 
ctabile 100%. Singura soluţie a examinatorilor o reprezintă 
monitorizarea video a examenelor împotriva tentativelor de 
fraudare, care responsabilizează examinatul, subliniind caracterul 
moral sau imoral al acestuia. Însă nu trebuie să devenim exageraţi 
și extremiști în procesul de evaluare și într-un mod intenţionat să 
utilizăm camerele video ascunse, neautorizate de MEN sau 
instituţia de învăţământ la care se desfășoară procesul de evaluare 
în vederea monitorizării și a înregistrării comportamentului 
indecent al educabilului sau al unui comportament neprofesional 
al cadrului didactic într-un spațiu destinat procesului instructiv- 
educativ. 


Vă propunem un moment de reflecţie și analiză 
personală prin construirea într-o structură intero- 
gativă a sferei de preocupare a deontologiei 
utilizării NTIC în sistemul de învățământ: 


$ Mesajele difuzate pe rețelele de internet 
privind fraudarea examenelor reprezintă un real pericol 
pentru educabili? 


+ Propuneţi soluții pentru această problematică. 


+ Evaluați soluțiile propuse și propuneţi soluții 
alternative de politică educațională. 


Există în instituția dumneavoastră criterii de 
evaluare a producţiilor cu impact negativ asupra 
S elevilor plasate pe internet? 

S-au organizat în instituția dumneavoastră seminare 
pentru cadrele didactice privind cunoașterea legislaţiei privitoare 
la dreptul de proprietate intelectuală? 


Care sunt soluțiile avansate de instituția dumneavoastră 
în ceea ce priveşte interzicerea materialelor existente pe internet în 
fraudarea temelor elevilor şi ale studenţilor? 


Sarcini de reflecţie şi exerciţii aplicative: 


e  Comentaţi aserțiunea: „E nevoie de o ştiinţă ca de o 
scară pe care urcăm, pentru a cobori în noi înșine” (Plotin). 

e  Explicitați şi reinterpretaţi ideea de libertate în 
contemporaneitate. 

e  Realizaţi un eseu reflexiv pe tema: „Singura libertate 
care îşi merită cu adevărat numele este aceea de a ne urmări 
propriul nostru bine, în propriul nostru chip, atâta vreme cât nuvi 
privăm pe alţii de al lor sau cât nu le împiedicăm efortul de a și-l 
dobândi” (John Stuart Mill, Despre libertate). 

e  Comentaţi afirmaţia potrivit căreia „A se apropia de 
această enigmă, care este Omul... şi în care flutură o flacără care 
este conştiinţa noastră și care judecă toată lumea, tot ce există, si 
pe sine” reprezintă un îndemn în fața cercetării cunoașterii (Anton 
Dimitriu, 1955, p. 94). 

e  Proiectaţi o dezbatere pe tema: Libertatea opiniei ca 
problemă etică şi gnoseologică. 

e  Analizaţi modul specific în care libertatea ideilor 
reprezintă pentru societatea contemporană o metaforă clasică sau 
modernă, 

e Pornind de la principiul filosofiei lui Descartes 
„cuget, deci exist”, realizaţi un eseu de trei pagini construit pe 
fundamentul filosofiei sale „veracitatea divină”. 

e Realizând un studiu de caz, identificați rolul respec- 
tării şi consecințele nerespectării principiului raportării la 
axiologie. 

e Având ca punct de plecare pledoaria clasica pentru 
libertatea individuală a lui John Stuart Mill, realizați un eseu/ 
proiectați o dezbatere pe tema: „Cum este și cum evoluează 
libertatea academică?” 

e  Argumentaţi aserțiunea: „Divinitatea este suprema 
existenţă și valoare pentru om”. 

e  Analizaţi următorul citat din perspectiva 
postmodernă a legitimizării cunoașterii și a învățământului prin 
performativitate: „Tradiţia, mentalitatea, stilul de viaţă etc. nu 
sunt nici lucruri, nici simple fenomene sau stări psihice colective, 
ci elemente ale spiritului obiectiv. Lumea în care trăiesc oamenii 
nu este o simplă lume a lucrurilor” (Nicolae Râmbu, 1997). 

e  Valorificând teoria metafizică a valorii, susținută de 
filosoful W. Ostwald, unde valorea „e strâns legată cu viaţă și 
condițonată de particularitățile vieţii”, proiectați un sistem de 
valori educaţionale specifice microgrupului psiho-social pe care îl 
manageriați. 

e Având ca reper postulatul lui Louis Lavelle, 
valorificat de către Nicolae Râmbu în Filosofia valorilor („cele mai 
umile aspecte ale realului pot întruchipa, în anumite circumstanţe, 
valori, pot primi pecetea spiritului. Rezultă că spiritele cele mai 
puternice sunt cele capabile de a conferi semnificaţie şi valoare cât 
mai multor lucruri. Astfel, cel a cărui conştiinţă este nobilă este 
totdeauna cel care are tendinţa de a descoperi în realitate cele mai 
frumoase şi mai bune lucruri şi fapte, aspecte care scapă unei 
persoane josnice. De asemenea, vocaţia celui nobil este înclinată să 
ajute la depăşirea răului, mai degrabă decât să privească pasiv, să 
dispere, să se lamenteze sau să blesteme”), realizați un inventar de 
interogații pedagogice referitoare la profesionalizarea carierei 
didactice. 

e  Analizaţi următorul citat: „Culturile mici n-au 
valoare, decât în măsura în care încearcă să-şi înfrângă legea lor, 
să se descătușeze dintr-o condamnare care le fixează în cămașa de 

forță a anonimatului. Legile vieţii sunt unele la culturile mari şi 
altele la culturile mici” (Emil Cioran, p. 10). 

e Având ca reper tema de meditaţie a lui Emil Cioran, 
tragedia culturilor mici, reflectaţi asupra avantajelor şi a 
dezavantajelor pe care acestea le au în societatea postmodernă. 

e Care este modalitatea de intervenție pedagogică a 
dumneavoastră în aria curriculară abordată? 

e Cum priviţi evoluţia conținuturilor curriculare din 
perspectiva dinamicii pieței locurilor de muncă? 

e Cum priviţi evoluția conţinuturilor curriculare din 
perspectiva parteneriatului şcoală-familie-comunitate? 

e La disciplina de specialitate în studiul unei teme 
explicaţi procesul de transpunere didactică. 

e  Formulați un set de interogații referitoare la sistemul 
de valori selecționat din cunoaşterea savantă, din practicile sociale 
şi din cultura şcolară sui generis. 

e  Proiectaţi o dezbatere pe tema: Modalităţi inovatoare 
de organizare a conținuturilor de învățământ. 

e  Realizaţi un eseu reflexiv pe tema: Cultura etică — 
factor de optimizare a activității profesionale a cadrelor didactice. 

e Rezolvaţi un conflict de interes în cercetarea 
pedagogică întreprinsă de dumneavoastră. 

e  Argumentaţi rolul respectării şi consecinţele neresper- 
tării normelor etice în spaţiul evaluării şcolare. 

Într-o societate în care strategia globală este într-o 
permanentă schimbare şi regândire, iar sistemul de 
educaţie se află sub influenţa produsă de mecanismul de 

d reglare şi autoreglare a sistemului social, se ridică 
pertinent întrebarea: Cine distribuie responsabilitatea în 
educaţie? Cum şi cui se distribuie? De ce atât și nu mai mult 
din valoarea responsabilităţii? 

În acest context, datoria morală a cadrelor didactice 
este de dezvoltare a integrității profesionale, aceasta fiind 
constituită din: susţinere reciprocă, responsabilitate, 
demnitate, toleranță, respect, egalitate, loialitate, libertatea 
de exprimare a opiniilor, echitate, onestitate, toate aceste 
valori amplificându-se în multitudinea planurilor care se 

N intersectează în activitatea instructiv-educativă. 

În integritatea sa, profesia didactică este fundamentată 
pe adevărul realităţii sociale și este percepută de opinia 
publică prin percepția de control asupra rolului axiologic, 
social și psiho-pedagogic. 

